
Pradėdamas šią knygą, ir pats neįsivaizdavau, kaip arti 
tiesos bus šis pasakojimas. Daugiau kaip trisdešimt gydyto- 
Jų ir mokslininkų man padėjo apmąstymų laikotarpiu ir vė- 
liau, kai rankraštis jau artėjo prie pabaigos. Vieno gydyto- 
jo, Nacionalinio sveikatos instituto filosofijos mokslų dak- 
taro žodžiais tariant, “dauguma žmonių nepatikės tuo, kas 
prasiverš labai netolimoje ateityje." Šie gydytojai ir moksli- 
ninkai leidosi į smulkmenas, bet aš nenorėčiau atimti iš jū- 
sų malonumo, kurį patirsite susidurdami su daugybe neti- 
kėtumų bei nežinomybe šios knygos puslapiuose. 


Ypač norėčiau padėkoti Maksinei Paetro, kuri vos ne 
nuo pat pradžių be galo daug prisidėjo prie įtempto tyri- 


nėjimo, rašymo bei redagavimo. 

Prologas 
PIRMASIS SKRYDIS 


— KAS NORS PADĖKITE! Kas nors, greičiau! Ar girdite? 

Maksės klyksmas draskė tyrą kalnų orą. Gerklė ir plau- 
čiai jau plyšo iš skausmo ir degte degė. 

Vienuolikos metų mergytė, kiek leido jėgos, lėkė tolyn 
nuo tos bjaurios, nekenčiamos Mokyklos. Ji stipri, bet jėgos 
jau silpo. Ilgi, šviesūs plaukai driekėsi ore it dailus šilkinis 
šalis. Ji buvo gražutė, nors po akimis ir S tamsiai mė- 
lyni ratilai. 

Maksė žinojo, kad tie besivejantys vyrai ją užmuš. Gir- 
dėjo, kaip jie braunasi per mišką jai iš paskos. 

Mergaitė grįžtelėjo pro dešinįjį petį, skaudžiai pasi- 
tempdama kaklą. Prieš akis iškilo broliuko Metju atvaizdas. 
Kur jis? Klykdami jiedu išbėgo iš Mokyklos ir čia pat pasi- 
metė. 

Kad tik Metju būtų gyvas. Ko gero, dėdė Tomas bus jį 
jau pačiupęs. Tomas juos išdavė, ir ta mintis taip neapsako- 
mai gėlė, jog nesinorėjo apie tai nė galvoti. 

Skruostais ritosi ašaros. Persekiotojai artėjo. Ji visu kū- 
nu jautė sunkius jų batus, dunksinčius į žemės plutą. 

Už horizonto slydo virpantis gelsvai raudonas saulės ka- 
muolys. Netrukus čia, į priekinę Uolinių kalnų virtinę, įsė- 
lins akla tamsa ir šaltis. Ji vilkėjo tik paprastą, lygaus kirpi- 
mo baltą medvilninį drabužėlį, berankovį, šiek tiek parauktą 
ties kaklu ir juosmeniu. O kojytės apautos tik medžiaginiais 
plonapadžiais batukais. 

Lek. ji ragino dilgsintį nuo skausmo ir nuovargio kūną. 
Ji gali lėkti greičiau. Žinojo, kad gali. 

Vingiuojantis takelis susiaurėjo ir pasuko už masyvios, 
samanotos uolos krašto. Ji susigūžė ir nuskubėjo pirmyn, 
braudamasi pro dar tirštesnį ir raizgesnį šakų tankumyną. 

Staiga mergaitė sustojo. Kelias baigėsi. 

Virš krūmų kilo didžiulė, aukšta tvora. Tikrai ne že- 
mesnė kaip dešimties pėdų. O pačiame viršuje pynėsi, raiz- 
gėsi aštrios spygliuotos vielos eilės. 

Metalinė iškaba įspėjo: PAVOJINGA GYVYBELI! TVO- 
RA TEKA ELEKTROS SROVĖ! PAVOJINGA GYVYBEL! 

Maksė atsitūpė ir apglėbė rankomis nuogus kelius. Sun- 
kiai švokšdama, ji vis kvėpė ir kvėpė iš savęs orą, bandyda- 
ma sutramdyti raudą. 

Medžiotojai jau mynė ant kulnų. Mergaitė jautė grės- 
mingą jų artumą, girdėjo ir užuodė. 

Staiga sumosavusi ji išskleidė sparnus. Baltus, sidabro 
spalvos galiukais. Jie tarsi savaime gracingai išsiskleidė vir- 
šum galvos. Visas ištiestų sparnų ilgis — devynios pėdos. 
Nuostabiose plunksnose žybtelėjo saulės atšvaitai. 

Greitai ir stipriai plasnodama sparnais, Maksė vėl puo- 
lė bėgti. Lengvučiais bateliais apautos kojos atsiplėšė nuo 
žemės. 

Lyg paukštė ji perskrido per aukštą spygliuotą vielą. 


PENKI GINKLUOTI VYRAI tyliai ir lengvai bėgo pro 
didžiulius akmenų luitus, aukštas epušes ir išlakias pušis. 
Mergaitės niekur nematyti, bet jie žinojo, jog netrukus ją 
sučiups. 

Jie bėgo sparčia ristele, o priekyje lekiantis vyras tai 
vienur, tai kitur vis nukirsdavo kokį kampą. Visi prityrę me- 
džiotojai, labai prityrę, bet šis — nepalyginti geresnis, tik- 
ras vadas. Labiau susikoncentravęs, labiau susitvardantis — 
pats geriausias medžiotojas. 

Vyrai atrodė ramūs tik išoriškai. Šis atvejis rizikingas. Mer- 
gaitė turi būti sugauta ir grąžinta į vietą. Visų pirma ji neturė- 
jo pasprukti. Tam, kas taip kruopščiai buvo slėpta, iškilo grės- 
mė. Ne pirmas sykis, bet šis kartas pranoko visus kitus. 

Mergaitei tik vienuolika, bet ji apdovanota "talentais", 
kurie lauke, atviroje vietoje, gali sukelti grėsmingų proble- 
mų. Jos pojūčiai aštrūs, be to, pagal savo ūgį, amžių ir lytį 
ji neapsakomai stipri. Beje, visiškai tikėtina, jog gali mė- 
ginti skristi. 

Staiga visi išvydo ją virš savo galvų: ji puikiai išsiskyrė 
tamsiai mėlyno dangaus fone. 

— Tinkerbelė. Penkiasdešimt laipsnių, šiaurės vaka- 
rai, — šūktelėjo grupės vadovas. 

Mergaitę vadino Tinkerbele, bet jis žinojo, kad ji ne- 
kentė to vardo. Atsiliepdavo tik pašaukta Makse, bet tai bu- 
vo ne Maksinos ar Maksimilianos, o Maksimos trumpinys. 
Galbūt Maksima ji buvo todėl, kad visuomet viską pasiek- 
davo. Ir visuomet buvo veržli. Tokia, kaip ir šią minutę. 

Štai ji išniro visa savo didybe! Bėgo kiek įkabindama ir 
vos neatsimušė į tvorą, kurios net neįtarė esant. Niekada 
nebuvo tekę taip nutolti nuo namų. 

Visų akys buvo įsmigusios į bėglę. Nė vienas neįstengė 
atplėšti žvilgsnio. Ilgi mergaitės plaukai driekėsi ore, o ji 
pati tarsi skriste užskriejo stačia akmenuota įkalne. Atrodė 
nuostabiai — dar tokia mergytė, o lekia kaip vėjas. Čia, lais- 
vėje, į tokią jėgą ranka nenumosi. 

Staiga priekyje bėgantis vyras įsitempė. Hardingas To- 
mas sustojo kaip įbestas. Iškėlęs ranką jis sustabdė kitus. Iš 
pradžių jie nesuprato ir manė, kad bėglė jau jų rankose. 

Tada, kaip jis ir įtarė, ji pakilo. Ji skrido. Pakilo viršum 
dešimties pėdų aukščio spygliuotos vielos. 

Apstulbę vyrai ją stebėjo su pagarbia baime. Išplėsto- 
mis akimis. Kraujas plūdo į smegenis, ausyse spengė. 

Plačiai išskleisti sparnai judėjo laisvai ir lengvai. Ji skri- 
do gražiai, natūraliai. Balti, vos vos pasidabruoti sparnai 
kilo ir leidosi, kilo ir leidosi. Rodės, oras ją neša lyg vėjas 
lapą. 

— Taip ir Žinojau, jog ji bandys perskristi, — Tomas 
atsigręžė į kitus ir iškošė: — blogai. 

Jis nusiėmė nuo peties šautuvą. Mergaitė jau tolo už 
artimiausios kanjono keteros. Sekundė, kita, ir ji dings iš 
akių. 

Jis nuspaudė gaiduką. 


KITAS HARISONAS skrido iš Bostono į Denverį. Pui- 
kios išvaizdos vyriškis lėktuve patraukė ne vieną porą akių: 
tvarkingas, šešių pėdų dviejų colių ūgio, smėlio spalvos plau- 
kai. Jis buvo baigęs teisę Niujorko universitete, bet vis viena 
jautėsi esąs visiškas nevykėlis. 

Kitas gausiai prakaitavo, sėdėdamas ankštoje vidurinės 
"American Airlines 747" lėktuvo eilės sėdynėje. Matyt, at- 
rodė gana išraiškingai, nes maloni ir paslaugi stiuardesė 
stabtelėjo ir paklausė, ar jis gerai jaučiasi. Gal serga? 

Kitas atsakė, kad jaučiasi puikiai, bet tai buvo dar vie- 
nas melas. Jam diagnozuota postresinė depresija, kartais pa- 
sireiškianti bjauriais nerimo priepuoliais, po kurių atrody- 
davo, jog mirs čia pat vietoje. Tas sutrikimas kamavo jau be- 
veik ketverius metus. 

Taigi, taip, aš sergu, madam stiuardese. Tik viskas dar 
šiek tiek blogiau. 

Matote, turėčiau skristi į Koloradą. Turėčiau sau leisti 
atostogas Nentakete. Iš tikrųjų turėčiau kurį laiką nedirbti, 
tiesiog nekvaršinti sau galvos ir galbūt netgi pratintis prie 
minties, jog būsiu išspirtas iš darbo, kuriam atidaviau dvy- 
lika metų. 

Susitaikyti su mintimi, jog daugiau nebūsiu FTB agen- 
tas, nešniukštinėsiu pėdsakų Biure, būsiu niekas. 

Ant lėktuvo bilieto kompiuteriu atspausdinta Kito Ha- 
risono pavardė, bet tikrasis jo vardas ir pavardė — Tomas 

Entonis Brenanas. Anksčiau jis buvo vyresnysis FTB agen- 
tas Brenanas. Jam trisdešimt aštuoneri, ir tiktai visai nese- 
niai pajuto savo amžiaus naštą. 

Nuo šiol jis pamirš tikrąjį savo vardą ir pavardę. Ir se- 
nąjį darbą. 

Aš esu Kitas Harisonas. Skrendu į Koloradą pamedžioti ir 
pažuvauti Uoliniuose kalnuose. Turiu įsikalti į galvą tą paprastą 
melą. 

Velniai nematę, kas jis, Kitas ar Tomas, bet lėktuvu nė- 
ra skridęs beveik ketverius metus. Nuo 1994-ųjų rugpjūčio 
9 dienos. Dabar nenorėjo apie tai galvoti. 

Taigi Kitas apsimetė miegąs, nors prakaitas žliaugė vei- 
du ir kaklu, o baimė vis stiprėjo, užgoždama pavojaus nuo- 
jautą. Protas atsisakė poilsio, nors ir kelioms valandoms. 
Jis privalėjo sėdėti šiame lėktuve. 

Jis privalėjo vykti į Koloradą. 

Juk viskas susiję su ta rugpjūčio devintąja, ar ne? Aiš- 
ku, kad taip. Tada ir prasidėjo tos postresinės problemos. 
Dėl Kim, dėl Tomio ir Maiklo Sargučio. 

O taip, tas įvykis pasitarnavo ne vienam gyvam pada- 
rui šioje planetoje. Labai keista, bet tas paskutinis žiaurus 
atvejis — absoliuti tiesa, siaubinga tiesa. Jo nuomone, nie- 
ko pasaulyje negalėjo būti svarbiau už tai, ką jis ketina čia 
atvykęs tyrinėti. 

Nebent jam būtų pasimaišęs protas. 

O visai gali būti. 


Pirma knyga 
GENEZE 


l skyrius 


TĄ DIENĄ VISKAS ėmė krypti į blogąją pusę nuo tos 
akimirkos, kai Keitas Dafis su savo dukrele atnešė į ,,Ligo- 
nių užeigą" tą vargšę sutraiškytą elnę. Taip aš vadinu savo 
žvėrelių ligoninę Lokių Skardyje, Kolorado valstijoje. Tai 
būtų maždaug penkiasdešimt minučių kelio į šiaurės vaka- 
rus nuo Boulderio, važiuojant “Peak-to-Peak" plentu. 

Iš magnetofono sklido siaubingai gergždžiantis Šerilės 
Krau balsas. Vos išvydusi Dafį, tempiantį tą vargšę elnę, tuoj 
pat nutildžiau aistringąją Šerilę ir kaip kokia kvailė stypso- 
jau priešais “Abstrakciją, II baltąją rožę", mano naujos nu- 
mylėtinės Džordžijos Oukyf plakatą. 

Buvo matyti, kad sunkiai sužeista elnė laukiasi elniu- 
ko. Jos akys atrodė paklaikusios, o kai Dafis užtempė elnę 
ant stalo, ji ėmė blaškytis. Tiesą sakant, nestipriai, nes, ma- 
tyt, jai buvo sulaužytas stuburas, kažkur ties viduriu, kur 
trenkė Dafio vairuojamas "Chevy 4x4". 

Mergytė verkė, tėvas atrodė apgailėtinai. Pagalvojau, 
kad ir jis tuoj tuoj prapliups. 

— Pinigai — ne problema, — pasakė Datis. 

Pinigai ir nebuvo problema, nes mačiau, kad elnės neiš- 
gelbės niekas. Tačiau elniuką gal ir pavyks. Jeigu pakanka- 
mai išnešiotas. Jeigu tas keturių tūkstančių svarų sunkveži- 
mis nebūtų šitaip jos suknežinęs. Ir dar keletas "jeigu". 

— Elnės neišgelbėsiu, — pasakiau mergytės tėvui. — 
Gaila. 

Dafis linktelėjo. Jis buvo čionykštis statybininkas, be to, 
vienas iš vietinių medžiotojų. Švelniai tariant, tikras idio- 
tas. Tinkamiausia jį pavadinti besmegeniu, turbūt tai geriau- 


19 


KAI PUČIA VĖJAS 


sias šio žmogaus bruožas. Galėjau tik įsivaizduoti, kaip šią 
akimirką turėjo jaustis tas šaunusis medžiotojas, kuris pa- 
prastai girdavosi medžioklės laimikiu, o dabar šit jo mažylė 
maldauja išgelbėti žvėrelio gyvybę. Vienas iš daugelio bjau- 
rių Dafio įpročių būdavo stabtelėti prie mano namo ir įžū- 
liai iš manęs pasišaipyti. Ant jo “4x4" buferio rėksmingas 
lipdukas: “Padėkite laukinė: gamtai. Kelkite puotą!" 

— O elniuką? — paklausė jis. 

— Gal, — pasakiau. — Padėkite ją užmigdyti, tada ma- 
tysime. 

Švelniai uždėjau kaukę ant elnės snukučio. Paspaudžiau 
pedalą, vamzdelyje ėmė šnypšti helotanas. Rudose elnės aky- 
se tvinkčiojo siaubas ir neišpasakytas liūdesys. Ji suprato. 

Mergytė apsikabino elnę per pilvą ir iš visos širdies už- 
raudojo. Man ji labai patiko. Jos akutės degė, atspindėda- 
mos tvirtą būdą. Bent vieną gerą darbą Dafis nuveikė per 
savo gyvenimą. 

— Prakeikimas, prakeikimas, — nerimo tasai. — Pama- 
čiau ją tik tada, kai užkrito ant mašinos kapoto. Pasistenk, 
Frene, — kreipėsi jis į mane. 

Aš švelniai atplėšiau mergytę nuo elnės. Laikydama ją 
už pečių, atgręžiau į save. 

— Kuo tu vardu, mažute? 

— En-gė, — sukūkčiojo toji. 

— Enge, paklausyk manęs, mieloji. Dabar elnė nieko 
nejaučia, supranti? Jai neskaudės. Prižadu. 

Engė įsikniaubė į mane ir iš visų savo, mažylės, jėgų 
prisispaudė. Aš glosčiau jos nugarytę ir pasakiau, kad turė- 
siu elnę neskausmingai numarinti, o jeigu pavyks išgelbėti 
elniuką, turėsime daugybę darbo. 

— Prašau, prašau, prašau, — maldavo Engė. 

— Jums reikės ožkos. Dėl pieno, — paaiškinau Dafiui. — 
Gal net dviejų ar trijų. 

— Jokių problemų, — tarė jis. Jeigu būčiau liepusi, jis 
sutiktų nusipirkti ir pieningą dramblio patelę. Šis žmogus 
tik norėjo, kad jo dukrytė vėl šypsotųsi. 

Reikėjo kibti į darbą, todėl išprašiau juos iš savo proce- 
dūrinio kabineto. Turėjau atlikti sunkią, bjaurią ir kruviną 
operaciją. 


2 skyrius 


KAI DAFIAI atėjo į “Ligonių užeigą", buvo septinta va- 
karo. Nuo tada praėjo gal dvylika minučių. Vargšė elnė jau 
buvo atšalusi, ir aš labai dėl to sielojausi. Kvailelė Frenė — 
šitaip mane vadina mano sesuo Kerolė. Mano vyras Deivi- 
das irgi mėgo taip mane pravardžiuoti. 

Beveik prieš pusantrų metų Deividą nušovė gydytojų 
automobilių stovėjimo aikštelėje, kuri yra prie pat Boulde- 
rio bendruomenės ligoninės. Aš dar neatsigavau, dar neiš- 
verkiau visų ašarų. Nieko negelbėtų, jeigu policija 1r būtų 
suradusi Deivido žudiką, bet jie nesurado. 

Skalpeliu perrėžiau išilgai pilvo linijos. Atskyriau gim- 
dą ir išstūmiau ją ant atverto elnės pilvo. Padariau dar vie- 
ną pjūvį, šį kartą gimdos sienelėje. Ištraukiau elniuką, mels- 
damasi, kad netektų ir jo numarinti. 

Vargu ar elniukui buvo daugiau kaip keturi mėnesiai, 
dar nevisiškai išnešiotas, bet, kaip spėjau, nesužeistas. Pirš- 
tais švelniai išvaliau jo kvėpavimo takus ir uždėjau ant snu- 
kučio mažytę kaukę. 

Tada atsukau deguonį. Elniuko krūtinėlė sukrūpčiojo. 
Jis pradėjo kvėpuoti. 

Ir subliuvo. Dieve, koks didingas garsas! Nauja gyvybė. 
Jėzau Marija, nuo tokio stebuklo mano širdis taip ir sutuksi 
stipriau. Kvailelė Frenė. 

Brūkštelėjau rankove per veidą, nusivalydama kraują, 
kuris trykštelėjo operuojant. Elniukas bliovė į deguonies 
kaukę, todėl leidau mažajam našlaitėliui nors trumpai 

glustelėti prie savo motinos, na, tam, jeigu elniai turėtų sie- 
las... kad motina atsisveikintų su savo vaiku. 

Tada nukirpau virkštelę, pritraukiau švirkštą ir numa- 
rinau elnę. Viskas baigėsi greitai. Ji ir nesuprato, kada per- 
ėjo iš gyvenimo į mirtį. 

Šaldytuve buvo skardinė ožkos pieno. Pripylusi bute- 
liuką, kelioms sekundėms įkišau į mikrobangų krosnelę, kad 
sušiltų. 

Nuėmusi deguonies kaukę, įkišau žinduką elniukui į 
burną, ir tas iš karto pradėjo žįsti. Elniukas buvo gražutis, 
romių rudų akių. Dieve, negaliu atsidžiaugti kai kuriais sa- 
vo nuveiktais darbais! 

Tėvas ir dukra sėdėjo susiglaudę laukiamajame ant ma- 
no senoviškos kušetės. Aš padaviau elniuką Engei. 

— Sveikinu, — tariau, — čia mergaitė. 

Palydėjau dabar jau trijų asmenų šeimynėlę iki jų ap- 
lamdyto “4x4". Padaviau skardinę su ožkos pienu, savo te- 
lefono numerį ir pamojavau. Ironiškai pagalvojau, kad el- 
niuką namo veža tas pats sunkvežimis, kuris užmušė jo mo- 
tiną. 

Dabar jau galėjau pasvajoti apie karštą, garuojančią vo- 
nią, taurę vėsaus “Chardonnay" ir gal net keptą bulvę su 
“Wisconsin Cheddar" — štai ir atpildas. Beveik didžiavausi 
savimi. Jau seniai taip jaučiausi, Deivido mirtis visai sujau- 
kė mano gyvenimą. 

Buvau besukanti į vidų, bet aikštelėje pastebėjau auto- 
mobilį, blizgantį juodą "Jeep Cherokee". 

Durelės atsidarė, ir iš jo lėtai išlipo vyras. Automobilio 
žibintai apšvietė jį iš užpakalio, ir akimirką atvykėlis atro- 
dė tarsi apgaubtas šviesos aureolės. 

Jis buvo aukštas, lieknas, bet raumeningas, vešliais 
šviesiais plaukais. Greitai apžvelgė mano valdas. Didžioji 
veranda it girliandomis nukabinėta kolibrių lesyklėlėmis. 
Čia pleveno ir pora medžiaginių vėjarodžių. Šalia mano 
ištikimasis dulkėtas dviratis, tinkamas kalnų keliams. Ir vi- 

sur lauko gėlės: kalnų lubinai, ramunės, raudonžiedžiai 
bervidžiai. 

Įvyko kažkas daugiau negu keista. Nebuvau niekada 
jo regėjusi. Tačiau mano smegenys, tas tykus, primityvus 
organėlis, ignoruojantis loginį mąstymą, įsikibo į jo atvaiz- 
dą ir nė iš vietos. Spoksojau į tą vyriškį, kol mane per- 
smelkė toks jausmas, tarsi būčiau jį atpažinusi. Kelis pas- 
taruosius Metus apmirusi širdis suspurdėjo, stabtelėjo ir 
gal porą sekundžių sutvaksėjo greičiau. To užteko atsipei- 
kėti. 

Kad ir kas jis būtų, paslaptingumas ištirpo. 

— Mes jau nedirbame, — pasakiau. 

Vyras įdėmiai žiūrėjo į mane, net nebandydamas atsi- 
prašyti, kad įsibrovė į mano priekinį kiemelį. 

Jis žinojo mano pavardę. 

— Daktarė O'Nyl? 

— Ar ji jums skolinga7 — paklausiau. Tai žodžiai iš vie- 
nos senos komedijos, bet man jie patiko. Be to, atlikus el- 
nės eutanaziją, verkiant reikėjo kokio nors užkrečiančio 
linksmumo. 

Šypsantis šviesiai mėlynos jo akys pagyvėjo ir lyg mag- 
netas traukė mano žvilgsnį. 

— Ar jūs — Frensė O Nyl? 

— Taip. Tiesiog Frenė. 

Pastebėjau, kad jo ramiame, šaltame veide virpa krisle- 
lis šilumos. Tiesus žvilgsnis prikaustė mane prie žemės. Jo 
nosis gražios formos, smakras tvirtas. Velniškai taisyklingi 
bruožai, pernelyg. Primena Tomą Kruzą, gal net šiek tiek 
Harisoną Fordą. Kažkas panašaus arba bent jau taip atrodė 
tą vakarą, plieskiant džipo šviesoms. 

Jis nusitraukė skrybėlę nuleistais kraštais, atidengda- 
mas kupetą žvilgančių šviesių plaukų. Priešais mane visu še- 
šių pėdų ir dviejų colių ūgiu stovėjo vyras, tarsi išniręs iš L. 
L. Byno, o gal iš Edi Bauers katalogo. Tik labai jau rimtos 
povyzos. 

— Aš atvažiavau tiesiai iš 'Holanderio ir Kauvelo". 

— Jūs — nekilnojamojo turto agentas: — kvarktelėjau. 

— Ar aš pataikiau ne laiku? — paklausė jis. — Atleiski- 
te. — Na, bent jau mandagus. 

— Kodėl taip manote? — pasidomėjau. Puikiai žino- 
jau, kad mano džinsai permirkę krauju, o medvilninis spor- 
tinis nertinis priminė Džeksono Poloko paveikslą. 

— Nenorėčiau pamatyti to vargšelio, kuriam šis mūšis 
nenusisekė, — kalbėjo jis, apžiūrinėdamas mane. — O gal 
jūs užsiiminėjate raganavimu? 

— Kai kas tai vadina veterinarija, — išdrožiau. — Na, 
tai kokie reikalai? Kodėl “Holanderis ir Kauvelas" atsiuntė 
jus čia tokiu vėlyvu metu? 

Jis nykščiu parodė Lokių Skardžio centro kryptimi, kur 
buvo įsikūrusi nekilnojamojo turto kontora. 

— Aš esu jūsų naujasis nuomininkas. Šią popietę pasi- 
rašiau dokumentus. Jie sakė, kad jūs viską perdavėte į pati- 
kimas jų rankas. 

— Juokaujate. Jūs išsinuomojote mano trobelę? 

Jau buvau ir primiršusi, kad pasiskelbiau nuomojanti 
trobelę. Ji yra už kokio ketvirčio mylios, giliau į mišką už 
klinikos. Prieš mums su Deividu įsikraustant, ja naudoda- 
vosi medžiotojai. Deividui žuvus, aš pradėjau miegoti ma- 
žame klinikos kambarėlyje. Tada daug kas pasikeitė, deja, 
ne į gerąją pusę. 

— Taigi? Ar galiu pamatyti tą būstą? — paklausė L. L. 
Bynas. 

— Eikite takeliu už klinikos, — pasakiau jam. — Keturios 
penkios minutės kelio. Verta paėjėti. Durys neužrakintos. 

— Ar vadovo paslaugų nesulauksiu? — paklausė jis. 

— Labai norėčiau, tik kad prieš miegą dar turiu porai 
viščiukų nusukti galvas ir padaryti keletą užkeikimų. Atne- 
šiu jums žibintą... 

— Turiu mašinoje, — pasakė vyriškis. 

Kai žmogus pasuko per žvirgždą atgal prie džipo, dar 
palūkuriavau tarpduryje. Jo eisena graži. Pasitikinti, bet ne 
įžūli. 

— Ei! — šūktelėjau jam. — Kuo jūs vardu? 

Jis grįžtelėjo, pusę sekundėlės padvejojo. 

— Kitas, — pagaliau ištarė. — Kitas Harisonas. 


3 skyrius 


NIEKADA NEPAMIRŠIU, kas atsitiko paskui. Tai buvo 
šokas man, stiprus smūgis į paširdžius, o gal net į smilkinį. 

Kitas Harisonas įlindo į džipą ir — negaliu net apsaky- 
ti! — iš sidabro spalvos metalinio dėklo ištraukė medžiokli- 
nį šautuvą. Tas kalės vaikas. 

Nepatikėjau savo akimis, visa oda pašiurpo. 

Aš garsiai surikau, nors man tai visai nebūdinga: 

— Palaukit! Ei! Jūs! Tučtuojau sustokit, misteri! Liau- 
kitės! 

Jis atsigręžė. Kaip ir anksčiau, žvilgsnis buvo ramus, 
šaltas. 

— Ką? — paklausė. 

Gal jisai man meta iššūkį? Ir išdrįsk tiktai! 

— Paklausykit. 

Paleistos didžiosios tinklinės durys trinktelėjo. Ryžtin- 
gai žengiau žvyruotu kiemeliu to žmogaus link. Jau jis tai 
nestovės mano žemėje su medžiokliniu šautuvu rankose. Nė 
už ką! Niekada jo ar mano gyvenime! 

— Aš apsigalvojau. Nėra prasmės. Nieko nebus. Jūs ne- 
galite čia apsistoti. Jokių medžiotojų. Jokių! 

Vėl nusigręžęs į džipo saloną, vyriškis uždarė pirštinių 
skyrelį. Užrakino. Jis manęs visiškai nesiklausė. 

— Atleiskite, — pratarė, nežiūrėdamas į mane. — Mes 
sudarėme sutartį. 

— Sutartis nutraukta! Ar negirdėjote, ką sakiau? 

— Ne. Sandėris yra sandėris, — atrėžė. 

Tada čiupo žibintą, kuris buvo užkištas už durelių, raus- 
vą medžiotojo krepšį, o kita ranka pakėlė tą šlykštų šautu- 
vą. Manęs vos neištiko šokas, viduje viskas susijaukė. 

— Paklausykit. 

Tačiau vyras nekreipė dėmesio, sakytum, negirdėjo nė 
vieno žodžio. Trinktelėjęs koja džipo dureles, jis įjungė " Du- 
rabeam" markės žibintą ir kaip niekur nieko žengė takeliu į 
mišką. Miškas sugėrė šviesą ir tolstančių žingsnių aidą. 

Jaučiau, kaip mano ausų būgneliai plyšta nuo priplū- 
dusio kraujo. 

Tas prakeiktas medžiotojas gyvens mano name. 


4 skyrius 


JAU BEVEIK SUTEMO, o persekiotojai vis dar neaptiko 
mergytės kūno. Smelkė šaltis, jie išalko ir iš baimės pasiutu- 
siai nervinosi. Jeigu jiems nepavyks, lauk paties blogiausio. 

Jie privalėjo surasti tą mergiūkštę. p 

Ir berniuką — Metju. 

Penki vyrai brovėsi per tankią girią, kur, jie tikėjosi, 
mergaitė galėjo nukristi. Ji tikrai turėjo čia būti! Jie priva- 
lėjo surasti tą egzempliorių, vadinamą Tinkerbele, Suren- 
kamuoju Varpeliu, ir ją sunaikinti, jeigu pašauta pati dar 
nenusisuko sprando. 

"Užmigdyk Tinkerbelę, — galvojo Hardingas Tomas, 
vesdamas paskui save medžiotojų būrį. Kad būtų papras- 
čiau, tokiais atvejais jis visada užsiliūliuodavo švelnesniais 

žodžiais: “Ką nors užmigdyti. Taip, kaip daroma su gyvuliais. 
Tai ne mirtis, ne žudymas — ties10g ramutelis miegas". 

"Tomas manė žinąs, kur turėjo stačia galva nukristi mer- 
gaičiukė, bet jos ten nebuvo — nei ištiškusios ant Žemės, 
nei pakibusios ant eglių šakų. 

Nieku gyvu negali palikti jos čia, nes kūną aptiks keliau- 
jantys ar stovyklaujantys turistai. Būtų didžiausia nelaimė. 

— Tinkerbele, ar girdi mane? Gal tu susižeidei, širde- 
le? Mes tik norime tave parsivežti namo. Ir viskas, — šaukė 
"Tomas kiek įmanydamas meilesniu balsu. Tai nebuvo sun- 
ku: jam visada patiko Maksė ir Metju. 

Tinkerbele buvo kodinis vardas, ir jis visuomet šitaip ją 
vadino. Mažojo Metju kodas — Piteris Penas. O jisai pats 
buvo dede Tomis. 

— Tinkerbele, kur tu? Na, pasirodyk, pasirodyk. Mes 
tavęs nenuskriausime, mieloji. Aš nė nepykstu ant tavęs. Čia 
dėdė Tomis. Gali manimi pasitikėti. Kuo gi tau pasitikėti, 
jei ne manimi? Ar mane girdi? Greičiau, vaikuti. Žinau, kad 
tu čia. Nebijok dėdės Tomo. Niekas kitas, be manęs, tau 
nepadės. 


5 skyrius 


JI LIKO GYVA. Stebuklas, stebuklas, stebuklas! 

Tačiau sužeista, pašauta, tiktai nežino, ar žaizda gili. 
Cal nepavojinga, nes ji dar nenumirė, 0 ir kraujo buvo ne- 
daug. 

Maksė jau kelias valandas laikėsi įsikibusi medžio vir- 
šūnės, pasislėpusi šakų tankmėje. Bent jau tikėjosi, kad pa- 
sislėpusi. Ir stengėsi nė nekrebžtelėti. Būti negirdima ir ne- 
matoma. 

Maksė drebėjo, viskas susipainiojo, pakrypo ne taip. 

O, kad Metju būtų kartu. Jie suteiktų vienas kitam jėgų 
ir vilties. Paprastai taip būdavo. Mokykloje juos laikė ne- 
perskiriamais. Kad ir kokie buvo velniūkščiai, ponia Beata, 
vienintelis tikrai geras žmogus, juodu vadino "neperskiria- 
mais dvyniais" arba “Bobsėjaus dvyniais". Mirus poniai Be- 
atai, viskas pasibaigė. Tikrai blogai. Štai, kaip blogai. 

Miške knibždėte knibždėjo vyrų. Blogi, patys blogiausi 
padarai, kokius tik galima įsivaizduoti. Jų ten mažiausiai 
pusė tuzino. Persekiotojai — žudikai. Jie kaip paklaikę ieško 
jos su Metju. Jie turi šautuvus ir žibintus. 

Vienas iš jų — dėdė Tomas, pats pats blogiausias. Apsi- 
metinėjo jų draugu... bet ne kas kitas, o jis užimigdo. Jis buvo 
mokytojas, mokslininkas, o dabar paprasčiausias žudikas. 

“Mes tavęs nenuskriausim, brangioji", — mėgdžiojo jo 
balsą, suktą, nenuoširdų. 

Dar gerai, kad nereikia matyti jų, ropojančių mišku. Ji 
turėjo neįtikėtinai aštrią klausą. Sugebėdavo atskirti gar- 
sus, nors jie būtų tik per tūkstantąją sekundės dalį vienas 
nuo kito. Tai buvo vienas iš jos pačių "kiečiausių" talentų. 
Maksė girdėdavo ir menkiausią tolimą uodų zirzimą, ir piktą 
traškučio čirškimą, ir už pusės mylios augančios drebulės 
lapų virpesį. Kažin, gal ir Metju kur nors netoliese? Gal ir- 
gi klausosi? 

— Tinkerbele, ar mane girdi? 

Taip, ji girdėjo tuos sadistus, medžiojančius ją. Girdė- 
jo, kai jie buvo dar labai toli. Kiekvieną žingsnį, menkiau- 
sią kostelėjimą ar šniurkštelėjimą, kiekvieną prasmirdusį 
kvėptelėjimą, linkėdama, kad jis būtų jiems paskutinis. 

Vienam prašnekus, ji atpažino beširdį, bejausmį sargą 
iš Mokyklos. 

— Mums reikėjo pasiimti šunis. 

— Reikėjo, galėjo, turėjo, — pašiepė vienas iš jų ir nu- 
sijuokė. — Ji dar vaikas. Abu vaikai. Jeigu jau negalime su- 
rasti vaiko, tai gal geriau iš karto vyniotis meškeres? 

Šunys! Maksė vos neaiktelėjo. Šunys ją surastų. Jiems 
toks darbas sekasi geriau negu žmonėms. Šunys taip pat tu- 
ri ypatingų galių. Žmonės — menkiausia rūšis. Gal dėl to 
jie ir elgiasi kaip patys niekingiausi žvėrys. 

Vėl piktai sustaugė vėjas, primindamas jai, kaip čia šal- 
ta. Maksė stipriai apglėbė medį ir įtempė ausis, klausyda- 
masi, kaip tolsta persekiotojai. Kol kas jie dingo. 

Vargais negalais, kentėdama skausmą, ji nusliuogė iš pu- 
šies Žemyn ir atsargiai nuslinko į mišką. 

"Tada suskato bėgti. Reikėjo susirasti pastogę virš gal- 
vos. Kol dar ne vėlu, susiieškoti Metju. 


6 skyrius 


JO TREJŲ METUKŲ sūnelis Maiklas mėgdavo sakyti, 
kad jis "iki skausmo bijo tamsos". Kitui labai patiko tas išsi- 
reiškimas. 

Tada jis kvatodavo ir glebėsčiuodavo savo Sargutį. Ir 
dabar dar jaučia minkštas kūdikio rankutes. Vien nuo tos 
minties vėl pajuto pykinimą ir tuštumą, tarsi jį būtų kas iš- 
siurbęs, išplėšęs širdį iš krūtinės. 

Ir kokios tik mintys nelenda į galvą! Buvo įsitikinęs, 
kad tiria pačią svarbiausią bylą per visus savo darbo metus. 
Juk turėjo būti ne čia. Jį nuspyrė nuo to prakeikto reikalo. 
Net nežinia, ar ta byla dar gyva. 

Ta-aip, jis "iki skausmo bijojo". 

"Trobelėje numetė savo kalnų reikmenis ir aprangą, bet 
tik tam, kad viskas atrodytų kuo natūraliau, jeigu kas nors 
sumanytų jį sekti arba atsitiktinis smalsuolis imtų čia naršy- 
ti. Visko gali būti, net labai panašu, kad jį seks ir Frenė O'Nyl 
ar dar kas nors. 


29 


KAI PUČIA VĖJAS 


Trobelė kukli, ne itin erdvi, bet stebėtinai jauki ir šilta. 
Iš vietinio granito sumūrytas Rumfordo stiliaus židinys. Kal- 
to alavo žibintai užėmė beveik visą jo atbrailą. Lovą dengė 
jaukus avikailis. 

Užtraukęs naktines užuolaidas, jis greitai nusirengė. 
Paskui išjungė šviesas ir lindo į lovą. Po ja pastūmė šautuvą. 
Šautuvas reikalingas, kad galėtų apsimesti medžiotoju, bet 
neprošal jį turėti ir kaip atsarginę apsaugos priemonę. Jis 
neturėtų niekam užkliūti. 

Visi mano, kad aš atostogauju Nentakete. Išbarstau baraką, 
stengiuosi ateiti į protą. O gal ir reikėjo ten važiuoti. Bet nenu- 
važiavau, ar ne? Jau antrą kartą jis pripainiojo. 

Pirmas kartas buvo 1994-ųjų rugpjūčio 9 dieną. 

Užmerkė akis, bet nemiegojo. Jis laukė. 

Kietai suspaudęs vokus, prisiminė privatų pokalbį su 
FTB direktoriaus pavaduotoju. Jam pavyko išpešti tą susiti- 
kimą, apeinant savo viršininką. 

Atmintyje atgijo svarbiausios, tarsi vakar įvykusio po- 
kalbio nuotrupos. 

Direktoriaus pavaduotojo veido išraiška buvo tokia įžūli, 
tarsi jis būtų pati svarbiausia persona ir negalėtų patikėti, 
Jog tenka gaišti laiką dėl kažkokio agento. 

— Aš kalbėsiu, o jūs klausvsitės, agente Brenanai. 

— Taip gali nukentėti susitikimo tikslas, — pasakė To- 
mas. 

— Tik todėl, kad jūs to susitikimo tikslo nesuprantate. 

— Ne, sere, manau, kad nesuprantu. 

— Dėl jūsų asmeninės tragedijos stengiamės sumažinti 
jums krūvį. Keliate mums rūpesčių, darosi beveik neįmano- 
ma. Klausykitės, ir labai atidžiai. Meskite tuos savo bepro- 
tiškus užmojus. Šiandien pat baikite tą raganų medžioklę. 
Arba tą dingusių gydytojų bylą baigiate, arba mes jus atlei- 
džiame. Supratote? 

Kitas gulėjo tamsoje ir tiksliai prisiminė direktoriaus 
pavaduotojo žodžius bei jų prasmę. O taip, jis suprato. 


30 


James Patterson 


Todėl jis ir yra čia, Kolorade. Aišku, jog pasirinko. Są- 
žinę paaukojo karjerai. 
Jis — žlugęs žmogus. 


7 skyrius 


JAU BUVO KETVIRTIS PO VIENUOLIKTOS, vėlyva 
naktis, kai Kitas nubloškė avikailio antklodę ir išlipo iš lovos. 

Greitai apsirengė tamsoje. Ant savo šimto aštuoniasde- 
šimties svarų kūno užsitempė juodus teniso marškinėlius ir 
juodas šiltas kelnes. Juodą beisbolo kepurę — “Converse", 
Lario Berdo markė. Jo baties markė nuo to laiko, kai dar tik 
dešimties metų berniūkštis lakstė pietų Bostono keliais ir 
aikštėmis. 

Lauke švietė pilnatis. Pro langus įdėmiai, iš kairės į de- 
šinę apžvelgė pušyną. Žvalgėsi tol, kol neliko abejonių, jog 
ten niekas nekiurkso ir nelaukia, kol jis pasirodys. 

Pravėręs trobelės duris, išslinko į aidžią, šaltą naktį. Pats 
sau šiek tiek priminė Malderį iš “X failų". Ne, jis iš tikrųjų 
jautėsi esąs Malderis, o Malderis — pusantro kieto riešutėlio! 

Kitas Harisonas leidosi per mišką gyvūnų ligoninės link 
tuo pačiu vingiuotu takeliu. Jis žinojo, kad Frensė O'Nyl 
ten turi kambarį, kad po savo vyro Deivido mirties gyvena 
klinikoje. Žinojo ir apie patį daktarą Deividą Mekiną. Tie- 
są pasakius, apie Deividą daugiau negu apie jo žmoną. Aš- 
tuntajame dešimtmetyje Deividas Mekinas studijavo emb- 
riologiją Medicinos universitete. Vėliau dirbo San Francis- 
ke. Apie daktarą Mekiną Kitas turėjo prisirašęs kokį tuziną 
lapų. 

Kažkiek žinių turi surinkęs ir apie Frenę. Atliko nedi- 
delį namų darbelį. Fort Kolinso Kolorado valstijos univer- 

sitetinėje ligoninėje įgijusi veterinarijos mokslų daktaro 
laipsnį. Kolorado valstijos universitetas buvo ir Nacionali- 
nis laukinės gyvūnijos biologijos centras, kuriame ji taip pat 
įgijo mokslinį laipsnį iš laukinės gyvūnijos srities. Mokykla 
ypač garsi gerais chirurgais. Moteris įkūrė vietinę '"para- 
mos pamestiems kambariniams gyvūnėliams grupę". Iki vyro 
žūties jos veterinarinė praktika klestėjo. Ji buvo ir šeimos 
maitintoja. 

Prie gyvūnų ligoninės atsidūrė greičiau nei per tris mi- 
nutes. “Ligonių užeiga", kaip ji pati vadino. Nuo čia ir rei- 
kės pradėti. 

Priekinėje verandoje plieskė lempa, o pro vieną langą 
skverbėsi gelsva šviesa. Prie kito lango sargavo beuodegė 
katė, kuri, pamačiusi svečią, įtariai pavartė veizolus, bet ne- 
pajudino nė ūselio. 

Jis stabtelėjo atsipūsti, o gal leisti aprimti širdžiai po 
tokios skubos. Apsidairė, ar dar kas nors nesišlaisto aplin- 
kui. 

Jam teks panaršyti tą gyvūnėlių ligoninę, bet turbūt ne 
šiandien. Prislinko dar arčiau ir pasislėpė už dviejų greta 
augančių išlakių pušų. Dabar nuo vieno ryškiai apšviesto 
lango jį teskyrė gal tik dešimt pėdų. 

Staiga šastelėjo atgal. 

Jėzau! Jį taip išgąsdino, jog net blusos apmirė. 

Frenė O'Ny/l stovėjo tiesiai priešais langą, apgaubta švel- 
nios šviesos. Nuogutėlė, lyg ką tik gimusi. Jis kvėptelėjo gry- 
no oro. Šito tai jau mažiausiai tikėjosi. Dūrė kaip pirštu į 
akį. 

Ačiū Dievui, ji jo nepamatė. Gauruotu baltu rankšluos- 
čiu kuo rūpestingiausiai sausino savo ilgus rudus plaukus. 
Gražūs plaukai. Visa graži, faktas. 

Ji: buvo daug patrauklesnė negu pasirodė iš pradžių. 
Labai gražios, labai gyvos akys. Liekna, puikios formos. Rim- 
tai, graži figūra, jokių abejonių. Moteris spinduliavo svei- 
kata. Kiek prisimena iš užrašų, jai trisdešimt treji. Frenės 


32 


James Patterson 


vyras daktaras Deividas Mekinas mirė trisdešimt aštuone- 
rių. Buvo nužudytas. 

Kitas apsisuko. Ji dar nemiega, taigi šiąnakt po namą 
panaršyti nepavyks. Jis nesiruošia iš pasalų vėpsoti į nuogą 
daktarę O'Nyl, stovėdamas už jos miegamojo lango. Tarsi 
koks iškrypėlis. Koks jis yra, toks, bet būti sumautu suskiu 
— tai jau ne. 

Tad nupėdino atgal į trobelę, nusinešdamas mintyse 
Frenės O'Nyl atvaizdą. Dievaž, ji įsmigo jam į regos nervą. 
Pastebėjo ypatingą moters akių spindesį, leidžiantį įtarti ją 
turint humoro jausmą, nepastebėtą per pirmąjį susitikimą. 
Ji kur kas gražesnė, negu jis tikėjosi. 

Ir gali būti žudikė. 


8 skyrius 


PAGALIAU antradienio rytas. 

Enė Haton laukė jo kaip ant adatų, bet dabar ji jautėsi 
puikiai, keistai atsipalaidavusi ir pasiruošusi. 

Tiesą sakant, kiekvieną sykį lankydamasi Boulderio ben- 
druomenės ligoninės in vitro klinikoje, Enė Haton čia ras- 
davo ypatingą komfortą, puikų aptarnavimą. Klinikos per- 
sonalas numatęs tiesiog viską, kas galėtų turėti neigiamos 
ar teigiamos įtakos būsimoms mamytėms. Aukščiausia kla- 
sė, ji džiaugėsi čia patekusi. 

Prašmatnaus laukiamojo sienos nudažytos šilta geltona 
spalva su spindinčia balta apdaila. Gėlės visada lyg ką tik 
nuskintos. Pilna žurnalų moterims, dargi šviežiausi leidiniai: 
“Mirabela", “HD", “Miestas ir kaimas", “ Tėvai", “Vaikas". 

Vyresniojo personalo specialistai buvo nuostabūs, ypač 
jos gydytojas Džonas Braunhilas. Daktaras B. dabar ją ka- 

mantinėjo visko, kas būtina žinoti apie moters, kuri aštuntą 
mėnesį nėščia, savijautą. Jis taip domėjosi, kaip ji jaučiasi! 
Ar neužeina Brakstono Hiko kontrakcijos, o gal pastebėjo 
dar ką nors neįprasta? 

— Ne, viskas kuo puikiausia, pabelskim į medį, — pasa- 
kė Enė. Ji šypsojosi dėl visa ko tikra, atspindėdama tą patį 
pasitikėjimą, kurį skleidė jos gydytojas ir kiti darbuotojai. 

Daktaras B. taip pat nusišypsojo. Ne per plačiausiai, 
ne įsiteikdamas, o tiesiog tiek, kiek priklauso. 

— Nuostabu. Dabar greitai padarykime keletą tyrimų, 
kad dar suspėtumėte pamatyti “Rožės" serialą. 

Enė žinojo, jog nepaisant palyginti puikios savijautos, 
ji priskiriama prie rizikingų pacienčių. Daktaras Braunhi- 
las diagnozavo placentos nepakankamumą. Per šį vizitą dak- 
taras Braunhilas ir jo seselė Džilė turėjo nustatyti streso, 
kurį vaisius patiria esant spazmams, intensyvumą. Tam jie 
turėjo panaudoti vaisiaus širdies veiklos monitorių. Dėl to 
testo ji šiek tiek nervinosi, bet stengėsi prisiderinti prie gy- 
dytojo ir seselės optimizmo. 

Džilė išspaudė ant Enės pilvo elektrai laidžios želė. Enė 
pastebėjo, jog želė buvo specialiai pašildyta. Čia viskuo pa- 
sirūpinama. Paskui Džilė uždėjo dvi plačias plastikines juos- 
tas aplink jos pilvą. Labai švelniai. 

— Ar jums patogu: Gal reikia dar ko nors? — paklausė 
daktaras Braunhilas. 

— Viskas puiku, gerai. Želė šilta, kaip tik. 

Viskas įvyko taip netikėtai, lyg kokiame košmariškame 
sapne. 

— Kūdikio pulsas krenta, — šaižiai nuskambėjo gydy- 
tojo balsas, — šimtas, devyniasdešimt septyni, devyniasde- 
šimt penki. — Jis atsigręžė į Džilę. — Turime operuoti, ne- 
delsdami. Laikykitės, Ene. Būkite tvirta. 

Nepaisant įtemptos, kritinės situacijos, viskas vyko la- 
bai greitai ir kvalifikuotai. Vaizdas prieš Enės akis išskydo, 
Ir Ji užmigo. 

Nepraėjus nei keturiasdešimčiai minučių, greičiau ne- 
gu tikėtasi, daktaras Džonas Braunhilas pats asmeniškai at- 
nešė naujagimį į neišnešiotų kūdikių inkubatorių. Nors pa- 
gal gimdymo palatoje atliktus Apgaro testus berniuko būk- 
lė buvo puiki, vis viena imamasi visų atsargumo priemonių. 

Į kūdikio kvėpuojamąją gerklę buvo įvestas sterilus 
vamzdelis, ant mažytės galvutės uždėtas slėgiminis gaub- 
tas. Taip pasirūpinta, kad į nevisiškai susiformavusių plau- 
čių alveoles nuolat patektų žemo slėgio deguonis. 

Kraujo analizė atliekama per plastikinį zondą, kuris bu- 
vo įvestas į bambutę. 

Ant naujagimio odos pritvirtintas elektroninis termo- 
metras. 

Pro nosytę įvedė skrandžio zondą. Per jį kūdikis buvo 
maitinamas motinos pienu, tiesiog apsidraudžiant, jeigu ma- 
žylis nesugebėtų čiulpti. 

Naujagimių intensyviosios terapijos specialistas nesi- 
traukė nuo vertingojo Enės Haton berniuko, viską tikrin- 
damas ir viskuo pasirūpindamas. 

— Jis jaučiasi gerai. Pui-ku. Berniukas sveikas, Džo- 
nai, — pasakė gydytojui vienas iš specialistų. — Tarp kitko, 
galvutė keturiasdešimt vieno centimetro. Galva didžiulė. 

— Taip ir turi būti. 

Pagaliau Džonas Braunhilas išėjo iš inkubatoriaus ir už- 
lipo dviem aukštais aukščiau, kur po cezario pjūvio jau bu- 
do Enė Haton. 

Dvidešimt ketverių metų motina atrodė kur kas pras- 
čiau negu jos sūnelis. Pelenų spalvos plaukai permirkę pra- 
kaitu, garbanos sulipusios. Akys tuščios, negyvos. Būtent taip 
ir atrodoma po netikėto cezario pjūvio. 

Daktaras Braunhilas iš karto priėjo prie jos lovos. Jis 
žemai pasilenkė ir prašneko įprastiniu švelniu, įtikinančiu 
balsu. Netgi paėmė ją už rankos. 

— Ene, man labai gaila. Mums nepavyko jo išgelbėti, — 
šnabždėjo jis. — Jūsų mažylį mes praradome. 

9 skyrius 


PRAĖJUS KELIOMS VALANDOMS nuo Hatonų kūdi- 
kio gimimo Boulderio klinikoje, jis buvo atvežtas į Mokyk- 
14. Grupė asmenų, kurių apranga priminė kosmonautų kos- 
tiumus, išskubėjo sutikti greitosios pagalbos automobilio, 
atvykusio iš Boulderio bendruomenės ligoninės. Jie nedels- 
dami įnešė kūdikį į vidų. Visi buvo sujudę, aplinkui trium- 
fuojantys ir net džiūgaujantys veidai. 

Vyriausiasis Mokyklos gydytojas dalyvavo kūdikio ap- 
žiūroje, nuodugniai viską stebėdamas, vadovaudamas, ret- 
sykiais paaiškindamas. 

Pamatuotas širdies susitraukimų skaičius per minutę, 
kvėpavimas, odos spalva, raumenų tonusas, refleksų reak- 
cija. Mažasis Hatonas idealiai surinko 10 balų. 

Buvo patikrintas berniuko ūgis ir svoris. Atlikti testai 
dėl galimų širdies ūžesių, širdies prisipildymo, akių voko 
kremzlės kraujavimo, geltligės, belytiškumo, klubų displa- 
zijos, raktikaulio lūžių, odos dėmėtumo. 

Ant dešiniosios šlaunies buvo apgamas, mažytis apga- 
mėlis. Tai įregistruota kaip "defektas". 

Dauguma tyrimų susiję su berniuko bendrąja ir smul- 
kiąja motorine koordinacija bei jo gebėjimu orientuotis ap- 
linkoje. Kol buvo atliekami visi šie tyrimai, vyriausiasis gy- 
dytojas neišėjo iš laboratorijos ir komentavo rezultatus. 

— Galvos perimetras — keturiasdešimt vienas centimet- 
ras. Tokią galvą paprastai turi keturių mėnesių amžiaus kū- 
dikiai. Aišku, tai viena iš priežasčių, kodėl reikėjo cezario 
pjūvio. Be to, širdis didesnė, tarp kitko, ir veiksmingesnė. 
Širdies ritmas — mažiau šimto. Tai paprasčiausiai nuosta- 
bu. Tai bent mažasis čempionas! 

— Stebėkite mažąjį Hatoną. Tai svarbiausia. Tai visos 
šios dramos pagrindų pagrindas. Jis klausosi mūsų ir krei- 
pia dėmesį. Ar pastebite? Pažiūrėkite į jo akis. Naujagimiai 
nefiksuoja dėmesio ir neseka aplinkos — niekada. O šis juk 
vedžioja akimis nuo vieno prie kito, mus stebi. Ar supran- 
tate, ką tai reiškia? Kūdikiai niekada neprisimena objektų, 
jiems dingus. O šis prisimena. Jis kuo aiškiausiai mus stebi. 
Pažiūrėkite į jo akutes. Jis jau turi atmintį. Tikras superber- 
niukas! 


10 skyrius 


PABUDAU dusdama nuo tylios raudos, susapnavusi bai- 
sų, slegiantį sapną apie savo vyrą Deividą. Pastaruoju metu 
šitaip prasidėdavo vos ne kiekvienas rytas. 

Man nepaprastai trūko Deivido, ilgesys nė kiek nesu- 
mažėjo ir tebedegino nuo tos nakties, kai prieš pusantrų 
metų kažkoks nevisprotis jį nušovė nuošalioje automobilių 
stovėjimo aikštelėje Boulderyje. 

Iki pat jo mirties mudu su Deividu buvome neperski- 
riami. Mes išmaišėme slidėmis visą Koloradą ir visas kitas 
Vakarinės dalies vietas. Sekmadienius leisdavome Pueblo 
migruojančiųjų gyvūnų gydymo klinikoje. Perskaitėme tiek 
knygų, jog jos būtų netilpusios abiejuose mūsų namukuose, 
ir jie būtų virtę viešąja biblioteka. Draugų turėjome tiek 
daug, jog kartais nesumodavome, kur juos padėti. Mes 
džiaugėmės kiekviena minute ir ją su kaupu išgyvenome. 

Manoji stambių ir smulkesniųjų gyvūnų gydymo prak- 
tika klestėjo. Nuo pat ankstyvo ryto lankydavausi fermose 
ir rančose, gydydama žirgus ir kitus stambius galvijus. Į 'Li- 
gonių užeigą“ žmonės suveždavo savo smulkesnius nami- 

nius gyvūnus iš visos apygardos. Už nemenkus nuopelnus 
“Denver Post" mane pavadino "Veterinare 90". 

Dabar viskas kitaip — mano gyvenimo kreivė negrįžta- 
mai pakrypo kita linkme. Nė vieną akimirką neapleidžia 
mintys apie Deivido nužudymą. Aš nedaviau ramybės Boul- 
derio policijai, kol tie pagaliau paprašė daugiau nesirodyti 
ir nekvaršinti jiems galvų. Nors žmonės mane ir kviesdavo- 
si į pagalbą, retai kada lankydavausi jų namuose. 

Aš išlipau iš lovos. Užsimečiau savo senąjį, ištikimąjį mė- 
lynais langais chalatą ir įsispyriau į šlepetes, gautas dovanų 
per Kalėdas: du sumanūs vaikučiai atsidėkojo už tai, kad pa- 
dariau keletą siūlių jų šunyčiui, kurį buvo apdraskęs kojotas. 

Šlepetės vaizdavo spanielių galvas. Naivokos akutės, ky- 
šantys rausvi liežuvėliai, nulėpusios ausys, na, viskas, kaip 
ir turi būti. 

Įsijungiau magnetofoną. Kimaus Fionos Epl balso ne- 
sumaišysi su jokiu kitu — aštuoniolikmetė, o kokia patra- 
kėlė. Tinka į primadonas. 

Pravėrusi “pagrindinio apartamento" duris, įėjau į la- 
boratoriją. Mane pasveikino mėgstamiausias plakatas, skir- 
tas šiam mėnesiui: "Lapių medžioklė — kažkas neapsakoma, 
kai vaikomasi tai, kas nevalgoma. — Oskaras Vaildas" 

Pirmiausia tai, kas svarbiausia, taigi užkaičiau kavinu- 
ką su riešutinė vaniline kava. Kai kava pradėjo burbuliuoti 
pro filtrą, aš apėjau savo pacientus. 

Frene O "Nyl, tai tavo gyvenimas. 

Palatoje Nr. 1, 12x12 pėdų kambaryje, buvo vandens 
kriauklė, langas ir dvi eilės švarių, tvarkingų narvelių. Apa- 
tinę eilę užėmė trys gyventojai: du šunys ir vieno iš jų kai- 
mynas — paprastutis leghornų veislės viščiukas. 

Vienas šunelis, eilinis pudelis, vėl išsitraukęs kateterį, 
nors ir uždėjau jam antkaklį. Išbariau jį visais šešiolika pran- 
cūziškų žodžių, kuriuos mokėjau, kad mane suprastų. Pas- 
kui vėl įstačiau vamzdelį į vietą. Pataršiau šunelio kuodą ir 
jam atleidau. Je t'aime, — pasakiau. 

Palata Nr. 2 — maža palatos Nr. 1 kopija, bet joje nėra 
nė vieno lango į pasaulį. Šiame kambaryje narveliai skiria- 
mi mano "egzotiškiesiems" padarėliams: triušeliui, sergan- 
čiam plaučių uždegimu ir vargu ar pagysiančiam, ir Žžiurkė- 
nui, kurį gavau UPS greituoju paštu be jokio prierašo. 

Dar buvo gulbinas Frenkas, kurį mano sesuo Kerolė iš- 
traukė iš tvenkinio, esančio šalia bėgimo tako. Kerolė ma- 
no, jog ji yra laukinių gyvūnų šv. Teresė. Šiuo metu mano 
sesuo su savo dukromis stovyklauja viename nacionalinia- 
me parke. Vos neišvažiavau kartu su ja. 

Kava paruošta. Prisipyliau puoduką, įdėjau cukraus, su- 
pyliau visą pieną. Mmm, mmm, kaip gera... 

Aplink kulnus pradėjo suktis Pipas. Tai Džeko Raselo ter- 
jeras, vargšas mažylis, atsidūręs čia kaip paklydėlis, bet, ko 
gero, yra pamestinukas. Žinodamas, kad mėgstu, jis pasistaipė 
ant užpakalinių kojyčių. Pakštelėjusi jam į nosytę, išpyliau iš 
indelio grūdus ir subėriau paskutiniuosius “Rice Chex". 

— Nori? 

— Vuf! 

— Malonu girdėti. 

Grįžusi į kambarį, išėjau į verandą. Ir išvydau tą šėtono 
juodumo džipą. To pasipūtėlio. L. L. Byno. Kažkokio Kito. 
Mano kieme vėl medžiotojas. Kitas stovėjo šalia džipo, už- 
simetęs ant peties šautuvą. 

Akis užkliuvo už kapoto, ant kurio dunksojo kažkoks 
suglebęs daiktas. 

O Dieve, ne! Jis jau kažką nušovė! Mano žemėje užmušė žvė- 
rį. Velnio išbera! Tas mešlas! 

Aplinkiniuose miškuose mačiau daugybę griaučių ir nu- 
dvėsusių žvėrių, bet čia — mano žemė, mano privati nuosa- 
vybė, ir ją laikau prieglobsčiu nuo išprotėjusio pasaulio. 

— Ei, jūs! — šūktelėjau. — Ei! Ei, klausykit! 

Įpykusi ir įsižeidusi nulėkiau per verandą, bet, vos ją 
Įpusėjusi, pamačiau, kaip jis paėjo į šalį ir atidarė džipo 
dureles. Tik tada supratau, kad tas daiktas ant kapoto ne- 
gali būti žvėris, nes visai nepanaši spalva. 


39 


KAI PUČIA VĖJAS 


Čia kaštoninė. Labiau panašu į kelioninį krepšį. 

Išgirdęs mano balsą, jis atsigręžė. Lyg ir pamojo man, 
nusišiepė ta savo šypsena, prieš kurią negali atsispirti. Svie- 
džiau į atvykėlį tokį įniršiu degantį žvilgsnį, jog turėjo už- 
siliepsnoti vietoje ir sudegti iki pašaknų. 

— Labas rytas, — šūktelėjo jis. — Dieve, čia taip gražu. 
Tikras rojus, ar ne? 

Susisiautusi chalatą, pasilenkiau pasiimti “gedulingo- 
jo" laikraščio — taip vadinau “The Post", nes jame randi 
vien tik blogas naujienas. 

Tada pasukau savo spanieliukus atgal ir nudrožiau į 
vidų. 


11 skyrius 


SLAPTUMUI iškilo grėsmė. 

Tą popietę oras Boulderyje buvo labai šiltas ir tvankus, 
bet tik ne po aukštomis, didingomis eglėmis, juosiančiomis 
erdvų ir tvarkingą vidinį daktaro Frensio Makdono namo 
kiemą. Tuo labiau ne ribuliuojančiame dvidešimt penkių jar- 
dų baseine. Jame visuomet išsilaikydavo septyniasdešimt du 
laipsniai pagal Farenheitą. 

Aplinkui baseiną vienur stovi raityti balto metalo baldai, 
kitur didelės patogios otomanės ar minkštasuolis, uždengtas 
gėlėta medžiaga. Baseino aplinką gyvino vienmečių gėlių va- 
zonai ir kanva dengti skėčiai nuo saulės. 

Frenkas Makdonas vikriai suko ratus vandenyje. Jis pats 
stebėdavosi, kad net po dvidešimties metų nuo koledžo lai- 
kų, kai buvo “Pac-10" plaukikas Kalifornijos Berklėjaus ko- 
mandoje, vis dar mėgo plaukioti pagal chronometrą. 

Daktaras Makdonas dievino savo namus Boulderio pa- 

šonėje. Iš jo didžiulio, rančos tipo namo atsiveria užburiantis 
miesto vaizdas ir į rytus nusidriekiančios lygumos. Jis gėrė- 
josi gaiviu oru ir ypatinga dangaus žydryne. Buvo nuvažia- 
vęs net į Nacionalinį atmosferos tyrimų centrą pasidomėti, 
kodėl tas dangus čia toks žydras. Jis paliko San Franciską 
prieš šešerius metus ir niekada to nesigailėjo. 

Ir ypač tokią dieną kaip šiandien, kai visai čia pat stūk- 
so Flatirono kalnai, o nepraėjus nė valandai iš darbo grįš 
žmona Barbara. 

Gal reikėtų jiedviem su Barbara pasikepti lauke juodų- 
jų ešerių, atkimšti “Zinfandel" butelį, o gal ir Solius pasi- 
kviesti. Gal dar pavyktų Frenę O'Nyl ištempti iš tos jos gy- 
vulėlių "užeigos" Lokių Skardyje? Frenė irgi neprasta kole- 
džo laikų patrakėlė. Frenkas Makdonas mėgaudavosi jos 
draugija. Bet po Deivido mirties ėmė dėl jos nerimauti. 

Frenkas Makdonas plačiai užsimojo, bet ranka pakibo 
ore. Jis liovėsi plaukęs, nors ir planavo, baigdamas devynias- 
dešimt pirmąjį ratą šią popietę, pasiekti pietinį baseino kraš- 
tą. Aikštelėje lyg kas šmėkštelėjo. Šalia Vėberio grilio. 

Čia dar kažkas yra. 

Ir ne vienas, o keli. Jį persmelkė baimė. Kas čia, po 
šimts velnių, darosi? 

Frenkas Makdonas iškišo virš vandens galvą ir nusitrau- 
kė apsauginius “Speedo" akinius. Jo linkui skubėjo keturi 
vyrai, apsirengę kasdieniniais drabužiais: džinsais, chaki 
spalvos kelnėmis, sportiniais marškinėliais. 

— Kuo galiu padėti, vaikinai? — šūktelėjo gydytojas. 
Tokia jau jo prigimtis: elgtis su visais maloniai, mandagiai 
ir paslaugiai, apie kitus galvoti tik gerai. 

Vyrai neatsiliepė. Pasiutusiai keista. Net ima nervinti. Jie 
artinosi prie jo. Jau ėmė bėgti! 

Aikštelėje apvirto stalas. Žvakės sulūžo, laikraščiai ir 
žurnalai paskleisti ant žemės. 

— Ei! E:/ — šeimininkas negalėjo patikėti tuo, kas vyks- 
ta prieš jo akis. 

Visi keturi įšoko į sekliąją baseino pusę, kur stovėjo 
Frenkas Makdonas. | 

— Kas čia, po perkūnais? — Makdonas jau rimtai šau- 
kė ant įsiveržėlių. Dabar jį kaustė ne tik nerimas, bet ir 
baimė. 

Jie metėsi ant jo tarsi pasiutę šunys. Sugriebę už rankų 
ir kojų, ėmė jas sukti. Trakštelėjo laužiamas kairysis riešas, 
nusmelkdamas pragarišku skausmu. Pats būdamas pakan- 
kamai stiprus, nesuabejojo jų jėga. Užpuolikai jį įveikė kaip 
devyniasdešimt svarų sveriantį snarglių. 

— Ei! Ei! — suriko vėl, kai į nosį pateko vandens. Jie 
užvertė jo galvą taip, kad akys įsirėmė tiesiai į begalinę dan- 
gaus žydrynę. | 

Tada pamurkdė jo galvą po vandeniu. Jis dar bandė sku- 
biai įkvėpti, bet užspringo chloruotu vandeniu. 

Jie laikė jį panardinę, neleisdami pakrutėti. Kojas ir 
rankas gniaužė galingos replės. Jį skandina. O Dieve, jis 
visiškai nieko nebesupranta. 

Dar pabandė ištrūkti. 

Pamėgino išsilaisvinti. 

Bandė nusiraminti. 

Frenkas Makdonas išgirdo, kaip trakštelėjo jo kaklas. 
Jis negalėjo grumtis su jais. Ir pajuto, kaip silpsta, nyksta 
jėgos. 

Per raibuliuojančio skaidraus vandens užtvarą jis re- 
gėjo virš savęs peršlapusias figūras. Žiūrėjo plačiai pra- 
žiota burna. Vanduo nugurgėjo jo gerkle ir užplūdo plau- 
čius. Rodės, jog kažkas tuoj sprogs krūtinėje, bet dabar jis 
to tik ir tetroško. Kad tik liautųsi tas baisus spaudimas ir 
skausmas... 

Paskutinę akimirką daktaro Frenko Makdono sąmonė 
nušvito. Tiesa buvo tokia pat akivaizdi, kaip ir aiškiai artė- 
janti mirtis. 

Viskas dėl Tinkerbelės ir Piterio Peno. 

Jie dingo ber jo budėjimą. 

12 skyrius 


NUO LOKIŲ SKARDŽIO iki Boulderio gal tik keturias- 
dešimt minučių kelio, jeigu spausi pedalą iki galo, jeigu 
skriesi. 

Nors ir kaip valdžiausi, protingai, ramiai važiuoti ne- 
pavyko. Ir pati kelionė, ir vakaras atrodė vaiduokliški. 

Prieš akis stovėjo toks Frenkas Makdonas, kokį maty- 
davau visus tuos šešerius metus — besišypsantis, kupinas 
gyvenimo džiaugsmo. Pastaruoju metu nedažnai išlįsdavau 
iš Skardžio. Turiu galvoje tas praėjusias 493 dienas. Dabar 
privalėjau apsilankyti Boulderyje. 

Frenkas Makdonas mirė. Jo žmona Barba verkdama pra- 
nešė telefonu. Negalėjau patikėti. Negalėjau apsiginti nuo 
skausmingų, grėsmingų ir baisių minčių. 

Pirma Deividas, dabar Frenkas. Taip negali būti! 

Bandžiau prisiskambinti savo geriausiai draugei Džili- 
janai, kuri dirbo Boulderio bendruomenės ligoninėje. Au- 
toatsakiklyje palikau žinutę, maniau, supras. 

"Tada paskambinau į kempingą seseriai Kerolei, kur ji su 
savo abiem dukromis poilsiavo. Dabar man jos labai trūko. 

Dar nespėjus pasiekti Frenko ir Barbos Makdonų rančos 
Boulderyje, išgirdau klaikiai kaukiančias policijos sirenas. Jie 
gyveno visai šalia Boulderio bendruomenės ligoninės, ir tai 
labai protinga, nes abu ten dirbo: Barba — chirurginio sky- 
riaus seselė, o Frenkas — vyriausiasis pediatras. 

Frenkas buvo pediatras. Gerasis Dieve, Frenko nebėra. 
Mano draugo, Deivido draugo. Kaip tai galėjo atsitikti? 

Ausyse pulsavo vien tik Boulderio policijos sirenų viauk- 
sėjimas, toks klaikus, toks nuveriantis širdį, tarsi skirtas man. 

Vien tiktai jų garsas atgaivino tvilkinančius prisimini- 
mus. Kiek mėnesių nedaviau ramybės Boulderio policijai, 
reikalaudama ištirti Deivido nužudymą. Dėl Dievo, aš ir pati 
bandžiau išsiaiškinti. Kamantinėjau automobilių stovėjimo 
aikštelės valytojus, gydytojus, kurie tą naktį vėlai išvažiavo 
iš aikštelės. 

Dabar viskas, kiekviena detalė, susijusi su Deivido nu- 
žudymu, vėl atgijo manyje. Negaliu ištverti. 


13 skyrius 


— A$ — DAKTARĖ O'NYL, — pasakiau, braudamasi 
pro aukštą, apkūnų Boulderio policininką, įsitvirtinusį pa- 
žįstamoje baltutėje verandoje. — Aš esu Barbos ir Frenko 
draugė. Ji man skambino. 

— Taip, ponia. Ji viduje. Galite įeiti, — jis kilstelėjo 
savo kepurę su snapeliu. 

Beveik nepastebėjau nei plačiai išsidriekusio rančos na- 
mo, nei Frenko numylėto gėlyno, pritaikyto augti sausrin- 
gomis sąlygomis. Čia nebuvo vešlių žalių vejų: visas plotas 
nusėtas šimtais mažų spalvingų augalų. Frenkas viską darė 
planingai, parinkdamas augalų rūšis, sugebančias išlaikyti 
drėgmę. Toks jau jis buvo. Visada rūpinosi kitais, visada žiū- 
redavo tolyn į ateitį. 

Buvau sustingusi, pusiau apmirusi. Deividui dirbant li- 
goninėje, Makdonai buvo artimiausi mūsų draugai. Kai Dei- 
vidą nušovė, jiedu atskubėjo pas mane. Barba su Kerole ir 
mano drauge Džilijana Peris pasiliko per naktį su manimi. 
Dabar aš Boulderyje. Įvykiai kartojasi. 

Man beskubant laiptais, pro paradines duris išlėkė mo- 
teris. Bet ne Barba Makdon. 

— Dieve, Džilijana, — sušnabždėjau aš. 

Džilijana — geriausia mano draugė. Mes puolėme vie- 
na kitai į glėbį. Verkėme apsikabinusios, bandydamos su- 
prasti įvykusią tragediją. Džiaugiausi, kad ji čia. 

— Kaip jis galėjo paskęsti? — sumurmėjau. 

— Dieve, Frene, nesuprantu, kaip tai atsitiko. Frenkas 
nusilaužė sprandą. Turbūt jis nėrė seklumoje. Kaip tu lai- 
kaisi? Aišku, kad prastai. Kaip ir vargšė Barba. Kaip blogai, 
kaip baisu! 

Aš verkiau ant jos peties. Ji — ant mano. 

Džili'ana — gydytoja, mokslininkė, atliekanti tiriamąjį 
darbą Boulderio bendruomenės ligoninėje. Talentingas 
žmogus. Ji nuostabi, "kryptinga" maištautoja, visada ar- 
šiai kaunasi su ligoninės biurokratais, administracijos ša- 
kalais. Ji irgi našlė, turi mažą sūnelį Maiklą, kurį tiesiog 
dievinu. 

Džilijana vilkėjo ligoninės drabužiais, ant laboratori- 
jos chalato atlapo tebebuvo prisegta vardinė kortelė. Ji at- 
skubėjo tiesiai iš darbo. Jos dar laukia ilga ir sunki diena. 
Visų mūsų laukia. 

— Turiu pamatyti Barbą, — pasakiau Džilijanai. — Kur 
ji, Džile? 

— Einam. Nuvesiu. Kabinkis į mane. Prilaikysiu. 

Mes su Džilijana įėjome į taip gerai pažįstamą namą, 
kuris dabar buvo neįprastai tamsus, tylus, niūrus. Barbą ra- 
dome virtuvėje kartu su kita artima drauge Džilda Haran- 
za. Džilda dirba ligoninėje vaikų ligų sesele. Ji — viena iš 
mūsų grupės. 

— Barba, kaip gaila. Man taip gaila, — šnabždėjau. To- 
kiais atvejais visada pritrūksta tinkamų žodžių. 

Mudvi stipriai apsikabinome. 

— Nesupratau, kai žuvo Deividas. Ak, Frene, tada ne- 


supratau, — Barba raudojo ant mano krūtinės. — Turėjau 
labiau tave atjausti. 
— Tu labai atjautei. Aš tave myliu. Labai labai. — Aš 

sakiau tiesą, todėl buvo taip skaudu. Barbos netektis buvo 
ir mano netektis. 

Paskui mes visos glebėsčiavome ir raminome viena ki- 
tą. Rodės, tik vakar mūsų vyrai buvo šalia, kepėme keps- 
nius, dūkome baseine, dalyvavome labdaros koncertuose ar- 
ba ištisas valandas tiesiog plepėdavome. 

Barba atsitraukė ir atplėšė spintelės virš kriauklės du- 
reles. Ji išėmė butelį “Crown Royal". Atkimšusi viskį, pripy- 
lė keturias didžiules taures. 

Nukreipiau žvilgsnį pro virtuvės langą. Vidiniame kie- 
me, prie baseino, būriavosi keletas žmonių iš Boulderio ben- 
druomenės ligoninės. Čia buvo ir Ričas Poletas, vyriausia- 
sis Boulderio advokatas. Jis buvo geras Frenko draugas, jie- 
du kartu meškeriodavo "su muselėmis". 

Ten stovėjo ir Henrikas Kroneris, ligoninės preziden- 
tas, draugams tiesiog Rikas. Henrikas buvo elitinis snobas, 
manantis, kad siauras jo požiūris į gyvenimą išskiria jį iš 
kitų, deja, nesuprasdamas, jog būtent todėl jis tiesiog eili- 
nis. Ką jau ką, bet Henriką čia matyti keista, bet Makdonų 
namas buvo prie pat ligoninės. Be to, Frenką visi mylėjo. 

Žaibiškas, skausmingas prisiminimas nudiegė širdį. 
Prieš keletą metų aš su Deividu ir Frenkas su Barbara plau- 
kėme plaustais. Paskui maudėmės suradę ramesnę vietelę. 
Vandenyje Frenkas jautėsi it ūdra. Tiesiog matau, kokie ga- 
lingi jo mostai, plaukiant laisvu stiliumi. 

Kaip jis galėjo žūti baseine? 

Kodėl Frenkas ir Deividas žuvo? 

Aš siurbčiojau gaivų viskį ir niekaip nesugebėjau rasti 
atsakymo. Jaučiausi lyg vilkutis, kuris sukasi, sukasi ir nie- 
kaip nesustoja. Išgėriau kitą taurę, paskui dar vieną, kol 
viskis visai mane nuskausmino. 

Džilijana dėl manęs buvo susirūpinusi taip pat, kaip ir 
dėl Barbaros. Ji taip elgėsi nuo pat Deivido mirties, ypač 
nuo to laiko, kai pradėjau varstyti duris dėl žmogžudystės 
tyrimo. Tarsi būčiau jos įdukra. Ji man primena Emą Tomp- 
son — griežtą, bet jautrią, rūpestingą ir juokingą. 

— Eime šį vakarą pas mane. Prašau, Frene, — kalbėjo 
ji, nutaisiusi verksmingą veidą. — Užkursiu židinį. Kalbėsi- 
mės iki išgriūsime. 

— To tai jau netektų ilgai laukti. Negaliu, Džile, — pa- 
sakiau, purtydama galvą. — Iš ryto atves sužeistą kolį. “Li- 
gonių užeiga" jau perpildyta. 

Džilijana pavartė akis, bet tuoj pat nusišypsojo. 

— Tai tuomet šį savaitgalį. Be jokių kalbų. Turėsi ateiti. 

— Prisistatysiu. Pažadu. 

Padėjau paguldyti Barbarą. Atsisveikindama pabučia- 
vau Džilijaną su Džilda ir išvažiavau namo. 


14 skyrius 


MELSVAI PILKŠVŲ ŪKANŲ sūkuriuose svetingai 
šmėstelėjo pažįstamas ženklas: KITAS POSUŪKIS — LOKIŲ 
SKARDIS. Parodžiau posūkį į dešinę ir išsukau iš pagrin- 
dinio kelio, iš karto pajusdama įprastinį krestelėjimą. 

Kelio zigzagas nuvedė į "Fourth of July Mine £ Run". 
Tai siauras dviejų juostų kelias, neriantis per miškus ko- 
kias penkias su puse nepažymėtų mylių ir įsiremiantis į 
Lokių Skardį. Skardis — pravažiuojamas miestelis. Jame 
yra dujų kolonėlė, "Bistro", vaizdo aparatūros parduotuvė 
ir aš. Mes visi užsidarome dar prieš sutemstant. Yra toks 
vietinių gyventojų posakis: “Gali džiaugtis, jei suspėjai pa- 
matyti Lokių Skardį užpakalinio vaizdo veidrodėlyje, bet 
nesnausk!" 

"Troškau kuo greičiau parsirasti namo. Panirti į palai- 
mingą miegą ir viską pamiršti. Jaučiausi kaip nesava. Ir per 
daug išgėrusi. Per visą mišką tamsus, neapšviestas kelias nar- 
dė tarp kylančių uolų atodangų. Pagaliau medžių tankmė 

ėmė nenoriai trauktis, užleisdama vietą pagrindinei siaurai 
betonuotai gatvei ir šokinėjančiai manojo “Suburban" ži- 
bintų šviesai. 

Sulėtinau greitį, norėjau pasiekti namus, neišbarsčiusi 
kaulų. 

Miške apstu elnių, o aš esu prastos formos ir visiškai 
nenusiteikusi akistatai su mirtimi. 

Staiga dešinėje, miške, šmėstelėjo kažkoks keistas bal- 
tas dryžis. 

Švelniai spustelėjau stabdį. Dar kiek pristabdžiau. Įdė- 
miai žvelgiau į mirguliuojančius miško šešėlius. 

Galėjau ir apsirikti, bet tas baltas šmėstelėjimas labai 
jau priminė bėgančią mergytę. Ir ką čia tokiam vaikui veik- 
ti vidurnaktį? 

Sustabdžiau automobilį. Jeigu mergytė pasiklydo, par- 
vešiu ją namo. Širdis jautė kažką negera. O gal ją kas vijo- 
si? Arba galėjo pasiklysti. 

Išlipau iš “Suburban", palikusi neišjungtą variklį. Rū- 
kas buvo kiek pakilęs nuo žemės, todėl paėjau kokį keletą 
jardų gilyn į mišką. Nuo blogos nuojautos šiurpo oda. 

Sustok. 

Dairykis. 

Klausykis. 

— Ei! — tyliai ir nedrąsiai pašaukiau. — Kas ten? Aš — 
Frenė O Nyl. Daktarė O Nyl. Miestelio veterinarė. 

Ir vėl šmėstelėjo, tik šį kartą it strėlė iš už aukštos ka- 
nadietiškos eglės. Aš įtempiau akis, prisimerkiau, sutelkiau 
visą dėmesį. 

Tikrai ten maža mergaitė! 

Gal kokių vienuolikos ar dvylikos metų, ilgais šviesiais 
plaukais, palaida suknele. Suknelė suplėšyta, dėmėta. Ar ji 
sveika? Iš tos vietos, kur stovėjau, taip neatrodė. 

Ji girdėjo mane, matė. Turėjo girdėti. Mergaitė ėmė 
bėgti tolyn. Atrodė, jog ji kažko bijo, tarsi patekusi į bėdą. 


-„- 


Negalėjau gerai įžiūrėti, nes vėl užplaukė rūko draiskalai. 

— Palauk! — pašaukiau. — Tau negalima būti čia vie- 
nai! Ką čia veiki? Sustok, prašau! 

Ji nesustojo. Dar labiau paspartino žingsnį, užkliuvo už 
rąsto, kluptelėjo ant vieno keliuko, kažką šūktelėjo, bet ne- 
galėjau suprasti ką. 

Mano širdis nerimo. Kažkas blogai. Pasileidau jai iš pas- 
kos. O gal mergaitė sužeista? O gal ko nors ieško? Labai 
logiška. Ji galėjo būti vyresnė, negu iš tolo pasirodė. Sunku 
įžiūrėti pro tokią rūko širmą. 

Danguje blausiai švietė plonytis mėnulio kraštelis, bet 
ir to užteko pastebėti, kad jos išvaizda kažkokia keista. Mer- 
gaitės rankos buvo lyg kažkuo aptrauktos... 

Lioviausi bėgti. Jėzau! Krūtinėje dundėjo širdis. Aiš- 
kiai girdėjau jos dūžius. 

Negali būti. 

Aišku, negali būti. 

Aš vos nesuklykiau. Netekusi žado, atsirėmiau į aukštą 
eglę. 

Mažytė mergaitė turėjo baltus sparnus sidabriniais 
pakraštėliais. 


15 skyrius 


TAI, KĄ REGĖJAU, pranoko mano vaizduotę, mano 
protą, visus mano įsitikinimus, ir šią akimirką vargu ar bū- 
čiau galėjusi išspausti žodį. Mergytės rankos buvo kažkaip 
keistai atmestos atgal, bet kai ji jas pakėlė — išsiskleidė 
plunksnos. 

Tai nesuvokiama žmogaus protu, bet taip buvo — mer- 
gaitė su sparnais! 

Akyse sutavaravo. Mirgėjo kažkokie žaižaruojantys 

raudoni ir geltoni taškai. Mane tikrai dar veikė "Crown Ro- 
val", tačiau girta nebuvau. O gal tikrai pasigėriau? Nejaugi 
nuo Frenko Makdono mirties man aptemo protas ir apniko 
haliucinacijos? 

Užsimerk, Frene. 

O dabar letai atsimerk... 

Ji tebestovėjo vietoje! Už kokių dvidešimties jardų. Ir 
stebėjo mane. 

Tik nenualpk, Frene. NEBANDYK, sukomandavau sau. 

Judėk lėtai. Labai lėtai. Jokio staigaus judesio ar gar- 
so, kad jos neišgąsdintum. 

Mačiau, kaip mergaitė nerangiai žengė žingsnį. Vienas 
sparnas gražiai gulė ant jos nugaros. Kitą kiek vilko. Gal ji 
sužeista? 

— Klausyk, — švelniai pašaukiau. — Nebijok. 

Mažoji šviesiaplaukė atsigręžė į mane. Ji galėjo būti ko- 
kių penkių pėdų ūgio. Į mane smigo rūstus didelių, plačių 
akių žvilgsnis. Stovėjau paparčiais apaugusioje laukymėje, 
apšviesta blankios mėnulio šviesos. Aplinkui klajojo rūkas. 
Stovėjau apkvaitusi, sunkiai šnopuodama ir nesupratau, kuri 
išsigandusi labiau — ji ar aš. 

Dar kartą metusi į mane padėrusį iš siaubo žvilgsnį, ji 
vėl šoko bėgti tolyn į naktį, gilyn į mišką, nusidriekusį palei 
“Fourth of July" kelią. Prieš mano akis teliko tik išskydusi 
dėmė. 

Sekiau iš paskos, kol dar įžiūrėjau, kur dėti koją tanku- 
myne. Paskiau atsirėmiau į medį ir pabandžiau permąstyti 
kelių paskutiniųjų minučių įvykius. Negalėjau. Per daug svai- 
go galva. 

Šiaip taip susiradau savo “Suburban". Įlipusi dar kurį 
laiką pasėdėjau tamsoje. 

— Aš visiškai nemačiau sparnuotos mergaitės, — gar- 
siai patikinau save. 

Negalėjau matyti. 

"Tačiau kuo aiškiausiai mačiau. 

Kai jau galėjau vairuoti, pasukau į policijos nuovadą, 
netolimame Kleitono miesteliūkštyje, kuriame galėjo būti 
apie tris tūkstančius gyventojų. Iš tikrųjų tai tebuvo Neder- 
lando centro postas. Sustabdžiau “Suburban" Milerio gat- 
vėje, beveik už kvartalo nuo nuovados. 

Mane traukte traukė važiuoti toliau tylia kaimo gatve, 
bet negalėjau, negalėjau prisiversti. 

Aš juk išgėrusi... ir vairavau. Jau buvo po antros, seniai 
po pusiaunakčio. 

Dabar, kai prieš akis mergaitės nėra, nebuvau tikra, jog 
ją regėjau. Negalėjau taip imti ir iškloti visą tą istoriją vie- 
tiniams policininkams. Na, bent ne šią naktį. Gal rytoj. 

Nuvažiavau namo. Pamiegosiu, atidėsiu viską iki ryto- 
jaus. O gal, tiksliau, išsimiegosiu ir viską pamiršiu. 


16 skyrius 


KITĄ MUŠĖ PRAKAITAS lygiai taip, kaip skrendant 
“American Airlines" reisu iš Bostono. Velnias, vis dar sunku 
atsigauti ir lėktuve normaliai jaustis. Tačiau jam to būtinai 
reikėjo. 

Sraigtasparnio "Bell" pilotas žvilgtelėjo į jį iš savo ka- 
binos. Jis ir nemanė slėpti pašaipios šypsenėlės. 

— Ar jūsų nepykina? Neteko tokiu plaktuvu skristi, a? 
Nekaip atrodote, pone Harisonai. Gal grįžtame? 

Kitas vos benulaikė liežuvį. Visų pirma tas pilotas tik- 
ras šūdžius. O jis, Kitas, šimtus kartų skraidęs sraigtaspar- 
niais ir per siautėjančias pūgas, ir per lietaus audras, ir pa- 
vojinguose reiduose. Neturėjo jokių problemų iki 94-ųjų 
rugpjūčio. 

Iki tol jis buvo geras agentas, vienas iš geriausių. Su- 
manus, gabus, darbštus, gana kietas. Taip parašyta jo cha- 
rakteristikoje. Tai koks velnias jį apsėdo? 

— Mano žiaunų spalva visada žalia. Jaučiuosi puikiai. 
Viskas gerai, — įstengė pajuokauti. 

— Kaip pasakysite, Kermite. Pinigai jūsų. 

Taip, pinigai jo, ir ne tiek daug jų turi, kad galėtų taš- 
kyti tokioms brangioms apžvalginėms išvykoms. Tačiau jam 
labai knietėjo susidaryti bendrą įspūdį, pamatyti visą vaiz- 
dą, įsiminti teritorijos išdėstymą. O tikrasis vaizdas aprėpia 
tokius didžius bei reikšmingus dalykus kaip žmonijos išliki- 
mas. Jis tuo įsitikinęs, antraip neskraidytų čia, tuštindamas 
savo kišenę. 

Kitas vėl nukreipė žvilgsnį žemyn į medžių viršūnes. Ak- 
rai geltonųjų Šiaurės Amerikos pušų, susipynusių su drebu- 
lių giraitėmis. Kur ne kur išvartos — tai žiemą išvirtusių me- 
džių stirtos. Ir, žinoma, snieguotos Uolinių kalnų keteros. 

Kažkur čia, kalnų papėdėje, yra laboratorija. Kitas tai 
žinojo. Tiktai kur, velniai rautų, ji galėtų būti? 

Sraigtasparnis praskrido virš Didžiojo Baseino. Prieš 
akis atsivėrė Eldoros slidinėjimo bazė ir nedidukas Neder- 
lando miestelis. Netrukus pasirodė dar vienas vaizdingas 
baseinas, turbūt Barkeris, jeigu jis teisingai sprendė pagal 
žemėlapį. Tolumoje išvydo Flegstafo kalną. Arčiau matyti 
Magnolijos kelias, Saulėtasis kanjonas. 

Jis žinojo, ko ieškojo... civilizacijos pabaigos, kaip sa- 
koma. Drąsaus naujo pasaulio. Taškas. Jis yra kažkur čia. 

Vėl prisiminė daktarą Frenką Makdoną. Daktaras Mak- 
donas buvo jo sąraše. Makdonas ir Deividas Mekinas su sa- 
vo žmona. Planavo susitikti su daktaru Makdonu, pediatru, 
turinčiu embriologo kvalifikaciją. 

Deja, pavėlavo vieną dieną. Kaltink už tai savo bosą Pi- 
terį Strikerį. Ne, po perkūnais, kaltink save. 

Daktaras Makdonas — ketvirtoji auka. Keturi jam ži- 
nomi gydytojai nužudyti. Keturi gydytojai, turėję įtartiną 
praeitį, abejotiną šiandieną ir jokios ateities. 

Tolumoje pamatė porą sklandytuvų. Atrodė, tarsi skristų 
iš tikrųjų. Kokie jie laisvi! 

— Gerai, leidžiamės, — pagaliau pasakė išsinuomoto 
sraigtasparnio pilotui. Ką gi, jis apžvalgą atliko; padėtį iš- 
tyrinėjo. Pirmasis teisingas tyrimo žingsnis žengtas. 

Pilotas nusiviepė ir parodė Kitui nykštį žemyn. Buka- 
galvis. 

— Laikyk vidurius... Kermite. 

“Užsi..., padangių karaliau", — pagalvojo Kitas. Jis ne- 
pratarė nė žodžio, nenorėjo kelti scenų ore. Ypač ore. 

Sraigtasparnis staigiai niurktelėjo ir ėmė leistis stačiai Že- 
myn. Nors fiziškai tai neįmanoma, Kitui pasivaideno, kad jo 
skrandis nulėkė žemyn pirma sraigtasparnio ir jo keleivių. 

Tą rytą apie pusę vienuoliktos jis paliko mažą "Aukštų- 
jų pušų" oro uostą be jokio pasitenkinimo ir bjauriai įsi- 
tempęs. Jam reikėjo pagalbos, tačiau iš Biuro negalėjo jos 
tikėtis. Šiame tyrime jis vienas, ir tai tikrai čiulpė jėgas. 


17 skyrius 


TIKĖK IR IEŠKOK nežinomojo. Taip sakė Oliveris Holm- 
sas, ir Kitas lig šiol tuo tikėjo. Todėl jis ir čia, Uoliniuose 
kalnuose. Ieško nežinomojo ir velniškai stengiasi nepraras- 
ti tikėjimo. 

Jam reikėjo atsakymų į klausimus, o gal tik rūpėjo iš- 
girsti pažįstamą balsą. Paskambino į Piterio Strikerio kon- 
torą Vašingtone. Teks gudrauti, bet mano, jog turėtų išdeg- 
ti. O gal ir pavyks išpešti iš Biuro nors menką pagalbą? 

Piteris Strikeris vadovavo FTB Šiaurės rytų sektoriui. 
Jiedu buvo gana geri draugai. Prieš dvejus su puse metų 
Piteris faktiškai dirbo jam vadovaujant. 

Vėliau Kito pasaulis apvirto aukštyn kojomis, ir tada 
Piteris tapo jo viršininku. Praėjusią savaitę Piteris pagrasi- 
no jam atleidimu, jeigu ir toliau Biuro užduotis stumsiąs į 
antrą planą. Pateikė raštišką įspėjimą. 

Tam tikrų ženklų jau būta ir iki oficialaus įspėjimo. Po 
1994-ųjų nelaimės nutylėta apie jo paaukštinimą pareigo- 
se, nors tik vienas Dievas žino, ar tai ir buvo tikroji priežas- 
tis. Labiau tikėtina, kad jo karjera FTB įstrigo dėl jo paties 
užsispyrimo bei nepaklusnumo. O kur dar manija knaisio- 
tis bylose, kurios traukte traukė arba kėlė siaubą. Kaip ir 
šis atvejis, dėl kurio atsitrenkė į Koloradą. Jis rasdavo tai, 
ko kiti nesugebėjo: potencialius pėdsakus, gresiančias pro- 
blemas, galimus sprendimus. 

Jis visada buvo "nestandartinis" FTB agentas. Velnia- 
va, juk patys sakė, kad būtent dėl to jį ir užverbavo tiesiai iš 
Niujorko universiteto teisės fakulteto. Per pokalbius aiški- 
no, kad Biurui jis reikalingas, nes jie esą per daug purito- 
niški ir konservatyvūs, todėl ir per daug nuspėjami. Jis tu- 
rįs atstovauti naują, evoliucionuojantį agento tipą. Jis toks 
1r buvo! Kurį laiką, aišku. 

O jie gražiai pliurpė, kaip reikia išlįsti iš kevalo, praka- 
lant jį iš išorės. Tačiau vos tiktai jis atėjo į jų organizaciją, 
paaiškėjo, jog FTB nelabai ir geidė keistis. Tiksliau, to ne- 
norėjo Biuras. Dar tiksliau, Biuras bandė jį perdirbti. Užte- 
ko jam pakrutėti, ir jie stojo piestu. Vienas iš jo viršininkų 
užgiedojo šitaip: 

— Ne mes atėjome pas tave, Tomai. Tu atėjai pas mus. 
Tai gal mesi tuos savo pasipūtėliškus principus ir dirbsi pa- 
gal tą pačią programą kaip ir mes visi? 

Betgi jis yra kitoks. Iš jo to ir tikėjos1. Taip buvo suderė- 
ta, o sandėris yra sandėris. 

Deja, Biuras nesilaikė savo žodžio. 

Jie piktinosi jo velvetiniais sportiniais švarkais, papras- 
tomis beisbolo kepurėmis, džinsais, batais be užkulnio, ku- 
riuos užsispyręs nešiojo darbe kasdien, ne vien penktadie- 
niais. Jiems nepatiko, kam jis skaito tokius "rimtus" veika- 
lus kaip “Nusikaltėlių pasaulis“, “Meisonas ir Diksonas" ir 
Tonio Morisono kūrinius. Užkliuvo ir tai, kad jis kai kada į 
kontorą Bostone ir atgal važiuodavo savo lenktyniniu dvi- 
račiu “Cannondale". 

Juos erzino ilgoki jo plaukai, įprotis skustis kas antrą 
dieną ir šioks toks polinkis vaikytis mados: argi pomėgį vaikš- 
tinėti, skambant muzikai galvoje, galima vadinti įžūlumu? 

Tačiau Biurą labiausiai siutino jo nerūpestingas požiū- 
ris į discipliną. Nuo pat pirmų dienų jį praminė nenuspėja- 
mu žmogumi. 

Ko čia ginčytis, turbūt ir buvo nenuspėjamas. Šventojo 
Kryžiaus koledže ir net Niujorko universiteto teisės fakul- 
tete jis žinomas kaip ištvermingas vidutinio svorio Bostono 
“Golden Gloves" atletas, nuoširdus ir gana netradicinis pas- 
kutiniojo kurso studentas. Dievaž, jis — tik autobuso vai- 
ruotojo vaikas, vienas iš penkių sūnų. Ne jo nosiai studi- 
Juoti teisę Niujorko universitete, o gal net ir Kryžiaus kole- 
dže. Tai kaži kodėl jis turėtų bijoti pasakyti tiesą? 

Studijuojant jo charakteris niekam neužkliuvo, bet stu- 
dijos — tai ne Federalinis Biuras. Nenuspėjamiesiems FTB 
vietos nėra. Nesvarbu, kad per pastaruosius penkerius me- 
tus jis išnarpliojo mažų mažiausiai dvi "neišaiškinamas" 
žmogžudysčių bylas. 

O-och, baik tuos kliedesius, sudraudė jis save. Jis prisi- 
šaukė bėdą, jau pusantrų metų tyrinėdamas "eksperimentų 
su žmonėmis" bylą. Nepaisydamas nurodymų. Ir toliau ne- 
paklūstant, nurodymai pakvipo įsakymais. Jis ir dabar su jais 
nesiskaito, netgi dar blogiau. 

— Čia Tomas Brenanas, ieškau agento Strikerio, — pa- 

sakė jis, išgirdęs perdėtai malonios, perdėtai uolios Strike- 
rio sekretorės balsą. — Kaip sekasi, Sinde? Ar yra Piteris? 

— Ak, kaip malonu tave girdėti, Tomai. Prašau sekun- 
dėlę palaukti, — kaip visada, Sindė buvo pernelyg manda- 
gi. — Pažiūrėsiu, ar jis yra kabinete. Tuojau. 

Stebuklas! Strikeris iš karto pakėlė ragelį. Jis kalbėjo 
pašnibždomis — visada. Versdavo sukaupti dėmesį. Firmi- 
nis Strikerio šnypštimas. 

— Tomas Nepaprastasis! Kaip rojus? Kaip Nentaketas? 
Turbūt buriuoji, nardai serfingu. Klajoji pakrante. Mesk tu 
velniop tą telefoną. 

— Skambinu iš paplūdimio, — Kitas pasistengė džiu- 
giai, draugiškai nusijuokti. — Žinai, labai save lepinu. Tuoj 
virsiu pasaulinio garso paplūdimių dykūnu. Yra toks vienas 
dalykėlis. 

— Tau visada yra, Tomai. Amžinai atsiranda dalykėlis, 
kuris tau kliudo ramiai miegoti. Turi pratintis nesirūpinti 
tais dalykėliais, — kalbėjo Strikeris įprastu švelniu balsu. — 
Argi ne taip susitarėme? 

— Žinau, žinau. Susitarėme. Ir esu dėkingas už tas ke- 
lias savaites, kurias čia praleisiu. Tiesiog — šį rytą naršiau 
po internetą. Atsitiktinai pamačiau, jog vakar Kolorade pa- 
skendo kažkoks daktaras Frenkas Makdonas. Man pasirodė 
labai keista. Ar tu skaitei, Piteri? 

Strikeriui nepavyko nė sekundėlę ilgiau užmaskuoti su- 
sierzinimą. Šnibždesys paskardėjo. 

— Tomai, prašau pamiršti tą iliuzinę bylą. Bent trum- 
pai pasitrauk tu nuo to interneto. Jėzau, žmogau. Ji jau pra- 
dėjo griauti tokią puikią tavo karjerą. 

— Tikrai ne. Ir vis dėlto toje pirmojoje Berkelio eks- 
pertų grupėje kažkoks daktaras Makdonas buvo. Tikrai ži- 
nau. Ar negalėtum pasirūpinti, kad kas nors tuo pasidomė- 
tų? Gal Maiklas Feskou? Arba Menis Patino? Dėl mano šven- 
tos ramybės. Patikrink ir pažiūrėk, ar ten ne tas pats Fren- 
kas Makdonas. 

Jis kuo aiškiausiai jautė — Strikeriui nepatiko, jog po- 
kalbis taip pakrypo. 

— Gerai, Tomai. Dėl tavęs aš tai padarysiu. Patikrinsiu 
informaciją apie mirusįjį. Sakai, tai daktaras Frenkas Mak- 
donas? Tu toliau vargsti su tais savo demonais. Geriau pasi- 
kaitink. Nusičiupk kokią gražutę Nentaketo katytę, pasi- 
džiauk. Mylėkis, o ne kariauk. 

— Jeigu tai tas pats Makdonas, vadinasi, jis jau ketvir- 
tas iš eilės, Piteri. Daktarai Kimas, Hykinas, Mekinas, Mak- 
donas. 

— Tiksliai, aš žinau kiekvieną tos bylos detalę, Tomai. 
Žinau, kad tau atrodo, jog joje trūksta kažkokios grandelės, 
nors Kvantike žmonės taip nemano. Aš čia pasirūpinsiu, o 
tu rūpinkis saule ir jūra. 

— Ačiū už pagalbą, Piteri. Tu — šauniausias. Bet aš dar 
paskambinsiu dėl Makdono. Gal rytoj? 

Išgirdo Strikerio atodūsį. Jo balsas dar labiau pritilo, 
nors vargu ar tai įmanoma. 

— Pasakyk, kokiu numeriu tau paskambinti į salą? Aš 
tau pranešiu. 

— Nereikia, tiek to. Paskambinsiu pats. Ne problema. 
Paskambinsiu tau rytoj. Žinai, traukia ta saulė ir jūra. Net 
sutikau kai ką, lyg ir nieko sau. Na, man ji patinka. Dar 
kartą ačiū, Piteri. 

"Teko įtempti klausą, kad išgirstų Strikerio atsakymą. 

— Nėr už ką. Bet tu pasistenk atsipalaiduoti. Pažadėk 
man, Tomai. Tau nereikia šituo rūpintis. Užtenka tų šūdinų 
nenuspėjamo žmogaus žaidimų. Juk taip susitarėm. O in- 
formaciją apie daktarą Makdoną tau gausiu. Dėl mūsų drau- 
gystės. 

Kitas pakabino taksofono ragelį ir giliai iškvėpė. O žmo- 
gau, kaip bjauru meluoti Piteriui, bet jis jau įklimpo. Stai- 
ga visas gyvenimas apsivėlė melu. 

18 skyrius 


LIAUKIS, METJU! Nustok sukti man galvą. Dabar aš tam 
nenusiteikusi. 

Maksė prisiminė kitą Metju mintimis siųstą klausimą: 
“Kodėl pilotai kamikadzės užsideda šalmus?" Ausyse skam- 
bėjo nebylus Metju juokas iš savo paties bežodžių pokštų. Cha 
chi cha cha! Jis visada toks. Erzina kaip tikras mažvaikis. 

Mažojo broliuko taip 1r nepavyko surasti, ir jau nežino- 
jo, kur dar galėtų jo ieškoti. Gal šiame prašmatniame, pa- 
žiūrėti moderniame name, kurį ji pastebėjo giliau miške? 
O gal ten pavyktų rasti ko nors valgomo? Vandens? 

V-a-1-g-1-s neišėjo iš galvos. Ne, v-a-1-g-1-s užėmė visas 
jos mintis. 

"Oho, sbagečiai!" Ji prisiminė mėgstamą televizijos re- 
klamos eilutę. Žinojo beveik viską, kas buvo rodoma per te- 
leviziją. Visas programėles, visas — nuo kvailos iki kvailiau- 
sios — reklamines laidas, kiekvienos laidos dalyvius. Tele- 
vizorius atstojo auklę, mamą ir tėtį bei šimtą geriausių drau- 
gų Mokykloje. 

Maksė sustojo, nutraukė tas kvailas mintis. Jai reikėjo 
atsargiai apžiūrėti tą priešais esantį namą. Dabar atsargiai. 
Tik būk atsargi. 

Namas skendėjo tamsoje ir tyloje. Širdyje sukirbo bai- 
mė — gal čia tyko pavojus. Namą supo tankios erškėtrožės. 
O Dieve, kad tik neįstrigčiau tuose brūzgynuose. 

Ji nuslinko erškėtrožių pakraščiu ir pakilo į kalniuką 
prie modernaus storo stiklo plokščių ir neapdailintos me- 
dienos pastato. 

Namie nieko nera, namie nieko nera! O, kad tik nebūtų nie- 
ko namie. Prašau, prašau. 

Ir kad rasčiau M-A-I-S-T-O. 

Dunksinčia širdimi pirštų galiukais ji užtykino medi- 
niais laipteliais ir atsidūrė užpakalinėje verandoje. Prikišo 
nosį prie stiklinių stumdomųjų durų ir pažiūrėjo į vidų. Tie 
stiklai seniai nematė "Spic 8 Span", nes nebūtų tokie mur- 
zini. Tokie dalykai nepraslysdavo pro jos akis. Genijus turi 
pastebėti kiekvieną detalę, ar ne? 

Draudžiama, draudžiama, draudžiama, aidėjo jos galvoje. 
Niekas neturi jos matyti. Niekada. Jeigu bamatytų, tai ir jie žūtų. 

Maksė užkišo pirštus už stiklinių durų rankenėlių ir pa- 
traukė. Jos sparnų galai baigėsi plaštakomis. Pirštai puikiau- 
siai judėjo. Ji buvo taip sukurta. 

Durys pasidavė, atsidarė. Ji įėjo! 

Spbąstai! — suspurdėjo mintis, bet jau buvo vėlu. 


19 skyrius 


PASIRODO, tai ne spąstai. Viduje niekas netykojo pa- 
sislėpęs. Šeimininkai arba kvaili, arba apsileidę, jeigu pa- 
lieka užpakalines namo duris atrakintas ir nesaugomas. Kad 
ir kaip ten būtų, jos niekas nesučiupo, niekas nenužudė. 

Viduje buvo baisi netvarka. Matyti, kad gyveno šeima. 
Visur pilna vaikiškų daiktų. Dviračių, pačiūžų, videožaidimų. 

— Metju, — sušnibždėjo, beviltiškai tikėdamasi, kad ir 
Jis galėjo aptikti šį namą. O gal kur nors čia slepiasi. — Kur 
tu, broliuk? Čia aš. Maksė! 

Ji nutipeno į virtuvę. Garsiai ūžė šaldytuvas. Šaldytu- 
vas, o Dieve! Truktelėjo dureles. Pirmiausia pasimėgavo vė- 
siu oru ir apšerkšnijusios lemputės šviesele. Alkanos akys 
Jau nardė po lentynėles. 

Griebte griebė gazuoto gėrimo skardinę. Fantastika. 
Malšink troškulį! 

Puiku, taip ir padarysiu. 

Šmėstelėjo kaltės jausmas, jog elgiasi blogai, vogdama 
maistą ir sodos vandenį. Ir apskritai, taip negražu daryti. 

Spjaut į viską. Į mane šovė. Mane persekioja. Man rei- 
kia valgio ir skysčių. Taškas. 

Maksė atsigėrė ir ėmė kimšti maistą. Skrisdama tikrai 
išalksti. Tam reikia nepaprastai daug energijos. 

Paėmusi stiklinį indą, ji ėmė lupti plastikinę pakuotę. 
Oho, spagečiai! Šalti spagečiai atsidūrė burnoje. Nesvarbu, 
kad jie šalti, svarbu, jog tai — maistas. Ne geras, ne puikus, 
bet maistas. Maistas. 

O pieno yra? Chi chi. Ir pieno yra. Ji pauostė — geras. 
Beveik. Puolė gerti tiesiog iš pakelio. 

Ant lėkštės su obuolių pyragu rado peilį ir nedvejoda- 
ma atkirto didžiulį lipnų gabalą. 

Tai buvo pats skaniausias pyragas jos gyvenime. Nerei- 
kia nė konkurso. Pyragų valgymo konkurso, pamanė ir nu- 
sišypsojo. Jai patinka žodžių žaismas, kaip ir bet koks kitas 
žaidimas. Kad ir žaidimas su pyragu. Ji smarkuolė, tikrai. 
Bet jie ir norėjo ją tokią padaryti, iš tikrųjų. 

Maksė panūdo surasti dar kokių nors gardėsių. 

Oooch! Oooch! Tik pažiūrėkite, ko yra šaldiklyje! Ledų "Klon- 
dike"! Pilna dežutė! Ką galėtum padaryti už porciją "Klondike"? 

Ji suvalgė dvi porcijas, po vieną iš kiekvienos rankos. 
Jai labai patiko cukrus. 

Staiga per sprandą nubėgo šiurpas. Nuo blogos nuo- 
Jautos ant kaklo pasišiaušė plunksnos. Maksė susigūžė ir 
įtempė ausis. 

Gal ten persekiotojai? Gal dėdė Tomas jau taikosi ją 
pulti? Jis arba parsivestų ją atgal, arba paprasčiausiai už- 
migdytų. 

Verkiant reikėjo pasižvalgyti aplinkui namą. Per savo 
smalsumą kate nusvilo ūsus, pagalvojo ji. Bet aš ne kate. 

Išsėlino į prieškambarį. Kaip čia gera — tikras namas. 
Ir nieko nėra namie. Smagumėlis! 

"Baisu. Pamažu“, šnabždėjo ji. Taip kalbėdavo Mokyklo- 

je, kai dar buvo mažytė, kai galva buvo prikimšta vaikiškų pa- 
sakėlių. Ar tik ne iš ponios Beatos buvo išmokusi? Ponia Beata 
buvo jos auklė, vėliau — mokytoja. Visa, kas buvo geriausia 
jos gyvenime, įvyko tada, kai ponia Beata dar buvo gyva. 

Koridoriaus gale matyti lentelėmis apmuštos durys, už 
kurių buvo vonios kambarys. Baisu! Viskas jame juoda. Juo- 
das tualetas, juoda vonia, juoda prausyklė, muilas ir tas juo- 
das. Už permatomos užuolaidos žvilgėjo juoda dušo kabina. 
Ilgesingai pažvelgė į ją. Ji visa sulipusi ir murzina. Bjauru! 
Labiau norėjosi nusiprausti negu išsimiegoti. Kaip būtų ge- 
ra jausti karštą vandenį, tekantį per kūną ir sparną, sužeistą 
virš sąnario. Matyt, nestipriai sužeistas. Gal tik įplėštas. 

Maksė susibraukė ilgus šviesius plaukus atgal, užkišo 
už ausų ir vėl sukluso, ar nepasigirs name koks garsas. 

Tyku. Be abejonės. Pirštais sugraibė šviesos jungiklį. Pa- 
glostė jį. Paspaudė! 

Juodasis vonios kambarys ryškiai nušvito. Klaiku. 

Jau ketino bėgti, bet būtų lyg ir kvaila. Ji čia viena. Įžen- 
gė į vonios kambarį ir užvėrė duris. Užsirakino. 

Tada veidrodyje pamatė save. 

Jos ūgis keturios pėdos ir dešimt colių. Niekas nėra tu- 
rėjęs tokių gražių sparnų. Niekada, niekada, niekada. 

Ji palietė plaukus. Kilstelėjo galvą aukštyn. 

— Aš graži, — pašnibždom ištarė. — Tikrai, ar ne? Esu 
gera mergaitė ir graži. Tai kodėl jie nori mane nužudyti? 


20 skyrius 


IŠ PAT RYTO paskambino Džilijana. 
— Negaliu pagalvoti, kad tu ten, kalnuose, visiškai vie- 
na. Kaip jautiesi, Frene? 

— Viskas gerai. Kiek valandų? Kur tu? 

— Ligoninėje, kurgi daugiau. Aštuonios. Vadinasi, mie- 
gojai gerai? 

— Kaip kūdikis, Džile. 

— Melage. 

— Puikiai mane pažįsti, — tariau ir nusijuokiau. Jau 
beveik išsibudinau. Pro langą skverbėsi graži diena. 

— Tai ir gerai, — pasakė Džilijana. — Mums abiem. 

Leidau jai grįžti prie darbo, bet paskiau mane apniko 
blogos mintys. Nors ir žinojau, kad tai nelogiška, bet paju- 
tau didžiulę baimę, kad Džilijanai gali kas nors atsitikti, kad 
galbūt visiems mano draugams gresia pavojus. 

Supratau, jog tai kvaila. Bet jutau ką kita. 

Tą rytą nuvažiavau ten, kur buvau sustojusi praėjusią 
naktį. Kur mačiau, o gal ir nemačiau — ką? 

Labai jaudinausi, gal šiek tiek dar jutau pagirias, o gal 
buvo kalta dvasinė būsena. Pagirios trumpam išvaikė sun- 
kias mintis ir dvejones. Ar praėjusią naktį buvau pasigėrusi? 

Gal Frenko Makdono mirtis paveikė mano ir taip su- 
krėstą dvasią? 

Blogiausia, kad kuo daugiau save įtikinėjau, jog jos ne- 
mačiau, tuo labiau tikėjau, jog buvo atvirkščiai. 

Galvoje pynėsi dvi mintys. 

Įgimti defektai. 

Drąsus naujasis biotechnologijos pasaulis. 

Buvau susipažinusi su abiem sritimis, todėl sėdėdama 
už savojo dulkėto melsvo "Suburban" vairo ir dairydamasi 
sparnuotosios mergaitės, daviau valią mintims. Pirmiausia, 
pagalvojau, reikia prisiminti genetinės anomalijas, defek- 
tus, sutrikimus, aberacinius sindromus. Tiesą sakant, kaž- 
kada mes su Deividu praleidome visą popietę, diskutuoda- 
mi ta tema. Netgi skambinome į prestižinį Materio muzie- 
jų, priklausantį Filadelfijos gydytojų koledžui. 

Materis mielai pateikė pavyzdžių apie išsigimimų atve- 
jus, su kuriais jie susidūrė pastaraisiais metais, pradėdamas 

meksikiečiais berniukais, kurių kūnai buvo apžėlę panašiais 
į beždžionių plaukais, baigdamas vaikais, kurie gimė, turė- 
dami po du vienodus organus, hipofizio funkcijos anomali- 
jomis, dėl kurių turime nykštukų ir milžinų, bei odos susir- 
gimais, dėl kurių žmonių oda labiau primena driežų. 

Tiksliai neprisimenu, dėl ko mes ėmėmės tos temos, bet 
jai paskyrėme porą savaitgalių. Jis net buvo ta tema iš savo 
didžiulės bibliotekos išsitraukęs knygą “Medicinos anoma- 
lijos ir keistenybės". Maniau, kad "Anomalijos" kur nors mė- 
tosi namuose, bet tą rytą knygos neradau. Gal ją nunešiau 
atgal į trobelę, kur dabar gyveno tas šiuolaikinis neander- 
talietis Kitas Harisonas? 

Važinėdama aplink Skardį ir Kleitono apylinkėmis, lei- 
dau sau pafantazuoti. Aš dar neatmečiau nė vienos galimy- 
bės. Pagalvojau netgi apie ateivius iš kitų planetų. Pagaliau 
tokią galimybę, idėją apie dar vieną ateivę, atmečiau, o gal 
1r be reikalo. 

Turiu labai gerą atmintį. Vidurinėje mokykloje buvau 
geriausia mokinė, ir mano galvoje išliko daugiau informa- 
cijos negu tikėjausi. Tiesą sakant, buvau išstudijavusi her- 
mafroditą — vaiką, kuris turėjo ir vyro, ir moters lytinius 
organus. Taip pat atsitiktinai susidūrusi su žmonėmis ir gy- 
vūnais, kurie turėjo ne visas kūno dalis, o kai kurie — po 
dvi vienodas. Vienoje mažos mergaitės kaukolės pusėje esu 
mačiusi dvi ausis. Mačiau berniuką su šešiais pėdos pirš- 
tais. Mergaitę su keturiomis krūtimis. Studijuodama veteri- 
nariją, įsitikinau, kaip, veikiami toksinų ir pesticidų, gali 
išsigimti naminiai gyvuliai. Nemalonus ir nepamirštamas 
reginys. 

Kiek prisimenu, reginių mačiau visokių: ragus ant žmo- 
gaus galvos, iš normalaus arklio kūno išaugusį parazitinį 
kūną, ant veršelio galvos augančią antrą galvą. Iš atminties 
gelmių išniro kažkur girdėta senovės Babilono pranašystė: 
“Jeigu kūdikis gimė su liūto galva, karalius neturės varžo- 
vų". Sykį mačiau vaiką su liūto ausimis. 

Bet kad gražutė, visais atžvilgiais normali mergaitė tu- 
rėtų porą puikiausių baltų sparnų sidabriniais pakraštėliais! 
Ko gero, ji buvo ateivė iš kitos planetos. 

Žinoma, dar yra biotechnologija ir genų inžinerija — 
rimta tyrinėjimų ir kupina paslapčių sritis. Deivido pasi- 
rinkta sfera, priminiau sau. 

Mano atminties kartoteka apie Deivido darbo sritį kur kas 
skurdesnė negu maniau. Su juo diskutuodavome apie daugelį 
dalykų, bet apie savo darbą jis visada kalbėdavo šykščiai. 

Keista, kai dabar pagalvoju, Deividas retai užsiminda- 
vo apie darbą. Aš, priešingai, visada noriai plepėdavau apie 
“Ligonių užeigą" arba kad ir apie gražuolį kumeliuką, kurį 
buvau priėmusi ketvirtą ryto kieno nors arklių fermoje. 

Tai ką gi aš jau žinojau apie biotechnologiją? Plačiąja 
prasme, biotechnologija apima natūralius biologinius mik- 
robų ir gyvūnų bei augalų ląstelių procesus. Rūšių kryžmi- 
nimo tyrinėjimai ir eksperimentai — taip pat molekulinės 
biologijos sritis. Deividas buvo molekulinės biologijos spe- 
cialistas, gana geras, nors kaip mokslininkas jis niekada 
daug neuždirbdavo. 

Prisiminiau keletą dalykų, apie kuriuos jis kalbėjo ir ku- 
rie galėtų būti kažkaip susiję su mergyte — tark drąsiai, Fre- 
ne, — turinčia gražius baltus sparnus šiek tiek pasidabruo- 
tus. Kai Boulderyje rodė filmą “Jūros parkas", Deividas man 
sakė, jog pati genetinio rūšių kryžminimo idėja faktiškai 
visai nėra tokia nenatūrali, kaip tie filme sukurti gražuoliai 
dinozaurai. Jis dar sakė, kad dabar rūšių kryžminimo eks- 
perimentai atliekami daugelyje nepriklausomų laboratori- 
jų. Kartais tie eksperimentai būna nelegalūs. 

Be abejonės, biotechnologija atveria mokslui naujus ho- 
rizontus. Ji gali paspartinti ir, žinoma, paspartins evoliuci- 
ją kur kas didesniais mastais ir greičiau negu kas kitas isto- 
rijoje. Tik kyla klausimas, ar mes esame emociškai ir mora- 
liškai pasiruošę tam, ką galime sukurti artimiausioje ateity- 
je. Pamenu, Deividas kalbėjo, jog patys rimčiausi darbai tebė- 

ra atliekami tik su vaisinėmis muselėmis, ir aš tuo visiškai 
patikėjau. 

Deividas paminėjo kai ką itin įdomaus, tai galėtų sietis 
su praėjusios nakties įvykiu. Jis pasakė, kas atsitinka, mani- 
puliuojant genais: “Gyvenime visada būna keistų dalykų. 
Taip jau yra, Frene. Tik kiekvienoje srityje vis kitaip". 

Gyvenime visada būna keistų dalykų... 


21 skyrius 


DIENA BUVO labai užimta ir produktyvi. Kitas vėl ta- 
po FTB lauko agentu. Geras, nuostabus jausmas. Jis dirbo 
vienas, tačiau bent jau jautėsi nutrūkęs nuo Biuro ilgo tram- 
dančio pasaitėlio. 

Turėjo progą pašnekinti Frenko Makdono našlę. Bar- 
bara žinojo ne ką daugiau, negu rodė faktai, bet kuo ilgiau 
jie kalbėjosi, tuo labiau jis įsitikino, kad daktaras Makdo- 
nas buvo nužudytas. Pirma, Makdonas buvo puikus plauki- 
kas, buvusi koledžo žvaigždė. Antra, nors buvo manoma, 
Jog jis nusilaužė sprandą, nerdamas į seklią vietą, jo žmona 
tvirtino, kad Frenkas baseine niekada nenardydavo. 

Jis pasišnekučiavo dar su trimis Makdono bendradar- 
biais Boulderio bendruomenės ligoninėje. Be to, susilaukė 
paramos iš gero bičiulio, gyvenančio Kvantike. Makdono pa- 
vardę žinojo kiekvienas Boulderio apylinkės gydytojas. Ki- 
tas mėgino aptikti kokių nors rimtesnių sąsajų, nes pirmą 
dieną mieste nieko kito ir negalėjo nuveikti. 

Jis buvo ką tik grįžęs iš Boulderio, kai pastebėjo Frenę 
O'Nyl, žingsniuojančią mišku už jo trobelės. Jau buvo be- 
veik penkta valanda po pietų. 

Frenė atrodė susinervinusi ir sutrikusi. Kitas, aišku, ge- 

rai jos nepažino, bet piršosi toks įspūdis. Kur, po galais, ji 
dabar sau traukia? 

Ji skubėjo: moteris, vedina misijos. Įdomu, kokia ta mi- 
sija? Kitas pamanė, jog būtų verta patikrinti, juolab kad ko- 
kią valandėlę kitą nieko geresnio nebuvo numatęs. 

Frenė vilkėjo chaki spalvos šortus ir raudonais langais 
flanelinį sijoną, bet nenoromis prieš jo akis iškilo praėjusią 
naktį matytas vaizdas, kuris dar vis kaitino vaizduotę. Pa- 
veikslėlis žavus, gal todėl jo ir nesikratė. 

Sekdamas daktarę Frenę, jis laikėsi saugaus atstumo. Ji 
nesidairė, bet buvo aišku, jog kažko ieško. Iš tiesų ji taip 
lėkė, kad galop dingo jam iš akių. 

Prakeikimas. 

Jis pakėlė prie akių “Rangemaster" žiūronus ir bandė 
aptikti Frenę O Nyl. Prieš pat akis šmėkščiojo tai pušų žie- 
vės rievės, tai lapų kontūrai, tai mėlyno dangaus lopinėlis. 

Pagaliau akiratyje vėl švystelėjo languotas sijonas. Su 
ryškiai mėlyna kuprine ant pečių ji skuodė per mišką tuo 
pačiu tempu, įtemptai dairydamasi į šalis. Net neįtardama, 
Jog jis seka paskui ant pirštų galų. O gal įtarė? 

Ką ji čia, šimts pypkių, veikia? Ar tai turi ryšį su jos 
vyro darbu? O gal su jo žūtimi? Arba su daktaro Makdono? 

Už posūkio moteris staigiai pasuko dešinėn. Nesuma- 
nyk eiti ten, Frene. Ji vėl dingo pušų, drebulių ir ąžuolų tan- 
kumyne. 

Penkiolika minučių sekęs iš paskos įkalnėmis ir slėniais, 
jis nusprendė lengvai nepasiduoti. Ir vėl lipo į kalniuką, 
tikėdamasis, kad ji išnirs kur nors apačioje. 

Po kelių sekundžių Frenė O' Nyl vėl pasirodė horizonte. 
Jos veidą apšvietė vėlyvos popietės saulė. Bet ji iš teisybės 
daili — tikra Vidurio Vakarų gražuolė, ir jam tai lipo prie 
širdies. Melsvai žalios jos akys spindėjo saulės šviesoje, bet 
ji kažko ieškojo. 

Siaurutis takas, kuriuo ji žengė, išplatėjo į purviną ke- 
liuką. Kur veda ta dumblynė? Kas ten tokio svarbaus? Dar 

vienas namas? Gal miške užmaskuota kokia nors laborato- 
rija? Ar Frenė O'Nyl ten dirba? 

Toji keliavo toliau ir net paspartino žingsnį. Ji tikrai 
gerai orientavosi miške, ar ne? Žinojo kelią? 

Kitas išgirdo kažką panašaus į mašinų ūžesį. Ko gero, 
taip ir yra. 

— Kas čia, po velnių? Iš kur tokioje vietoje transpor- 
tas? — subumbėjo jis. 

Dumblinas keliukas atsirėmė į skalda išpiltą automobi- 
lių stovėjimo aikštelę! Tamsi, stačiakampio formos aikštelė 
buvo įrengta už nedidelės miestelio turgavietės. Pasirodo, 
Frenė drožė per mišką į gretimą miestelį. Ką ji ten veikia? 

Kitas nepatikliai stebėjo, kaip ji sustojo ties plokščiu 
akmeniu, gulinčiu miško pakraštyje. Nusimetusi mėlynąją 
kuprinę, ją atsegė. Ėmė traukti mažas dėželes, skardines dė- 
žutes, kažkokius popierinius daiktus ir dėliojo juos ant že- 
mės. 

— Kokį velnią ji ten daro? 

Jis nieko nesuprato. Visiškai. Ir vėl griebėsi žiūronų. 
Bandė įžiūrėti, kas yra kuprinėje. Jį net pasiekė Frenės bal- 
sas. Labai jau viliojantis savo melodingumu, nesvarbu, jog 
tokiomis paslaptingomis aplinkybėmis. 

— Į puotą! — šūktelėjo ji. 

Puota? Kam? Už ką? Visai netinkamas laikas puotai! 

— Greičiau, mažiukai. 

Mažiukai? 

Vaikai? 

Jis stebėjo, kaip iš skardinių ji krato maistą ant popie- 
rinių lėkščių. 

Staiga pasirodė visas tuntas kačių. Lindo iš po automo- 
bilių, iš už visokiausių dėžių, suverstų už parduotuvės, iš 
aukštos žolės. Jos lėkė iškėlusios uodegas ir, sakytum, su ja 
bičiuliavosi. 

— Puota. Geri kačiukai, — šnekėjo ji. Ne mažiukai, o 
kačiukai, pagaliau susigaudė Kitas. 

Jis tebelaikė žiūronus prie akių, prikaustytas reginio. 
Didžiulė laukinių kačių banda — juodų kaip naktis, oranži- 
nių, dėmėtų, dryžuotų, viena šokavo ant trijų kojų, kitas 
šliaužė, — susirinkusi į Frenės labdaringą virtuvę. Ji buvo 
su jomis švelni. Tiesą sakant, iš pažiūros ji atrodė švelni ir 
meili. Ir elgėsi visai taip, kaip atrodė — kaip padorus žmo- 
gus. 

— Eikš, mamyte katyte, — nugirdo jis. Ji visa švytėjo, 
lūpose žaidė plati, kilni, geraširdiška šypsena. — Baltuk. 
Dički. Kapriziuk. Kaip laikosi Sjuzi? 

Taip, verta stebėti tą Frenę O'Nyl. Nėra abejonės, ji — 
visa ko raktas. 


22 skyrius 


GALIAUSIAI KITAS NEIŠTVĖRĖ ir ėmė juoktis, ko ge- 
ro, pirmą kartą nuo to laiko, kai atvyko į Koloradą. Jis visada 
gerai pakvatodavo iš savęs. Kurį laiką taip stebėjo glostymą, 
šnekinimą, maitinimą. Paprasčiausiai — stebėjo "puotą". 

Ne, jis stebėjo Frenę O'Nyl. Gėrėjosi jos meilumu gy- 
vulėliams, klausėsi melodingo balso, prisiminė tobulą jo 
akims kūną. Jėzau, ar tik nebus iki ausų įsimylėjęs kaip koks 
mokinukas? Visai rimtai. Nekaltai. Tačiau tam netinkamas 
nei laikas, nei vieta. 

Jis ryžtingai pakilo ir nudrožė atgal per mišką. Dabar 
ideali proga apžiūrėti jos namą, ištirti ją. Kitas vėl mąstė ir 
dirbo kaip agentas. Sugriaus jos pasitikėjimą, štai ir bus ge- 
ras būdas išsisukti iš tykančių moksleiviškos meilės pavojų. 

Aišku, durų ji neužrakino. Jis žvalgėsi po jos kambarį 
"Ligonių užeigoje", nepalikdamas jokių pėdsakų. Frenė ir 
nesužinos, jog čia kažkas buvo. Vis dėlto jautėsi kaltas, įsi- 

braudamas į jos namus. Gal moteris nė nenutuokė, kuo už- 
siiminėjo jos vyras. O gal ir žinojo. Ir pati buvo įsivėlusi. 
Per menkai pažįsta Frenę O'Nyl, jog galėtų ją atmesti. Ji 
gali jį dar nustebinti ir pasirodyti itin pavojinga. 

Tyrinėdamas kambarį, jis pasižymėjo keletą pastabų. 
Nors jau seniai nereikėjo, vis dar griežtai laikėsi instruk- 
cijų. 

Paprasti drabužiai ir poreikiai. Džinsai, kaubojiški ba- 
tai, mažytės palaidinukės trumpomis rankovėmis. Neatro- 
do, kad sau išleistų daug pinigų. 

Tačiau skonis geras. Kaip maždaug ir tikėjosi — papras- 
tas, patrauklus, klasikinis. 

Nedidelė inkilų kolekcija. Kam jie? Vestuvių nuotrau- 
kos, vienoje ji su Deividu bučiuojasi po mėlynu skėčiu. “Mac 
Performa 575". Senas modelis, nebrangus. 

Tai šen, tai ten vienas kitas ekstravagantiškumo potė- 
pis: oficiali juodo šifono suknelė, žiedas su deimantu ir sa- 
fyru, lašas kvepalų “'Eau d'Hermes". 

Būtų visai malonu pamatyti ją apsirėdžiusią ta juodo 
šifono suknele ir kvepiančią tais kvepalais. 

Jokių popierių, nei mokslinių ar šiaip kokių darbų. Ir 
Deivido darbų nematyti. Keistoka. Kur yra Deivido popie- 
riai? Ji jų neišmestų. O gal priešingai? 

Knygos. Keletas jų mėtėsi miegamajame: “Jeigu užtek- 

tų vien norų", "Veterinaro išsilavinimas", “Veterinarijos epi- 
demiologija", “Be pėdsakų", "Ieškant žmonijos ištakų", “Vi- 
durnaktis gėrio ir blogio sode". Nieko inkriminuojančio, 
sakyčiau, priešingai. 

Miela dovanėlė. Laivelio modeliukas, kurį sukonstravo 
jos vyras. Jo parašas ir data. "Deivido laivas — 1969 m. ko- 
vo 22 d." 

Ant šaldytuvo prikabintas vaiko ranka pieštas paveiks- 
lėlis, vaizduojantis mergaitę ir linksmą šuniuką: “Daktarei 
Frenei. Mes jus mylime. Jūsų draugai Emilė ir Basteris". 

Pagaliau jis įsikišo užrašų knygutę į užpakalinę kelnių 
kišenę, paskutinį kartą apžvelgė kambarį ir suskubo eiti, kol 
nesugrįžo Frenė O'Nyl. Tyrimas tam tikra prasme neišde- 
gė. Jis netikėjo, jog ji gali būti įsipainiojusi. 

Kad ir kaip ten būtų, jautė, kad prie kažko artėja. Buvo 
tuo tikras nuo pat pradžių. 

Kodėl niekas juo netikėjo? 


23 skyrius 


BUVO TRUPUTĮ PO DEŠIMTOS, miškas ir kalnai, ro- 
dės, aprimo nakčiai. Vėl susimąsčiau apie sparnuotą mer- 
gaitę. 

Nežinia kelintą kartą rimtai pasišoviau paskambinti 
Kleitono, o gal net Kolorado valstijos policijai, bet kaip tai 
padaryti? Ką jiems pasakyti? “Sveiki. Pastaruoju metu gy- 
venu viena Lokių Skardyje. Šiaip jau esu sveiko proto ir kū- 
no. Bet, žinote, esu visiškai tikra, kad mačiau mažą mergai- 
tę su sparnais. Tą naktį šiek tiek išgėriau, buvau sukrėsta 
draugo mirties. Atvažiuokite ir patys pažiūrėkite. Patarčiau 
atsivežti gražų didelį tinklą — man!" 

Darbavausi “Ligonių užeigoje" iki vėlumos, vis svars- 
tydama, ko reikėtų imtis, apmąstydama visus galimus va- 
riantus. Jau kalbėjausi mobiliuoju telefonu ir su Barba 
Makdon, ir su Džilijana. Ką tik užmigdžiau laukinę katy- 
tę, kurią parsinešiau namo po savo labdaringos misijos 
Kleitone. 

Ruošdamasi ją sterilizuoti, atsargiai skutau plaukus nuo 
katytės pilvo. 

Atidžiai darbavausi elektrinėmis žirklėmis, tik staiga už 
nugaros išgirdau: 

— Ei ei! Ar kas nors čia yra? 

Net pašokau aukštyn kokį dešimtį colių. Pamaniau, kad 
vaiduoklis. Na, šikšnosparniai ir taip toliau. 

— Labas. Daktare O'Nyl! 

Atsigręžiau į duris ir išvydau ne ką kitą, O prie jų sto- 
vintį Kitą Harisoną. Įmanyčiau nudobti jį žvilgsniu, na, mažų 
mažiausiai, įkąsti ar suluošinti. 

— Žiūrėkite, ką per jus padariau! Tuoj pat išeikite. 

Jis įėjo. Prisigretinęs smalsiai pažiūrėjo į mano pa- 
cientę. 

— Ne. O ką? — paklausė. 

— Per jus nupjoviau jai spenelį. 

Jis krūptelėjo ir atsiprašė, bent jau tiek, bent jau paro- 
dė, jog gailisi. Patikėjau vien dėl tų prakeiktų mėlynų jo 
akių. Įsibrovėlis skubėjo pasiaiškinti, girdi, radęs atviras du- 
ris, šūktelėjęs, bet aš neatsakiusi. 

— Ar labai rimta? — pasiteiravo jis, neatitraukdamas 
akių nuo katės. 

— Na, — atsakiau nežiūrėdama į jį, — nuogos šokėjos 
karjera jai jau baigta. 

Iš tiesų žaizda menka. Jai jau nereikės spenelių. Pri- 
tvirtinau katytę ir gausiai ištepiau betadinu. Tada priden- 
giau kūnelio apačią steriliu audiniu, palikdama atidengtą 
tą vietą, kur darysiu pjūvį. 

— Atsukite į mane aną lempą, — liepiau jam. — Pra- 
šau. — Stebėtina, bet jis padarė, kas liepta. Gal pamanė, 
kad ir jį pasiguldysiu. Atrodo, kad šitas tipas dažniausiai 
gauna, ko užsimanęs. 

Skalpeliu atvėriau katės /ineum alba, paskui įėjau į pil- 
vo ertmę. Pažvairavau norėdama pamatyti, kaip ponas Ki- 
tas Harisonas ištvers operaciją. Mano apmaudui, jis atrodė 
normaliai. O taip tikėjausi, jog nualps. 

Jo šviesūs plaukai drėgni, tarsi būtų neseniai išlindęs 
iš po dušo, o nuo jo sklindantis dvelksmas priminė gerą 

senamadišką Amerikos gražuolio kvapą — muilo "Ivory". 
Šitam vaikinui netinka “Hermes Eguipage". 

— Tai kas gi atsitiko? — paklausiau jo toliau triūsda- 
ma. — Rankšluosčių užtenka? Karšto vandens? Kambariams 
nieko netrūksta? 

— Namelis puikus, — atsakė jis. — Labai džiaugiuosi. 
Keturių žvaigždučių, penkių deimantų, aukščiausia klasė. 

Gaila. 

Jis tęsė: 

— Girdėjau, Kleitone yra gera vietelė, kur galima už- 
kąsti. Ne mažiau kaip dviejų žvaigždučių. 

— Taip, yra. Beveik pusė namų gali tuo pasigirti, jeigu 
esate pakviestas vakarienės, o tuo labai abejoju. Čionykš- 
čiai nelabai pasitiki miestiečiais. Be to, yra "'Danny's Grill". 
Ir “Villa Vittoria" vaišina gardžia pica ir makaronais. 

— Kai viską užbaigsite, kviečiu ko nors kartu užkąsti. 
O gal sulauktume ir pakvietimo į kurį nors iš tų namų, — 


pasakė jis. 
— Ne, ačiū, — atsakiau, sukiodama tarp pirštų skalpe- 
lį. — Jeigu norite mane pamaloninti, tai supakuokite savo 


šautuvą ir keliaukite iš čia. Aš tuo labai apsidžiaugčiau. 

Atvykėlis atsikrenkštė, tik tada prabilo: 

— Regis, prasti mano popieriai, būsiu ne taip pradė- 
jęs, daktare O'Nyl. O jūs... jūs, tiesą sakant, nieko apie ma- 
ne nežinote, — pasakė jis, stovėdamas man už nugaros. — 
Visiškai nieko nežinote, kas aš toks. 

Aš grįžau prie katės, sutvarkiau gimdos raiščius, tada 
emiau siūti. Katytė pradėjo murkti, vadinasi, bunda. Tuoj 
ji pašiurps iš baimės ir ims bjauriai šnypšti. 

Aš pati šiek tiek pabūgau, ir tai man visai ne prie šir- 
dies. Netikėtai nugara perbėgo šaltukas. Juk buvau paliku- 
si atviras duris. Už manęs sėdėjo vyriškis, kurio, kaip pats 
sakė, aš visiškai nepažįstu. 

Atsisukau į jį, bet kėdė už manęs buvo tuščia. 

Jis kaip atėjo, taip ir išėjo — tylutėliai. 

24 skyrius 


MAKSĖ TIKRAI PUIKIAI IŠSIMIEGOJO tame kažko- 
kios netvarkingos šeimos name — apverstame, nuostabia- 
me, Žžavingame, pilname visokių gėrybių name. Dienai 
brėkštant ji išėjo į verandą. Danguje žėravo visa spalvų ga- 
ma: švelniai rožinė, pereinanti į ryškiai raudoną, skęstan- 
čią gaivioje žydrynėje. 

— Labas rytas, miške! Labas rytas, gražuoli dangau! La- 
bas rytas, saulute! Aš tarsi skrendu viršum Uolinių kalnų. 
Kas jaustųsi kitaip? Gal šiandien surasiu Metju. 

Ji laisvai stovėjo ant medinių to namo, kur slėpėsi, ve- 
randos turėklų. Tebevilkėjo tą pačią berankovę baltos med- 
vilnės palaidą suknelę, su kuria buvo pabėgusi, avėjo tuos 
pačius medžiaginius batelius. Virpėjo iš jaudulio. Ideali die- 
na skraidymui. 

Metju? Metju? Na, kur, po galais, tu esi? Eikš, paskraidy- 
sim! Pasirodyk, Metju. Prašau, būk gyvas. 

Už namo, skardyje, pūtė siautėjo vėjas. Vėsus šuoras 
atsitrenkė į kojas. Ji kilstelėjo sparnus, tik trupučiuką. Pa- 
bandysiu, vienas, du trys, keturi. 

Maksė panūdo patikrinti, ar labai skauda, ar galėtų iš- 
tverti ar ne, nors ir taip žinojo, kad jaučiasi visai puikiai. Ją 
nelabai sužeidė. Ji gyvens, bent jau šią akimirką. 

Vėjelis plazdeno jos plunksnas, išgaudamas tylų švel- 
niausių litaurų dunksenimą. Polėkis uždegė širdį. 

Maksė giliai, svajingai įkvėpė gaivaus kalnų, laukinių 
gėlių, pušų spyglių kvapo ir, nespėjusi atsitokėti, pakilo! 

Šį sykį ji atsidavė pažįstamam svaiguliui ir iš pat pašir- 
džių krūtinėje plintančiam jauduliui. Instinktas paėmė vir- 

šų. Ji stipriai mojo sparnais. Plasnojimas įveikia sunkio jėgą, 
priminė sau. Maksė viską išmoko apie skridimą iš ponios 
Beatos Mokykloje. Tik jai niekas neleido skraidyti. Skrai- 
dyti buvo uždrausta. 

Rankos plačiai išskėstos, laisvai ir natūraliai juda pečių 
sąnariai. Alkūnės automatiškai išsilygina, riešai išsitempia 
ir plunksnos išsiskleidžia. 

Nieko daugiau nedarai ir skrendi! Čia, aukštai, tokia 
tyla. Maksė plaukė ore šimtą kartų lengviau negu vandeny- 
je. Daug lengviau negu vaikščioti. 

Šilto oro sūkurys ją kilstelėjo. Oras, tarsi gyvas, stumia 
iš apačios į viršų. Ji šiek tiek žinojo apie šilto oro sūkurius. 
Mokykloje buvo perskaičiusi viską, ką tik rado, ir beveik 
viską prisiminė. Mokyklos požiūriu, ji turi būti genijus. Ži- 
noma, ir Metju. Bet kur galų gale jis yra? 

Ji girdėjo paukščių čiulbesį, nors matė tik vieną kitą. 
Kilo ratais aukštyn. Skraidymas — pats geriausias dalykas. 
Iš tikrųjų. Ne veltui jai ir Metju draudė. 

Norėdami patirti kažką panašaus, kiti griebiasi narko- 
tikų. Kiekviena jos plunksnelė tiesiogiai jungėsi su nervų 
sistema, todėl smegenys žinojo tikslią jų padėtį. 

Kai pakilo taip aukštai, kad galėjo piršto galiuku už- 
dengti namą, ji patyrė kitą nedidelį stebuklą. 

Už namo esanti kalva jungėsi su kitomis kalvomis, su- 
darydamos tolumose skęstančią keterą. Atsimušus į ją, vė- 
jui belieka kilti aukštyn, ir šitaip susiformuoja pastovi oro 
banga palei visą kalvų virtinę. 

Maksė grybštelėjo sparnais orą ir sugavo tą bangą. Ši 
plaikstė jos ilgus šviesius plaukus, upeliu nubanguojančius 
vėjyje. 

Žemė tyliai plaukė po ja. Tokia ramuma, tik plunksno- 
se šnara oras. Ji sklendė, visiškai nejusdama gravitacijos dės- 
nio. Aplinkui matyti ir daugiau sparnuočių, besimaudančių 
toje pačioje oro tėkmėje. 

Padangėje laisvai sklandė raudonuodegis sakalas, pora 

grifų, mažėlesnės varnos. Sakalas suko ratus aplink ją ir ste- 
bėjo. Ji įdėmiai žiūrėjo į jo tamsias griežtas akis. 

— Nusiramink, — tarė ji paukščiui. 

Maksė prasklendė virš medžių viršūnių, dar žemiau, ir 
paniro į tamsaus žalio šilo šešėlius, sparnų galiukais brūkš- 
telėdama per medžių šakas. 

Paskui paraizgė tarp medžių tikslias aštuoniukes. 

Koks skrydis! Ji pasijuto gamtos, ištisos visatos dalele. 

Ją taip sukūrė! 

Staiga Maksė pristabdė greitį. Žemė skriejo į ją. Ji nu- 
sileido per staigiai, per skaudžiai. Skausmas nusmelkė kū- 
ną ir sužeistąjį petį. Ji Žiūrėjo tiesiai prieš save ir nepatikė- 
jo tuo, ką matė. 

Ir vėl ta moteris. 

Ji buvo už kelių jardų nuo jos. 


25 skyrius 


— TEBUNA PRAKEIKTAS TAS, kas šitaip padarė. Kad 
jis prasmegtų stačiai į pragarą! — garsiai keikiausi, o aidas 
vis kartojo mano žodžius. 

Pasilenkusi ištraukiau baisius spąstus, paslėptus gilioje 
lomoje po šlapiais, supuvusiais lapais. Laimė, į juos nepa- 
kliuvo joks vargšas žvėrelis. 

Staiga išgirdau miške kažką didelį judant. Tas garsas 
buvo visai arti. Matyt, koks nors didelis žvėris. O gal pats 
netikėlis brakonierius? 

Rankos, laikančios spąstus, sustingo. Lėtai atsisukau. 

— O, gerasis Dieve, — vos sukrutinau lūpas. Mergaitė 
paukštis buvo vos už dvidešimties žingsnių. To negali būti. 
Bet ji čia. Ir tikrai su sparnais. 

Jos veidas ir turbūt ilgi šviesūs plaukai man priminė 
Džesiką Dubrov, septynmetę lakūnę, kuri prieš kelerius me- 
tus žuvo savo pilotuojamo lėktuvo katastrofoje. Priešais ma- 
ne stovinti mergaitė skleidė tokią pat drąsą ir ryžtą. Tiks- 
liau, jos akys. Ji atrodė visai normali mergaitė, tiktai tos 
plunksnos, tie nuostabūs sparnai... 

Aš bjauriai drebėjau. Kojos klibėjo kaip mano senojo 
virtuvinio stalo. To nera. Negali būti. Tučtuojau susivaldyk. Gi- 
liai įkvepk. 

Mergaitė stovėjo vietoje. Jos balta suknelė, tiksliau, kaž- 
koks palaidas drabužėlis suplėšytas ir visas purvinas. Švie- 
sūs plaukai susivėlę, susiraizgę. 

Ji stovėjo sustingusi ir žiūrėjo į mane. Lyg sakalas, kaip 
sakoma. Ar aš ją suradau, ar atvirkščiai? Gal ji sekė mane? 

Šį kartą aš buvau blaivutėlė. Ir dienos metas. 

Tai tikrovė. Ji tokia pat reali kaip ir aš, tarkim. Ir mus 
skyrė mažiau kaip trisdešimt jardų. 

Mes ilgai ir tylėdamos spoksojome viena į kitą. Į mane 
smigo tyriausios žalios akys. Žalumas apkraštuotas geltona spal- 
va. Jos akys neišdavė baimės, bet kūno kalba buvo itin atsargi. 

— Sveika, — švelniai tariau. — Nenueik. Prašau. 

Mačiau, kaip jos akys slystelėjo žemyn į mano rankas. 

Aš tebelaikiau tuos spąstus. Prie surūdijusios grandi- 
nės pritvirtinti bjaurūs metaliniai virbai ir Žiotys. Mecha- 
nizmas atrodė baisiai, skirtas žaloti. 

Staiga mergaitė persigando. Ji nusisuko ir skubiai nu- 
žingsniavo. 

"Turbūt pamanė, kad spąstai skirti jai! Todėl persi- 
gando. 

— Jie ne mano, — šūktelėjau jai. — Palauk. Prašau. 

Aš nutėškiau žemėn tuos prakeiktus spąstus ir išsiropš- 
čiau iš gilios lomos. Ji skubėjo. Balta figūrėlė tolo. 

Dėl Dievo meilės, iš kur ji atsirado? Čia, kalnuose, toks 
sunkiai suvokiamas apsigimimas? Ar koks nors eksperimen- 
tas? Gyvenime visada būna keistų dalykų. 

Rodės, kad žemė priešinosi man, lipant iš tos daubos. 
Molio gabalai slydo iš po kojų ir ridenosi žemyn į daubą. 
Svarbu nebėgti. Mergaitė gali pamanyti, jog ją vejuosi 
skatinama piktų kėslų. Bet aš bėgau. Nenorėjau, kad ji 
pradingtų. 

— Aš nieko tau nedarysiu, — šaukiau jai. — Aš veteri- 
narė, gydytoja. 

Mano nuostabai, ji ėmė dar labiau skubėti. Kodėl? To- 
dėl, kad išgirdo, jog aš gydytoja? Lėkiau, kiek galėjau per 
tankumyną, bet netrukus supratau, jog pamečiau ją iš akių. 

Man pasidarė bloga, pasijutau apgailėtinai. Turėjau to- 
kias dvi progas užmegzti ryšį! O jeigu daugiau jos nebesu- 
tiksiu? Ar dar kas nors ją matė čia? 

"Tada išgirdau treškančias šakas. 

Tiesiai virš saves. 

Pakėliau galvą. 

Mergaitė stovėjo ant storos didžiulio ąžuolo šakos. Aiš- 
kiai mačiau, kad jai ne daugiau kaip vienuolika ar dvylika 
metų. Ji vėl mane stebėjo. Įdomu, kas ją paskatino išsirink- 
ti mane? O kodėl mane? Kažkodėl iš galvos neišėjo Deivi- 
das. Kas galėtų sieti Deividą su ta mergyte? 

— Prašau. Nepabėk. Aš tau nieko nepadarysiu. Tie spąs- 
tai ne mano, aš juos išardžiau. Aš irgi jų nekenčiu. Mano 
vardas Frenė. O tavo? 

Ji neatsiliepė. Pagalvojau, gal ji nekalba arba kalba kaip 
nors kitaip. Užtat išskleidė nuostabiausius sparnus — lyg 
erelio, o gal angelo. 

Staiga ji šoko nuo aukštos šakos. Neįtikėtina. Mergaitė 
buvo puiki nardytoja, kitos tokios nemačiau ir galbūt nepa- 
matysiu. 

Ir tiesiog prieš mano akis ėme skristi. 

Ji skrido kaip paukštis. Ne, ji skrido, kaip skristų kiek- 
viena mergaitė, moteris ar vyras arba žmonės, jeigu jie ga- 
lėtų skraidyti. Mergaitė pakilo aukštai į orą. 

Ta akimirka visam laikui pakeitė mano gyvenimą. 

26 skyrius 


DEVYNMETIS METJU negalėjo suvaldyti drebulio ir 
jautėsi lyg koks prakeiktas iškleręs žaislas, gulėdamas ant 
šaltų stačių akmeninių laiptų, kurie leidosi žemyn į rūsį. Jis 
be perstojo tirtėjo nuo to laiko, kai jiedu su Makse pabėgo 
iš Mokyklos ir saugumo dėlei išsiskyrė. 

Makse, suk į dešinę. 

Metju, suk į kairę. 

Tai geriausia proga. Eik, eik! 

Kada nors vėl susitiksim. 

Tačiau jis abejojo, ar kada nors pamatys savo vyresniąją 
seserį. Negalėjo to įsivaizduoti, kaip negalėjo tverti, nema- 
tydamas jos ištisas dvi dienas. 

Paprastai anksčiau jie išsiskirdavo gal tik kelioms va- 
landoms. Tik tada, kai juos kas nors taip bausdavo Mokyk- 
loje — to jie abu negalėdavo pakęsti. Dėdė Tomas, tas gud- 
rus išdavikas, tai žinojo. Jis tik apsimetė jų draugu, o dabar 
pats jų ieškojo. "Tai jis juos užmigdytų. 

Dabar būtinai reikia galvoti apie ką nors kita. Jis nega- 
li gulėti čia pasislėpęs dumblyne, patamsyje, ir galvoti apie 
tai, kaip ilgisi Maksės. Beda ta, blogiausia tai, kad praeity- 
je jam neteko nieko pasiilgti. Na, gal televizoriaus, bet ne 
taip jau labai. Gal prasto Mokyklos maisto, bet tik todėl, 
kad dabar mirtinai norėjo valgyti. Ir gal ponios Beatos, bet 
ji mirė. Turbūt ją nužudė. 

Metju pabandė save pralinksminti kvaila misle: “Kažin 
kaip kvailys susitiko su savo pinigais?" Jis nesijuokė, tik ne 
šiandien, ne šitoje tamsoje ir šaltyje, kai guli kniūbsčias dvo- 
kiančiame purvyne. 

Berniukas galėjo ištverti tik todėl, kad jis su Makse pri- 
sižadėjo vienas kitam kažkaip kažkur susitikti. O žmogau, 
kaip jam trūksta Maksės šypsenos. Jis pasiilgo ir nuolatos 
tarškančio jos balselio. 

Metju pakėlė galvą ir įdėmiai pasiklausė. Kažkur neto- 
liese girdėti triukšmas, palei pat žemę. Čeža lapai? Žings- 
niai? 

Tai tik vėjas medžiuose. Nieko daugiau. Jis su paleng- 
vėjimu atsiduso. Ir staiga: 

— Metju Didysis! Pasirodyk, vaikuti. Išlįsk iš ten. Ži- 
nau, kad esi čia pat. Matau tavo pėdsakus. Aš matau tave 
pro taikiklį, sūnau. Ar tavo sesytė su tavimi? 

Tai dėdė Tomas, ir dabar Metju tikrai pradėjo drebėti. 
Ji pykino, vos begalėjo kvėpuoti ir pagalvojo, kad teks mir- 
ti nuo infarkto, kai jam tik devyneri. 

— Tu visada buvai geras berniukas. Mes abu tai žino- 
me, vaikuti. Išlįsk pats, ir aš nesibarsiu. Pinkio žodis, nesi- 
barsiu. 

Jis ir buvo visada geras ir paklusnus. Metju pats žinojo. 
Jis nekentė, kai dėdė Šnipas Tomas sakė “Pinkio žodis". Ši- 
taip tik jiedu su Makse sakydavo, niekam kitam negalima. 
Jie abudu visada prisiekdavo sakydami “Pinkio žodis". Tik 
Maksė ir jis. 

Jis užspeistas. Nėra išeities. Berniukas pakilo ant vir- 
pančių kojų. Žmogau, jis visas drebėjo, net kratėsi: kojos, 
rankos, veido raumenys, net jo užpakalis. Be to, buvo visas 
purvinas, susmirdęs, o dėl to nervinosi dar labiau. 

Jis išslinko 1š savo slėptuvės. 

Ten stovėjo dėdė Tomas. Kartu su juo buvo jo pakali- 
kai. Žmogau, jis norėjo jais patikėti. Net šiek tiek norėjosi 
eiti namo. 

— Ak, štai kur tu, Metju. Štai kur, — pasakė dėdė To- 
mas. Jis kalbėjo švelniai, kaip draugas. 

Dėdė Tomas žiūrėjo, kaip nuostabus, šviesiaplaukis ber- 
niukas iš lėto eina pirmyn. Metju buvo gražus kaip ir jo se- 

suo. Jo sparnai buvo balkšvi su sidabriniais ir mėlynais dry- 
želiais. Ypatingas egzempliorius. 

Metju mėgo pokštauti, tai ir dabar papokštavo. Jis juo- 
kaudavo, kai būdavo susinervinęs ar išsigandęs. 

— Jeigu šauni į mimą, — pasakė jis, — ar būtina nau- 
doti duslintuvą? Cha chi cha cha. 

Dėdė Tomas iššovė vieną kartą. Be duslintuvo. Metju, 
gerasis berniukas, sunkiai šlumštelėjo ant žemės. 


Antra knyga 
TINKERBELĖ GYVA 


27 skyrius 


HARDINGAS TOMAS sėdėjo ant žemės šalia devynme- 
čio Metju. Jis kalbėjo tyliu, švelniu balsu: 

— Atleisk, kad šoviau į tave iš netikro šautuvo. Žinai, 
kad myliu tave ir Maksę. 

Metju akys buvo paraudusios, ašaros teberiedėjo. Aiš- 
ku, kad nelengva nesigailėti mažiuko, bet Tomas žinojo, 
jog dabar ne laikas sentimentams. Jis turi sutvarkyti šitą 
reikalą. 

— Daugiau aš netikiu tawo žodžiais, — sušnibždėjo 
Metju. 

— Tu manimi tikėdavai, Metju. Mes buvome draugai. 
Aš čia todėl, jog esu tavo draugas. Buvo šneka apie tavo 
užmigdymą. Aš nesutikau. Negalėjau tau taip padaryti, sū- 
nau. Dabar noriu, jog man padėtum surasti Maksę. Tu turi 
man padėti ją išgelbėti. 

Metju balsas buvo vos girdimas: 

— Ką man daryti? Kaip aš galiu išgelbėti seserį? 

"Tomas pritariamai linktelėjo ir pagaliau jam nusišyp- 
sojo: 

— Noriu, kad skristum ir pašauktum Maksę. Tik tu gali 
ją išgelbėti. 

Jis kažką parodė. Tai buvo ant didžiulės ritės susuktas 
meškerės valas. 

— Atidžiai klausykis, — tarė jis. — Šito permatomo va- 
lo neįmanoma nutraukti. Ramiajame vandenyne jį naudoja 
tūkstančio svarų tuno žvejybai. Tau duosiu šimto jardų il- 
gio valą, ir tu turėsi bėgti su juo. Supranti? 

— Taip, dėde Tomai. 

— Tu geras berniukas ir padedi man gelbėti Maksę. Da- 
bar tik tu gali ją išgelbėti. Nepamiršk. 

Dėdė Tomas apvyniojo virvutę aplink chaki spalvos lie- 
menę ant Metju krūtinės ir aplink storą ąžuolą, augantį kal- 
no šlaite. Geriau ir nesugalvosi. Spąstai Maksei buvo pa- 
ruošti. 

Tomas patikrino, ar virvė tvirtai laikosi. Jo vaikystė pra- 
bėgo fermose ir rančose. Jis žinojo, kaip tvarkytis su gyvu- 
liais ir paukščiais. 

— Dabar eik ir skrisk. Aš tau leidžiu. Leidžiu šūkauti, 
kol surasi savo seserį. Dabar skrisk! Eik ir skrisk, Metju. 

Metju darė, kas liepta. Jam taip knietėjo pakilti nuo 
žemės. Staigiai sumosikavęs išskleidė sparnus. Kiek galė- 
damas bėgo tolyn nuo didžiojo ąžuolo, kol pajuto, kad pa- 
kankamai įsibėgėjo pakilti. 

Stipriai suplasnojęs sparnais, Metju pakilo į orą. Jis pa- 
darė lėtą viražą, sukdamas ratu ir panirdamas į tingią oro 
srovę, nešančią kylančios saulės link. 

Metju pajuto tokią laisvę, jog keletą kvapą gniaužian- 
čių sekundžių beveik pamiršo, ką jis veikia ir kodėl yra čia, 
aukštybėje. 

Tačiau netrukus išgirdo dėdės Tomo balsą, sklindantį iš 
tos vietos, kur tasai slėpėsi. Metju nepatikėjo nė vienu Tomo 
žodžiu. Jis ir tie kiti sargybiniai turėjo šautuvus. Jie buvo šau- 
liai. Žudikai, norintys nušauti Maksę, vos ji pasirodytų. 

— Pašauk ją! Dar negirdžiu nė žodžio, Metju! 

Metju skrido kuo toliau nuo Tomo ir jo bjauraus balso, 
ir nuo to tvirto medžio, prie kurio jis buvo pririštas. 

Jis galvojo: "Ar matai mane, Makse? Ar stebi, kaip aš 
skrendu? Ar tu esi čia kur nors?" 

Paskui Metju ėmė rėkti visu balsu: 

— Makse! Makse! Makse! Ar girdi mane? — šaukė jis. — 
Ar girdi? 

Metju sukaupė jėgas. Jis suprato, ką turi daryti, kad 
išgelbėtų Maksę. Jis ėmė klykti dar garsiau: 

— Nesiartink. Nesiartink prie manęs, Makse! Tai spąstai! 
Čia dėdė Tomas ir kiti. Lėk iš čia, Makse! Jie turi šautuvus. 


28 skyrius 


MAKSĖ BUVO TOLI NUO TOS VIETOS, kur mažasis 
broliukas šaukė, ją įspėdamas. Išaušo kitas rytas. Praėjo dar 
viena naktis, niekas jos nesugavo, joks lokys ar kalnų katė 
nesuplėšė į gabalus ir nesurijo. 

Mergaitė sočiai papusryčiavo, tada sėdo žaisti kompiu- 
terinio žaidimo “ Kapų plėšikė II". Ji dievino Larą Kroft, žai- 
dimo heroję. Norėjo būti Lara Kroft. 

Apie pusę aštuonių ryto ji išėjo iš savo slaptavietės. No- 
rėjo pasidairyti. 

Maksė pasižiūrėjo pro susipynusias krūmo šakas ir la- 
pus. Krūmas buvo aplipęs didelėmis, išsirpusiomis uogo- 
mis. Tai, ką matė, ją ir traukė, ir baugino. Ji kelis kartus 
greitai sumirksėjo. Pulsas viršijo visas ribas. 

Pro uogomis aplipusius krūmus ji matė du vaikučius. 
Jie buvo labai panašūs į ją. Iš tikrųjų į ją ir į Metju. Matyt, 
vaikučiai irgi išėjo pavaikštinėti po mišką ankstyvą rytą. Ar 
Jie ją jau pastebėjo? 

Mergytė buvo apsirengusi mėlynu džinsiniu kombine- 
zonu, sportiniais berankoviais marškiniais, apsiavusi aukš- 
taauliais sportiniais batukais. Atrodė labai šauniai. Pusė ru- 
dų jos plaukučių surišti į uodegytę, o kiti palaidi garbano- 
Josi aplink veidą. Ji rinko uogas, kurių spalva buvo lygiai 
tokia, kaip jos nagų lakas. 

Berniukui turbūt kokie ketveri ar penkeri metai, jis pri- 
minė Metju, kai tas buvo mažiukas. Vaikas ritmiškai bumb- 
sėjo lazdele į aliumininį kibirėlį ir dainavo dainelę, kurios 
Maksei dar neteko girdėti. 

Tram bam bam. 

Tram pam bam. 

Maksei pašiurpo oda. Vidinis balsas ragino skristi šalin, 
bet ji neįstengė pajudėti. Jai reikėjo čia pabūti. Be to, knie- 
tėjo pasišnekėti su tais vaikais. Jai labai labai reikėjo pagal- 
bos ir pasidalyti paslaptimis. Dieve, ji tikrai turi papasakoti 
apie didžiules paslaptis. Ką tokiu atveju darytų Lara Kroft? 

Tram pam pam. 

Ji labai bijojo, bet ko čia bijoti? Ji didesnė už juos. Ir 
daug stipresnė. Neabejotinai. Ji yra apdovanota ypatingais 
talentais ir gal netgi už juos šaunesnė. Ne kažin kas, bet 
taip yra. 

Berniukas pakėlė akis nuo savo "būgno" ir ryškios mėly- 
nos jo akys susidūrė su žaliomis. Jis paėjo atatupstas ir suriko: 

— Ei! Aš matau tave! E:!/ Kas tu tokia? Ei! 

Maksė iš įtampos suklykė, ir abu vaikai ėmė klykti iš 
paskos. 

Pirmoji atsitokėjo mergytė. Ji griebė brolio ranką ir stip- 
riai jį truktelėjo. 

— Liaukis, Beili, — sukomandavo. Ji nesiartino, bet ir 
nesitraukė. Akyse siaubas. — Kas tu? Čia mūsų šeimos val- 
dos. Privačios valdos. Visur ant medžių pažymėta. Turėjai 
matyti užrašus! 

Mergaitė galėjo būti kokių aštuonerių metų. Ji šnopa- 
vo supykusi, veidukas išraudo it burokas, bet nepasimetė ir 
toliau vaidino drąsuolę vyresniąją seserį. 

Maksė buvo pritrenkta. Dieve, ji troško pasišnekėti su tais 
vaikais, kartu pažaisti. Ji tik norėjo su kuo nors pasikalbėti. 

— Kas tu tokia? — nenustygo mergaitė. 

Labai geras klausimas, pagalvojo Maksė. Kol ji svarstė, 
mergaitė tarškėjo toliau. Tarškalas barškalas, bet Maksei pa- 
tiko. 

— Gerai, mano vardas Elizabetė Elers. Čia mano bro- 
liukas Beilis. Jam penkeri metai. Man — devyneri. O ką tu 
čia veiki? Dabar tu kalbėk. 

Mažasis Beilis nužvelgė Maksę nuo galvos iki kojų, 1š- 
traukė rankutę iš Elizabetės rankos ir priėjo arčiau. Jis ap- 
suko platų ratą aplink Maksę. 

Palinksmėjusi ji sukosi aplinkui, kad jis nepamatytų jos 
sparnų. 

— Kas atsitiko tavo rankoms? — išpoškino vaikas. 

Maksė dvejojo. Ką tie mažiukai pagalvos apie jos spar- 
nus? Ar drįsti pasakyti tiesą? Norėtų. Tikrai nori. 

Ji krestelėjo pečius, ištiesė alkūnes. Iš lėto tiesdama ran- 
kas, išlygino sąnarius. Plunksnos viliojančiai sučežėjo. 

Mėlynėmis išterliotos Beilio ir Elizabetės burnytės pla- 
čiai išsižiojo. Beilis išleido vienintelį garsą “och" ir įsikišo 
rausvus pirštelius į burnytę. 

Maksė žinojo, kad jos sparnai išties gražūs. Viršutinės 
plunksnos lyg sniego baltumo strėlės gulė eilėmis; kiekvie- 
nos strėlytės dantukai glotniai glaudėsi prie kitų, suformuo- 
dami hermetišką sluoksnį. Kraštuose sparnus puošė mažes- 
nės plunksnelės, pro kurias švietė jos oda. Nuo šviežiai de- 
guonies prisotinto kraujo ji buvo rožinės spalvos. 

Och! 


29 skyrius 


— KŪRIS KARAMBA! — klyktelėjo Beilis. 

Ką tai galėtų reikšti? Kūris karamba? Sūris karamba? Gal 
čia, Kolorade, vaikai taip šneka? Ko gero. Sūris karamba? 
Na, tai gerai. 

Maksė ištiesė rodomuosius pirštus, visu platumu išsklei- 
dė sparnus. Iš tiesų sparnų ilgis buvo lygiai toks, koks jos 
ūgis. 

— Oooch! 

Beilis traukėsi arčiau sesers. Jo mėlynos akutės dar nie- 
kad nebuvo taip išsiplėtusios kaip dabar. Tiesą sakant, jis 
buvo gerokai sutrikęs. 

— Ar jie tikri? — Elizabetė Elers atgavo žadą. — Atro- 
do lyg ir tikri. 

— Padaryk, — sušnibždėjo Beilis. — Prašau, padaryk 
taip. Paskraidyk dėl mūsų. 

Elizabetė nenuleido akių nuo Maksės. Ji irgi šnibždėjo, 
lyg būtų lauko bažnyčioje ar panašiai. 

— Mes niekam nesakysime. Prižadame. 

Berniukas rimtai palinksėjo galvute. Aukštyn žemyn, 
aukštyn žemyn, paskui į šonus. Ir paskubomis persižegnojo 
toje vietoje, kur plakė jo širdelė. 

— Prisiekiu gyvybe. Prisiekiu už abu. Prašau. Paskrai- 
dyk. Na, paskraidyk. 

— Jeigu paskraidysiu, jūs tylėkite. Tai mūsų paslaptis, — 
pasakė Maksė. — Ir niekada nesižegnok, ir nesakyk, kad ge- 
riau mirsi. Nes taip ir gali atsitikti. 

— Nesakysiu, — pažadėjo berniukas. 

— Nes jeigu prasitarsite, aš jus pasigausiu. 

— Tai gal tu vampyrė ar kas? — paklausė Beilis. Jis vėl 
sunerimo ir išsigando. Iš baimės net akys suapvalėjo. 

— Aha, aš vampyrė. Ne, aš ne vampyrė. Ar jūs nykštu- 
kai marsiečiai? Iš Marso? 

Dabar Elizabetė nusikvatojo, ir Maksė vos nepuolė jos 
išbučiuoti. 

— Tikra teisybė. Jis tikrai iš Marso. Koks tavo vardas? 

— A... Tinkerbele. 

Jie visi gardžiai pasijuokė. Maksė norėjo pasipuikuoti, 
bet ir knietėjo kuo nors su jais pasidalyti. Nes mėgdavo da- 
lytis. Nes visada buvo gera mergaitė, rūpestinga, maloni. Ji 
tikėjo, kad jeigu nori būti laiminga, reikia dalytis su kitais. 
Mokykloje ji įsisąmonino didžiąją tiesą: duodamas gauni. 

Maksė nužvelgė taką priešais save — jis buvo lygus, ne- 
matyti nei išsikišusių šaknų, nei akmenų. Mergaitė leidosi 
bėgti. 

Jau po keturių penkių žingsnių oro srovė pasigavo jos 
sparnus, ją pakėlė ir nunešė aukštyn. 

— Sūris karamba! — sušuko Maksė, svarstydama, ar vai- 
kai suprato humorą. 

Ji staigiai pakilo, o paskui nėrė žemyn prie Beilio ir Eli- 
zabetės. Tie instinktyviai metėsi į šoną, o Maksė isteriškai 
Juokėsi. Jai patiko žaisti su kitais vaikais. Labiau už viską. 

Mergaitei pašėlusiai knietėjo atskleisti jiems paslaptis. 
Tačiau tai reikštų, jog tuomet ir jie atsidurtų pavojuje. Per- 
sižegnojo ir prisiekė savo gyvybe. 

Maksė plasnojo sparnais aukštyn žemyn, aukštyn žemyn. 
Ji laisva padangėje! Ir suko pakartodama debesėlio kontū- 
rus. Švelniai pakrypo į kairę, paskui į dešinę. 

Toli apačioje ją stebėjo nuščiuvę Elizabetė ir Beilis Eler- 
tai. Rankutėmis prisidengę akis, net nemirkčiodami sekė 
Jos judesius. 

Netrukus vaikai visai sumažėjo, nors pakeltas galvutes 
ir pražiotas lūpas dar galėjai įžiūrėti. Maksė suprato, jog 
jie patys bejėgiai — bejėgiai ir naivūs. Be to, ji negalėtų 
ištverti, jeigu jie per ją ir jos paslaptis nukentėtų. 

Ji pamojavo ranka atsisveikindama. Ir Beilis su Eliza- 
bete pamojo jai. 


— Mes nesakysim! — šaukė Beilis. — Prisiekiu — nieko! 
— Sugrįžk, — šūktelėjo Elizabetė Elers. — Galėsim 
draugauti. 


Maksei buvo sunku juos palikti. Beilis ir Elizabetė. Pui- 
kūs vaikučiai. Geri žmonės. Gal jie ir susidraugautų, jeigu 
ji bent kiek ilgiau pabūtų su jais. 

Ji labai pasiilgo Metju. Labai labai trūko mažojo bro- 
liuko. Kažkur krūtinėje atsivėrė didžiulė skausminga tuš- 
tuma. 

Sklęsdama aukštai viršum ryškių, auksu švytinčių, besi- 

šliejančių į kalnus pievų, ji pasijuto tokia vieniša ir liūdna. 
Giliai širdyje Maksė žinojo, kad neturi būti vienui viena. 
Ji pati buvo tik vaikas. 
Tram pam bam. 
Tram bam bam. 


30 skyrius 


DEIVIDAS KABĖJO jai ant kaklo, užmetęs suglebusias 
rankas ant pečių. Ji vilko jį per nykią kaulo baltumo dyku- 
mą, kurią kažkur tarsi jau buvo mačiusi. Saulė it didžiulis 
laikrodis kabėjo danguje, o ilgoji rodyklė skaičiavo sekun- 
des tarp gyvenimo ir mirties. Ji kažkada čia jau buvo. 

— Greičiau, Frene. Prašau, — duso Deividas. Jis vos iš- 
švokštė jai į skruostą. — Atleisk, brangioji, bet tu privalai 
skubėti. Mums liko nedaug laiko. 

Aš buvau nuilsusi, visiškai išsekusi, tempdama sugle- 
busį Deivido kūną, bet negalėjau jo paleisti. 

— Laikykis, — pasakiau Deividui. — Prašau. 

Nugaroje, ant kaklo, jutau jo lipnų, šiltą kraują, mano 
pačios plaukai buvo susivėlę. Skruostais liejosi ašaros. 

— Aš čia, — tarė jis. — Aš visada būsiu su tavimi. 

Jo kojos vilkosi per smėlį. Jis buvo toks sunkus. Pasitai- 
siau savo nešulį ir slinkau pirmyn. Rankų raumenys siau- 
bingai nuvargo ir sopėjo. Nugara jutau jo širdies tvinksnius, 
visai visai silpnus. 

Kaip paprastai, Deividas ėmė pasakoti man istorijas apie 
mūsų santuoką. Linksmas, džiugias istorijas, liudijančias, koks 
turiningas buvo mūsų gyvenimas. Abu lydi sėkmė darbe, rim- 
tas pokalbis apie kūdikį — gal du ar tris, jei bus lemta. 

— Mums reikėjo turėti vaikų, Frene. Nereikėjo laukti. 

— Nereikia, — paprašiau. — Prašau, nereikia, Deivi- 
dai. Nenoriu girdėti tokių kalbų. 

Tačiau jis nesiliovė. 

— Prisimeni mūsų penktąjį jubiliejų? Mes nuvažiavo- 
me į tą žavingą mažytį viešbutį Vermonte, na, pati žinai. 
Mylėjomės visą dieną, Frene. Lovoje pusryčiavome, pieta- 
vome, vakarieniavome, — kalbėjo jis. 

— Žinoma, prisimenu, Deividai. Vermonto niekada ne- 
pamiršiu. 

Jis pradėjo niūniuoti. Tą nuostabią, nepamirštamą me- 
lodiją iš “Vyro 1r moters". Deividas dievino tą filmą. Ir aš. 
Žiūrėjome gal penkis ar šešis kartus. Staiga aš sustojau. 

— Jau atėjome? — paklausė Deividas. 

Aš žvelgiau į tolį. Prieš akis tviskėjo karščiu alsuojanti 
bekraštė dykuma. 

— Taip, — tariau. — Jau atėjome. 

Aš švelniai nuleidau Deividą nuo pečių ir paguldžiau 
saulėje. Plačiai išskėčiau jo rankas. Jo rankos ir kojos krau- 
javo lygiai kaip ir žaizda, žiojėjanti prie širdies. 

— Atleisk už tai, ką padariau, — pasakė Deividas. — 
Atleisk, Frene. 

Aš nesupratau, apie ką jis kalba, už ką prašo atleisti, 
bet linktelėjau tarsi suprasčiau. 

Nusivilkau visus drabužius, iš kurių padariau kuo minkš- 
tesnę pagalvę. Pakišau ją po jo galva. Tokio širdį gniaužian- 
čio darbo dar nebuvo tekę atlikti. 

— Ačiū, — tarė Deividas. Jo mylinčios akys meiliai žvel- 


gė į mane. — Aš žinojau, kad neleisi man numirti. 
Tada Deividas vėl mirė, kaip kaskart, kaip kiekvieną 
mielą rytą. 


Ant palangės sučirškė žadintuvas. Pabudau iš košmaro. 
Sapnas buvo toks tikroviškas, bet Deividas mirė juk auto- 
mobilių aikštelėje, Boulderyje, o ne kažkokioje paslaptin- 
goje dykumoje. 

Atsimerkiau savo mažyčiame miegamajame, gyvūnų li- 
goninėje. Nuogomis rankomis buvau nusitvėrusi už lovos 
galvūgalio. Akys paplūdusios ašaromis, skruostai šlapi. Krū- 
tinę skaudėjo, lyg būtų kas daužęs plaktuku. Taip neseniai 
gyvenimas buvo toks gražus. Aš mylėjau ir buvau mylima. 

Nuspyriau sujauktą antklodę. Prisiminusi sapne regėtą 
veidą, nustėrau. Pamažu sapnas, košmariška iliuzija, ryškė- 
Jo, ir nors kai kurių epizodų neprisiminiau, pajutau didžiu- 
lę gėdą. 

Sapne buvo šviesiaplaukis vyriškis, vilkintis džinsiniais 
marškiniais. Jo šypsena švietė lyg saulė. Aš gręžiausi į jį. 

Skubiai nėriau iš sujauktos lovos. Kodėl turiu gėdytis? 

Sumirksėjau nuvydama neprašytą Kito Harisono atvaiz- 
dą ir nuėjau prie lango, atsiveriančio į miškus. Atidariau jį 
ir giliai įkvėpiau. Net pajutau burnoje pušų ir žolės skonį. 

Švelnūs ryto vėjelis lyžtelėjo suprakaitavusią odą. Pra- 
dėjau atsigauti. Jau buvau besigręžianti nuo lango, kai iš- 
girdau tą siaubingą, kraują stingdantį garsą. 


31 skyrius 


ILGAS, ŠIRDĮ RĖŽIANTIS, ŠIURPUS KLYKSMAS skli- 
do iš miško, visai čia pat. Per minutę užsitempiau džinsus, 
darbinius batus ir tuos pačius marškinėlius, kuriuos vilkė- 
jau vakar. 

Užbėgau į laboratoriją pritraukti į švirkštą ketamino, 
dar įsimečiau į kuprinę nuskausminamųjų. Pipas lojo, rei- 
kalaudamas pusryčių, bet gaus palaukti. Negalėjau gaišti. 

— Tuoj grįšiu, — šūktelėjau užšaudama duris ir išbė- 
gau į lauką. 

Pratisas, veriantis spiegimas gręžė ausis. Nuo rasos per- 

šlapo batai, keletą kartų slystelėjau, bet bėgau, nelėtinda- 
ma tempo. 

Skubėjau gailaus riksmo pusėn, beveik tikra dėl to, iš 
kur jisai sklinda ir kas įvyko. 

Miškas už mano klinikos slydo šlaitu žemyn ligi pat gi- 
laus šaltinio, kurį galima pavadinti ir mažu upeliu. Patvins- 
tantis vanduo miške buvo išgraužęs gilius griovius. Vasarą 
Jie išdžiūsta ir pusiau užsipildo sąnašomis. Brakonieriams 
ideali vieta gaudyti graužikus. 

Ideali vieta spąstams. 

Cypimas garsėjo ir staiga baigėsi, nes žvėrelis jau vos 
gaudė kvapą. Vėl pasikartojusi aimana dūrė į širdį. 

Prilėkusi prie daubos pamačiau lapę. Gražus rudas žvė- 
relis kabojo ant vienos kojos, kita beviltiškai krapštydamas 
kilpą. Baisus, už širdies griebiantis reginys. 

Pamačiau, kas buvo nutikę. 

Lapė pateko į spąstus. Ji bandė išsilaisvinti ir traukėsi 
prie duobės krašto. Koja įstrigo tarp spąstų virbų ir grandi- 
nės, ir lapė trankėsi, daužėsi į duobės sienas. 

Mane supykino. Juk tai beprasmiškas, niekingas kan- 
kinimas. Dėl ko? Kažkas Aspene arba Denveryje nešios bran- 
gų paltą. Vargšelei jau agonija — nenuostabu, kad ji elgėsi 
kaip pasiutusi. 

— Laikykis, — pasakiau lape: tyliu, ramiu balsu. — At- 
einu. 

O Viešpatie, aš neskriausiu tavęs, lapute. 

Spąstų grandinė buvo prirakinta prie medžio dviguba 
kilpa. Patampiau, bet ji nepasidavė. 

— Po velnių! 

Pabandžiau ištraukti lapę už grandinės, bet ši ėmė kan- 
džiotis. Pamiršau pasiimti pirštines, o ji gali būti pasiutusi. 

Apžiūrėjau, kur galima nusileisti į duobę. Jos kraštuo- 
se — palaidas skalūnas. Pavyko rasti saugią vietą ir nuta- 
riau pamėginti. Nieko gero. Skalūnas ėmė byrėti, ir aš nu- 
čiuožiau ant užpakalio į dešimties pėdų gylio duobę. 

Nuo tokio triukšmo lapė dar labiau išsigando ir dras- 
kėsi. Ji kandžiojosi, dribo putos. Pamačiau, kad nuo jos ko- 
jytės nusinėrė oda. Spąstų dantys įsikirto į kaulą. 

— Viskas gerai, panele. 

Stovėdama tiesiog po lape, laukiau progos suleisti jai 
ketaminą. Ties pečiais pastebėjau atbrailą, bet ji buvo per 
menka, per siaura. Vargu ar pavyktų ant jos išsilaikyti ir tuo 
pat metu įdurti adatą žvėreliui į koją. 

Lapės kauksmas vedė iš proto. Tuoj ją ištiks šokas, ir — 
galas. 

Supratau, jog viena nesusidorosiu. 


32 skyrius 


KITO ATMUŠTAS KAMUOLIUKAS nuskriejo didžiu- 
liu lanku virš garsiosios "Green Monster“ sienos Bostono 
Fenvėjaus parke. Abu jo berniukai tai stebėjo, sėdėdami prie 
pirmosios linijos. Staiga buvo išplėštas iš beisbolo lauko, iš 
to malonaus sapno. 

Kažkas pasiutusiai daužė į trobelės duris. Jis pakišo ran- 
ką po lova, sugraibė šautuvą ir truktelėjo artyn. 

— Taip? Kas ten? — šūktelėjo. Atsisėdęs lovoje bandė 
ką nors įžiūrėti pro langą. 

Praskyręs užuolaidą, išvydo Frenę O'Nyl piktai surauk- 
tais antakiais, kaip visada, kai jis būna šalia. Ji nesisteng- 
davo būti gerutė. 

Ir kas dabar? Ko ji nori? 

Jis užsimovė džinsus, užsegė užtrauktuką ir sagas. Bel- 
dimas sustiprėjo. Kur kokie švarūs marškiniai? Velniop juos. 

— Ateinu. 

Atidaręs duris jau ruošėsi klausti, kuo nusikaltęs, bet jį 
pasitiko ilgiausia beriamų, vos suprantamų žodžių tirada. 

— Man reikia jūsų pagalbos, — kalbėjo ji. — Man tikrai 
reikia, kad jūs padėtumėte, pone Harisonai. 

Ponas Harisonas? 

— Žinoma, žinoma. Jokių problemų. Batai, — pasakė 
jis ir įlindo atgal sportbačių. 

Ji skubėjo prie akmenuotos daubos, esančios miške už 
kokių kelių šimtų jardų. Pusnuogis Kitas vos spėjo iš pas- 
kos. Tos ilgos kojos tikrai gerai ją neša. Tai dabar jau ponas 
Harisonas? 

— Kas per... — jis nebaigė sakinio. 

Pakako kelių akimirksnių, kad suprastų, kas kabo tarp 
bjaurių žiočių ir džeržgiančių grandinių. 

— O Viešpatie, Frene. 

Lapė atrodė baisiai, ir jis pagaliau suvokė, kodėl ji taip 
nekentė medžiotojų ir kodėl taip įniršo jam pasirodžius su 
šautuvu rankoje. 

Rudas vargšo žvėrelio kailis buvo aptaškytas šviežiu 
krauju. Spąstų virbai nunėrė priekinės kojytės kailį ir odą 
nuo pat alkūnės sąnario iki letenėlės. Ji vos kvėpavo. Trūk- 
čiojantis lojimas kimo ir slopo. 

— Aš negaliu jos pasiekti, — sunkiai šnopavo Frenė, 
vos gaudydama kvapą. — Bandžiau. Nieko neišėjo. 

Rodės, jog ji ilgiau neištvers, ir tas pats jausmas persi- 
davė Kitui. 

Tai, ką padarė žmogaus rankos, žiauru, niekšiška, ir jis 
pajuto kylantį pyktį. Kaip galima taip elgtis su žvėreliais? 

— Ką man daryti? Kaip galiu padėti? 

Ji tvirtai spaudė švirkštą rankoje. 

— Aš turiu suleisti vaistus jai į koją. 

— Gerai. Supratau. 

Jis nusikabarojo žemyn stačiu purvinu šlaitu. Apmetęs 
akimis daubą, iškopė į viršų. 

Paskui pritūpė virš lapės, kabančios kokios trys pėdos 

žemiau krašto. Akimis pasvėrė ir pamatavo žvėrelį. Tada 
puolė ant tako ieškoti kokios nukritusios šakos. 

— Šita turėtų tikti! — šūktelėjo jis Frenei. 

Lazda buvo kokių trijų pėdų ilgio ir tik poros colių 
storio. 

Ji, rodės, suglumo. | 

— Ką čia darote? Kas turėtų tikti? 

Lengviau pademonstruoti negu paaiškinti. Kitas atsigu- 
lė taip, kad jo veidas ir pečiai persisvėrė per daubos kraštą. 

— Tik atsargiai, — išgirdo jis. 

Jis kyštelėjo pagaikštį prie lapės snukučio. Sulig kiek- 
vienu kvėptelėjimu jai iš burnos tiško putos, akys apsitrau- 
kė migla. Kitas abejojo, ar žvėrelis iš viso jį pamatys. 

Jis brūkštelėjo lazda jai per snukutį. 

Lapė aršiai griebė šaką ir giliai suleido dantis, bandy- 
dama ją sutreškinti. 

Kad tik ta prakeikta šaka atlaikytų... Lėtai lėtai Kitas 
traukė lapę aukštyn... ir pagaliau ištempė ją ant krašto. 

— Durkit greičiau, — vos pratarė. 

Frenė pripuolė. Ji staigiai dūrė adatą į užpakalinę žvė- 
relio koją. Pastūmė stūmokliuką. Lapė spyrė, bet vaistai 
kaipmat ėmė veikti, ir ji suglebo. 

Kitas pakėlė ant rankų žvėrelį lyg kokią kailinę iškamšą. 

— Mums pavyko, — tarė Frenė. — Dieve, mums pavyko. 

Ji paėmė iš jo žvėrelį ir švelniai paguldė jį ant žemės. 

Kitas truktelėjo spąstų sklendelę, ir Frenė atsargiai 1š- 
traukė lapės koją. 

— Kaip gerai! Uch! Ačiū jums. Ačiū. Jūs — šaunus part- 
neris, paramedikas. 

— Nėr už ką. Vienas malonumas darbuotis su jumis. 
"Tai bent komanda! Džiaugiuosi, kad galėjome padėti pane- 
lei laputaitei. 

Stebuklų stebuklas! Pagaliau Frenė O'Nyl padovanojo 
jam šypseną! 

Argi neverta buvo laukti? 

— SVEIKA, KALNŲ RASA! 

Maksė vėl skrido. Argi galima atsispirti tiems pūkiniams 
debesėliams, šaižiam vėjo švilpesiui ir tokiai nuostabiai giliai 
dangaus virš Uolinių kalnų žydrynei? Kas gi galėtų? Lėtai, vi- 
siškai lengvai ji sklandė, akimis aprėpdama apačioje besidrie- 
kiantį ežerą ir mišku nuklotus jį supančių kalnų šlaitus. 

Pilkai juodas ežero paviršius ją trūktelėjo arčiau savęs. 
Maksė aiškiai matė, kaip iš vandens virsta šiltos srovės. Jos 
mokytoja, jos draugė ponia Beata kažkada pasakojo apie 
vėjo sroves ir kokią įtaką skridimui turi šilti bei šalti srau- 
tai. Mergaitė išlaikė atmintyje visą informaciją. Tai buvo vie- 
nas iš jos talentų. 

Ant apačioje augančių medžių viršūnių nuo jos sparnų 
krito ilgas šešėlis. Maksė jį stebėjo, lenktyniavo su juo. Tar- 
si irkluodama ji kabino sparnais, pasistūmė į priekį ir vėl 
kabino. Skrido vis greičiau ir greičiau virš randuoto žemės 
paviršiaus. 

“Ponia Beata, — galvojo ji. — Mokykla, senieji jos na- 
mai". 

Prisiminė juos labai ryškiai, nors dažniausiai to veng- 
davo. Tačiau pamiršti negalėjo, ypač tų baisiausių dalykų, o 
jų buvo visa galybė. 

Vieną ankstyvą rytą ponia Beata atėjo į mažą miegamą- 
jį, kuriame miegojo jiedu su Metju. Ponia Beata juos mokė 
jau trejus metus. Prieš tai jie turėjo auklių, kitų mokytojų, 
bet jos vis keitėsi. Visos jos šykštėjo ir meilės, ir globos. To- 
kie dalykai Mokykloje buvo draudžiami. Vien mokslinis dar- 
bas, darbas, disciplina, tyrimai, tyrimai, tyrimai. 

— Makse... Metju, — sušnabždėjo ponia Beata. Maksė 
atsibudo, dar mokytojai neprisiartinus prie jos lovelės. 
— Mes nemiegame, — prisipažino Metju. — Girdėjo- 


me, kaip jūs ateinate. 

— Be abejo, girdėjote, mielasis. Dabar paklausykite. 
Nieko nesakykite, kol aš nebaigsiu. 

Kažkas blogai, Maksė tai jau žinojo. Tik nei ji, nei Metju 
neprasižiojo. 

— Kartais geriems žmonėms atsitinka nelaimės, — 
šnabždėjo ponia Beata. Ji buvo ne tik mokytoja, bet ir gy- 
dytoja. Ji vesdavo egzaminus, ypač tuos, kurie susiję su pro- 
tinių gabumų tyrimais — Stanfordo-Bineto, WPPSI-R, WISC 
III, Berio testus, ACT III ir visus kitus. 

— Jie nori mus užmigdyti, nužudyti, taip? Mes taip ir 
žinojome, — Metju nepajėgė susitvardyti. 

— Ne, mielasis. Jūs abu esate ypatingi. Stebuklingi vai- 
kai. Nesijaudinkite. Bet, brangioji, praeitą naktį užmigdė 
mažąjį Adomą. Man taip sunku jums tai sakyti. 

— One, tik ne Adomą! Ne Adomą! — suvaitojo Metju. 

Stipriai apglėbę ponią Beatą, jiedu su Makse verkė ir 
verkė, be paliovos drebėdami. Adomas dar tik kūdikis. Nie- 
kas kitas neturėjo tokių nuostabių mėlynų akių, ir jis buvo 
toks smarkuolis. 

— Dabar turiu eiti, mielieji. Nenorėjau, kad tai išgirs- 
tumėte iš pono Tomo lūpų. Aš myliu tave, Makse. Ir tave, 
Metju. — Ji dar stipriau prispaudė juos prie savęs. — Tik 
negalvokite apie mane blogai. 

Netrukus po to pokalbio dingo ir ponia Beata. Vieną 
dieną ji tiesiog nepasirodė. Mokykloje apie ją daugiau nie- 
kas nekalbėjo ir iš jos nebuvo jokios žinutės. Maksė neabe- 
jojo, kad ir ją užmigdė. 

Staiga Maksė atsitokėjo ir suprato, kad skrenda perne- 
lyg greitai, nežiūrėdama, kur lekia. Tai dėl tų slogių prisi- 
minimų apie Mokyklą. 

Pakeitusi kryptį, nėrė tiesiai aukštyn į saulę. Jos spin- 
desys apakino tarsi patekus į margaspalvę pūgą. Nieko ap- 

linkui nematydama, Maksė kilo aukštyn, traukdama į plau- 
čius vis vėsesnį, vis retesnį orą. 

Tik tada, kai ilgiau nebegalėjo tverti nė sekundėlės, ji 
išrietė kilpą ir ėmė pikiruoti. 

Maksė krito tiesiai į ribuliuojantį ežero mėlį. 

Jos sparnai buvo tvirtai prigludę prie šonų. Ausyse švil- 
pė vėjas. Plaučiai degė. Ji krito į vandenį idealiu kampu. 

Nusileidimas į vandenį! 

Neįtikėtina! 

Viešpatie, kaip gera skraidyti... 


34 skyrius 


HARDINGAS TOMAS sustojo kavos ir cukraus Lokių 
Skardžio kavinėje “Ouik Stop". 

— Kavos, tokios pat juodos kaip mano širdis, — užsi- 
prašė jis pardavėjo. 

Ir tuo pat momentu sukluso, nugirdęs dviejų didžiaa- 
kių, rudagalvių vaikų čiauškėjimą su savo mama prie šaldy- 
tuvo, prigrūsto ledų "Ben 4 Jerry". 

Prieš tai Tomas visai nesiklausė tų vaikų, kol išgirdo: 

— Ji buvo kaip didelė graži paukštė, mamyte. Ji buvo 
tikra mergaitė, bet panaši į Galingąją Bastūnę. 

Išgirdęs tokią naujieną, Hardingas Tomas pastatė au- 
sis. Ir vos neišmetė kavos. Tiktai ant batų užtiško garuojan- 
čio skysčio. 

Vaikų motina suko kasos link, visiškai panirusi į pas- 
kutinįjį žurnalo "People" numerį. Ji buvo įsispyrusi į gu- 
mines voniai skirtas basutes, kurios garsiai pliaukšėjo per 
nutrintą, kažkada buvusį rudą linoleumą. Jai galėjai duoti 
kokius trisdešimt metų, ant plačių "Champion" modelio 

šortų dribo riebalų klostės. Tačiau vaikai buvo protingi ir 
labai guvūs. 

"Tomas pastvėrė saldainį “Snickers" iš prekystalio ir taip 
pat pasuko prie kasos. Jis atsistojo už motinos ir vaikų. 

Motina, matyt, jau įspėjo vaikus, kad užsičiauptų vie- 
šoje vietoje. Patarimas geras, bet kiek pavėluotas. 

— Netyčia nugirdau jūsų vaikučius. Skraidanti mergai- 
te iš kosmoso, — jis linksmai sucaksėjo liežuviu ir nusišyp- 


sojo. — Lygiai kaip tame kvailame "Star" šlamšte, kurį tur- 
būt skaitėte, — bakstelėjo nykščiu bulvarinių laikraščių, su- 
krautų prie prekystalio, pusėn. 

— Mes tikrai matėme skraidančią mergaitę, — nenusi- 
leido berniukas, viltingai atsigręždamas į seserį. — Ar ne, 
Elizabete? 


Sesuo įspėjamai dirstelėjo į jį, bet berniukas nenusty- 
go. Tomui buvo nesunku apsimesti skeptišku. Rūpėjo dau- 
giau ką nors iš jų išpešti, o su vaikais jam visada sekdavosi 
susikalbėti. 

Kaip tik tuo metu į mažąjį prekybos centrą užsuko du 
kalnų dviratininkai. Jiedu buvo apsidrabstę purvu, su šal- 
mais, specialiais batais. Tomas vylėsi, kad jie nieko nenu- 
girs. Laimė, vyrai patraukė į parduotuvės galą. 

— Beili, Beili, — papriekaištavo motina. — Ir ką man 
su tavimi daryti? 

Ji atsisuko į Tomą ir, sutikusi jo žvilgsnį, ranka pasily- 
gino chna dažytus plaukus. 

— Kažkurį vakarą jie žiūrėjo vaizdajuostę "Hook". Tai 
ką gi jis gali kita matyti? Tik Tinkerbelę, skrajojančią miš- 
ke, — ji nusišypsojo. — Jo vaizduotė beribė, sakoma, kad 
tai kūrybiškumo ženklas. 

Įžeistas ir pasipiktinęs berniukas suspirgėjo. 

— Aš neišsigalvoju! Mes matėme tą mergaitę miške, prie 
mėlynių laukymės. Ji sakė, kad jos vardas Tinkerbelė, ir ji 
tikrai skraidė virš medžių. Prisiekiu. 

Hardingas Tomas numanė, kur yra ta vieta. Su savo vy- 

rais ne sykį šukavo tą laukymę, bet Maksės pėdsakų neapti- 
ko. Jis numetė dvi monetas ant prekystalio ir atsainiai burb- 
telėjo moteriškei ir jos vaikams: 

— Iki. 


35 skyrius 


BALKŠVAS TOMO reindžroveris sekė moteriai su vai- 
kais iš paskos. Šeimynėlė važiavo senu, išklerusiu, visko ma- 
čiusiu “Isuzu" pikapu. Išėjusi iš kavinės “ Ouik Stop", mote- 
riškė namo neskubėjo, todėl sekti juos buvo vieni niekai. 

Vilkdamasis iš paskos, Tomas mąstė apie savo gyvenimą. 
Kažkada jis dėstė tiksliuosius mokslus Oro laivyno akademi- 
joje. Turėjo kapitono laipsnį. Paskambino daktaras Peizeris 
ir jį nusamdė. Išklausęs jo svajonę, Hardingas Tomas iškart 
viską suprato ir aklai patikėjo. Ir ne jis vienas. Tomas tikėjo, 
Jog verta tą svajonę, tą ateities viziją sergėti. Taigi dabar jis 
čia 1r seka Elersų šeimyną, grįžtančią iš “Ouik Stop". 

Kai pikapas įsuko į išmaltą, piktžolėmis užžėlusį keliu- 
ką, Tomui paaiškėjo, kodėl šeimyna 'nesiveržė namo. Na- 
mas atrodė pasibaisėtinai. 

Balkšvos sienos apsilupinėjusios. Priekinė veranda to- 
kia išklerusi, kad būtų baisu ir koją į ją įkelti. Žolė aplink 
namą gal pusantros pėdos aukščio. Elersų pavardė ant paš- 
to dėžutės vos įžiūrima. 

Motina su vaikais sujudo ropštis iš sunkvežimuko. To- 
mas paspaudė greičiau ir privažiavęs sustojo už "Isuzu". Mo- 
teriškė baimingai sužiuro. Nustėro ir abu vaikai. 

Hardingas Tomas iššoko iš reindžroverio, iškėlė abi ran- 
kas ir plačiai, draugiškai nusišypsojo. Jis vaidino dėdę Tomą. 
Kai reikėjo, su visais mokėdavo apsimesti esąs draugiškas. 

— Labas. Sveiki, vaikučiai, prisimenate mane? Nerei- 
kia baimintis. Šypsenėlės — jus filmuoja “Slapta kamera"! 
Pagalvojau apie tai, ką matėte miške. Sakau, jums tai galėtų 
būti svarbu. 

— Aš nesakiau, kad ką nors mačiau, — užprotestavo 
vyresnioji mergaitė, — nes nemačiau. Nematė nė mano fan- 
tazuotojas brolis. Jis tikras pakvaišęs melagis. 

— Pone, nemanau... — pradėjo moteriškė. 

— Jie matė vienuolikmetę mergaitę su sparnais, — nelei- 
do jai baigti Hardingas Tomas. — Aš tikiu tuo, ką sakė ber- 
niukas. Tiesą sakant, aš pats mačiau tą mergaitę. Norėčiau 
papasakoti jums, ką žinau, o jūs papasakotumėte man. Ar 
galiu užeiti minutėlei? Iš tikrųjų tai labai svarbu. Kad ir 
kaip būtų keista, jūsų vaikai nemeluoja. 

Hardingas Tomas išsiėmė piniginę ir ištraukė iš jos kor- 
telę, rodančią, jog jis yra Teisingumo departamento advo- 
katas. Jokiam departamentui Tomas nepriklausė, užtat kor- 
telė veikė kaip burtų lazdelė. 

Elerių šeimynėlę reikia iškvosti, o paskui, deja, teks su- 
naikinti. 

Jie matė Tinkerbelę. 

Visi suėjo į vidų. Hardingas Tomas stengėsi kuo ramiau 
vesti apklausą. 

— Suprantu, vaikučiai, kad tai keista ir gal net trupu- 
čiuką baisu, — kalbėjo jis. — Aš ir pats šiek tiek sukrėstas. 

— Gal išgertumėte kavos, sere? — paklausė moteris. 
Jis negalėtų pasakyti, kiek ta suklastota kortelė paveikė vai- 
kus, bet dėl moteriškės galėjo būti ramus. 

— Aš — Tomas, — pasakė, — kavos neatsisakysiu. Nors 
ką tik išgėriau, mielai pakartosiu, kai čia tokios aplinkybės. 

Moteris nuėjo paruošti kavos, ko gero, tirpios, bet jau 
bent trumpam ji pasišalino. 

— Galite mane vadinti dėde Tomiu, — pasakė jis vai- 
kams, kurie spoksojo į jį išpūtę akis. 


102 


James Patterson 


— Mes nieko nematėme, — mergaitė laikėsi savo. — 
Mano brolis — pamišėlių pamišėlis. 

— Mes matėme mergaitę su sparnais. Matėme, kaip ji 
skrenda! — kilstelėjęs smakriuką, pareiškė vaikas. 

— Ne, nematėme, — sesuo nudelbė jį akimis. 

Hardingas Tomas trinktelėjo kumščiu į stalą. 

— Taip, jūs matėte! Matėte mergaitę ir kaip ji skrenda. 
Dabar man papasakokite viską, antraip bus blogai ir jums, ir 
jūsų mamai. Pažiūrėkite man į akis: žinosite, jog nemeluoju. 

Abu vaikai pažiūrėjo ir viską suprato. Ir jie papasakojo 
viską, ką žinojo apie sparnuotą mergaitę. 


36 skyrius 


KITAS VAŽIAVO Iš LOKIŲ SKARDŽIO į Boulderį, ku- 
riuos skyrė keturiasdešimt mylių. Dabar jis tikrai vėl pasi- 
juto esąs agentas, ankstesnysis Tomas Brenanas. 

Jis pastatė savo juodąjį džipą automobiliais užgrūstoje 
gatvės pusėje, už kelių kvartalų nuo Boulderio bendruome- 
nės ligoninės. Žingsniuodamas gatve, stebėjo margą mies- 
telėnų minią: septintojo dešimtmečio hipius, aštuntojo ir 
devintojo dešimtmečio “granolas" ir daugybę gana norma- 
liai atrodančių Uolinių kalnų čiabuvių. 

Be abejo, jis daugiausia žvilgčiojo per petį, būdrauda- 
mas, ar kas jo neseka, ar kas nespėjo atpažinti. 

Jam reikėjo šnektelėti su daktaru Džonu Braunhilu, dir- 
bančiu šios ligoninės dirbtinio apvaisinimo klinikoje. Pra- 
eityje daktaras Braunhilas palaikė ryšius su dviem nužudy- 
tais gydytojais — vienas gyveno San Franciske, kitas — 
Kembridže, Masačiusetso valstijoje. Šiuos duomenis Kitas 
buvo surinkęs dar dirbdamas FTB. 

Sėdėdamas laukiamajame, jis negalėjo nepastebėti, ko- 
kia jauki klinikos atmosfera. Sienos išdažytos švelnia gelsva 
spalva, ant žurnalinių staliukų — šviežiai skintų gėlių puokš- 
tės. Čia gera kūdikių besilaukiančioms mamytėms, gera ir 
jam. Jam reikia atsipalaiduoti, jei tai įmanoma. 

— Gydytojas jus priims, pone Harisonai, — pasakė 
aukšta juodaakė registratorė, nušvisdama malonia šypsena. 
Visi, su kuriais jam teko susidurti šioje klinikoje, buvo ro- 
mūs ir paslaugūs. 

— Gydytojo kabinetą rasite toliau, pirmos durys deši- 
nėje. Iš karto pamatysite. 

Jis ėjo, kaip liepta, tolyn koridoriumi, išklotu pliuši- 
niu smėlio spalvos kilimu, vedančiu prie daktaro Braun- 
hilo kabineto. Priešais jo duris greitai, giliai įkvėpė. Štai, 
mes 1T čia. 

Daktaras Braunhilas atrodė įspūdingai. Ilguose rusvuo- 
se plaukuose jau blizgėjo sidabro gijelės. Veidas tryško svei- 
kata. Nepriekaištinga figūra. Nuginkluojanti atvira Endžio 
Hardžio šypsena. Kitas įsivaizdavo, kaip jo puiki išvaizda 
raminamai veikia pacientes. 

— Esu šiek tiek sunerimęs, pone Harisonai. Jūs atėjote 
vienas. Dėl žmonos? O gal dėl draugės? 

Kitas dar nebuvo visiškai tikras dėl to, kaip reikėtų pa- 
kreipti šį klastingą pokalbį. Yra aibė kelių. 

— Aš esu vyresnysis FTB agentas, — pradėjo išdidžiu 
tonu, kurio vykdydamas užduotį griebdavosi retai. — Atvy- 
kau į Koloradą tęsti žmogžudystės bylos tyrimo. 

Jis sugavo menką raumens krustelėjimą po Džono 
Braunhilo dešiniąja akimi, nors tas judesys buvo vos paste- 
bimas ir truko gal tik akimirksnį. 

— Nesuprantu, — ištarė gydytojas. — Žmogžudystės ty- 
rimas? 

Kito veidas buvo neįskaitomas. 

— Jūs atvykote čionai iš San Francisko? Ten dirbote uni- 
versitetinėje ligoninėje. Kitoje eksperimentinėje klinikoje. 

Braunhilas linktelėjo. 

— Prieš penkerius metus, ir dar neteko gailėtis to žings- 
nio. Tačiau neįsivaizduoju, kodėl FTB pageidauja kalbėtis 
su manimi. Žmogžudystės tyrimas? Aš padedu sutuoktiniams 
susilaukti vaikučių, kai šie jau būna praradę bet kokią viltį 
jų turėti. 

Tiriantis Kito žvilgsnis smigo tiesiai į gydytojo akis. 

— Ar dirbdamas San Franciske pažinote daktarą Džeim- 
są Kimą? 

— Taip, Džeimsą Kimą pažinojau. Tik nelabai artimai. 
Kalifornijoje dirbome beveik tuo pačiu metu. Sakykite, pra- 
šau, ką visa tai reiškia. Manęs laukia nėščia moteris. 

Kitas supratingai linktelėjo. 

— Gegužės mėnesį kalbėjausi su daktaru Kimu. Jis bu- 
vo susijęs su nelegaliais eksperimentais Bejaus regione. 
Džeimsas Kimas man pasakojo, jog čia, Kolorade, slepiasi 
kažkoks daktaras, vardu Entonis Peizeris. Sakė, kad jis kar- 
tu su jumis dirbo pas daktarą Peizerį. 

Daktaras Braunhilas papurtė galvą. 

— Minutėlę. Tai paprasčiausiai netiesa. Taip, daktarą 
Peizerį apkaltino dėl neetiškos veiklos Berlio laboratorijo- 
je, kuriai jis vadovavo. Tačiau aš neturėjau nieko bendra 
nei su laboratorija, nei su eksperimentais. Niekada nebu- 
vau apkaltintas dėl jokios nusikalstamos veiklos ir tikrai ne- 
sislepiu čia. 

Kitas prislopino balsą: 

— Ar žinote, kad Džeimsas Kimas mirė? Prieš savaitę 
Kalifornijoje jis buvo nužudytas. Tai irgi viena iš mano at- 
vykimo priežasčių. 

Džonas Braunhilas atrodė nuoširdžiai nustebęs. 

— Nežinojau. Apgailestauju dėl daktaro Kimo. Tačiau 
aš vis viena nesuprantu, kuo galėčiau būti jums naudingas. 
Neturiu supratimo, kas atsitiko daktarui Peizeriui. 

Daktaras Braunhilas jau rengėsi stotis ir eiti. Kitas kils- 
telėjo ranką. 

— Yra dar vienas dalykas. Tai svarbu, daktare. Gal ga- 
lėtumėte tarti keletą žodžių apie daktarą Deividą Mekiną? 
Jūs dirbote su daktaru Mekinu čia ir San Franciske. Kiek 
žinau, buvote draugai. Deividą Mekiną nužudė. Ar tai irgi 
atsitiktinumas? 

Daktaras Braunhilas pakilo nuo kėdės prie savo stalo. 

— Turėsite man atleisti. Manęs laukia pacientė. Deivi- 
das Mekinas buvo mano draugas, ir aš nesiruošiu vėl prisi- 
minti jo Mirties. 

Kitas iš lėto atsistojo. Jis išėjo iš eksperimentinės klini- 
kos, galvodamas, jog atliko, ką buvo užsibrėžęs. 

Įvarė daktarėlį į kampą, patampė už ūsų, gal net pri- 
vertė griebtis melo. Jis suskambino kai kuriais varpais, o 
tai jau gera pradžia. 


37 skyrius 


Į RYTINĘ UOLINIŲ KALNŲ papėdę atslinko naktis. 
Vidurnakčio dangaus mėlynę nusėjo ryškios žvaigždės. 

Netoli vasarnamio, proskynos pakraštyje, gūžėsi grupė 
sargybinių. 

Jie buvo užsidėję naktinius akinius ir atrodė lyg koks 
smogiamasis policijos ar armijos būrys, pasiruošęs pulti į 
rimtą ataką. 

Jie jau turi mergiūkštę. Aptiko ją ne per toliausiai nuo mely- 
nių laukymės. 

Namas buvo idealiai suprojektuota jupių stiliaus viete- 
lė savaitgalių išvykoms, modernus A formos statinys su di- 
džiuliais į kalnus atgręžtais langais. Naujieji pietų Kalifor- 
nijos turtuoliai, kuriems jis ir priklausė, atvykdavo čia tik 
savaitgaliais. 

Hardingas Tomas įsiminė kiekvieną detalę. Buvo po de- 
šimtos, beveik visur tamsu. Išskyrus pilkšvai melsvą šviesą 
kažkuriame iš apatinio aukšto kambarių. Dar viena ryškes- 
nė, beveik balta spalva. 

Televizorius buvo įjungtas, ji jį dievino. Mokykloje mer- 
gaitė vadino televizorių savo “mamyte ir tėveliu", "aukle" 
ir savo "draugu". 

— Pulsime dabar, — pašnabždėjo Tomas kitiems. — Jai 
vienuolika, bet ji stipri, — įspėjo. — Stipresnė už daugelį 
vyrų. Jos krūtinė ir pečiai sukonstruoti pagal projektą. 

— Kas ji, supermergaitė? — paklausė vienas iš jų. 

— Galima sakyti ir taip, — pasakė jam Tomas. — Jeigu 
Žiopsos!, pats įsitikinsi. Tiesiog pamiršk, kad jai vienuolika 
metų. 

Laiptukai į verandą buvo tvirti, beveik naujutėliai ir 
girgždėjo. Hardingas Tomas apėjo geranijų vazonus, išdė- 
liotus aikštelėje. Čia mėtėsi trys poros “Roces Barcelonas" 
modelio pačiūžų. 

Medžiotojai pasitaisė savo apsauginius akinius. Kopda- 
mi paskutiniaisiais laiptukais, jie skubėjo ir girgždino juos 
dar stipriau. Štai jau lėkte lekia pro metalinius verandoje 
išdėstytus baldus. Tai buvo ta pati grupė, kuri susidorojo su 
daktaru Frenku Makdonu jo paties baseine. Pro didįjį lan- 
gą šviesa tai švietė, tai blykčiojo. Aišku, kad televizorius 
įjungtas. Pažvelgęs į vidų, Tomas pamatė šeimyninį gyve- 
namąjį kambarį. 

Neoninės lempos visos išjungtos. Teleskopas ant triko- 
jo. DUB markės vaizdo grotuvas. Pagal užsakymą pagamin- 
ti foteliai, apmušti stora šiurkščia medžiaga, kuri vaizdavo 
kavos pupelių maišelius, ant vienų užrašyta: “Pagaminta 
Gvatemaloje, 50 svarų", ant kitų — "Pagaminta Jemene, 50 
svarų". 

Užversta daiktais sofa stovėjo tiesiai po langu. Ant jos 
gulėjo Maksė. Ji miegojo, įsisupusi į savo sparnus. 

— Dėkui Dievui, — sušnabždėjo Tomas Hardingas. 

38 skyrius 


MAKSĖ IŠGIRDO — girgžt, girgžt, girgžt. Garsas sklido 
nuo verandos. Ji bandė prisiminti, kas ten galėjo būti. 

Dar tebebuvo užsimerkusi, bet nemiegojo, įsitempusi 
laukė, žinodama, jog lauke vyksta kažkas labai bloga. Ji snū- 
duriavo po sudususia, sena indėniška antklode. O dabar jau 
pajuto vėsų šešėlį, įsiterpusį tarp jos ir mėnulio. 

Ji pravėrė akis, kilstelėjo jas aukštyn ir išvydo jį: dėdė 
"Tomas ją surado. Tas išdavikas, tas baisiausias melagis. 

Jis stovėjo už didžiojo lango. Ir dar atsivedė savo paran- 
kinius. Tris ar keturis vyrus. Sekliai! Medžiotojai! Žudikai! 

Maksės protas ir kūnas klykė: SKRISK. 

SKRISK, SKRISK, SKRISK IŠ ČIA! 

Tačiau ji negali skristi. Tik ne gyvenamajame kambary- 
je, kur žemos lubos ir priversta sunkių baldų. 

Tu stipri. Neįtikėtinai stipri. 

Būk ir dabar stipri! 

Maksė vikriai nusirito nuo sofos. Stalas apvirto. Žurna- 
lai išlakstė — “Los Angeles", "Variety", “Hollywood Repor- 
ter", "Details". 

Pro langą įlėkė geležinė kėdė! Ji instinktyviai užsiden- 
gė veidą rankomis. Aplinkui ją pasipylė stiklo skeveldros ir 
šukės, nesunkiai ją sužeisdamos. 

— NE! — ji suriko visu balsu. — Traukitės nuo manęs! 
Eikit šalin! 

Priešais ją kviečiamai tolo ilgas koridorius, jungiantis 
svetainę ir miegamąjį. 

Būk stipri! Lėk! 

Koridoriaus gale miegamojo durys buvo pusiau pravi- 

ros, pro jas driekėsi sidabrinės mėnesienos ruožas. Už mie- 
gamojo matėsi perlinė vonia su citrinos spalvos grindimis. 
Maksė visu greičiu ir iš visų jėgų metėsi miegamojo link. 

Neatsigręžk! Tik bek, bek, bėk, bėk! Tu daug greitesnė, negu 
jie mano. Ir galbūt, tik galbūt, jiems reikalinga gyva. 

Miegamojo langas — liukas į laisvę — buvo atviras. Ji 
pati taip padarė, jei kartais prireiktų. O brolau, jai tikrai 
prireikė. 

Ji pakilo jau įpusėjusi koridorių. Skriejo pastato viduje, 
rimtai, greičiau nei greitai, nepaisydama sveiko proto balso. 

Tik dar neaišku, ar pajėgs ištrūkti iš namo. Ar pavyks? 
Ar galės? 

Maksė šaute iššovė pro atvirą langą, tarsi raketa, palik- 
dama paskui save šviesos taką, tik tas takas buvo kiek per 
siauras tokiai raketai. Jos sparnas kliudė lango rėmą. Me- 
dienos atplaiša dūrė! Skausmas nudiegė sužeistą petį! 

— Ai! — riktelėjo ji. 

Maksė vėl skrido, ir vėl, jau antrą kartą, kažkas į ją šo- 
vė. Bando nužudyti? Ar tiktai pašauti ir sugauti? 

— Apsikakok, dėdule Tomai! — visu balsu suriko, bet 
neatsigręžė. — Prasmek skradžiai! 

Jis rėkė pavymui: 

— Metju pas mane! Žinok. Turiu tavo brolį. Grįžk. Pi- 
teris Penas pas mane. 


39 skyrius 


MAKSĖ VISA TIRTĖJO, pasislėpusi aukščiausios ir tan- 
kiausios, kokią tegalėjo rasti, eglės viršūnėje. Jeigu nema- 
tys jų, tai ir persekiotojai jos nematys. Ar tikrai taip būna? 
Ar šitaip galima pasislėpti? Ji meldėsi. 

Ką ten tas dėdė Tomas šaukė? Kokius žodžius? Metju 
pas mane?.. O gal tai reiškia, jog jis Metju sugavo? 

Ar jie nori ją nužudyti? O gal tik susigrąžinti į Mokyklą? 

Ji puikiai viską suprato: į Mokyklą atvyksta lankytojai... 
apžiūrėti jos ir Metju. Atidžiai juos ištyrinėti, pakalbėti apie 
juos... o kas tada? 

Maksė negalėjo liautis drebėjusi, dantys tebekaleno, kol 
ėmė skaudėti. Ji pravirko ir negalėjo liautis. Verkė kaip kū- 
dikis. 

Kūdikis! Ji pasityčiojo iš savęs. Verk, vaike! Verk, vaike! Verk, 
verk, 1išverk savo kūdikiškas akutes. 

Maksė gulėjo kniūbsčia. Rankos surakino storą, gum- 
buotą šaką. Nuovargis įveikė, ir ji paprasčiausiai užsimer- 
kė. Tą pačią akimirką išsijungė visos sistemos. 

Maksė miegojo. Bent jau jos neužmigdė. Ir nesugavo. 
Dar ne. 

Kai vėl pravėrė akis, galvoje buvo baisiausia sumaištis. 
Ji negalėjo patikėti, kad leido sau užmigti. Kiek praėjo lai- 
ko? Minutės? Valandos? Kur dėdė Tomas ir kiti sargybiniai? 
Jo šutvė žudikų. 

Vis dar naktis, ir ji tebelaiko apglėbusi tą didžiulę, gum- 
buotą šaką tarsi geriausią ir vienintelę draugę pasaulyje. 
Maždaug už mylios, mėnulio nutvieksto dangaus fone, ma- 
tyti namo, kuriame ji slapstėsi, kontūrai. Jame nė menkiau- 
sios švieselės. 

Ji neaptiko jokio judesio ar garsų miške. Persekiotojų 
nebėra. Dėdės Tomo nebėra. 

Tiktai tuomet, kai įsitikino, jog grėsęs pavojus praėjo, 
Maksę užplūdo didžiulis, maudžiantis skausmas. Ji jau ne- 
ras prieglobsčio tame name. Ir vėl be namų. Nors Metju 
būtų šalia, bet vien mintis apie jį pravirkdė. 

Metju bas mane! 

O gal jis sučiupo Metju? 

Kaip sužinoti? Ar jos broliukas gyvas, o gal jie jį užmig- 
dė? Ar vargšas Metju mirė? 

Jos klausą pasiekė keistas, plonas dūzgimas. Jis vis ar- 
tėjo ir garsėjo. Hmmmminm. Štai koks garsas. 

Ji pakėlė galvą ir danguje pamatė tvinksinčias mažytes 
šviesytes. Jos artinosi, o triukšmas vis didėjo. 

Tai paukštis, tai lėktuvas, tai... /ektuvas! 

Maksė keletą sykių buvo mačiusi lėktuvus praskrendant 
virš Mokyklos. Tai būdavo “American Airlines", “America 
West", "United", mažesni reaktyviniai arba propeleriniai 
lėktuvai. Vos tik išvydusi lėktuvą, ji visada užsigeisdavo skris- 
ti. Bet buvo draudžiama. Skrisi — žūsi! Toks buvo Mokyklos 
šūkis. Gudrus, ką? 

Žvaigždės mirkčiojo ir tviskėjo, mėnulio pilnatis mei- 
liai žiūrėjo į žemę. Tarsi būtų ne mėnulis, o vyriškis, Žvel- 
giantis į ją. Jis atrodė lyg ir geras vaikinas, bet šią akimirką 
Maksė nepasitikėjo niekuo. 

Jai kilo idėja. Kas žino, gal ir kvaila. Siek maksimumo, 
pagalvojo. Toks buvo Maksės šūkis, ir ji vadovausis juo da- 
bar. 

Mergaitė atsistojo ant plačios, tvirtos šakos, šoktelėjo. 
Kojos tebebuvo apautos tais pačiais lengvais batukais, kurie 
jau gerokai padilo. 

Ji išskleidė sparnus, iškėlė virš galvos, lėtai, giliai įkvė- 
pė. Paskui: dar sykį, vėl taip pat. 

— Skrisi — žūsi, — sušnabždėjo. 

Ji atsispyrė ir nuskrido. 


40 skyrius 


NEĮTIKĖTINAI! 
Ji lėkė it raketa per vėsų, drėgną, tirštą nakties orą. Jis 
gėlė skruostus, gnaibė nosį, ištryško ašaros. 

Dieve, kaip gera, kaip nuostabu skristi, koks didin- 
gas jausmas. Sunku būtų įsivaizduoti, kol nepabandytų, o 
Ji — gali! Laisvo skrydžio pojūtis užgožė visas mintis, vi- 
sus kitus kūniškus pojūčius. Ji atsidavė jam. Dar plačiau 
išskleidė sparnus, ir oras tarsi pats savaime kėlė ją aukš- 
tyn. 

Jos plaštakų nykščiai ir jos sparnai instinktyviai žino- 
jo, ką daryti. Maksė nevalingai juos išlenkė, ir šie lyg bu- 
rės varpė orą, nukreipdami sroves į sparnų viršūnes, jas 
keldami. 

Maksė kilo ir kilo, kol atsidūrė kaip niekad aukštai. Vis- 
kas nutolo, susmulkėjo. Ji beveik susilygino su atskrendan- 
čiu kriokiančiu lėktuvu. 

Lėktuvo propeleriai tarsi plakė visą nakties dangų. Ji 
pirmą kartą suprato neįtikimą žmogaus pagamintos maši- 
nos galingumą. Plasnodama iš visų jėgų, Maksė staiga susi- 
lygino su lėktuvu. 

Dar sekundės dalelė, ir ji prisiartino prie ryškiai ap- 
šviestos lakūno kabinos. Buvo gal už kokių dvidešimties tris- 
dešimties jardų nuo jos. Maksė puikiausiai matė, kas yra 
viduje. 

Lakūnas atsisuko. Jai pasirodė, jog jis ją pastebėjo, gal 
tik akimirką. Gal net per trumpai, kad suvoktų, ką iš tiesų 
išvydo. 

Maksė jam mirktelėjo. Padarė grimasą. Ji mėgdavo žais- 
ti ir dabar negalėjo susilaikyti. 

Tada, atlikusi fantastišką kilpą, atsitolino nuo lėktuvo, 
išvengdama susidūrimo. 

Matai, ponas šaunuoli lakūnė? Man visiškai nereikalingas 
dirbtinis lektuvas, skrendu ir be jo. Man tereikia mažyčio dan- 
gaus plotelio. 

Mane tam sukūrė. 

AŠ PASIBELDŽIAU į trobelės duris, trobelės, kuri priklause 
man, to mažyčio namelio, kur kažkada gyvenau su Deividu. 
Nieko nepadarysi, kartkartėmis aš iškrečiu kokią didžiulę kvai- 
lystę, netgi šnekučiuojuosi su žąsimis ir voveraitėmis. 

Tačiau kadangi Kitas Harisonas tikrąja to žodžio pras- 
me dėl manęs rizikavo ir kadangi jis buvo gražus kaip pati 
nuodėmė, pajutau, jog būtų paprasčiausiai neteisinga atsi- 
sakyti jo kvietimo vakarienės. Net pažadėjo pats kažką pa- 
gaminti. 

Užsivilkau visko mačiusius medvilninius marškinius ir 
švarius džinsus. Tik įsivaizduokite — švarius, beveik nely- 
gintus drabužius. Net mažumėlę tekštelėjau kvepalų “Her- 
mes", kuriuos kažkada buvau nusipirkusi Aspene. O prie 
šono alkūne spaudžiau gero “Pinot Noir" butelį. 

Kur tai matyta! Į savo pačios namus nešuosi dovanų bu- 
telį vyno. 

Kai Kitas Harisonas atvėrė duris, iš karto pastebėjau 
tris dalykus: švariai nuskustą veidą, šviežiai kirptą galvą ir 
gero senamadiško muilo "Ivory" kvapą. 

— Kur kirpotės plaukus? — pasidomėjau aš. 

— Nepatinka? — paklausė jis lyg ir įsižeidęs. 

Nusistebėjau, kad vyriškis taip jautriai sureagavo, be- 
je, kaip ir į viską. Lyg ir neatrodė, kad toks galėtų būti. 
Nemeluosiu, jis daug kuo mane stebino. Juk iš pat pra- 
džių pasirodžiau sunkiai sukalbama, bet, žiūrėk, jis tą pi- 
liulę nurijo. 

— “Bobo kirpykloje". Mieste, — pasakė jis. — Ar tikrai 
prastai atrodau? 

— Visiškai ne, man patinka. Labai gražu. Tiesą sakant, 
atrodote puikiai. Bobas Hotfildas pasistengė. 

— Ačiū, — tarė jis ir padovanojo modifikuotą Tomo 
Kruzo šypseną. Tokią, kokią Kruzas demonstravo “Jerry 
McGuire" — įžūlią, bet trapią. Jis paėmė iš manęs butelį, 
meistriškai atidarė ir įpylė vyno į dvi taures. 

— Jūs pati atrodote labai šauniai, — pasakė jis. — 
Tikrai. 

— Ačiū. — Tik kažkodėl aš susidrovėjau ir pasijutau 
pažeidžiama. Savo pačios namuose. 

Kitas padavė man vieną iš mano vyno taurių, kurias pir- 
kau, jei gerai prisimenu, “Marshall Field's" parduotuvėje Či- 
kagoje. Gurkštelėjau ir nuėjau pasiieškoti šaldytuve ledo. 


— Skiedžiate, — pasakė jis ir vėl nusišypsojo. — Neno- 
rime paleisti vadžių šį vakarą. 
— Ne dėl to. Aš visada geriu vyną su ledukais, — ne- 


kaltai pamelavau. Buvo laikai, kai mes su Deividu šiek tiek 
paūždavome — Boulderyje, čia, Lokių Skardyje, Denvery- 
je. Gyvenimas mums nešykštėjo malonumų. Tiesa, neilgai. 

Kad ir kaip ten būtų, aš stovėjau šiame kambaryje pirmą 
kartą po pusantrų metų, ir dar su kažkokiu vyru, kai aplink 
visur šmėsčiojo Deivido atvaizdas, jautei jo skonį — čia, tarp 
perpildytų knygų lentynų, pažįstamos sofos, nebylių akvare- 
lių su šiaurės Viskonsino vaizdais ant sienų. Čia blaškiausi 
valandų valandas, kankindamasi dėl beprasmės Deivido žū- 
ties. Aš bijojau, bet negalėjau pasakyti Kitui kodėl. Ir jau- 
čiausi kalta, nors tam nebuvo jokios priežasties. Ar ne? 

Aš linksmai, mandagiai čiauškėjau apie lapę ir jos būk- 
lę, o paskui paklausiau, ar galėčiau padėti ruošti vakarienę. 

— Manau, kad padėtis kontroliuojama. Bet ačiū, — 
pasakė jis. Tai buvo daugiau negu padėties kontroliavimas. 
Jis meistriškai ruošė viščiukų krūtinėles, gardino česnaku 
žaliąsias pupeles, pakepino bulvytes, sumaišė salotas. Nuo 
gardžių kvapų mano liežuvis pakilo ant užpakalinių kojyčių 
ir ėmė tarnauti. 

Ačiū Dievui, Kitas darbavosi nusigręžęs nuo manęs. Sun- 
kiai atsidusau. Negalėjau patikėti, kad taip nervinuosi, jog 
esu tokia susijaudinusi, tokia įsitempusi. 

Imdama iš stalčiaus stalo sidabrą, netyčia brūkštelėjau 
per jo sėdmenis. Tvirti, lyg iškalti, taip ir maga prisiliesti. 
Teko dar sykį giliai įkvėpti. 

— Kur išmokote gaminti maistą? — paklausiau. 

— Ko neišmokė mama, parodė žmona. Mano mama pri- 
pažino tiktai itališką virtuvę. Kai tik patobulinau savo kuli- 
narinius sugebėjimus, mes su žmona kas antrą vakarą paei- 
liui ruošdavome vakarienę. Savotiškai smagu. 

Aš prikandau liežuvį. Net nepamaniau, kad jis gali būti 
vedęs ar panašiai. Motina italė? "Jūs nieko apie mane nežino- 
te", prisiminiau jo žodžius. 

— Mano žmona mirė, — pasakė Kitas. 

— Kaip gaila, užjaučiu, — aš tikrai pajutau jam užuo- 
jautą. Kito užuomina apie tai, kaip jiedu paeiliui ruošdavo 
valgį, mano viduje jau suvirpino kai kurias stygas. Deividas 
niekada nebūtų to ėmęsis. 

— Ta-aip. Tai įvyko beveik prieš ketverius metus, — ma- 
čiau, kaip jo veide dilgtelėjo skausmas. Jis ją mylėjo. Aki- 
vaizdu. 

— Kas atsitiko, Kitai? O gal nenorite apie tai kalbėti? 

— Ne. Dabar jau galiu, — jis išspaudė šypseną. — Ret- 
karčiais man net patinka kankinio vaidmuo. 

— Uch. Negailestingas sau, a? 

— Gal ir taip. Įvyko nedidelio lėktuvo katastrofa, — 
vos išgirdau jo žodžius. Jis tarsi kalbėjosi su savimi. — Ma- 
no žmona. Abu mano sūneliai. — Kitas atsiduso. Stebėjau 
Jį, įsisiautusį į kurtinančią tylą. 

Trobelėje buvo taip tyku, jog kepamo viščiuko spragsė- 
jimas, šaižūs vėjo atodūsiai, atsimušę į lango stiklus, tą tylą, 
regis, sprogdino. Norėjau jį apglėbti, sušildyti žmogišku- 
mu, nubraukti nuo jo akių skausmą ir liūdesį. 

— Aš turėjau juos nuvežti į Nentaketą. Šeimyninių 
atostogų, kurias vis atidėdavome, kurių jie seniai buvo 
nusipelnę. Bet mane vėl užvertė darbu. Buvau labai atsi- 
davęs savo, aaa, karjerai. Jie skrido lėktuvu vieni, be ma- 
nęs, — jo veidas surūstėjo. — Lėktuvas nukrito tarp Ro- 
dos salos ir Nentaketo. Devyniasdešimt ketvirtųjų rugpjū- 
čio devintą. 

— Be galo užjaučiu. 

Aš pasijutau kalta dėl visko, dėl pačių pirmųjų mūsų 
susitikimo minučių. Bjauriai klydau, vertindama Kitą Hari- 
soną, ir dar bjauriau jaučiausi dabar. 


42 skyrius 


KITAS NEPANORO grimzti į praeitį. Ir man vienam 
vakarui per daug. Pusantros valandos paprasčiausiai šne- 
kučiavomės, kartkartėmis vis linksmai, nuoširdžiai pajuo- 
kaudami. Man patiko jo draugija, jo plati erudicija. Mes ple- 
pėjome apie rokenrolo atsiradimą, vaikų auginimą, profe- 
sionalųjį ledo ritulį, grožinę literatūrą, mokslinę literatū- 
rą, senienas ir taip toliau. 

Ir jo šeimos istorija nekasdieninė. Kito pasakojimas tik 
sužadino mano apetitą. Tėvas — airis, dirbo autobusų vai- 
ruotoju Bostone. Motina — italė, buvusi vaikų ligoninės se- 
selė. Šiuo metu Maikas ir Marija gyvena Vero Byče, Flori- 
doje, abu sveiki, laimingi. Jis turi keturis brolius, “visi kur 
kas šaunesni ir gražesni už mane". Jis mokėsi Masačiusetse, 
Vorčesterio Šventojo Kryžiaus koledže, gaudavo akademinę 
stipendiją. Paskui studijavo teisę Niujorko universitete, “už 
išmaldas". Tada FTB. Kitas — FTB agentas, leidžiantis atos- 
togas Kolorade. 

Gal ir klydau, bet jutau, jog jis kažką nuslepia — nors 
kodėl Kitas turėtų atlapoti širdį vien dėl to, kad staiga pa- 
kankamai artimai susipažinome. 

— Eime pasivėžinti mėnulio šviesoje, — pasitiliau, 
baigus vakarieniauti. Vakarienė niekuo nenusileido dau- 
geliui prašmatniųjų Denverio restoranų. Tiesą sakant, aš 
dar nenorėjau namo. — Jūs minėjote, jog norėtumėte už- 
sukti į Kleitoną ko nors išgerti. Važiuokime ten šįvakar. 
Aš moku. 

Ta mintis jam patiko, ir, sėdę į Kito džipą, nukakome į 
“Villa Vittoria". Tai gana geras italų restoranas su jaukiu 
baru, puikiausiai tenkinantis ir viskuo persisotinusius vieti- 
nius lankytojus, ir dar labiau išlepusius turistus. 

Buvo paprastas savaitės vakaras, pianinu grojo ir, jei- 
gu tai galima taip pavadinti, dainavo vienas iš vyresnio am- 
žiaus padavėjų. Aš pažinau Andželą, jis mielas vyrukas, la- 
bai geras vyriausiasis padavėjas, bet velniškai prastas dai- 
nininkas. Jis savininko dėdė, tai lyg ir atsakymas į klausi- 
mą, kodėl jam leidžiama dainuoti tykiais šiokiadienių va- 
karais. 

Mes su Kitu sėdėjome prie baro, kuo atokiau nuo An- 
dželo. Bandėme susikalbėti, bet kankinančio sentimenta- 
laus aimanavimo perrėkti nepavyko, nes jis plyšojo pro mik- 
rofoną. Galiausiai ėmėme kvatoti, būgštiaudami, kad Andže- 
las nesuprastų, jog juoko priepuolį įvarė jo dainavimas. 

— Jis ten vaduojasi mirtimi, — pašnibždėjau aš. — Aš 
tuoj apsiverksiu iš gailesčio. 

— Prieš tai jis visus išvaikys iš baro. Dar neteko regėti, 
kad gyva muzika turėtų tokį efektą, — pasakė Kitas. Jis pa- 
kilo nuo kėdutės. — Laikykite frontą. Tuoj grįšiu. 

Smalsiai stebėjau, kaip Kitas priėjo prie Andželo ir ėmė 
su juo šnekučiuotis. Jie sutartinai nusijuokė ir žvilgtelėjo 
mano pusen. 

Kas čia dabar? Man tai nelabai prie širdies. Ką Kitas su 
Andželu sumanė? 

— Publika pageidauja išgirsti “Nel Blu dipinto Di Blu", 
dar vadinamą "Volare", — pranešė Andželas. Susigūžiau 
vien nuo minties, kaip bus sudarkyta tokia puiki sena dai- 
na. — Mano pagalbininkas — vokalistas, atvykęs čia tie- 
siai iš Naujosios Anglijos konservatorijos, ponas Kitas Ha- 
risonas. 

Tiesiai iš Naujosios Anglijos konservatorijos ?! 

Andželas pagrojo trumputę įžangą senajai Domeniko 
Modunjo dainai ir, turiu pripažinti, pianinas visai neblogai 
klausė jo pirštų. Tik kažin kaip seksis vokalistui Kitui? Ir jų 
duetui. 

Kitas palinko prie mikrofono, rodės, jog tai jam ne nau- 
jiena. Ir labai pasitiki savimi. 

— Šią dainą skiriu daktarei Frenei O'Nyl. Ji — puiki 
veterinarijos gydytoja, tikra gyvybės sergėtoja. Tikiuosi, ši 
daina bus nors šiek tiek jos verta. 

Aš kukliai nulenkiau galvą ir nervingai nusišypsojau. 
Tikrai, nežinojau nei ką sakyti, nei ką galvoti. Apie Kitą 
Harisoną. Ir dar apie serenadą, kurią Kitas su Andželu 
trauks vietinėje smuklėje. 

Kitas pradėjo dainuoti dainą “ Volare". Jis buvo ne tik 
vertas mano pagyrimo, jis dainavo labai gerai. Gražus te- 
noras, puikiai valdo balsą. 

Naujosios Anglijos konservatorija? Pokštas ar tiesa? Kas 
šitas vyras? Visi, kas gyvas restorane ir bare, atsigręžę klau- 
sėsi. Kitas užbūrė net čionykščius stuobrius ir jų mergužėles. 

Kai jiedu su Andželu baigė, beveik visur prapliupo plo- 
jimai ir ovacijos. Kitas su Andželu komiškai palinkčiojo, pas- 
kui Kitas grįžo pas mane prie baro. 

— Ar žavioji sinjora patenkinta? — paklausė. — Daina 
gera? 

Aš net nesugebėjau dorai atsakyti. 

— Ačiū. Jūs nuostabus, magnifico. Esu sujaudinta. Nau- 
josios Anglijos konservatorija? 

— Tiksliau, baras šalia konservatorijos. "Sparks". Gro- 

jau ir dainavau, užsidirbdamas mokslui koledže ir teisės stu- 
dijoms. O vasaromis dirbdavau Keipe. 

Žvilgsnis į tai, kas neseniai įvyko. Mes darbavomės, su- 
rėmę pečius, gelbėdami lapę. Jis pakvietė mane vakarienės 
į Kleitoną. Tokie menkučiai, bet kilnūs epizodai leido pa- 
justi, jog manimi kažkas rūpinasi, jog esu pernelyg pažei- 
džiama, per daug jautri. Supratau, kaip dabar būtų lengva 
mane įskaudinti. 


— Jūs vėl tylite, — prašneko jis. — Nereikia. Prašau. 
Nenorėjau, kad būtent taip paveiktų. 
— Aš tik mąstau, — ištariau. Bet juk negalėjau prisipa- 


žinti, jog galvoju apie jį ir jo įtaką man. Todėl sulemenau 
kažką kita. Pasitikekite manimi, — pasakė jis, gelbstint lapę. 
Kažkodėl dabar aš Kitu pasitikėjau. 

— Kažkurią dieną aš miške kai ką mačiau, — pasakiau 
mums vis tebesėdint prie baro. — Kai ką, kas jums gali at- 
rodyti neįtikėtinai kvaila. Pati netikiu, kad pasakoju jums 
apie tai. Jums ar kam nors kitam. 

Aš stabtelėjau. Kitas lyg ir sunerimo, bet susidomėjo. 

— Ką jūs matėte, Frene? Baikite pasakoti. 

Aš pažvelgiau į jo gilias mėlynas akis. 

Dieve, padėk man. 

Prikandau lūpą. 

O gal aš darau klaidą? 

— Jūs nieko apie mane nežinote" — sakė jis. 

— Mačiau mažą mergaitę... Gal kokių vienuolikos ar 
dvylikos metų. Laukinukė. O tai, ką pasakysiu dabar, bus 
didžiausia kvailystė, Kitai. Ji turėjo sparnus, tos mergaitės 
sparnai kaip paukščio. 

Jo veidas sustingo, net truputį prasižiojo lūpos. 

Jei įmanyčiau, atsiimčiau tuos savo žodžius, bet nega- 
liu. Per vėlu. 

— Žinau, — tęsiau aš. — Skamba neįtikėtinai. Bet, Kitai, 
ji buvo tokia reali, kaip jūs matote mane, sėdinčią čia. Aš ma- 
čiau mažą mergaitę su sparnais. Ir mačiau, kaip ji skrenda. 

KITAS PASIJUTO TAIP, lyg jam būtų kas nors nunešęs 
viršugalvį. Bandė to neparodyti. Turi neužsimiršti, niekuo 
neišsiduoti. Nepamiršti, jog jis profesionalas. FTB agentas, 
tvirtas, visiškai blaivaus proto žmogus. 

Vadinasi, jis buvo teisus, manydamas, jog šiame krašte 
kažkas vyksta. Jis teisingai nusprendė ieškoti pėdsakų Ko- 
lorade ir, jei prireiks, visur kitur. Kodėl, po šimts velnių, 
Biuras išstūmė jį iš tos bylos? Nesuvokiama. Jėzau, Jėzau! 
Frenė O'Nyl matė mažą mergaitę su sparnais. Ir ką tik jam 
apie tai papasakojo. Labai svarbu. Vadinasi, ji su tuo ne- 
susijusi. Argi ne? 

— Kada tai buvo? — paklausė jis. Nenorėjo Frenės kvos- 
ti, bet būtinai reikėjo žinoti, ką ji matė. Maža mergaitė su 
sparnais? Eksperimentai su žmonėmis? Kokie tie eksperi- 
mentai? Kas čia vyksta? 

— Jūs manimi tikite? — ištarė Frenė, ir jai buvo dvigu- 
bai atlyginta. Iš pradžių ji atrodė nustebusi, paskui — pa- 
tenkinta. 

Kitas pagalvojo, kad jeigu ši moteris štai šitaip į jį žiū- 
rės, jis patikės ir kad žemė plokščia, ir kad mėnulis padary- 
tas iš mėlyno sūrio, kad egzistuoja meilė iš pirmo žvilgsnio, 
būna laimingų pabaigų ir pasitaiko mažų mergaičių, kurios 
gali skraidyti. 

— Aš tikiu jumis, Frene, — pakartojo jis. 

— Gerai, nes aš ją mačiau du kartus. 

Kaip galėdama gyviau, entuziastingiau ir išraiškingiau 
pasakodama apie abu susitikimus, Frenė pati atrodė lyg ma- 
ža mergaitė. Ji mosikavo rankomis, apibūdindama mergai- 

tę ir rodydama, kaip toji skrido. Jos akys buvo didžiulės kaip 
puodukai, ir kalbėjo ji greičiau nei paprastai. Ir nė karto 
nepažvelgė į jį piktai. 

Jos nekaltumas ir gyvybingumas stumte stūmė Kitą at- 
skleisti jai viską, ką žinojo, ko niekam neturėtų pasakoti apie 
tą bylą, o ypač moteriai, kurios vyras galbūt buvo į ją įsivė- 
lęs. Tačiau Frenei aš negaliu meluoti. Daugiau niekada. Būtų 
tikrai neteisinga meluoti Frenei, — įtikinėjo jis save. 

— Klausykit, rytoj iš pat ryto, — pagaliau prabilo jis, — 
mes eisime ieškoti tos mergaitės. Ieškosime kartu. Ir ją sura- 
sime. 

— Vadinasi, jūs manimi patikėjote? — paklausė Frenė, 
vis dar nepatikliai, tarsi šauktųsi pritarimo. 

— Tikrai taip, — patikino Kitas. Ir jai pamerkė. — Ar- 
gi manęs nemokė pažinti, kas meluoja, o kas ne? 

Kitas ištiesė rankas, ją apkabino ir tame tykiame baro 
kampelyje švelniai švelniai pabučiavo. 

Frenė O'Nyl apstulbino galutinai: ji atsakė į jo bučinį. 


Trečia knyga 


DVIDEŠIMT KETURI JUODIEJI 
STRAZDAI,ISKEPTI PYRAGE 

DŪUŽTANČIO STIKLO GARSAS sudrumstė namo, sto- 
vinčio turtingajame Denverio priemiestyje, tylą. Netikėtas 
triukšmas privertė daktarą Ričardą Andreosį pašokti iš ra- 
maus snaudulio. | 

Mažylis Semas tebešnarpštė jam ant krūtinės, mat abu 
buvo nuvirtę vidudienio pogulio ir, panirę į saldžius sap- 
nus, regėjo pačius apvaliausius ledinukus. 

Ant kietmedžio grindų pažiro dar stipresnis stiklų lie- 
tus. Jėzau, tas garsas sklinda iš kabineto. 

Daktaras Andreosis atsargiai, kad neprabustų, nukėlė 
Semą nuo krūtinės ir paguldė sofos kamputyje tarp pagal- 
vėlių. 

— "Tuoj grįšiu, vyruti Semai, — pašnibžėjo jis. — Tu 
sau miegok. Ššš, mažyti, ššš. 

Ričardas Andreosis jau seniai planavo nupjauti tą šaką, 
kuri vis braižė kabineto langą, bet buvo tai per daug užsiė- 
męs, tai per daug nuvargęs — vis tie tėviški rūpesčiai dėl 
naujagimio. Ne keturiasdešimt septynerių metų kvaileliams to- 
kie dalykai — jis tai puikiausiai žinojo, tik kad Megvinė be- 
viltiškai geidė kūdikio, o dabar kelio atgal jau nėra. 

Jis kilstelėjo mėlynais langučiais glaudes aukštyn ant 
masyvaus liemens. Įsispyrė į nutrintus, balkšvus sportbačius. 
Ir vėl bildesys. Tarsi būtų lempa nukritusi! Kas ten, po vel- 
nių? 

Gal koks žvėrelis įlindo vidun? Kad ir voverė? Ar paukš- 
čiukas? Jis skubiai nušlepsėjo koridoriumi ir žvilgterėjo į 
kambarį. 

Sumaištyje pralėkė kelios sekundės, kolei suvokė, ką ma- 
to, bet netgi tada jis iki galo nesuprato. 

Aukštas, raumeningas vyras pilku duksliu kostiumu su 
gobtuvu ir “Nikes" firmos sportbačiais metodiškai taškė 
daiktus aukštyn kojomis. Šitas chaosas buvo suplanuotas. 
Vyras taip darė specialiai. Daktaras Andreosis jį atpažino. 

— Ką, po perkūnais, jūs čia darote? — paklausė paga- 
liau atsitokėjęs. — Kodėl jūs čia? Ko norite? 

Nuo antikvarinio rašomojo stalo su nuleidžiamu pavir- 
šiumi įsibrovėlis jau nušlavė pusę didžiulių knygų ir palai- 
dų lapų. Daktaras Andreosis pajuto, kaip sprandu ir per 
šonus sruvena prakaito upeliai. 

Jis apmetė tarpą tarp savęs ir įsiveržėlio. Baiminosi ne 
tiek dėl savo, kiek dėl mažojo Semo saugumo. 

— Neišdegs, — pasakė vyras. — Ne tau taip greitai pa- 
judėti. — Staigiu judesiu jis išsitraukė pistoletą lyg koks va- 
karietiškas gangsteris ir nukreipė jį daktarui į veidą. 

— Ko tu iš manęs nori: — daktaro Ričardo Andreosio 
protas žaibiškai pervertė visas logiškai pagrįstas galimybes. 
Jis buvo protingas žmogus, ir dabar smegenys karštligiškai 
dirbo. 

— Nieko. Ničnieko, — pasakė žmogus su ginklu, “Smith 
8 Wesson" pusautomačiu. — Dabar tu jau nieko negali pa- 
daryti. Du vaikai pabėgo iš Mokyklos. Tu mus apvylei pačiu 
netinkamiausiu metu, daktare. 

"Tik dabar daktaro Andreosio sąmonę pasiekė mintis, 
Jog jis gali mirti. Jis sustingo. Galva ištuštėjo. Tiktai jo vi- 
duje kažkas klykė: Semas, Semas, Semas! 


— Mano kūdikis? — pralemeno jis. — Ant sofos. 
— Nesijaudink. Greit grįš Megvinė, — šaltai atšovė žu- 
dikas. — Nieko tavo vaikui neatsitiks. Tavo vaiko mes nelie- 


sime. Mes ne pabaisos. 
Paskui Tomas Hardingas tris kartus nuspaudė gaiduką. 

45 skyrius 


MAKSĖ RIMTAI BIJOJO, bet užsispyrė, jog jokia bai- 
mė nesukliudys jai elgtis teisingai. Dabar ji turėjo veikti kaip 
suaugusi. Privalėjo sugrįžti į nusikaltimų areną. Ji traukė 
namo. Jai reikėjo išsiaiškinti, ar ten laikomas Metju, be to, 
buvo dar keletas nerimą keliančių problemų, kurių spren- 
dimų negalima atidėlioti, negalima vilkinti. Taip, labai svar- 
bių dalykų. Vel namo, vel namo... 

Aišku, labai pavojinga skristi naktį be jokių radarų ir 
autopilotų ir, žinoma, tai gal ir ne pats protingiausias žings- 
nis jos gyvenime. Debesuota, dar ims ir pradės lyti, tikrai, 
kad bent kiek būtų šviesiau. 

Atsargiai! Ji vos neskėlė kakta į kalvą, traukdamasi nuo 
rūko draiskalų lopinio. Greitai suktelėjusi į kairę, stipriai 
mostelėjo sparnais ir pakilo virš šalto, dulsvo oro bangos. 
Vos vos išsisuko. Galėjo ir nespėti... 

Ji vis galvojo apie Mokyklą. "Dėdė" Tomas buvo minė- 
jęs, jog Mokykla veikė pagal karinės mokyklos modelį. Mak- 
sė žinojo, jog kažkada Tomas buvo kareivis, kad jis dėstė 
Oro pajėgų akademijoje ir net turėjo savų, jau suaugusių 
vaikų. Ji su Metju gyveno nedideliame bendrabutyje. Kiek- 
viena minutė jų gyvenime buvo tiksliai ir veiksmingai ap- 
skaičiuota: pusryčiai, mokslas, tyrimai, pratimai, pietūs, dar- 
bo projektai, mokslas, vėl tyrimai, vakarienė, mokslas ir mie- 
gas. Ir taip kiekvieną dieną. Tas pats ir tas pats. 

Taip kartojosi, kol pasirodė ponia Beata. Ji taip pat mo- 
kė, atliko visus tuos erzinančius tyrimus, bet įvedė nuosta- 
bų dalyką — žaidimus. Ponia Beata niekada nebuvo dirbusi 
karinėje srityje. Jie ją pamilo. Paskui ponią Beatą užmigdė. 

Maždaug tuo metu, kai atvyko ponia Beata, įvyko ir dau- 
giau teigiamų poslinkių. Buvo pastatytas “prekinis vagonas" 
pagal “The Boxcar Children" serialą. Atsirado ir naujas 
"Apple" kompiuteris. Savaitgaliais jie užsiimdavo medžio 
darbais, eidavo į dailės studiją. Maksei piršosi mintis, jog 
"dailė" tebuvo tyrimų dalis, bet nekreipė į tai dėmesio. Ne- 
suktų galvos ir dėl tyrimų, jeigu tik jie būtų bent kiek įdo- 
mesni. 

Mokykla aprūpinta naujausia technologija: visų pirma 
tai buvo sustiprinto režimo namai, labai tvarkingi, patogūs 
ir, žinoma, labai ypatingi. Visi apšvietimai, termostatai ir 
durų užraktai veikė taip pat pagal griežtą grafiką. Juos nuo- 
lat stebėjo apsaugos vaizdo sistema. Radijo bangomis sar- 
gybiniai panorėję galėjo atidaryti duris, net įjungti vonią 
ar dušą. 

Galbūt todėl ji taip dievino savo naująją laisvę. 

Staiga apačioje išvydo Mokyklą. Ji vėl beveik namie. 
Maksė skrido lengvai ir drąsiai. Ji staigiai nėrė žemyn gru- 
pelės pažįstamų pastatų link. Dabar arba niekad, Maksima. 

Kažkas blogai. Ji pajuto iš karto. Plastelėjusi sparnais, 
liovėsi smigti žemyn, sulėtino greitį ir tylutėliai nusileido į 
mišką. 

Maksė jautė, kaip iš baimės šiurpo kaklo ir nugaros oda. 
Ji gaudė kvapą, springo, vos įstengė kvėpuoti. O Dieve, o 
Dieve, šitokia baimė dar niekada nebuvo jos apėmusi! 

Maksė matė, kaip keli tamsiais, bjauriais kombinezo- 
nais apsirengę vyrai lakstė tai laukan, tai atgal į pastatus. 
Jie krovė sunkias dėžes į didžiulius pilkus sunkvežimius, ku- 
rie atrodė taip pat bjauriai, kaip ir patys vyrai. Galima pa- 
galvoti, jog viską ten uždarinėjo ir kraustėsi lauk, jog Mo- 
kyklos nebeliks. 

Ten šmirinėja pernelyg daug visokių šunsnukių. Ji nie- 
kaip negalėtų prisiartinti, tuo labiau įeiti į Mokyklos pastatus. 

Kažkur netoliese, miške, girdėti sargybinių balsai, ir 
Maksei teko atsitraukti nuo Mokyklos. Privalėjo, antraip ją 

sučiuptų. Ji to neištvertų. Taip norėjo paverkti, bet teks tvar- 
dytis, negalima palūžti. 

Negaliu leistis sugaunama. Negaliu. Aš esu vienintelė vil- 
tis, — kalbėjo sau. — Tik aš galiu viską papasakoti. 

Prisivertė supykti, nes pyktis stiprindavo jėgas. Maksė 
taip visada darydavo ir niekada nenusivylė. 

Ji nuskubėjo gilyn į mišką. 

Kol kas saugu. Įdomu, kiek valandų, turbūt jau greit 
auš. Kol kas dar sunku ką nors įžiūrėti ir būti matomai tų 
šliužų miške. 

Kažkas už jos sujudėjo. Ten kažkas yra. Ir greitai artėja. 

Maksė atsisuko ir... per vėlai suprato klydusi. Padėtis 
blogesnė, negu ji manė. Dabar jai galas. Nebėra išeities. 

Kalnų liūtas buvo visai čia pat, arčiau kaip už dešimties 
pėdų. Tamsus, gelsvai rudas, apie penkių pėdų ilgio, ma- 
žiausiai dviejų šimtų svarų. Jai atsisukus, jis sustojo. 

Jiedu pradėjo gyvybės ir mirties žaidimą: išdrįsk žiūrė- 
ti; išdrįsk pajudėti pirmas; išdrįsk daryti bet ką, tik neban- 
dyk parodyti, jog pakvaišai iš baimės; akys neturi išduoti bai- 
mes. 

Liūtas suriaumojo, Maksė išvydo didžiulius, stiprius 
gelsvai rudus dantis. Ji negalėjo nuspėti, ar žvėris jos bijojo 
ar būgštavo dėl ko kita, bet jis dar neužgriuvo ant jos ir 
nesudraskė. 

Mergaitė svarstė, ar pavyktų pabėgėti ir atsiplėšti nuo 
žemės. Ore jai niekas negrėstų. Ji liktų gyva. 

Liūtas tebeurzgė. Žabtai mažumėlę pražioti. Abu nė ne- 
krustelėjo iš vietos, tik žvilgsniai buvo susirakinę. Ji nejįsi- 
vaizdavo, kaip galėtų išsisukti iš šios beviltiškos padėties. 

Maksei pritrūko kvapo. Ji duso, ir tai ribojo jos galimy- 
bes Teks rizikuoti. 

Ji iš lėto pradėjo traukti į save orą. Liūtas šoko. Kaip 
žaibas. Jis tiksliai žinojo, kada pulti. Instinktas! 

Maksė klyktelėjo, bet — stebėtina! — tai buvo pykčio, 
įtūžio šūksnis, ne baimės. 

Ji apsisuko greičiau, negu manė galinti, greičiau, nei 
yra tekę anksčiau. 

“Aš vikri kaip ir ta katė", — šmėstelėjo mintis, ji tuo 
patikėjo, meldėsi ir suprato. 

Didžiulė katė sustojo ir galingai pasisuko. Milžiniškos 
jos letenos įsikirto purve. Tarsi sutriko. 

Maksė švystelėjo sparnu palei liūto galvą. Jis atšlijo, bet 
po akimirkos vėl pasiruošė šuoliui. 

Maksė dar greičiau ir plačiau praskleidė sparną. Ir vėl 
švystelėjo, šį sykį grybštelėdama jo nasrus. Sunku apsakyti, 
koks malonumas! Žvėris pasimetė. 

Maksė laimėjo laiko ir, pabėgėjusi kelis žingsnius, pa- 
kilo į orą. Iš įniršio, kad dingsta grobis, liūtas pasileido jai 
iš paskos ir šoktelėjo aukštyn lyg ant sparnų. Nasrai grės- 
mingai taukštelėjo, sugriebdami tiktai orą. 

Maksė palengva kilo, kol pasiekė saugų aukštį. Grįžte- 
lėjusi pažvelgė žemyn į kalnų liūtą ir nusivaipė. 

— Miau, — paerzino ji ir nuskrido tolyn. 


46 skyrius 


MUDU SU KITU NARŠĖME po tankius kalvotus miš- 
kus kažin kur aukštai virš “Peak-to-Peak" greitkelio. “Peak- 
to-Peak", Kolorado 119 kelias bėga į vakarus kalnų papėdė- 
Je esančiais kalvagūbriais ir didžiųjų kalnų prieigomis. Kol 
kas mūsų paieškos buvo bergždžios. Atrodėme lyg pėdsakus 
pametę šunys. 

Man nebuvo tekę nieko panašaus daryti. Mums abiem 
viskas atrodė keistai, o dar keisčiau, kad darėme tai kartu. 

Tačiau atrodėme šauniai. Kitas liko tik su žaliais turis- 
tiniais šortais. Neištvėręs tvankaus karščio, jis jau senokai 


130 


James Patterson 


nusimetė “Dartmouth Law“ firmos marškinėlius. Aš vilkė- 
jau chaki spalvos šortais, savo sėkmę nešančiais treniruočių 
marškinėliais ir buvau apsiavusi kalnų žygio batais. Deja, 
tai nepadėjo. 

Mergaitė juk turėjo kažkur būti, bet kur? Kur aš slėpčiausi, 
Jei tektų ieškotis pastogės? O kaip mąstytų vienuolikos ar dvylikos 
metų mergaitė? 

Dabar man nėra nieko svarbesnio už ją. Visą vaikystę 
praleidau jaunųjų gamtininkų klube, laimėjau Vestinghau- 
so premiją už mokslinius nuopelnus, specializavausi ir bai- 
giau biologijos studijas su pagyrimu, jeigu tik būčiau pano- 
rusi, galėjau studijuoti mediciną ir tapti žmonių gydytoja. 
Dabar aš norėjau žinoti viską, kiekvieną detalytę apie mer- 
gaitę su sparnais. O kas nenorėtų? Kas galėtų atsispirti? 

Maloniai vėsų rytą pakeitė tipiška, karščiu alsuojanti 
vasaros diena. Krepšys, kurį tempiau ant pečių, gana pilnas 
ir sunkus, todėl laukiau akimirkos, kad galėčiau bent trum- 
pai jį nusimesti. 

Kitas lengvai pūškavo šalia, o aš džiaugiausi, kad bū- 
tent dabar nereikia matyti tų mėlynų jo akių. 

Vakar vakare jį pabučiavau, bet mano širdis buvo įaud- 
rinta ir pati liepsnojau nuo to šešiasdešimt dolerių kainuo- 
jančio brendžio. Jis visiškai kitoks nei kiti mano pažinti vy- 
rai, jautresnis, tiktai lig šiol neleidau sau to pripažinti. 

Gal mane paveikė žinia apie jo žmoną ir vaikučius, bet 
norėjau tikėti, kad Kitas toks buvo visą laiką. Antra ver- 
tus, derėtų prisiminti jo užuominą: Jūs nieko apie mane ne- 
žinote. 

— Kaip jums atrodo, — paklausė jis, kai pasiekėme 
aukštesnę kelio vietą, — kurlink dabar eiti? Ar kilo kokia 
idėja? 

Aišku, idėjų netrūko. 

— Balsuoju už pietinį anos kalvos šlaitą, — pasakiau 
aš. — Jei būfiau bėglė, turbūt slėpčiausi ten, iš kur gerai 
matyti tas slėnis. 

— Aną šlaitą? — jis išvertė akis. 

— Nuo čia tik dvi ar trys mylios, — pridūriau. 

Jis aiktelėjo: 

— Tik dvi ar trys? 

Žavingas. Linksmas. Kitas toks ir buvo, bet jo rimtu- 
mas man darė dar didesnį įspūdį. Praėjusį vakarą jis prisi- 
pažino nesąs medžiotojas, bet aš menkai tenutuokiau, kas 
Jis yra. 

— Jeigu labai pasistengsime, ten atsirasime po poros 
valandų, — tariau. — Nepatikėsite. 

— Gerai, gerai, kapitone. Kaip pasakysite. 

— Tai bent narsa, Kitai! Štai kaip buvo užkariauti Va- 
karai! 

Dar po poros valandų klupinėjimo, slysčiojimo ir vin- 
giavimo aukštyn ir žemyn uolėtais šlaitais pagaliau pasie- 
kėme vėjų neužpučiamą šlaito pusę, pagal kurią buvo pava- 
dintas miestelis: Lokių Skardis. 

— Trupučiuką atsikvėpkime, — pasiūliau greta žings- 
niuojančiam, prakaitu apsipylusiam vyriškiui. Neslėpsiu, Ki- 
tui visiškai pritiko prakaitu žvilgantis kūnas. Įtariau, kad 
jis ir pats tai žinojo. Jis — vienas iš tų retai pasitaikančių 
žmonių, kurie atrodo savimi pasitikintys, bet apie tai nerė- 
kia visam pasauliui. Jisai savimi pasitikėjo, bet jo viduje buvo 
ir nuolankumo šešėlis, kuris mane labai traukė. 

— Manęs nereikia lepinti, — pasake Kitas šypsodama- 
sis. — Kaip miesto berniukas, esu visai pakenčiamos formos. 

Nusijuokiau iš jo humoro. “Taip, esi puikios formos, — 
galvojau sau. — Nesvarbu, ar miesto berniukas, ar ne". 

Nutempiau nuo pečių krepšį ir pažiūrėjau į laikrodį. Be- 
veik penkta valanda dienos. Ištraukiau iš krepšio porą apel- 
sinų ir vieną mestelėjau jam. Šveičiau stipriai, bet jis sugavo. 

— Gera reakcija, — pasakiau išsišiepusi kaip kokia kvai- 
lelė iš kaimo. O man visiškai patiko būti neišmanėle šalia 
jo. Jei jau taip, vadinasi, pakankamai juo pasitikėjau. 

Kol mudu godžiai kramtėme sultingus, saldžius apelsi- 

nus, aš dairiausi. Deja, nieko neįprasta nepastebėjau. Vie- 
noje vietoje išgulėta žolė, matyt, briedis miegojo. Žema ola, 
žmogui per maža. Virš mūsų suko ratus grifai. 

Ką aš tikėjausi Čia rasti? 

Mažos mergaitės paukštės gūžtą iš pūkų, lovą su balda- 
kimu ir dar nemažą barbių kolekciją? 

Kitas priėjo prie manęs. Užuodžiau apelsinų ir prakai- 
to kvapą. 

— Frene, — švelniai tarė jis. Išties jo balsas gražus. Ma- 
lonus baritonas. Galėčiau klausytis valandų valandas, tai ir 
dariau praeitą naktį. 

— Na? 

Jis rodė į stačiausią šlaito dalį. 

— Žiūrėkite. Ten aukštai. Ar nieko nematot? 

Pasukau galvą ton pusėn, kur rodė Kito pirštas. 

Tiesiai virš eglių guotelio ir akmenų luitų, aukščiau mū- 
sų, maždaug ties viduriu šlaito, skrido kažkoks didelis ob- 
jektas. 

Ne vanagas. Ir ne grifas. 

Bet kažkas. 

Mergaitė su sparnais! 

Ji sklandė virš mūsų lyg didingas erelis, tik kur kas ge- 
riau. 

— Viešpatie, — Kitas vis kartojo ir kartojo, sekdamas, 
kaip ji suko virš mūsų lėtus, plačius ratus. — Tai realybė. 


47 skyrius 


TAI, KĄ KITAS PAMATĖ, jį sukrėtė, ir pats nesuprato, 
kas tuo metu jį užvaldė: pagarbi baimė ar noras tai paneig- 
ti. Jiedu su Frene leidosi paskui ją, mažą mergaitę, kuri pa- 

žiūrėti atrodė visiškai normali, tik tiek, kad ji turėjo spar- 
nus ir mokėjo skristi. 

Ji skraidė virš jų maždaug penkių šimtų pėdų aukštyje. 

Jie kope į kalvas paskui ją. 

Kartais ropojo uolėtais šlaitais. 

Ir netruko suprasti, jog atstumas tarp dviejų taškų grei- 
čiausiai įveikiamas skrendant. 

Kitas spoksojo į stačią uolą ir stebėjosi, kaip Frenė su- 
gebėjo surasti tinkamą vietą kojai įremti, kai jis regėjo tik 
slidų akmenį ir potencialią mirtį arba geriausiu atveju su- 
laužytus kaulus. Jis užsivilko marškinėlius tarsi šie galėtų 
apsaugoti krentant. 

Jis ne neandertalietis. Kitas nekvaršino sau galvos, kad 
moteris pranašesnė už jį, bet jis atsidūrė gana juokingoje 
padėtyje. Frenė buvo ne geros, bet ypatingos formos. Ji kars- 
tėsi tomis kalvomis, slėniais ir kalnais kaip tikra olimpietė. 

Bendrakeleivei buvo dėkingas, kad ji per daug neaitri- 
na jam širdies. Tiksliau, toji vis stengėsi padėti bei padrą- 
sinti. 

— Nežiūrėkite žemyn, — čiauškėjo. — Žiūrėkite į mane. 

— T tai aš galiu, — atsiliepė jis. — Man visai patinka. 
Dėkui už patarimą. Tikrai padeda. Žiūrėk į Frenę. Daryk kaip 
Frenė. Matote? Frenė nekrenta į prarąją. Tu irgi nekrisi. 

Jis ropštėsi aukštyn ant iškyšos, kur jau stovėjo Frenė. 
Apčiuopė ranka storą šaknį ir nusitvėrė už jos. Kojos pirštu 
susiradęs siaurą plyšelį, įspraudė jį ten. Viskas gerai. 

Ir tada slystelėjo. 

Nuslydo keletą pėdų žemyn uolėtos bedugnės link. O 
ne, Jezau, ne! 

Kitas stvėrėsi už medelio šakos, sulenkdamas jį pusiau. 

Ačiū Dievui, jis išlaikė. 

— Nagi, L. L. Bynai, drąsiau, — šūktelėjo iš viršaus 
Frenė. — Tik atsargiai. Sutelkite dėmesį. 

Sunkiai alsuodamas, bijodamas virsti kruvinos mėsos 
ir kaulų krūva, jis vos vos pasislinko aukštyn. Toks jau yra 

tas Kitas — lengvai nepasiduodantis. Vargais negalais jis per- 
sisverė per iškyšos kraštą. Paprastai šis vyras žodžio kišenė- 
je neieškodavo, bet šią akimirką jam neužteko kvapo jai at- 
sikirsti. 

— Kaip jūs ten mane pavadinote? — pagaliau išspaudė. 

— Apie ką jūs? 

Kitas parepečkojo pirmyn ir atsistojo. Jis nusvirduliavo 
prie Frenės, kuri sėdėjo ant akmens ir trynė kojų pirštus. 
Gražūs pirštukai, ilgi, ploni ir lankstūs. 

— Kodėl mane pavadinote L.L. Bynu? 

Ji pašnairavo į jį ir gūžtelėjo pečiais. 

— Turbūt dėl jūsų drabužių. Jie naujutėliai ir krintan- 
tys į akį, berniuk iš miesto. L. L. Byno tipas. 

— Jūs mane įžeidinėjate. 

Frenė neišlaikė. Ji pasilenkė, susiėmė už šonų ir kvato- 
jo. Per skruostus varvėjo ašaros. Kitas žiūrėjo žiūrėjo į ją ir 
pats prapliupo juoktis, dusdamas, šūkčiodamas, isteriškai 
klykdamas. 

— Buvo visiškai nejuokinga, — pagaliau ištarė Frenė. 

— Žinau, — jis irgi atgavo amą. — Nė pusės tiek nejuo- 
kinga. Užtat dabar — taip. Tik pažiūrėkit į mus. 

Ir vėl užplūdo isteriško juoko banga. 

Pirmoji atsitokėjo Frenė. Atbula ranka ji brūkštelėjo sau 
per veidą. Panaršiusi po krepšį, ištraukė pirmosios pagal- 
bos komplektėlį ir numetė jam. 

— Jūsų pilvas. Kruvini marškiniai. Uūū! Negaliu žiūrė- 
ti į kraują, — juokėsi ji. 

Nė nemirktelėdamas jis patepė įbrėžimą ant pilvo spi- 
ritu. Frenė stebėjo jį labai rimta veido išraiška. Baigęs valy- 
ti žaizdelę, ištarė "uch!" ir nusišypsojo. 

Kitas apsidairė, apžvelgdamas juos supančias kalvas. 

— Aišku, mes jos nepavijome. Ji vėl dingo. 

— Visą laiką galvoju, kas jos tėvai, — pasakė Frenė. — 
Iš kur, po galais, ji atsirado? Kur gyvena? 

Kitas nieko neatsakė. Mirtina tyla. 

Frenė įbedė į jį akis. 

— Palaukit. Jūs kažką jau žinote apie ją, taip? 

Kitas išpūtė orą. 

— Žinojau, kad kažkas vyksta. Aš, aa, aš esu FTB agen- 
tas, Frene. Sakiau jums vakar vakare. Dar ir dėl to aš čia, 
Kolorade. Jau treji metai tiriu šitą bylą. 

Frenė išblyško i1r sulemeno: 

— Kokią? Kokią bylą? Ar aš dabar irgi priklausau bylai? 

— Nekvailiokite, nusiraminkit. Paklausykite. Viskas pra- 
sidėjo — bent aš įtariu, kad prasidėjo — Kembridže, Masa- 
čiusetse. Daktaras, vardu Entonis Peizeris, atlikinėjo eks- 
perimentus, bandydamas paspartinti žmogaus formavimą- 
si, bent taip mes manome. 

— Tai reiškia, kad jis norėjo valdyti žmogaus evoliuci- 
ją, Kitai? Ar tai jūs turite galvoje? 

— Kažkas panašaus. Mes tiksliai nežinome. Aš tiksliai 
nežinau. Peizeris ir jo kruopščiai atsirinkta studentų grupė 
ruošėsi kažkam ypatingam. Įvyko kažkoks persilaužimas. 
Paskui jie turėjo didelių bėdų Bostone. Juos kaltino ekspe- 
rimentavimu su žmonėmis — valkatomis, benamiais, kar- 
tais ir su studentais, kuriems stigo pinigų. Tarkim, tikslas 
pateisina priemones. Jūs turbūt skaitėte apie nedideles la- 
boratorijas, netgi universitetinius mokslinių tyrimų centrus, 
kurie neseniai buvo kaltinami tuo pačiu. Ir armija gerokai 
prikišo nagus. 

— Taip, girdėjau. Visi apie tai girdėjo. Vadinasi, jūs vis- 
ką žinote apie tą gydytojų grupę, kuri paskelbta už įstaty- 
mo ribų. Todėl ir patikėjote manimi, kai papasakojau apie 
tą mergaitę, tiesa? 

— Aš jumis pasitikiu, taškas. Todėl ir patikėjau. Gal da- 
bar ir manimi trupučiuką pasitikėsite? — galiausiai paklausė 
Jis. — Sutarta? 

— Čia įsirengsime stovyklą nakčiai, — atsakė Frenė. 

Kai prireikdavo, ji tapdavo labai kieta. Bet jam tai pa- 
tiko. 

MAN REIKĖJO VISKĄ APGALVOTI, nors ir jutau, kad 
tai, ką Kitas jau pasakė, mane tenkina. Aišku viena, aš juo 
pasitikiu. Man patiko jo akių išraiška. 

— Einu į maisto parduotuvę, — pasakiau, traukdama į 


netoliese esantį mišką. — Ką užsakysite parnešti? 
— “Denver Post", “M84-M" su žemės riešutais, “ Pro- 
zac", — juokėsi jis. 


— Jūs atsakingas už laužą. 

Kitas linktelėjo galvą, išleido kažkokį urvinio žmogaus 
garsą ir vėl nusišypsojo man ta savo patentuota šypsenėle. 
Neatsistebėjau, kaip mes taip puikiai sutariame. 

Beveik už šimto jardų nuo stovyklos čiurleno upelis. Aš 
pritvirtinau valą prie meškerės, kurią nešiojuosi krepšyje. 
Upelis tyško ir putojo, virsdamas nuo uolų. Jis sūkuriavo, 
sudarydamas mažą tvenkinėlį, kurį buvau aptikusi kažkada 
anksčiau. Gal kai vaikštinėdavome su Deividu. 

Netoli upeliūkščio radau riebių sliekų. Vieną užmoviau 
ir užmečiau meškerę į tamsų vandenį. Ėmiau laukti, kol at- 
plauks vakarienė. 

Jau po kelių minučių ištraukiau normalaus dydžio mar- 
gą upėtakį. Nuėmusi žuvį, palikau ją vandenyje ir vėl pa- 
ruošiau meškerę. Žuvis tebuvo kokių keturiolikos colių, bet 
paskui per pusvalandį kitos nesugavau, 0 jau ruošėsi temti. 

Vakarienei turės užtekti ir tokio upėtakio. Į krepšį dar 
buvau įsimetusi porą pomidorų ir bulvių, taigi ne taip ir 
prastai. 

Kažkoks antgamtiškas, matyt, šeštasis jausmas kuždė- 

jo, jog mergaitė yra netoliese. Kai ji buvo pasirodžiusi, el- 
gėsi taip, lyg mus erzintų, o gal norėtų atvesti čia. Kodėl? 
Gal norėjo, kad ją surastume? O gal ką nors parodytų? Bet 
ką? Kur ji įsikūrusi? Kaip gyvena? O gal nori atskleisti ko- 
kią paslaptį? 

Ištraukusi upėtakį iš vandens, greitai užmušiau jį akme- 
niu, pripildžiau gertuvę ir patraukiau atgal į stovyklavietę. 

Aš radau Kitą kur palikusi. FTB agentas. Atvykęs čia tir- 
ti svarbios bylos, apie kurią kalba nenoriai. Na, kažkas gal 
ir gali čia slėpti laboratoriją. Apkvaišę nuo narkotikų hi- 
piai jau kažin kiek metų slepiasi šiose kalvose. 

— Puikus laužas, — įvertinau. Jis buvo tikrai nuostabus. 

— Ir įkurtas be degtukų. 

Jis jau buvo susiradęs bulves ir dabar jas kepė žarijose. 
Šeimos žmogus, tai bent! Įteikiau jam gertuvę su vandeniu 
ir parodžiau žuvį. Kitas net švilptelėjo iš pasitenkinimo. Lau- 
kinių kraštų gyventoja, tai bent! 

Aš pasidėjau žuvelę ant plokščio akmens ir ėmiau do- 
roti šveicarišku kareivišku peiliu. Šalia laižėsi Kitas, todėl 
neištvėriau: 

— Gal ir galėčiau su jumis pasidalyti savo žuvele, bet 
yra viena sąlyga. 

Jis pastatė ausis. Ir vėl įjungė tą savo šypsenėlę. Bent 
Jau pralinksmėjo. 

— Jūs man papasakojate plačiau, kas vyksta, tik be jo- 
kių užuolankų, ir gaunate pavalgyti. 

— Puiku, — atsakė jis. — Jūs nugalėjote, daktare O'Nyl. 
Bet prieš pradedant šneką, turiu pusę žuvies pamatyti ant 
savo lėkštės. 

— Sutarta, — pasakiau aš. 

Sudėjau upėtakio gabalus į keptuvę, o šią — ant žėruo- 
jančių žarijų. Pasklido nuostabiausias aromatas, net seilės 
tįsO. 

Aš priėjau prie sėdinčio Kito ir pati įsitaisiau šalia, kad 
geriau matyčiau visą vaizdą. Tarsi davus ženklą, ėmė leistis 

saulė. Dangų nuspalvino gelsvai rausvi, tamsiai violetiniai 
ir geltoni gaisai, sakytum kas brūkštelėjo teptuku. 

— Velniai rautų, — sušnabždėjo Kitas. — Aplink Bos- 
toną niekada nieko panašaus neišvysi. 

Man pakuteno savimeilę, tarsi pati būčiau nutapiusi šį 
saulėlydį. Bent jau ta akimirka buvo tikrai didinga, iš tiesų 
stulbinanti. Neapsakomas žavesys... 

Žuvis iškepė labai greitai. Aš išėmiau bulves iš žarijų, 
supjausčiau pomidorą. Kitas išdėliojo viską ant lėkščių. 

Mes abu valgėme, sėdėdami prie savo vakarienės stalo 
ir grožėdamiesi kvapą gniaužiančiu vaizdu. Kalbėjome ty- 
liai, bet beveik be perstojo. Žuvies kaulus sumetėme į laužo 
pelenus ir ėmėme gurkšnoti karštą kavą. Kaip pažadėjęs, 
Kitas pradėjo pasakoti, ką žinojo. 

Jis pakartojo tai, ką jau buvo minėjęs anksčiau, ir dar 
kai ką pridūrė. Pasakojimas buvo gal kiek paviršutiniškas, 
bet, sakė, kitaip negalįs. Dabartinė krizė kilo biologinėje 
laboratorijoje, kuri pakliuvo į juoduosius sąrašus. Devinto- 
jo dešimtmečio pabaigoje. Pradžią davė Masačiusetso tech- 
nologijos instituto studentai ir keletas profesorių. Tuomet 
jie tikrai eksperimentavo su žmonėmis. Radikaliajai grupei 
vadovavo žmogus, vardu Entonis Peizeris. Kitui pasakiau, 
Jog nesu tokio girdėjusi — pavardę būčiau prisiminusi. Be 
to, tarp mano pažįstamų nebuvo nė vieno, kuris atitiktų Ki- 
to apibūdintą žmogų. 

— Jie apkaltinti Bostone, bet policijai nepavyko nieko 
rimta įrodyti. Grupė persikėlė į San Franciską, paskui į Niu 
Džersį, buvo trumpam stabtelėję Anglijoje, turbūt kad gau- 
tų finansavimą iš Europos. Paskui vėl grįžo į Bostoną. 

— Kai jie pasirodė Bostone antrą kartą, aš juos pričiu- 
pau, bent jau taip maniau. Jie eksperimentavo su benamiais, 
kurie sirgo mirtinomis ligomis, kaip jie mane tikino. Kelis 
pasiuntė į aną pasaulį greičiau negu priklausė. Kažkokiu 
būdu visi, kas buvo į tai įsipainioję, sugebėjo išsisukti, radę 
sau laiduotojus. Paskui jie dingo nuo žemės paviršiaus. 

— Iki šiol? 

— Kažkas iš tos grupės susisiekė su vienu kitu buvusiu 
bendradarbiu. Gal jie visą laiką palaikė ryšius? Kad ir kas 
ten veikė, manau, juos užsipuolė dėl moralės ir etikos pa- 
žeidimų. Nesuprantu kodel. Na, bet iš karto, kai su jais bu- 
vo susisiekta, daktaras Džeimsas Kimas iš San Francisko ir 
daktaras Hykinas iš Kembridžo mirė Masačiusetse. Jie iš tik- 
rųjų nemėgsta liudininkų, Frene. Ir jie kruopštūs, tai bū- 
dinga mokslininkams. 

Man tai visiškai nepatiko, bet esmę supratau. 

Staiga Kitas nutilo. Jis žiūrėjo į vieną tašką, kur saulė 
jau skendo už horizonto. Žinojau, jog ne viską pasakė. 

Kad ir kaip būtų juokinga, savotiškai įdomu ir keista, 
supratau, jog viskas, kuo gyvenau lig šiolei, pasibaigė. Bū- 
tent taip! Man patiko žiūrėti į jo ryžtingą veidą, stiprius, 
tarsi ištekintus skruostikaulius, smakrą. Ir švelnumą akyse. 
Neprisimenu, kad būčiau ką nors panašaus jutusi anksčiau, 
netgi Deividui. Galėjau apie tai postringauti, kiek telpa, bet 
Kitas Harisonas mane traukė. Traukė, o gal aš jau pakilau 
ant sparnų? Kažin. 

— Ir tai viskas, ką žinote? — paklausiau jį. — Prisie- 
kiate? 

— Tai viskas, ką aš galiu patvirtinti, Frene. Kaip tik tiek, 
kiek skolingas už pusę upėtakio. 

— Gerai, viskas sąžininga. Kaip tas įbrėžimas ant jūsų 
pilvo? — pasiteiravau aš. 

— Žaidžiau regbį Šventojo Kryžiaus koledže, vėliau — 
Bostono ir Kolumbijos apygardos žemiausioje lygoje. Ma- 
nau, ištempsiu. 

Susiraukiau dėl tokios kieto vyruko pozos. 

— Ar bent užtepėte antiseptiko? 

— Ten nieko baisaus, daktare. Tai tik įbrėžimas, nu- 
brozdinimas. 

Žemę gaubiančiose sutemose tai šen, tai ten žybčiojo 
jonvabaliai. Kažkada nemažai žinojau apie jonvabalius, da- 
bar vargu ar ką nors prisiminčiau. Mano mintys klajojo po 

auksinių plaukučių kuokštelius ant Kito krūtinės ir įbrėži- 
mus lygutėlėje odoje. Vis dar menu jo lūpų švelnumą ir leng- 
vą jų prisilietimą. 

Pati save kaitinau. Jis kaitino mane. O varge! 

Po ranka nebuvo jokio pasiligojusio žvėrelio, į kurį ga- 
lėčiau nukreipti dėmesį, nebuvo nei ką valgyti, nei kita ko 
nusigriebti. Praverstų ir cigaretė, nors nerūkau. Arba laše- 
lis gėrimo. 

— Manau, reikėtų jį apžiūrėti, — pagaliau prabilau. 
Kažkodėl pasakiau tai pašnibždomis. 

Nesitikėjau, kad jis teiksis atsakyti. Sėdėjo toks tylutė- 
lis. Kitas atsikrenkštė. 

— Ar tai Įeina į mediko pareigas? — paklausė jis. 

— Ne. Į bendrakeleivio pareigas, — vos išlemenau aš. 

— Gerai, — atsakė jis. — Atsiduosiu jūsų puikioms ran- 
koms. "Tuoj nusivilksiu marškinėlius. 

— Gerutis. 

Jo mėlynos akys vėl sužybsėjo. 

— Daktare O'Nyl? Ar jūs ką tik pasakėte "gerutis"? 

— Galite mane vadinti Frene. Jau sakiau. Taip, aš pa- 
sakiau "gerutis". 


49 skyrius 


MAKSĖ JUODU STEBĖJO iš saugaus nuotolio, bent ji 
tikėjosi, kad yra saugi. Jos mintys lėkė maždaug milijono 
mylių per valandą greičiu. 

Karštos ašaros liejosi veidu, ir jai niekaip nesisekė jų 
sustabdyti. Vengė parodyti bet kokį silpnumą, jai beveik vi- 
sada pavykdavo, bet tiek daug nutiko per tokį trumpą lai- 
ką... Ji juk bėgo. Ne, ji skrido! 

Maksė žinojo, kad kvaila verkti, bet ašaros pačios ver- 
žėsi. Niekaip neišėjo iš galvos matytas vaizdas. Ji nustėro, 
pamačiusi, kaip akmuo kerta tai vargšei žuvytei per galvą. 
Ta gydytoja visa tai atliko šaltakraujiškai. Ji tokia pati, kaip 
ir tie Mokykloje. Bejausmiai, bejausmiai, bejausmiai. 

Kaip ji galėjo užmušti žuvį? Ją užmigdyti? 

Juk gyvas padaras. 

Gal turėjo vaikučių ir kokią jaukią vietelę kur gyventi 
tame gražiame upelyje? 

Dabar ji negyva, nes gydytoja ją užmigdė. 

Maksė sėdėjo ant šakos, drebėdama ir tyliai verkdama. 
Šiame pasaulyje ji niekuomet nebus saugi, ji tokia vieniša ir 
liūdna. Ir taip pasiilgo Metju, kad net nenorėjo apie jį gal- 
voti. Pasaulis už Mokyklos ribų buvo išties toks baisus, kaip 
dėdė Tomas ir kalė jai į galvą. Tik jis neapsakė nė pusės tų 
baisumų, kuriuos ji patyrė per kelias praėjusias dienas. 

Dabar bent jau susirado saugią vietą čia, aukštai, iš kur 
matyti tas vyras su moterim ir jų treškantis, liepsnojantis 
laužas. Nors ir sunku pripažinti, kepamos žuvies kvapas buvo 
baisiai gardus. Jos pilvukas urzgė, primindamas, kaip se- 
niai buvo kas nors į jį įdėta. 

Būtų gera su kuo nors pasikalbėti... 

Moteris gydytoja ir jos draugas sėdėjo ant kalvos kraš- 
to ir stebėjo saulėlydį. Besileidžianti saulė atrodė gražiai, 
lyg kartu sumaišyti apelsinų marmeladas ir vynuogių dre- 
bučiai. V-A-L-G-I-S, — pagalvojo ji. D-R-E-B-U-Č-I-A-I. Sė- 
dėdama čia ir žiūrėdama, kaip ir jie, į saulėlydį, jautėsi lyg 
būtų drauge su jais. O gal ji neteisingai apie juos galvoja? 
Ar tie Žmonės jai padėtų, jeigu prieitų prie jų ir gražiai pa- 
prašytų? Būtų gera, jei taip pasisektų. Bet ne. Ji žino ge- 
riau. 

Ji sekė tą vyrą ir moterį, kaip jie sėdi ir kalbasi prie 
laužo. Jos akimis žiūrint, jiedu vienas kitam patiko. 

Maksės mintys apie tą moterį gydytoją buvo prieštarin- 
gos. Taip norėtų ja pasitikėti. Taip patarė instinktas. Tik ar 

galima tikėti tais visais lipšniais, raminančiais žodžiais: "Ne- 
bijok, aš tau nieko bloga nepadarysiu"'? 

Paskui pora valgė vakarienę. Maksė alpo iš alkio. Ji gir- 
dėjo juos kalbant ir juokiantis, net sugavo keletą žodžių: 
“..„krislas akyje... virš kalvos... antiseptikas...". 

Ją labai traukė atsisėsti prie jų ir suvalgyti bent keptą 
bulvę. Bulvės irgi gyvi padarai, bet ji kaip nors save įveiktų... 

Ji pasviro į priekį, kad geriau įžiūrėtų, kad geriau juos 
matytų. Kas ten dabar darosi? Ką jie veikia? 

Pro medžių šakas ji pamatė, kaip gydytoja priėjo prie 
jo ir prisėdo šalia. Ėmė jį nurenginėti, pradėjo nuo marški- 
nių. Tas vyras didesnis už gydytoją, jis ją parvertė! Ką jis jai 
daro? 

Jis atsigulė ant tos gražiosios gydytojos, O ji jo nenu- 
stumia, nesipriešina. Jie juokiasi, šypsosi, paskui pradėjo 
bučiuotis. 

— Jie poruojasi, — sušnibždėjo Maksė. 


50 skyrius 


PASIĖMUSI PIRMOSIOS PAGALBOS KREPŠĮ, aš atsi- 
klaupiau prie Kito. Atsargiai atsegiau marškinių sageles. Vie- 
na saga buvo visai prie pat juosmens, todėl turėjau išpešti į 
kelnes sukištus marškinius. Jis krūptelėjo, kai medžiaga 
brūkštelėjo per nudrėkstą odą. 

— Atsiprašau, — tariau aš. — Atsiprašau. 

— Viskas gerai, Frene. Išgyvensiu. 

Mačiau, kaip laužo atspindžiai žaidžia ant stangrių jo 
krūtinės raumenų ir šviesių garbanėlių kilime. Negrabiai 
paėmiau tepalėlio tūbelę ir vos neišmečiau iš rankų. Dang- 
telis nulėkė ant žemės. 

Išspaudusi ant pirštų gydomojo tepalėlio, atsargiai pri- 
liečiau prie jo kūno. Nesąmonė. Virpa pirštai! Girdėjau sa- 
vo pačios kvėpavimą, mano ausims jis pasirodė per garsus, 
bet sukaupiau dėmesį į tai, ką darau. 

Aš visiškai apstulbau, kai Kitas švelniai suėmė man už 
riešo. 

— Užgavau? — paklausiau. 

Jis papurtė galvą. 

— Ne, bet tu mane žudai, Frene. 

Laisvąja ranka Kitas apglėbė mane per liemenį ir vie- 
nu kilstelėjimu parvertė aukštielninką į žolę 1r pušų spyg- 
lius, o pats pusiau užgulė. Jis stiprus, sveria gal kokius šim- 
tą aštuoniasdešimt svarų, bet ir švelnus. 

Mano rankos pačios stipriai apsivijo jo kaklą. Jis mane 
prisitraukė, priglausdamas taip, kad jutau jį visą prie savo 
šlaunų. Nebuvo nei baimės, nei tuo labiau abejonių. Žino- 
ma, nustebau, apstulbau, bet viskas galų gale paaiškėjo. 

Aš laukiau jo lūpų, kurios atsidavė man taip saldžiai, 
taip gaiviai, kaip ir įsivaizdavau. Buvau ištroškusi šito, sū- 
raus jo skonio, jo rankų prisilietimo, neskustos barzdos 
šiurkštumo. Aš net neįsivaizdavau, kad galiu taip stipriai jo 
geisti. 

Kito ranka švelniai perbėgo per mano krūtis, bet tarp 
mūsų buvo per daug medžiagos. Aš vos atpažinau savo pa- 
čios aimaną. Bandžiau padėti jam mane nurengti. Tempiau 
nuo savęs palaidinukę. Puoliau prie jo šortų. Kaip seniai 
mane buvo apėmęs toks jausmas... 

Nuoširdžios ir svarbiausia atviros jo akys šiltai žvelgė į 
mane. Man pažįstamas tas žvilgsnis, jis atskleidė jo jausmus 
man, iš jo supratau, kad jį jau pamilau. Mane pervėrė žai- 
bas, o aš jo net nepastebėjau. Neįtariau ir nenumaniau, kad 
taip gali atsitikti. Tai baugino, bet ir nepaprastai jaudino. 

Dvejus metus trukęs liūdesys ir savęs tramdymas supleš- 
kėjo per vieną akimirksnį. Jutau jo pirštus ant savo diržo, 
timptelėjimą, kad atsileistų sagties liežuvėlis. Išgirdau savo 

šortų užtrauktuko žvilgtelėjimą. Aš laukiau, kad taip atsi- 
tiktų. Tirpau, pasirinkau. 

Jis nutempė mano šortus žemyn iki kelių, pajutau, kaip 
vėsus oras lyžtelėjo šlaunis. Suvirpėjau ir mėgavausi šia aki- 
mirka, mūsų pirmuoju kartu, tokiu staigiu, tokiu stulbinan- 
Čiu. 

Aš apčiuopiau jo diržą. Kietą, tvirtą odą. Grūmiausi su 
sagtimi ir išgirdau Kitą šaukiant mane vardu. Suvirpėjau 
nuo jo balso ir geidžiau, kad jis tuoj pat mane paimtų. 

— Frene, Frene. Palauk. Sustok. 

Palauk? Sustok? 

Prisiverčiau pažvelgti Kitui į veidą. Tarsi kas būtų įjun- 
gęs galingas, ryškias šviesas. Sumirksėjau. Palauk? Sustok? 

— Mes abu išėjom iš proto, — sunkiai alsavo jis. — Aš 
nežinau, kur būsiu ateinančią savaitę. — Jis giliai atsiduso. — 
Net nežinau, kur būsiu rytoj. 

Aš norėjau pasakyti — tai kas? Nepasakiau, nes paju- 
tau vos pakeliamą liūdesį. Viena mažytė smegenų dalelytė 
dar mąstė protingai. Ji pasakė man, kad su Kitu nesimylė- 
siu ir kad nelengva bus tai išgyventi. Nepamiršiu nei šios 
nakties kalnuose, nei jo. 

Aš linktelėjau galvą. 

— Gerai, — pasakiau. 

— Gerai? 

— Gerai. Tu teisus. Aš pamečiau galvą. Liaukimės, kol 
dar nepadarėme didžiulės klaidos. 

— Atleisk, — kalbėjo jis man į plaukus. Ir vėl atsiduso. — 
Aš tikrai to noriu. Man taip gera su tavimi. Tik kad... 

Pirštu užspaudžiau jo lūpas. 

— Nereikia, — tariau. — Ilgai sėdėjome apsikabinę — 
tol, kol aprimo širdys. Ir aš lioviausi tirpti. Beveik. 

Mes dar kartą pasibučiavome, šį kartą švelniau, civili- 
zuočiau. Gal kad įtvirtintume, jog galime likti draugai? Pas- 
kui atsistojau ir užsitempiau šortus. 

Krūvoje susiradau miegmaišį ir nusitempiau jį kuo to- 

liau nuo laužo. Ar gali būti, kad po tokio nuostabaus jaus- 
mo staiga taptų taip nepakeliamai bloga? 

— Frene, — ištarė Kitas. 

— U? — sušnabždėjau aš prikimusiu balsu. — U? 

Aš dvejojau. Netardama nė garso, papurčiau galvą. Tur- 
būt mano išdidumas reikalavo tam tikro atstumo. Sustok? 
Palauk? 

— Ateik, — neatlyžo jis. — Prašau. Aš FTB agentas, 
nepamiršai? "Tu civilis asmuo. Aš turiu šautuvą. Tol, kol aš 
matysiu tave šalia, tu būsi saugi. 

Ach. Vis dėlto jis turi šautuvą. 

Teprasmenga visa mano veterinarijos doktorantūra! Pa- 
miršk, kad esi greitesnė už jį kelyje ir vikresnė kalnuose ir 
kad šimtą kartų esi miegojusi tokiuose kalnuose be ginklo 
ir viena. Čiupusi miegmaišį, nusinešiau pas jį ir pasiklojau 
šalia. Padariau, kaip prašė Kitas. 

— Atleisk, — išgirdau jo šnabždesį prieš nugrimztant į 
miegą. — Labai atsiprašau. 

La-abai kilnu iš tavo pusės, Kitai. 


51 skyrius 


KITAS NEPATIKĖJO SAVO AKIMIS. Vaikai skraidė. Jie 
abu atrodė tokie gražučiai ir laisvi lyg angeliukų pora. 

Jie kartu grakščiai išrietė kilpą. Staiga jį suėmė baisus 
nerimas, jog jie gali nukristi, praradę šią Dievo malonę. Vai- 
kai buvo šimtų pėdų aukštyje, kur pakyla kai kurie nedideli 
lėktuvai. 

Jis apsidairė, akimis ieškodamas Frenės, bet jos nesi- 
matė. Nežinia, kur ji buvo dingusi. 

Ėmė rėkti, tikėdamasis, jog vaikai jį išgirs. 

— Maiklai, Tomai! Leiskitės žemyn! Leiskitės, nes gali- 
te nukristi! Čia tėvelis. Tėvelis nori, kad leistumėtės žemėn. 

Kur tau jie girdės iš tokios aukštybės ir tolybės! 

Ir tada abu jo berniukai ėmė smigti žemyn, kristi tarsi 
akmenys. 

Jie neturėjo sparnų. Smigo laisvu kritimu. 

Kitas norėjo išgelbėti abu sūnelius, bet sugauti galima 
tik vieną. Jam reikia rinktis, bet tai neįmanoma. Jis privalo 
pasirinkti vieną sūnų. 

Jis matė, kaip Maiklas su Tomu tėškėsi į žemę. Jis neiš- 
gelbėjo nė vieno. Iš kažkur atsirado pirmosios pagalbos ma- 
šinos, Rodos salos policijos automobiliai, sudužusio mažo 
lėktuvo liekanos. 

Kitas buvo ten, košmariškoje aviakatastrofos vietoje. Įsi- 
brovęs į teberūkstantį lėktuvą, landžiojo tarp sulaužytų, su- 
klypusių sėdynių, tarp negyvų keleivių. 

Jis surado savo berniukus ir žmoną tarp baisių skevel- 
drų. Švelniai juos palytėjo, netikėdamas, kad jie žuvo. 

Ir tada Kitas pabudo. Aušo, dangaus mėlynės pakraš- 
čiai jau dažėsi švelnia gelsvai rausva spalva. Jis Kolorade. 
Kalnuose. 

Virš jo palinkusi Frenė O'Nyl. 

— Ššš, — tylutėliai kalbėjo ji. — Ji ten, aukštai. Aš ją 
matau. 


52 skyrius 


MAKSĖ SMARKIAI KRŪPTELĖJO ir pabudo. 
Ji nesuprato, kiek praėjo laiko, bet aišku, kad buvo 
užmigusi. Ir vėl rytas. Jos veidukai sudrėkę, ji drebėjo 

nuo vėsumos, tvyrančios kalnuose nuo saulėlydžio iki sau- 
lėtekio. 

Vėl pasijuto mažytė, vieniša ir visų apleista tuose kal- 
nuose. Ji pasiilgo Metju ir netgi truputėlį tos bjaurios, ne- 
kenčiamos Mokyklos. 

Ne! Negaliu taip galvoti. Neturiu imti elgtis kaip kokia nevy- 
kėlė. Nevykeliai bralošia! — šnekėjo ji sau. — Aš ne nevykele. 

Maksė kilstelėjo ranką, norėdama brūkštelėti sau per 
skruostą, bet pasijuto, tarsi būtų užklota voratinklių. Fui! Ji 
stumtelėjo tą įkyrią, kibią bjaurastį, bet ši tik šiek tiek paki- 
lo, o nuo veido neatstojo. 

Kas čia? Kas darosi? Ji plačiai atsimerkė. O Dieve! 

Virš jos palinkę kažkokie siluetai. Žmonės! Nežinia, 
kiek jų! 

Jie užstojo jai saulę, todėl taip greit ir nesusigaudė, kas 
čia darosi. Kai pamatė, įtraukė į plaučius oro ir suklykė. 

Ji spiegė lyg skerdžiama! Jie išsigando. Tie šešėliai ati- 
tolo, ir ji įžiūrėjo moterį gydytoją su tuo vyru. Jie prisėlino 
prie jos, kai ji miegojo. Niekšai! Bjaurybės! 

Maksė vėl suklykė taip, kaip gyvenime jai dar neteko 
rėkti. Mintys pynėsi, ji tik vanojo ir vanojo tinklą kaip lau- 
kinė. Bet daužymas negelbėjo, virvė tik dar labiau plaikstė- 
si 1r kabinosi už pirštų, sparnų, kojų, pėdų. 

Dievedievedieve, kas čia dabar? Ką daryti? Reikia dingti! 

Jie buvo užmetę ant jos kažkokį stiprų tinklą, naudoja- 
mą žvėrims. Jie ją sugavo! Bjaurybės! 

Mergaitė raitėsi ant žemės, kol stipriai atsitrenkė į dre- 
bulės žievę. Pabandė atsistoti ant čežančių, traškančių la- 
pų. Ji verkė ir spiegė, pašėlusiai plakdama sparnais, užsi- 
gaudama pati ir stengdamasi užgauti tuodu. Deja, nesise- 
kė. Jie gudrūs, juk jie žmonės. 

Gydytoja kažką jai sakė, bet ji negalėjo, nenorėjo gir- 
dėti nė vieno žodelio. 

Ji nesileis, kad ją užmigdytų! Dabar nebasiduos! Nebus to- 
kia žiopla! 

Vyras tiesė į ją ranką, bet Maksė nubloškė ją šalin. Tren- 
kė stipriai, nes prisiminė, kaip dėdė Tomas ją čiupdavo, kai 
norėdavo priversti elgtis taip, kaip jis pageidavo. 

Vyras vėl ištiesė ranką. Apsimetė, kad tiesia ta krypti- 
mi, o griebė iš kitos pusės. Gudrus pasalūnas! 

Jis norėjo ją nutverti ir įveikti! Kando jam į ranką, tik- 
rai įkando ir išgirdo jį nusikeikiant. 

Ji stipriai spyrė. Nepataikė. 

— Ramiai, — kalbėjo jis, — tik ramiai. Jėzau, ji stipri, 
Frene. 

Jo ranka vėl tiesėsi, priartėjo prie veido, siekė jos spar- 
nų. 

Jos mintyse buvo tik dėdė Tomas. Vaidenosi jo niekin- 
gas veidas. Uch! Uch! 

Maksė užsidengė galvą, susilenkė, susigūžė į kamuoliu- 
ką, bet išlįsti iš to baisaus tinklo nepavyko. Tinklas krito 
didžiulėmis klostėmis ant jos, rodės, jam nėra nei galo, nei 
krašto. 

Ak, padariau baisią klaidą. Man nereikėjo jų sekti. Nereikė- 
jo Wlseėtis. 

Gydytoja ją kalbino. Bent jau bandė. Tipiška niekinga 
gydytoja. Jie visada tokie geručiai, šneka tik pašnibždomis, 
taip švelniai, taip lengvai meluoja. Lygiai kaip dėdė Tomas 
ir kiti šliužai. 

— Viskas bus gerai. Prašau, pasitikėk mumis. Prašau, 
mieloji. Mes nieko bloga tau nedarysime. 

Melagiai! Jūs jau darote. MAN JAU SKAUDA! 

Šį kartą Maksė suklykė netgi garsiau. Jokių žodžių, vien 
klyksmas! 

Jos balsas, atsimušęs į kalnus, sugrįžo atgal ir tarsi ty- 
čiojosi iš jos. 

Taip neteisinga. Žiauru! 

Gydytoja vis taikėsi prisigretinti. Maksė matė, kad ji kaž- 
ką gniaužia rankoje. Ne šautuvas, bet ir ne geresnis daik- 
tas. 

Ne, daug blogesnis. 

Ji žinojo, kas tai. 

Adata! 

Makses jie neužmigdys! 

NE! NE! NE! TRAUKITĖS NUO MANĘS! ĮKĄSIU! 
UŽMUŠIU! 

Įbedusi akis į gydytoją, sutelkė žvilgsnyje visą neapy- 
kantą ir nuožmumą, kiek tik jo radosi mažame jos kūnely- 
je. Nukreipusi akis į vyrą, pamatė, kaip jis eina, tykina už 
jos. Maksė pasimetė, nežinodama, į kurį žiūrėti, kuris iš jų 
pavojingesnis. 

Vėl grįžtelėjo į gydytoją. Paskui į vyrą. Vis sunkiau se- 
kėsi stebėti jų judesius. 

Gydytoja ėmė šaukti: 

— Pargriauk ją, Kitai. Dabar! 

Maksė norėjo šauktis pagalbos, bet atsiminė, kad nie- 
kas neateis. Niekas niekur jai nepadės. Nebent tik Metju. 
O Viešpatie, kur jos drąsusis broliukas? 

Ji įkvėpė giliau ir prasižiojo rėkti. Riksmo nepasigirdo. 


53 skyrius 


MES SUGAVOME MERGAITE “voratinkliniu" tinklu, 
tiksliau, dviem. Tokius tinklus naudoja, gaudydami dide- 
lius laukinius paukščius žiedavimui. 

Tinklas toks lengvutis, kad beveik nepažeidžia sparnų, 
neišpešioja plunksnų. Neveržia, tiktai labai lengva jame su- 
sipainioti. Jame gali tik blaškytis. O ji ir blaškėsi! 

Jau maniau, kad mane ištiks trečias — O gal tai jau ket- 
virtas? — infarktas per dvi pastarąsias dienas. 

Dabar jau galėjau pasiekti mergaitę. Greitai ištiesiau 

ranką ir ją paliečiau. Tvarka, ji tikra. Ji gyva. Iš kūno ir 
kraujo, ką tik paliečiau jos stebuklingą sparną. Po sparnais 
kažkokiu būdu buvo išaugusios rankos. Ji turėjo dvigubas 
galūnes, kurios atrodė ir funkcionavo normaliai. 

Mergaitė nepavargo, 0 aš — priešingai. Ji ir toliau įnir- 
šusi daužė tinklą. Aplinkui skraidė gražiosios baltos ir si- 
dabrinės plunksnos, ir jau ėmiau būgštauti, kad ji nesusi- 
žeistų. Belaisvė jau įniršo. 

— Viskas bus gerai, — pasakiau aš. — Mes tau nieko 
bloga nedarysime. Aš gydytoja. Viskas gerai. 

Arba ji manęs nesuprato, arba netikėjo mano žodžiais, 
nes vėl siaubingai išsižiojo ir visa gerkle suklykė. Dar nėra 
tekę girdėti tokio klyksmo: šauksmas veriantis kaip Žvėre- 
lio, bet su žmogiška gaida, tarsi ruonių ar banginių patelių, 
kai jų šeimoms iškyla pavojus. 

Įdomu, ar ji turi žmogaus gerklas, o gal paukščių gies- 
mininkų čiulbėjimo organus be balso stygų — tai tėra mai- 
šelis kvėpuojamosios gerklės apačioje. Išstumdamas orą, jis 
susitraukia. Gal aš kaip tik tai ir girdėjau, kai ji išpūtė orą 
visu stiprumu? 

Labai norėjau užsikimšti ausis. Užtat mano akims vis 
buvo negana. 

Kaip ir maniau, viskas jos, na, žmogiška, tik proporci- 
jos nestandartinės. Akys apvalios, nepaprastai įtemptos, at- 
rodė protingos arba bent fokusuotos. Šviesiai geltoni plau- 
kai, gana ilgi, laisvai krentantys žemiau pečių. Ir kai kurios 
plunksnos buvo šviesiai geltonos — tai visai natūralu, nes ir 
plunksnų, ir plaukų sandaroje yra tos pačios medžiagos — 
keratino. 

Kol godžiai rijau ją akimis, mergaitė kumščiavo Kitą. 

Galėjau gerai apžiūrėti tas paslaptingas, tikrai nuosta- 
bias galūnes. Jos buvo raumeningos ir prijungtos prie kūno 
lygiai taip pat, kaip žmogaus rankos, tiktai dalis nuo alkū- 
nės iki riešo trumpesnė. Pirštai ilgesni, padengti plunksno- 
mis iki pat paskutinio narelio. 

Nes jie pritaikyti skristi, Frene! 

Jėzau, Jėzau. Tikras stebuklas. Nerealu, bet ji — prieš 
pat akis. Kaip tai galėjo atsitikti? Kaip ji čia atsirado? O aš? 

Gražiųjų sparnų plunksnos buvo baltutėlės, tik aušros 
spinduliai išryškino melsvą ir sidabrinį tonus. Mane apėmė 
keistas jausmas — lyg imčiau jai pavyduliauti. Ji tokia gra- 
žutė ir dar taip nepaprastai apdovanota. 

Ji sugeba tai, apie ką mes galime tik pasvajoti: mažoji 
mergaitė gali skraidyti. Dėl Dievo, kaip tai atsitiko? Gal ji 
stebuklinga? Angelas? Ne. Angelai gali dingti, išsilaisvinti 
iš tinklo. 

Suskubau nutraukti tokias mintis ir užgniaužti ekstazę. 
Tam netinkamas nei laikas, nei vieta. 

Mergaitę apėmusi panika. Ji gali susižeisti sparnus, ga- 
li prasidėti šokas. Esu mačiusi kaip iš išgąsčio miršta gyvū- 
nai — turbūt plyšdavo širdis. 

Kai Kitas bandė ją paliesti, buvo aiškiai matyti, jog ją 
baugina artėjanti jo ranka. Kai aš pabandžiau tą patį, ji iš- 
sigando, bet ne taip paniškai. Tai kažką reiškia, bet ką? Gal 
vyrai ją įbaugino? Kur? Kas? 

— Būk prie tinklo, — įsakiau Kitui. — Būk prie jos. 

Kiek įkabindama nulėkiau į stovyklą. Turiu apraminti 
sparnuotąją mergaitę, bet vienas Dievas žino, kaip man pa- 
vyks pataikyti adatą į veną. Vienas Dievas žino, tik ne aš. 

Grįžusi radau tą pačią padėtį: siaubas, isterija, mergai- 
tės veidukas dar raudonesnis. Venos pavojingai išvirtusios. 
Liepiau Kitui ją pargriauti. 

Jis pasakė kažką apie artėjimą prie galo, bet aš supra- 
tau užuominą, nes sekmadienio popietėmis pakankamai pri- 
sižiūrėdavau futbolo varžybų. Vėl ėmiau kalbinti mergaitę. 
Tiksliau, bandžiau ją užliūliuoti raminančiu balsu, kaip pa- 
prastai daroma, kai norima prieiti prie įbauginto, akis var- 
tančio arklio ir jį pagriebti už apynasrio. Taigi tapau paukš- 
čių užkalbėtoja. 

Kitas užėjo už mergaitės. Gerai, gerai. Kad tik ji nenu- 
leistų nuo manęs akių. 

Laukiau iki paskutinės akimirkos ir tik tada išsitrau- 
kiau švirkštą. 

Jį pamačiusi, mergaitė suklykė, suspurdėjo, bet Kitas 
žaibiškai metėsi ant jos. Tokiu puolimu galėtų didžiuotis ir 
“Green Bay Packers", futbolo čempionai. Jis griebė mergai- 
tę ir kilstelėjo nuo žemės. Paskui nuvirto drauge su ja, su- 
švelnindamas jos kritimą. 

Ji mūsų! Ji mūsų! 

O kas toliau? 


54 skyrius 


TAI BUVO TARSI košmariškas, hipnotizuojantis sap- 
nas, kuriame ir pati dalyvavau, tuo netikėdama. Mergaitė 
grūmėsi su Kitu kaip normalus suaugęs vyras. Ji pasirodė 
neįtikėtinai stipri, drąsi bei užsispyrusi ir pasišovusi žūtbūt 
pasprukti. 

Laimė, Kitas buvo stipresnis už daugelį vyrų ir vienas 
iš šimto, įvertinančių savo jėgą. Jis suvaldė mergaitę, jos 
neužgaudamas. Ji buvo stipri, bet įdomu, ar ji ir lengva, jog 
galėtų pakilti ir skristi. Gal jos kaulai tuščiaviduriai? 

Nedelsdama prišokau ir suleidau adatą. Vaistai veikė 
kaip švininis svarstis. Šaižus jos klyksmas vis dar aidėjo kal- 
nuose, kabojo ore, bet jau silpnėjo. 

Ji užmigo. 

Nežinojau, kad ji įkando Kitui, kolei pamačiau, jog ta- 
sai laiko pakišęs dešinę plaštaką po kairiąja pažastimi. Ne- 
labai gerai, tiksliau, gali būti ir labai prastai. Sučiupau jo 
ranką ir apžiūrėjau įkandimo žymę. Ačiū Dievui, ji neper- 

kando odos, nors aiškiai matėsi viršutinių ir apatinių dantų 
žymės. Ar ji specialiai neįkando? Jei taip, kodėl? 

— Tu nekaip atrodai, — kreipiausi į jį. 

— Man viskas gerai, Frene. Rūpinkis ja. 

Giliai įkvėpiau ir ėmiausi darbo. Nutraukėme nuo mer- 
gaitės beveik visą tinklą. Patikrinau jos pulsą. Normalus, 
šešiasdešimt keturi tvinksniai per minutę. Miega kietai, bet 
ar ilgai? 

Nubraukiau ilgus sudrėkusius plaukų kuokštus nuo jos 
veido. Po akimis matyti tamsūs mėlyni ratilai, lūpos sausos, 
suskeldėjusios. Ir vėl intuityviai pagalvojau, jog šitas kūdi- 
kis patyrė fizinį piktnaudžiavimą. Mane supykino. 

— Kiek laiko ji miegos? — paklausė Kitas. 

— Sunku pasakyti, bet jeigu jos medžiagų apykaita to- 
kia, kaip, tarkim, didelio šuns, ji neatsibus gal porą valan- 
dų. Velniai rautų, kas žino? 

Jis linktelėjo galva, ir abu tylomis stebėjome mergaitę. 
Mes negalėjome atsitraukti. Nežinau, ką Kitas galvojo, ką 
žinojo. Jis buvo paskendęs mintyse, o gal apimtas pagarbios 
baimės. Uždėjau ranką jam ant peties. 

— Neškime ją žemyn, — pasakiau. 

Pafantazavau (sekmadieninės mokyklos įtaka): gal šitas 
angeliukas atnešė žinią iš Dievo? Jeigu taip, kokia ta žinia? 
Ir kam skirta? 


55 skyrius 


HARDINGAS TOMAS šėlo, galutinai įsiuto. Jis spyrė į 
pelenų krūvą, likusią stovyklavietėje. Pakilo pilkas suodžių 
debesis. 

Laužas atvėsęs, nesuprasi, prieš kiek laiko jis užgeso ir 
kas čia sėdėjo. 

Užtat netoliese, ant žemės, jis rado ilgą baltą plunks- 
ną. Ji čia buvo visai neseniai. 

Jis atsisuko į Metju, savo jauką, deja, tas planas kol kas 
dar neišdegė. 

— Ji meta savo brangiąsias plunksnas. 

— Nė velnio, — nusišaipė Metju, bet jo akyse atsispin- 
dėjo baimė. Jis žinojo. — Ji už jus šimtą kartų protingesnė. 

— Gali būti, bet mes ją netrukus surasime. Ji kažkur 
netoliese. 

"Tomas užsikišo baltąją plunksną už kepurės juostelės ir 
išsiėmė mobilųjį telefoną iš įdėklo, kabančio prie liemens. 
Reikėjo skambinti, nors ir kaip nenorėtų. Tai jo pareiga. 
Nuspaudė keletą skaičių ir laukė. 

Ryšys buvo aiškus kaip kalnų oras. Kalbėdamas su atsi- 
liepusiu žmogumi, jis rinko ir svėrė kiekvieną žodį. 

— Ji vis dar čia, nors ir nematome, bet esame labai ar- 
ti. Deja, gali būti, kad kažkas jai suteikė pagalbą. Arba ją 
kažkas surado, arba ji juos sutiko. Ne, nieko tikro nežinau, 
ir neaišku, koks velnias čia įsikišo. Gal stovyklautojai, o gal 
šiaip kas nors vaikštinėjo. Netrukus išsiaiškinsime. Man jų 
gaila, kad ir kas jie būtų. 

KETAMINAS NUSTOJO VEIKĘS, ir mergaitė daužėsi 
į sienas tikrąja to žodžio prasme. Mano trobelė buvo ato- 
kioje vietoje, todėl niekas negalėjo girdėti jos įnirtingo šėl- 
smo ir triukšmo, bet aš girdėjau. Ir Kitas girdėjo. Dėl triukš- 
mo mes nesijaudinome. Bijojome, kad ji nesusižeistų. 

Aš sėdėjau prie durų, vedančių į tuščią kambarį. Tikė- 
jausi, kad kalbinu ją pakankamai raminamai. 

Be abejo, neturėjau supratimo nei ką sakyti, nei nuo ko 
pradėti, nei kaip su ja bendrauti. Tačiau supratau, bent jau 
taip maniau, jog šis pokalbis gali būti pats svarbiausias ma- 
no gyvenime. 

— Mano vardas Frenė, — pradėjau, būgštaudama, kad 
balsas tokiomis aplinkybėmis jos neišgąsdintų. — Norėčiau 
susidraugauti su tavimi. Noriu tau padėti. Atsiprašau už tai, 
kas įvyko ten, aukštai kalnuose. 

Sekundėlę ji liovėsi blaškytis, bet tuoj pat garsai sustip- 
rėjo, tapo dar įnirtingesni ir piktesni. 

— Atleisk, mieloji, kad tenai taip atsitiko. Čia tu saugi, 
nors tau taip neatrodo. Turėjome tave sugauti, kad galėtu- 
me padėti. Man negera laikyti tave prieš tavo valią. 

Spardymas, daužymas ir veriantis, beviltiškas spiegimas 
nesiliovė. Nežinojau, ar ji suprato bent vieną mano žodį. 
Labai abejojau. 

Tačiau šnekinau ją toliau. 

Aš labai lėtai ir ramiai papasakojau, kad esu veterina- 
rė, gydytoja, kuri rūpinasi žvėreliais ir juos myli. Nors liaup- 
sinau save, bet tai buvo tiesa, ir, regis, pradėta teisingai. 

— Norėčiau ką nors sužinoti apie tave, — kalbėjau aš. — 
Nuo tos akimirkos, kai tą naktį tave pirmą kartą pamačiau 
miške, nerimau dėl tavęs. Žinau, kad esi alkana. Tiesa? Kažin 
ar yra kas nors, kas tave myli ir šiuo metu tavęs ieško... 

Kurį laiką buvo tylu. Aš su palengvėjimu atsidusau. Gal 
ji pagaliau suprato? 

Paskui triukšmas atsinaujino. Belaisvė ėmė spardyti sie- 
nas, išsigandau, kad nesugriūtų namelis. Anksčiau tik įta- 
riau, jog ji laukinė ir pamišusi, o dabar mano nuojauta pa- 
sitvirtino. Pasigirdo aukštas spiegimas, nuo kurio galėtų iš- 
byrėti stiklai. Tai bent balso organai! 

Aš pritildžiau balsą. Pradėjau kalbėti, nekreipdama dė- 
mesio, ar ji išgirs. 

— Ar tu nori valgyti? — paklausiau. — Mano draugas 
labai skaniai gamina, dabar jis ruošia pietus. Spagečių su 
pomidorų padažu. Ar tau patinka spagečiai? 

Aš stabtelėjau, sulaikiau kvapą. 

Išgirdau, kaip ji verkia. Isteriškas klyksmas liovėsi. Mer- 
gaitė gailiai, skaudžiai verkė. Man suspaudė širdį. 

Ar ji suprato? Kartais atrodė, kad suprato, nors tikrai 
pasakyti sunku. Aš iš tiesų jai norėjau pagelbėti. Ir, keista, 
norėjau jai patikti. 

Žinojau, ką daryti toliau. Giliai įkvėpiau, lėtai iškvėpiau. 

— Aš atidarysiu duris. Prižadu, kad tavęs nenuskriau- 
siu. Prižadu, prižadu... Neapvilk manęs, gerai? 

Vos vos pravėriau duris ir žvilgtelėjau į kambarį. Mer- 
gaitė sėdėjo susikūprinusi ant lovos, prisispaudusi prie sie- 
nos. Ji atrodė susijaudinusi, nepaprastai įsitempusi ir gal 
net pasiruošusi pulti ant manęs. O Jėzau! Man pasivaide- 
no, kad ji didesnė už kai kuriuos kalnų liūtus. 

Nebijok jos, bent neparodyk, jog bijai. 

Atsargiai įsmukau į kambarį. Kojos linko ir tapo visai 
nepatikima judėjimo priemone. Burna išdžiūvo. 

Ir iškrėčiau kvailystę: paskui save uždariau duris. 

Kvailelė Frene. 

Atsitūpiau, kad nestovėčiau virš jos. Žvėreliai ne taip 
bijojo manęs, kai atsitūpdavau. Taigi dabar buvau visiškai 
neapsaugota, ji galėjo laisvai mane pulti. Tačiau abejojau, 
ar ji taip darys. 

Pamačiau per veidą riedančias ašaras. Ji atrodė nepa- 
prastai liūdna, pavargusi. Mergaitė vienu metu ir šniurkš- 
čiojo, ir žagsėjo, ir verkė. Atrodė kaip paprasčiausias di- 
džiulio skausmo prislėgtas žmogus. Man plyšo širdis, nes 
nežinojau, kaip jai padėti. 

Ji tik maža mergytė. Vieniša, liūdna. Kas jai nutiko? 

— O Jėzau, — tyliai ištariau. — Kad nors žinočiau, ką 
dėl tavęs padaryti, mieloji. Aš tikrai tavęs nenuskriausiu. 
Kitas irgi nenuskriaus. 

Mergaitė brūkštelėjo ranka sau per veidą. Pažįstamas 
gestas, rodantis pasitikėjimą, labai žmogiškas ir vaikiškas. 
Ji nenuleido nuo manęs akių. Labai gražios ryškiai žalios 
akys, pilnos ašarų. 

Ji pravėrė burnytę. Regis, norėjo kažką pasakyti. Ką? 

— Ar galite man duoti truputį spagečių, prašau? 

AR GALITE MAN DUOTI TRUPUTĮ SPAGEČIŲ, 
PRAŠAU? 

Mergytė kalbėjo. 

Reikėjo pasakyti Kitui. Tučtuojau. Norėjau, kad pats pa- 
matytų ir išgirstų. Gerasis Visagali Dieve! Aš troškau pra- 
nešti visam civilizuotam pasauliui. 

Kaip tik tuomet Kitas šūktelėjo: 

— Frene, laukia sriuba! 

Labai norėčiau žinoti, kaip tą akimirką atrodė mano 
veidas. Šiaip taip susitvardžiau ir pakviečiau mergaitę: 

— Gal eikime prie stalo? Tai Kitas. Turbūt spagečiai 
jau paruošti. 

Ji sušnibždėjo: 

— Aš norėčiau nusiplauti rankas. 

Nusiplauti rankas? Mes jau bendravome. Tikrai, ar ne? 
O Dieve. 

— Lukterėk, — riktelėjau Kitui. Jis dar nežino! Nors 
šūktelėjau ne savo balsu, tikėjausi, jog išgirdo. 

Atidariau mergaitei duris, ir ji praėjo pro mane. Pra- 
šiau jos, kad manimi pasitikėtų; dabar turiu ir aš parodyti 
pasitikėjimą. Toji žengė kelis žingsniukus ir atsisuko. 

Ji nesiryžo. Akys klausiamai žiūrėjo į mane. 

— Ak, taip, — pasakiau aš ir nusišypsojau. — Suk į de- 
šinę. 

Ji atsakė į mano šypseną. Mergaitė man nusišypsojo, ir 
aš ištirpau. Ji buvo gražutė, tiesiog žavinga. Dieve, ji tokia 
mažutė. Ne daugiau kaip vienuolikos ar dvylikos metų. 

Aš padaviau jai vieną švarų rankšluostį rankoms, o kitą 
veidui. 

— Ačiū, — pasakė ji ir uždarė vonios duris. Girdėjau, 
kaip ji naudojosi patogumais. Pradėjo bėgti vanduo iš čiau- 
po, paskui liovėsi. Tai nepanašu į tikrovę. Kitas nepatikės. 
Velniai rautų, tai kad aš pati negaliu patikėti! 

Netrukus vonios kambario durų rankena lėtai pasisu- 
ko, ir mergaitė atidarė duris. Ji ėjo iš lėto, pirmiausia įta- 
riai apsižvalgė aplinkui. Protingos akys tyrė mane. Nupraus- 
tas veidukas įraudo ir nušvito. Tikra gražuolytė. Kaip, po 
galais, įvyko šis stebuklas? Kaip tai galėjo būti? 


— Na, eime valgyti, — tariau aš. 

— Spagečių? Ar sriubos? — paklausė ji ir šyptelėjo. 

Nusišypsojau jai. 

Supratau. Ji juokavo. 

— Labai sąmojinga, — pasakiau jai. — Tu linksmutė. 

— Taip, — tęsė ji. — Aš linksmutė kaip sagutė. Jie taip 
sako. 

Jie? Kas, po perkūnais, tie jie"? 


— Eik čia. Tiesiai koridoriumi, — parodžiau jai kelią. 

MUDVI ĮĖJOME į virtuvėlę tuo metu, kai Kitas nešė į 
stalą pilną ąsotėlį arbatos. Jis krūptelėjo, ąsotėlis pakrypo, 
bet jis sulaikė. Vikrios rankos. 

Kitas susitvardė pavydėtinai grettai. FTB agentas. At- 

sargiai padėjo ąsotėlį su arbata. Tada nusišluostė šlapius del- 
nus į džinsus. 

— Sveikos, bičiulės, — pasakė jis. — Matau, kad buvę 
šiokie tokie nesklandumai jau išsisklaidė. 

— Galbūt, — atsakė mergaitė. — Pamatysime. 

Kito lūpa atvipo tiesiog mūsų akyse. Prasivėrė gerais 
keturiais coliais. 

— O! Na, malonu girdėti. 

Buvau apstulbusi, kad dar prieš kelias valandas buvusi 
laukinė būtybė, ta, kuri mėgino sutraiškyti jam kaulus, ta, 
kuri jam įkando, dabar su juo kalbasi. Be to, ji sąmojinga ir 
linksma. Kur ji išmoko kalbėti ir elgesio kultūros? Iš kur ji? 

— Čia mano draugas Kitas, — paaiškinau mergaitei. 

— Sveiki, — švelniai pasisveikino ji. — Tai jūs tas virėjas? 

Išsižiojęs Kitas vėl pamiršo užsičiaupti. Jis linktelėjo 
galva. 

— Aha, tai aš. Vyriausiasis virėjas ir butelių plovėjas 
šiose valdose. 

Aš patraukiau jai kėdę, ir mergaitė užsirangė ant jos. 

— Ačiū, — padėkojo ji. Ji dar ir mandagi. 

Nuėjau į virtuvę, tarsi tai būtų pats natūraliausias daly- 
kas pasaulyje. Stovėdama tenai, bandžiau atgauti kvapą ir 
sutramdyti savo jaudulį. Išėmiau salotinę, indus ir servetė- 
les. Mergaitei padaviau lėkštę, visa kita išdėliojau ant stalo. 

Mano rankos, kojos, pirštai — viskas atrodė lyg būtų 
išsiderinę ir atsijungę. Plaštakos atšalo ir sudrėko. Visas kū- 
nas tarsi plūduriavo erdvėje. Išskyrus šiuos pojūčius, kitų 
problemų neturėjau. 

Paskubomis ruošiau salotas ir vis žvilgčiojau į ją. 

— Kitai, — pašaukiau. 

— Taip, Frene. 

— Spagečiai, — paaiškinau. — Kai kas iš mūsų praalko. 

— O! Teisingai. — Jis užkliuvo už kėdės, ją pastūmė į 
vietą ir nuėjo į virtuvę. Netrukus grįžo, nešinas garuojan- 
čių makaronų dubeniu. 

Mergaitė visą laiką įdėmiai sekė kiekvieną mūsų judesį. 
Vis dar apsimečiau abejinga, tik nebuvau tikra, ar jie negir- 
di, kaip mano širdis dunksi lyg koks siurblys sename naftos 
gręžinyje. Ar apskritai mergaitė mumis pasitiki? O gal ji staiga 
pašoks ir nulėks nuo stalo? Bandys pabėgti iš trobelės? 

Kitas kalbino ją stebėtinai ramiu balsu. 

— Ar galiu paimti lėkštę? — paklausė jis. 

Jai linktelėjus, jis patraukė jos lėkštę. Prikrovė spage- 
čių su kaupu ir užpylė pomidorų padažo. Paskui atsisėdo 
šalia manęs. Tada prikrovė mano lėkštę, paskui savo. 

Ji žiūrėjo į jį savo apvaliomis, ryškiai žaliomis akimis. 
Kažko laukė. Ko? Mes abu gaudėme kiekvieną jos žodį. Argi 
įmanoma kitaip? Ką ji žada mums pasakyti? Ką atskleisti? 

— Nesivaržyk, — prabilo Kitas. Ir nusišypsojo ta kerin- 
čia savo šypsena. — Valgyk, prašau. 

— Suvalgyk sriubą, — išpoškino ji bereikšme veido iš- 
raiška. 

Kitas nesusigaudė, bet mes su mergaite vėl nusikvato- 
jome. Ji ne tik sumani, bet ir mokėjo elgtis draugijoje. Iš 
ko ji išmoko? Kur užaugo? Tikrai turėjo gyventi tarp suau- 
gusiųjų. 

Ji stipriai sunėrė rankas ant stalo ir užsimerkė. Kalbė- 
jo beveik pašnabždomis. 

— Dėkoju tau, Viešpatie, už šį maistą, už šiuos puikius 
spagečius. Amen, — pasakė. 

Aš negalėjau sulaikyti ašarų. 

GRAŽŲ VASAROS RYTĄ Maksė sėdėjo verandoje ir su- 
posi senoviškoje supamojoje kėdėje kaip paprasčiausia 
mergaitė. 


161 


KAI PUČIA VĖJAS 


Ji buvo užsidėjusi “ Koss" firmos ausines ir klausėsi Me- 
ridit Bruks dainuojamos kiek į roką panašios dainos “La- 
pė". Nusiraminusi, na, ramesnė. Jai norėjosi tikėti jais 
abiem, bet vis dar paranojiškai, kažkaip kvailokai bijojo. 

Ar tik nebijai savo bačios šešelio, Maksima? 

Aukštasis blondinas, vardu Kitas, buvo namelyje ir su 
kažkuo kalbėjosi telefonu. Ji nerimastavo. Jo pagaminti spa- 
gečiai tikrai skanūs, tokių dar neteko ragauti, bet tai ne- 
reiškia, kad gali juo pasitikėti, turint galvoje jos patirtį, jos 
tamsiausias, giliausias paslaptis, visą tiesą apie Mokyklą. 

Frenė išėjo pasivaikščioti. Sakė, kad grįš po kokių de- 
šimties minučių, o gal ir anksčiau. Pažadėjo parnešti siur- 
prizą. Dar pažiūrėsim. Koks gi tas siurprizas? 

Maksė žinojo, jog ne visi siurprizai būna geri. Per švel- 
niai pasakyta! Dauguma siurprizų jos gyvenime — tik laiko 
gaišatis. 

Ji troško, kad Frenė ir Kitas jai padėtų, bet pirmiausia 
reikia išsiaiškinti, ar jie tikrai geri žmonės, ar verti jos pasiti- 
kėjimo. Patiko, kad jie ja lyg ir pasitiki. Nuo to tik lengviau. 
Frenė sakė, kad ji gali įeiti ir išeiti iš namelio, kada tik įsigeis. 
Frenė atrodė tikrai puiki, su ja lengva sutarti. Su Kitu irgi. 

Mokyklos lauko durys būdavo užrakintos visą laiką, — pri- 
siminė Maksė. Ją visą supurtė drebulys. Užplūdo blogi pri- 
siminimai. 

Ji ir Metju ją vadino Skraidymo mokykla. Del dviejų rimtų 
priežasčių. Pirma priežastis: abu norejo žūtbūt iš jos išskristi. 
Antra priežastis: jiems abiem buvo uždrausta skraidyti Mokyk- 
loje. Iš čia — Skraidymo mokykla. Protestas! 

Jai buvo kategoriškai draudžiama išeiti už Mokyklos ri- 
bų. Grasino užmigdyti. 

Bet ji čia. Neužmigdyta. Gyva. Klausosi "Lapės". 

Vieną vienintelį kartą sargai paliko atviras duris, — kiek 
ji pamena, tai buvo pirmas kartas, kad jie būtų tokie apsi- 
leidę, — ir jiedu su Metju nesnaudė. Išskridome iš narve- 
lio, kaip sakė Metju, teisybė, šaukdami ir rėkdami. 

Maksė surietė kojas ir įrėmė smakrą į kelius. Kojos at- 
rodė labai gražiai, nes buvo apsimovusi tas juodas aptemp- 
tas kelnes, kurias davė Frenė. Gražūs ir tie dideli mėlyni 
marškiniai, kuriuos Kitas leido nešioti. Ant jų užrašyta FTB. 

Jai kilo įtarimas. Sparnai atsidūrė po melynaisias marški- 
niais, ir dabar ji negaletų skristi. 

Užtat jie buvo švarūs ir skaniai kvepėjo, be to, skristi 
visiškai nesinorėjo. Kol kas — ne. Ji nori suptis toje senoje, 
girgždančioje kėdėje, klausytis rokenrolo ir tol valgyti šo- 
koladu apibarstytus sausainukus, kol jie pradės lįsti pro no- 
sį. Dieve — kiek tik nori sausainukų! Tai bent! 

Jai patiko roko muzikos ritmas. Jis tarsi širdies plaki- 
mas. Argi ne šauniai sugalvota? 

Ji svarstė, gal reikėtų pasakyti Frenei kokią vieną pa- 
slaptį apie Mokyklą, jeigu tas jos "siurprizas" bus geras. 

Bet tik vieną. 

Pavyzdžiui, apie Metju. 

O gal apie Adomą? O gal pradėti nuo vargšelės Ievos? 
Tą baisiąją naktį juos abu užmigdė. 

Kitas ir Frenė galėtų padėti surasti Metju. 

Jos pirštai automatiškai susigniaužė. Tai labai pavojin- 
ga tema. Jai į galvą buvo nuolat kalamas vienas dalykas: 
jeigu ji kada nors prasitartų, turėtų nežmoniškų bėdų. 

Mirtų daug žmonių, pradedant ja pačia, o paskui visi 
kiti, su kuriais ji būtų kalbėjusi. 

PIPAS TRAUKTE TRAUKĖ mane per mišką lyg koks gar- 
vežys miniatiūrinį traukinį. Visas miškas skambėjo nuo cika- 
dų trelių. Ėjau lyg sapne, bet tai buvo toli gražu ne sapnas. 

— Palauk, kvaileli, — šūkčiojau aš, bet Pipui tai nė mo- 
tais. 

Ant pečių tempiau įvairiausią mantą: drabužius Mak- 
sei, juodą portfeliuką, 35 mm fotoaparatą, o Pipui rūpėjo 
kuo greičiau atsidurti trobelėje. 

Galop mano vedlys ištrūko man iš rankų ir galvotrūk- 
čiais nuskuodė, viauksėdamas kaip kvailys ir vilkdamas gran- 
dinę su visa virve. 

— Pipai! Tu mažas šikniau! 

Mergaitė bus užsidėjusi tas prakeiktas ausines ir jo ne- 
girdės. Mečiau savo nešulį ir nubėgau iš paskos, bet nesu- 
spėjau. Jis griūte užgriuvo ant jos. O Dieve. Ar ji supras, 
kad Pipas tik mažas nenuorama šunytis? Kad jo nereikia 
bijoti? 

Išgirdau jos juoką ir džiaugsmingą šunioko kiauksėji- 
mą. Nėra tyresnio garso visame pasaulyje. Dabar viskas jau 
turėtų klostytis gerai. 

Kitas išvirto pro paradines duris, man vos spėjus užkel- 
ti koją ant trobelės laiptukų. Jis buvo susirūpinęs, bet tik 
kol įvertino padėtį. 

— Ar čia siurprizas man? — paklausė mergaitė. Tas šun- 
palaikis jau spėjo ją visą aplaižyti. 

— Pipai, kultūringiau, — įspėjau. — Taip, jis ir yra tas 
siurprizas. 

Mergaitė tarė: 

— Mes turime šunų Mokykloje. Banditą ir Gomerą. 

Žvilgtelėjau į į Kitą. Šią sensacingą naujieną atidėjome 
vėlesniam laikui. 

— Čia Pipas, — pasakiau aš. — Jis geras šunytis. 

Mergaitė nusišypsojo. 

— Labas, Pipai, — pasisveikino. 

Ji pakėlė lazdą, o Pipas kraustėsi iš proto: traukėsi at- 
bulas, vizgino tą savo uodega vadinamą stimburėlį ir vis am- 
sėjo lyg užsuktas, tas pakvaišėlis. 

Mergaitė susimąstė, bet tuoj pat prašneko: 
— Aš — Maksė, — ji pirmą kartą pasisakė vardą. Pas- 
kui metė lazdą tolyn. — Atnešk, Pipai. 

AŠ TURĖJAU APŽIŪRĖTI, ar Maksė neturi žaizdų, ir 
patikrinti, ar jai tinka mityba. Negalėjau tverti iš nekantru- 


mo. Nežinomybė, visa ši drama — ir tiesiog stulbinanti 
nauja patirtis. Gydytojai dievažin ką padarytų dėl tokios 
galimybės. 


Stovėdama už pažįstamų, šiaip jau niekada baimės ne- 
kėlusių durų, vedančių į tuščią kambarį mano pačios na- 
muose, įkvėpiau turbūt patį didžiausią gurkšnį oro savo kvė- 
pavimo istorijoje. Mudu su Kitu svarstėme, ar nenuvedus 
Maksės pas "valdžią", vietos policiją, o gal net į Kolorado 
Boulderio universitetą. 

— Aš — policija, — ginčijosi Kitas. Jis kategoriškai 
prieštaravo. — Šiuo metu vargu ar galime kuo nors kitu pa- 
sikliauti. Tuo užsiimu aš, Frene. Duok, prašau, man dar die- 
nelę kitą, kol šį bei tą patikrinsiu. 

Jo požiūris manęs neįtikino, bet ir aš pati buvau susi- 
dariusi tam tikrą nuomonę apie Nederlando ar net Boulde- 
rio pareigūnus. Abejoju, ar jie tinkami šiam atvejui. Visada 
tuo abejojau. 

Taigi Maksė laukė už ypatingųjų durų, pasiruošusi me- 
dicininei apžiūrai. Ji man minėjo, jog dėl to visiškai nesi- 
Jaudina, mat pratusi. 

Na, o man tai žadėjo būti didžiulis įvykis. 

Kitą palikau aikštelėje priešais namą, skambinėjantį po 

visą šalį. Jis turėjo keletą užrašų knygučių, kuriose buvo su- 
kaupęs informaciją apie neteisėtai veikiančių mokslininkų 
grupę, įsikūrusią kažkur šiose apylinkėse. Jau kalbėjosi su 
daugybe gydytojų, kurie galėjo pažinti bent vieną iš tos gru- 
pės. Jo žodžiais tariant, tą tyrimą galima prilyginti kelionei 
per šalį, kurioje apstu aklaviečių. Šiandien jo veide pasige- 
dau tos milijono dolerių vertės šypsenėlės. Kitas pripažino, 
jog yra sunerimęs, nervinasi, nes nežino, kuo viskas gali 
baigtis. Nei jis, nei aš negalėjome numanyti, kur kišome no- 
sį. Ką gali žinoti? 

Švelniai pasibeldžiau į duris. Išgirdau Maksės balsą: 

— Prašau. 

Įėjau nešdamasi savo juodąjį medicininį krepšelį ir iš 
visų jėgų slėpdama nervinimąsi. 

Maksė padėjo į šalį žurnalą "People", kurį, kaip ji mi- 
nėjo, skaitydavo kiekvieną savaitę, ir, kadangi jau buvome 
iš anksto numačiusios šią apžiūrą, neprašyta pradėjo nusi- 
renginėti. Įdomu, kas ją tikrindavo anksčiau? 

Vaizdas, kurį išvydau, užėmė kvapą. Nors buvau paki- 
lios nuotaikos, baisiausiai susinervinau ir išsigandau. Tarsi 
kokia naujokė, įstojusi į Nacionalinį bioetikos komitetą. 
Prieš mane — gyva medicinos istorija. Stebuklas... 

Mergaitė neturėjo spenelių, jokios, net menkiausios 
krūtų žymės. Krūtinės ląsta neįtikėtinai stambi ir plati. 
Dabar, kai nemaskavo nei jos palaidas drabužis, nei Kito 
marškiniai, pamačiau, jog 1ąsta dukart masyvesnė už ma- 
nąją. 

Guosdamasi, jog tai savaime suprantamas dalykas, pa- 
sirengiau apžiūrai. Ruošiantis skraidymui, Maksei teko už- 
siauginti stambius krūtinės raumenis. Be to, jie dar turėjo 
būti pritvirtinti prie kažkokio labai tvirto pagrindo. Nepa- 
prastai stipraus krūtinkaulio arba Y formos raktikaulio. Kaip 
tai padaryta? Kas ją sukūrė ir — kodėl? Man svaigo galva, 
linko keliai. 


166 


James Patterson 


Priėjau arčiau. 

— Stetoskopas, — pasakiau, ir ji tik linkčiojo galvute. 

Jos pečiai buvo platūs, krūtinės raumenys pritvirtinti 
prie didžiulio krūtinkaulio, vadinamo krūtinės skiautere. 
Nepaprasta! Kai priglaudžiau stetoskopą prie nugaros, ar- 
ba vadinamojo “krūtinkaulinio pleišto", ji giliai įkvėpė, pas- 
kui iškvėpė. 

Mergaitė žinojo absoliučiai viską, ką turi daryti. Prie 
medicininės apžiūros ji įpratusi. 

Kas ją atlikdavo? Dėl ko? Kokia ta Mokykla? 

— Ar stetoskopas ne per šaltas? — paklausiau Maksę. 

— Ne, — atsakė ji. — Kaip pašildytas. 

Kaip maža mergaitė, ji kalbėjo pernelyg raiškiai. Spal- 
vingai, vaizdžiai. Turėjau progos išgirsti ir humorą, ir iro- 
niją. Ji protinga. Kodėl? Kaip? Kas išmokė ją kalbėti? Elg- 
tis? Būti mandagią ir taktišką? 

— Prašau dar kartą giliai įkvėpti, — paprašiau. Maksė 
linktelėjo. Ji darė viską, ko prašoma. Gražiai bendradar- 
biauja ir beveik visuomet mandagi. Maksė labai miela mer- 
gytė. 

Garsas jos krūtinėje mane apstulbino. Negirdėti žin- 
duolių plaučiams būdingo bangavimo. Jos plaučiai palyginti 
maži ir, sprendžiant iš to, ką girdėjau, sujungti su alveolė- 
mis — ir priekinėmis, ir užpakalinėmis. Kokie plaučiai! Vien 
apie juos galėčiau parašyti ištisą knygą. Žmogau, o žmo- 
gau! Man jau pačiai sutriko kvėpavimas. 

Nebuvau tikra, bet piršosi logiška išvada, kad jos kau- 
lai tuščiaviduriai, kad ir į juos įeina oro maišeliai. 

— Ačiū, Makse. Nuostabu. 

— Nėra už ką. Suprantu. Aš nenormali. 

— Ne, tu tiesiog ypatinga. 

Ji atsigręžė veidu į mane ir prisidėjo stetoskopą prie 
širdelės. Ritmas buvo normalus, šešiasdešimt keturi tvinks- 
niai per minutę, bet ji dundejo. 

Maksės širdis kaip sportininko, rimto sportininko. Ji 
buvo didžiulė. Turėtų sverti porą svarų. Širdis kaip gerai 
įmitusio arklio. 

Didelė, galinga širdis gali perpumpuoti daug kraujo. 
Alveolių grandinė rodo, jog oras teka viena kryptimi. Di- 
džiulis siurblys ir didelis oro paviršius sudaro idealias sąly- 
gas, pakeičiant anglies dvideginį deguonimi. Man tai buvo 
suprantama. Viskas tikslinga. Ji pajėgi skristi didelius nuo- 
tolius, o pakilus labai aukštai, kur atmosfera išretėja, jos 
ląstelės tebebūna prisotintos deguonies. 

Tarsi skaitydama mano mintis, Maksė pradėjo mušti 
sparnais. | 

— TU JAU ES/ TAIP DARIUSI, — pratariau aš ir nusi- 
šypsojau. Negalėjau atsilaikyti. Ji tokia šauni mergytė. Lais- 
vų, gražių manierų, linksmutė. 

— Milijonus kartų, — atsakė Maksė. 

Ji kilstelėjo aukštyn per pėdą nuo grindų ir pleveno 
Ore. 

Palypėjau ant suolelio kojoms ir vėl prispaudžiau ste- 
toskopą jai prie krūtinės. Širdis dundėjo taip greitai, kad 
buvo neįmanoma suskaičiuoti pulso. Lioviausi klausytis ir 
tik žvelgiau į ją. Aš žavėjausi Makse. O mano galva visiškai 
atsisakė veikti. 

— Galiu be jokių pastangų pasiekti du šimtus tvinksnių 


per minutę, — paaiškino ji. Paskui mirktelėjo man: — Kie- 
ta, ką? 

— Labai kieta, — sutikau. Uždėjau rankas jai ant klu- 
bų. — Puiku, — sušnibždėjau. — Šiam kartui užteks. Ačiū. 

— Prašau. 

Maksė nustojo plakti sparnais ir nusileido ant grindų. 
Apmečiau ją akimis nuo galvos iki kojų. Bandžiau atgauti 
pusiausvyrą. 

— Penkiasdešimt septyni coliai, — išpoškino ji. 

Teisingai. Ji buvo tiksliai keturių pėdų ir devynių colių 
ūgio. Kojos ir rankos šiek tiek neproporcingos, kojos ilges- 
nės. Bevardžiai pirštai buvo iš dalies sujungti su mažyliais, 
bet tai pastebima tik atidžiai įsižiūrėjus. Kojų pirštus jungė 
plonytis tinklelis. 

"Tokie plaštakų ir pėdų pakeitimai reikalingi, nes ji ne- 
turi uodegos, kuri atliktų lyg ir vairavimo funkciją. Iš užpa- 
kalio kojos buvo šiek tiek plunksnuotos. Tai taip pat pade- 
da skraidant — keičiant kryptį. 

Jos kaklas labai lankstus. Nei man, nei kam kitam ne- 
verta net lyginti savo refleksų su jos. Jos distancinis ir peri- 
ferinis regėjimas labai aštrus. Ne, tiesiog ypatingas. Ji vis- 
kuo pranašesnė, nepalyginama nei su žmonėmis, nei su 
paukščiais — tobuliausia iš jų. 

Jau anksčiau spėjau, kad šie sparnai idealiai sujungti. 
Tiesiog pamaniau, jog jie priklauso dideliam paukščiui, 
skraidančiam ilgais atstumais; pavyzdžiui, vanagams ar 
tiems, kurie skrajoja virš vandenyno. Gal Makse busiau žmo- 
gus, pusiau vanagas? Kaip, kaip, kaip tai įvyko? 

Kai pridėjau matavimo juostelę prie sparno galiuko, nors 
ir neprašiau, Maksė išskleidė savo sparnus visu platumu. 

— Šimtas dešimt colių, — pasakė didžiuodamasi. Jos 
švelnus balsas priminė šnarėjimą — tarsi vėjas šiurentų sau- 
sus kukurūzų stiebus. 

— Ačiū, — padėkojau. — Visas plotis — daugiau kaip 
devynios pėdos. 

Patys didžiausi sparnai, kokius esu regėjusi ant vienuo- 
likmetės mergaitės. 

Paprašiau, kad Maksė atsigultų ant lovos. Papalpavau 

pilvo ertmę, apčiuopiau organus, kurie buvo įprastoje vie- 
toje, tik mažesni. 

Ir vėlgi viskas logiška ir suprantama. Sparnai turi pa- 
kelti kūną, kitaip nepaskrisi. Taigi stiprūs krūtinės raume- 
nys, nedideli organai ir, jeigu neklystu, kaulai turėtų būti 
ne tik lengvi ir tuščiaviduriai, bet ir labai stiprūs, kitaip ne- 
pajėgtų skrendant atlaikyti aukšto slėgio. 

Idealus dizainas, pamaniau aš. 

Juk ji turėjo būti suprojektuota, kaipgi kitaip? 

— O dubens organų netikrinsite? — paklausė Makse. 

Jai tikrindavo ir dubenį? Apstulbau, bet stengiausi ne- 
išsiduoti. 

— Ne, — atsakiau aš, — netikrinsiu. 

— O! Bet aš jums vis viena pasakysiu, — pasakė, užsi- 
traukdama kelnaites. Ji nusišypsojo. — Aš — dedanti kiauši- 
nius. 

Aišku, dedanti kiaušinius. Tai akivaizdu, nes Maksė ne- 
turi krūtų. Jeigu būtų apvaisinta, ji negimdytų palikuonių. 
Ir nemaitintų jų krūtimi. 

Jos vaikai išsiristų 1š kiaušinių. 

ŠIOJE MEDICININIO TYRIMO stadijoje mano min- 
tys ėmė suktis greitai ir įnirtingai. Troškau pasinaudoti ga- 
limybe ir sužinoti, kas ši stebuklinga būtybė. Aš ją apžiūrė- 
jau, bet vos galėjau sugromuliuoti tai, ką sužinojau. Ji — 
supermergaitė, ar ne? 

Idealus dizainas. 

O kas tas dizaineris? Ar dizaineriai? 

Man reikėjo rentgeno aparato. Man reikėjo priemonių 
kraujo analizei. Man reikėjo medicinos ir zoologijos eks- 
pertų, kurie padėtų išaiškinti duomenis. Dar niekada ne- 
buvo iškilę tiek daug klausimų. 

— Tai pasakyk man, iš kur tu atsiradai, Makse? — pa- 
klausiau, dėdama stetoskopą į savo sanitarinį krepšelį. 

Ji padovanojo man vieną iš savo išdykėliškų šypsenėlių. 

— Iš po kopūsto lapo, — pasakė. — Mane ten paliko 
gandras. 

Žalios akutės susiaurėjo. 

— Kodėl aš turiu sparnus, o jūs — ne? — paklausė ji. 

— Aš nežinau. Čia ir yra didžiausias klausimas. 

Rodės, jog Maksė užsigavo. Gal pamanė, kad jai me- 
luoju? Arba kažką slepiu? Sprendžiant iš staiga veide atsi- 
radusios skausmo išraiškos, supratau, jog ji laukia iš manęs 
padoraus atsakymo. Vadinasi, "jie" viską, kas susiję su ja, 
laikė paslaptyje. 

— Aš pasistengsiu išsiaiškinti, — pažadėjau. — Duok 
trupučiuką laiko. Visa tai man yra nauja ir nesuprantama. 
Prašau, pasitikėk manimi bent truputėlį, Makse. 

— Aš niekuo nepasitikiu, — nukirto ji mane. Mergaitės 
akyse sukibirkščiavo pyktis, kartėlis ir didelis skausmas. 

Ar ji gyveno su gydytojais mokslininkais? Jaunais žmo- 
nėmis? Laboratorijos specialistais? Pastebėjau, kad Maksė 
kalba šnekamąja kalba, be to, jaunatviška. Toliau ją tyriau 
stilistinėmis priemonėmis. 

— "Tu manai, kad suaugusieji tokie beviltiškai pagedę, 
ar ne? — paklausiau. 

Maksė gūžtelėjo pečiais. 

— Neturi reikšmės. Einu pažaisti su Pipu, gerai? Gali- 
ma? Leidžiama? O gal negalima išeiti... dabar, kai jau ga- 
vote iš manęs viską, ko norėjote? 

— Ne, Makse. Bėk žaisti. 

Ji puolė pro duris. Supyko. Ar ant manęs, ar dėl to, ką 
pasakiau? Kad ir kaip ten būtų, ji pradėjo verkti. Maksė 

gali verkti, o tai mane glumino. Įsivaizdavau erelį, sklan- 
dantį virš žmogaus nualintos žemės ir verkiantį dėl jos. Ar- 
ba liepsnelę, verkiančią, kad negali padėti savo susižeidu- 
siam jaunikliui. 

Kitą radau ten, kur ir palikau — aikštelėje. Pamatęs ma- 
ne, baigė pokalbį radijo telefonu. 

— Kas jai nutiko? Atrodė, lyg verktų. 

— Na, ji nepasisakė, kur gyvena, — tyliai pasakiau. — 
Bet tai, ką sužinojau ją apžiūrėdama, mane pribaigė. Kitai, 
ji — Medicinos istorija. Nesvarbu, ka:p tai atsitiko. 

— Papasakok, — tarė. Jo žvilgsnis įsitempė, tyrinėjo. — 
Aš — policija. 

— Net nežinau, nuo ko pradėti. Galvoju, jog ji yra žmo- 
giška būtybė, gimusi skraidyti. Maksė tikrai žmogus. Sme- 
genys ir jausmai — žmogaus, bet visa kita — žmogaus ir 
paukščio kūno dalių derinys. Dominuoja žmogaus kūno da- 
lys. O ta "mokykla", apie kurią ji kalba, kad ir kokia ji būtų, 
susijusi su mokslininkais. 

Kitas buvo negailestingas. 

— Kodėl tu taip įsitikinusi? 

— Ji įpratusi būti tiriama. Maksė žino daug medicini- 
nių terminų. Nežinau, nei kaip, nei kodėl. Ji sakė, jog pe- 
rėtų vaikus iš kiaušinių. Ji dėtų kiaušinius. 

Abu tylėjome, girdėjosi tik Maksės ir Pipo, žaidžiančių 
kieme, keliamas triukšmas. 

— Tu nori pasakyti, kad ji gali būti žmogaus ir paukš- 
čio hibridas? Ar tai įmanoma? — murmėjo jis. 

— Ne. Nemanau. Išskyrus vieną nedidelę ir labai įtiki- 
namą detalę... 

Kitas užbaigė mano sakinį: 

— Ji prieš mūsų akis, — ištarė jis. — Dieve mano. 

Mes matėme, kaip Maksė pakėlė Pipą ant rankų. 

Sparnai suplasnojo, ir ji pakilo į orą. Ji skrido virš 
medžių viršūnių nešina Pipu, kuris visiškai dėl to nesi- 
jaudino. 

DABAR ABSOLIUČIAI VISKAS priklausė nuo atsargu- 
mo. Nuo šios akimirkos klaidos neleistinos. Rimtos praėjusių 
dienų klaidos jau taisomos. Žalos padariniai kontroliuojami. 

Į didesniąją Denverio teritorijos dalį jau pradėjo va- 
žiuoti svarbūs "lankytojai", kurie stengėsi kuo mažiau at- 
kreipti dėmesį. Kiekviena jų kelionės smulkmena buvo 
kruopščiai apgalvota ir suplanuota, svarbiausia, reikėjo ga- 
rantuoti jų slaptumą. Viskas buvo slepiama ne tik nuo viso 
pasaulio, bet ir nuo jų bendradarbių, net šeimų. 

Kiekvienas iš jų žinojo, kas pastatyta ant kortos. Kiek- 
vienas suprato, koks tai svarbus momentas ir kad jiems su- 
teikta ypatinga privilegija, nors jie ir taip privilegijuoti as- 
menys. Ir kiekvienas žinojo, kuo rizikuoja asmeniškai, jei- 
gu būtų sugautas. Viskas būtų kuo įtikinamiausiai paneigia- 
ma, bet galiausiai visiems tektų kapstytis patiems. 

Du pagrindiniai veikėjai atvyko kaip sutuoktinių pora 
— tokia maskuotė paprasčiausia ir geriausia. Didžiausią gru- 
pę sudarė keturi vokiečiai vyrai, apsiskelbę prisiekusiais gė- 
lųjų vandenų žvejais ir norintys pameškerioti “su muselė- 
mis" prie Uolinių kalnų. 

Du keliautojai atvyko iš vienos didelės Tokijo korpora- 
cijos. Jei kas klausinėtų, išgirstų atsakymą, jog jie Čia at- 
skridę į Kolorado Šekspyro festivalį. Abu apsistojo Boulde- 
rio “Victoria Historic Inn" viešbutyje ir pleškino fotoapara- 
tais kaip stereotipiški turistai. Kitas vyras atstovavo vieną iš 
didžiausių ir svarbiausių Prancūzijos korporacijų. Jį pakal- 
binus, paaiškėtų, jog atvykęs į Čautaukvos muzikos šventę 
bei Nivotos regtaimo festivalį. Lankytojai nutarė apsistoti 

mažuose, netoliese esančiuose miesteliuose: Lafajete, Ne- 
derlande, Lusvilyje, Longmonte, Blekhole. 

Sutuoktinių pora iš Londono stovyklavo amerikonišku 
stiliumi, “be patogumų", ir apsigyveno palapinėje prie Uo- 
linių kalnų nacionalinio parko, maždaug už penkiasdešim- 
ties mylių į šiaurės vakarus nuo Boulderio. Svarbus vyriau- 
siasis kariuomenės vado padėjėjas iš Bernardsvilio Niu Džer- 
syje įsikūrė prabangiame ir gana gražiame “Gold Lake" kal- 
nų kurorte. 

Kiekvienas svečias buvo paskirtas į tam tikrą Kolorado 
miestą. Jiems buvo liepta rengtis ir elgtis kaip poilsiauto- 
jams, apsistoti mažesniuose viešbutukuose ir užeigose, pa- 
vyzdžiui, “Black Dog Bed £ Breakfast", “Hotel Boulderado", 
“Briar Rose". Kadangi visi svečiai buvo įžymios savo srities 
asmenybės, jie darė viską tiksliai taip, kaip liepta. 

Jie žvelgė į viską stambesniu planu: žmonijos istorija 
bus pakeista. 

NEGALI LIKTI JOKIŲ ĮKALČIŲ. 

Negali būti jokių liudininkų. 

Hardingas Tomas vedė tuziną medžiotojų, šukuojančių 
teritoriją nuo "Rough Rider Road" “Peak-to-Peak" kelio link. 
Šį kartą jie pasiėmė kartu šunis, skalikus, kurie galėjo su- 
sekti sparnuotąją mergaitę pagal kvapą. Tarp kiekvieno vy- 
ro su šunimi buvo dešimties pėdų tarpas. Vaikščiodami pir- 
myn ir atgal, jie pažymėdavo lygiagrečias linijas. Praeityje 
beveik visi jie buvo armijos karininkai. Ir norėjo tikėti, jog 
Šis jų Žygis padės užtikrinti nacionalinį saugumą, 0 gal net- 
gi Amerikos išlikimą. 

Nuėję visą ruožą pirmyn, sukdavo atgal kitu ruožu, išsi- 

skleisdami tokia pačia tvarka. Naująjį barą vėl pažymėdavo. 
Jie metodiškai ieškojo bet kokių dingusios mergaitės pėdsakų. 

Šiandien vyrai nepersimetė nė vienu žodžiu, nenuaidėjo 
Juokas, nesužybsėjo nė viena pridegama cigaretė. Girdėti 
tik sunkių batų, traiškančių atžalyną, dunksėjimas ir įnirtu- 
sių, dresuotų šunų vampsėjimas. 

Kitoje “Peak-to-Peak" kelio pusėje dunksojo įspūdingos 
Uolinių kalnų prieškalnės. Iš viršaus jau žvalgėsi du sraig- 
tasparniai. Juose buvo infraraudonųjų spindulių prietaisai, 
kuriais galima ištirti didžiulius žemės paviršiaus plotus. Jie 
užfiksuodavo kiekvieną apačioje esantį šiltakraujį gyvūną: 
elnius, briedžius, lokius, kiškius, paukščius — visus stam- 
bius ir mažus padarus. 

Šį kartą mergiūkštė nepaspruks. Nulis šansų. Ji nepasi- 
slėps nuo infraraudonųjų spindulių, nė nuo medžiotojų, me- 
todiškai pasiruošusių seklių ir mokytų šunų. 

Kad ir kaip ten būtų, ji vis dar-nepateko į jų akiratį. 
Mergaitė tarsi ištirpo ore. 

Praėjo jau kelios valandos. Kaipmat nusileis saulė. Ne- 
svarbu. Jei prireiks, įtemptos paieškos tęsis per naktį. Buvo 
iškviestos papildomos pajėgos: labai sunerimę ir susirūpi- 
nę gydytojai bei mokslininkai iš Denverio ir Boulderio zo- 
nos. Patikimi, Mokykloje dirbantys vyrai ir moterys. 

Jie veikė, prisidengę prasimanyta istorija, kuri, beje, iš 
dalies atitiko tikrovę: ieškojo miške pasiklydusios mergytės. 

Maksė kėlė grėsmę visam kam. 

AŠ TROŠKAU, man būtinai reikėjo įkvėpti gryno oro. Tie- 
siog negalėjau kvėpuoti. Kitas man patarė porą valandų pa- 
vaikštinėti, padaryti pertrauką. Nusitvėriau tos minties. 

Mes su Džilijana buvome sutarusios netrukus susitikti. 
Tokį planą sudarėme tą vakarą, kai Frenkas Makdonas pa- 
skendo savo baseine. Džilijana net išpešė mano pažadą. 
Frenko mirties aplinkybės man vis dar nedavė ramybės. Ne- 
galėjau patikėti, kad jis paskendo. 

Buvo dar viena priežastis, kodėl retokai pas ją lan- 
kiausi — vis dėlto ši kelionė trunka beveik valandą. Va- 
Žiuojant mane apniko tamsios mintys. Pirmiausia žuvo Dei- 
vidas, paskui — Frenkas, dabar — nerimauju dėl Džilija- 
nos. Be jokio logiško pagrindo būgštavau, jog ir jai gali 
grėsti pavojus. 

Važiuodama ėmiau nesąmoningai fantazuoti: atvykusi į 
jos namus, rasiu policijos automobilius, greitąją medicinos 
pagalbą. Pasiguodžiau, kad tai nerealu. Tačiau ir Deivido 
mirtis atrodė nereali. Ir Frenko. 

Perjungiau mintis teigiama kryptimi. Sveikas protas 
prieš paranoją. Visą savaitę laukdavau, kad tik greičiau su 
ja pasimatyčiau. Po Deivido mirties niekas kitas, net sesuo 
Kerolė, tiek manęs neparėmė, nebuvo toks nuoširdus ir 
draugiškas, kaip ji. Telefonu galėdavome prašnekėti valan- 
dų valandas, bet, aišku, susitikti geriausia. Džilijana neteko 
vyro porą metų anksčiau. Tai irgi sustiprino mūsų ryšį, bet 
dabar jis dar sutvirtėjo. 

Kuo labiau artėjau prie jos namų kalvose, tuo labiau 
stiprėjo nerimas ir įtampa. Ir būta dėl ko: Kitas mane pri- 
vertė prisiekti, kad neišduosiu paslapties apie mergaitę. 
Nors ir žinojau, kad jis teisus, man bus sunku kalbėtis su 
Džilijana ir nutylėti, neprasitarti apie tą stebuklingą mer- 
gaitę. Nutylėjimas beveik tolygus melui. 

Tiesą sakant, svarsčiau, ar galėčiau iš jos gauti kokios 
nors informacijos. Džilijana — “geroji fėja", labai praktiš- 
ka, turėjo medicinos laipsnį, įgytą UCLA, ir filosofijos moks- 
lų daktaro laipsnį iš biologijos srities, kuris jai buvo suteik- 
tas Stenforde. Ji — vaikščiojanti enciklopedija: klausk, ko 
nori ne tik apie mokslo sritį, bet ir apie ekonomiką, astro- 

nomiją, Denverio aukso grynuolius, Kolorado Uolinius kal- 
nus — Džilijana žinos. 

Be to, ji nuostabi mama, turbūt labiausiai dėl to man ir 
patiko. 

Štai ir ji. Sveika ir gyva. Lipdama iš automobilio, pa- 
mačiau ir jos mažąjį berniuką Maiklą, besiturškiantį basei- 
ne. Įtampa atlėgo. 

Kvepbuok. Įkvepk gera, iškvepk bloga, — liepiau sau, bet 
lengviau pasakyti nei padaryti. 

— Ar atsivežei maudymosi kostiumėlį? — paklausė Dži- 
lijana. Ji buvo užsivilkusi juodais ir mėlynais dryžiais “Spe- 
edo" firmos kostiumėlį, kuris išryškino puikią — penkias- 
dešimt vienerių metų moteriai! — figūrą. Jau trisdešimt me- 
tų kaip ji bėgioja po penkias mylias per dieną. Eidama penk- 
tą dešimtį, dalyvavo Niujorko maratone. 

— Be abejo, kostiumėlis savo vietoje, — pasigyriau ir 
įrodymui nusivilkau palaidinukę ir šortus. Buvau apsiren- 
gusi savo mėgstamiausią raudonais ir baltais dryžiais ištisi- 
nį kostiumėlį. 

Džilijana švilptelėjo ir pliaukštelėjo rankomis. Ji visa- 
da sugebėdavo pakelti nuotaiką. 

— Tik pažiūrėk į save! Frene, tu atrodai nuostabiai! 

Pasukiojau galvą į visas puses ir pasistengiau pamėg- 
džioti Džimį Stiuartą — "Liaukis! Po velnių! Negali būti!" 

— Daug vaikščiojau ir panašiai, juk žinai. Daugybė dar- 
bo gyvūnėlių ligoninėje. Gal ir numečiau kelis svarus. 


Dievaži! 

— Tik jos paklausykite! Kažkas yra, — juokėsi Džilija- 
na. Ta plati, atvira šypsena nuostabi. — Tu nusidažei plau- 
kus, daktare O'Nyl? Jei taip, gerai žinau. Kažkas čia darosi, 
nesakyk. 

Tikrai kai kas vyksta, Džile. Labai gaila, bet tau negaliu 
pasakyti. 


Šviesiaplaukis keturmetis berniukas, toks glotnutis nai- 
vuolis, išlindo iš baseino. Jis atlėkė tiesiai pas mamą ir nu- 

traukė mūsų šneką, bet labai nekaltai, tiesiog žavingai ir 
mielai. Maiklui tebuvo dveji metukai, kai jo tėvas mirė nuo 
infarkto, sėdėdamas savo kabinete Boulderio bendruome- 
nės ligoninėje. Tačiau jo vaikystei nieko netrūko. 

— Ką, Vabaliuk? — paklausė ji. — Pasisveikink su teta 
Frene. 

— Labas, teta Frene! — džiugiai nusišypsojo Maiklas. 
Jis nusilenkė ir mane pabučiavo. Gražus mažas "vabaliukas". 

— Aš žaidžiu ruonius, — paskelbė Maiklas. — Aš — ruo- 
nis, vardu Juodoji Nosis. O čia, — jis parodė į pripučiamą 
plaustą, — Islandija. Jėga, mm? 

— Jėga, — sutikau aš ir nusišypsojau. 

Žiūrėjome, kaip Maiklas šoko nuo žemutės lentos ir be 
garso murktelėjo į vandenį. 

— Jis toks mielas, — pagyriau. 
caktelėjo liežuviu. Mačiau, jog kažką sumąstė. 

— Tu įsimylėjusi, — ji mane tarsi kaltino. — Taip, taip! 
Garantuoju. 

— Ne-e. Nieko panašaus. Nepataikei, — atšoviau aš ir 
nusivaipiau. 

— Betgi tikrai. Dabar tuoj pat man pasaky... — ką, Maik- 
lai? Gerai, aš užfiksuosiu laiką. Tik nebandyk dingti, — įspė- 
Jo ji mane. — Mes dar pasigalynėsime. 

Džilijana nubrido į giliausią baseino vietą. Jos figūra 
išties puiki. Ji ištiesė ranką su laikrodžiu. 

— Į vietas! Dėmesio! Marš! 

Ruonis Juodoji Nosis vėl panėrė. Jis nuplaukė po van- 
deniu beveik iki pusės baseino, iki "Islandijos", ir išniro. 

Man svaigo galva. Viešpatie, ar aš turiu naujienų? No- 
rėjau šūktelėti draugei: “Nori išgirsti apie kitą nebaprastą vai- 
ką? Stulbinančią mergytę! Papasakosiu tau apie mielą 17 linksmą 
mergaitę... kuri gali be vargo paliesti medžių viršūnes". 

— Nagi, Frene, klok viską iš eilės. Verčiau jau papasa- 
kok, kas su tavimi darosi, — mygo mane Džilijana, sėsda- 

masi šalia į šezlongą, — kitaip teks pačiai išsiaiškinti. Juk 
neabejoji, kad sužinosiu. Papasakok. Prisipažink. 

— Na, — pasakiau aš, — jeigu taip, tave patausosiu. Ko 
gero, aš mažumėlę įsimylėjau... 

Ir papasakojau jai apie Kitą, bent jau tiek, kiek galėjau. 
Savaime suprantama, nutylėdama, jog mudu suradome Mak- 
sę. Ir tai, jog jis dirba FTB. 

KITAS NERIMO, dar labiau nervinosi, jam suko pilvą. 

Jis juokaudavo turįs “FTB skrandį", — nuo seno pažįs- 
tamą šleikštulį ir silpnumą. Bet tai absoliučiai nemenkino 
jo valios stiprybės. Kitas visą dieną nesitraukė nuo mažo- 
sios Maksės, stengdamasis laikytis kuo ramiau ir šalčiau. Vis 
tikėjosi, jog mergaitė numes bent trupinėlį informacijos apie 
savo gyvenamąją vietą. Kol kas ji neprasitarė. 

Paskambinęs į Piterio Strikerio kabinetą, Kitas nė vel- 
nio nesužinojo apie daktarą Frenką Makdoną, išskyrus se- 
niai turimą informaciją — jis kažkada dirbęs su Džeimsu 
Kimu Kalifornijoje. Faktiškai jau patikrino beveik visus sa- 
vo turimus kanalus Vašingtone ir Kvantike, bet nieko pado- 
raus nesužinojo. 

Prasti popieriai. Jis atsidūrė velniškai sunkioje padė- 
tyje. Reikėtų apie Maksę papasakoti Strikeriui, bet sulaikė 
kažkoks vidinis balsas. Galima jį pavadinti šeštuoju jaus- 
mu. Arba aiškiai pasimaišiusiu protu. Arba noru palaidoti 
savo karjerą. 

Kad ir kaip pavadintum, tai buvo emocinis komponen- 
tas, kurio Biuras nevertino taip labai kaip jis pats. Kitas su- 
prato, jog daug kas nesutiktų su jo nuomone, bet jie netu- 

rėjo laimės patirti, kaip Biuras traktavo šią bylą. Jiems ne- 
teko ten pabuvoti. Ir pamatyti paniekos Piterio Strikerio vei- 
de, išgirsti cinišką jo balsą. 

Grįžusi iš savo draugės Džilijanos, Frenė rado jį ir Mak- 
sę valgančius vakarienę — vėl makaronus. Frenė atrodė kur 
kas labiau atsipalaidavusi. Daug vėliau, vakare, jie išėjo pa- 
sivaikščioti į mėnesienos nušviestus miškus. Maksė žinojo dau- 
gumos medžių, gėlių ir krūmų, pro kuriuos jie praeidavo, 
pavadinimus. Regis, jai patiko kalbėti, tereikėjo tik pradėti. 

— Įspūdinga, — pasakė jai Frenė. — Tu žinai apie šiuos 
miškus daugiau už mane. 

— Aš daug skaitau, — pastebėjo Maksė ir gūžtelėjo pe- 
čiais. — Ir išsaugau informaciją. 

— Ar tu mokaisi savo mokykloje? — pasidomėjo Kitas, 
grįžtant lanku namo. Pro tamsių medžių viršūnės mėnulis 
atrodė tarsi didžiulė kabanti balta lėkštė. 

— O kaip jūs manote? — Maksė atsakė klausimu į klau- 
simą ir nudūmė pirmyn kojomis, ne sparnais. 

— Turiu idėją, — pasiūlė Kitas, kai prisiartinome prie 
trobelės. — Važiuokime pasivažinėti, pasigrožėsime apylin- 
kėmis. Ką tu manai, Makse? 

— Puiki idėja! — Maksė atrodė nepaprastai susijaudi- 
nusi. Žaliosios akys švytėjo. Ji šoktelėjo aukštyn ir truputį 
pakybojo ore. — Aš dar niekada nesėdėjau automobilyje! 
Nė karto per visą savo gyvenimą! 

DŽIPO PRIEKYJE tilpome visi trys. Kadangi jau po vi- 
durnakčio, Kitas nutarė, jog kelionė nebus pavojinga. Išva- 
žiuodami iš Lokių Skardžio, kelyje nesutikome nė vieno 

automobilio. Ir ačiū Dievui. Maksė spindėjo, žvalgydamasi 
pro langus. 

Daugiau kaip po valandos mes įvažiavome į Denverio 
miestą, ir tokiu vėlyvu metu beveik viskas buvo uždaryta. 
Aš labai gerai žinojau visus tuos iškilius kontūrus, kurie ma- 
tyti dangaus fone. Tamsiame danguje išryškėjo Danielo ir 
Fišerio bokštas, Venecijos varpinės kopija. Ten pat ir valsti- 
jos kapitolijus, federalinio atgimimo stiliaus statinys su pa- 
auksuotu kupolu. Priekyje kilo gražioji Nekalto Prasidėji- 
mo katedra. Ir visa tai rėmino netgi naktį aiškiai matoma 
dunksančių didingų Uolinių kalnų priešakinė grandinė. 

Mano galva, Kitas stengėsi įtikti Maksei, ir jam visai 
neblogai sekėsi. Mes trupučiuką rizikavome, atvažiuodami 
čia nakties metu, bet tik trupučiuką. 

Akies krašteliu stebėjau Maksę. Iš nuostabos ir pagar- 
bos ji vis kraipė galvą. 

— Tik pažvelkit į šiuos pastatus, šviesas — viską! Net 
nežinojau, kad plačiajame pasaulyje gali būti tiek daug aukš- 
tų pastatų! 

Mes su Kitu parodėme jai Maknikolo sporto areną, La- 
rimero aikštę, stadioną "Mile High". Maksė paprašė, kad 
Kitas sustabdytų džipą prie raudonų plytų mokyklos, ku- 
rios sienos buvo išpuoštos įspūdingomis, itin spalvingomis 
freskomis. Mokykla. Graži, rami mokykla. 

Jai niekada neteko būti dideliame mieste, nors apie juos 
daug ką sužinojo, skaitydama knygas savo mokykloje. Tai 
buvo didžiausias įvykis jos gyvenime. Ji gėrė naują infor- 
maciją ir ją fiksavo. 

Atkreipiau jos dėmesį į unikalų pastatą, pravardžiuoja- 
mą “kasos aparatu". Tai buvo didžiulis, sidabru žėrintis sta- 
čiakampio formos statinys suapvalintu stogu. Staiga Makseė 
užsispaudė rankomis ausis. Jos klausa buvo labai aštri. Tas 
triukšmas nustelbė džipo variklio garsą. Jis gaudė virš mū- 
sų galvų ir netrukus ėmė tolti. 

— Sraigtasparnis, — tyliu, raminančiu balsu paaiškino 
Kitas. — Nereikia bijoti, Makse. Matai tas didžiules raides 
ant jo šonų? 

Maksė linktelėjo. 

— "9 News — KUSA", — perskaitė ji. 

— “KUSA" — šio miesto televizijos stotis. Keli sraigta- 
sparnyje esantys žmonės siunčia į televizijos stotį nuotrau- 
kas. Jie geri vyrukai. Jie mums praneša naujienas apie pa- 
saulį, apie Denverio regioną. Gal šiąnakt įvyko kokia nors 
nelaimė? Gal kas atsitiko, ir jie turėjo taip vėlai pakilti. 

— Sraigtasparnis atrodo kaip didelis, tikrai keistas 
paukštis, — pasakė Maksė. — Nenuostabu, kad tie geri vy- 
rai nori juo skristi. Aš irgi norėčiau. Būtų gerai ir palenkty- 
niauti. Ei, gerieji vyrukai, norite bpalenktyniauti? Pasiduokite iš 
karto. 

Kitas privažiavo prie šaligatvio krašto ir sustojo, kad 
Maksė galėtų geriau apžiūrėti sraigtasparnį, jau tolstantį 
nuo mūsų į vakarus. Matyti, jog jam patiko viską jai rodyti. 
Gal prisiminė savo vaikus? Man krito į širdį, kokiu jautru- 
mu ir švelnumu spindėjo jo akys. 

— Kartais juos vadina malūnsparniais, — pasakė jis. 

— Sraigtasparniai, — pakartojo Maksė. — Girdėjau Mo- 
kykloje. Mano mokytojos vardas ponia Beata. Aš ją mylė- 
jau. Manau, kad jie ją užmigdė, — liūdnai sušnibždėjo ji. 

Net nepaklaususi ji atidarė priekines dureles. 

— Makse, — sušukau aš. — Makse! Makse! 

Per vėlu. Ji prasibrovė pro mane ir išlėkė laukan. Pa- 
bėgėjusi keletą jardų tamsiu šaligatviu, pakilo į orą. Gir- 
dėjome, kaip plasnoja jos sparnai. Mes su Kitu iššokome 
iš džipo ir žiūrėjome, kaip Maksė kyla aukštyn ir aukš- 
tyn. Aš baiminausi dėl daugelio priežasčių. Denveryje net- 
gi vasarą pučia pavojingi vėjai. Be to, ją gali kas nors pa- 
stebėti. 

— Makse! — vėl pašaukiau aš. Velnias, velnias, velnias. 
Ji jau per toli. 

Kitas prisidėjo delnus prie lūpų ir šaukė drauge su ma- 
nimi. Maksė turėjo mus girdėti, jos klausa aštri. Bet elgėsi 
taip, tarsi negirdėtų. 

Matėme, kaip ji kyla palei aukštą, lygią trisdešimties 
keturiasdešimties aukštų pastato sieną. Prisipažinsiu, atro- 
dė jaudinančiai. Įdomu, ar ji matė savo atvaizdą tamsiuose 
stikluose ir ką jautė tenai sukiodamasi. 

Kai Maksė ėmė suktis aplink dangoraižį, televizijos 
sraigtasparnis buvo seniai dingęs iš akių. Ji žvilgčiojo į ka- 
binetus. Ji nusklendė prie kito pastato, kuriame taip pat 
buvo įrengti kabinetai, o languose švietė žodžiai — “SVEIKI, 
UOLINIAI!" 

Dabar po ja atsivėrė visas Denverio miestas. Nuo Plato 
upės atsišakojantis Čeri upeliukas. Tolumoje — pramogų 
parkas “Elitch Gardens". 

Vyliausi, kad niekas jos nepamatys, o jei ir pamatys, ne- 
patikės savo akimis. Pirmąjį kartą ir man taip buvo. 

Ji padarė porą akrobatinių kilpų. Tada grįžo pas mus. 
Nėrė, gražiai pristabdė greitį ir nusileido prie džipo. 

— Kaip nuostabu! — ištarė šypsodamasi, paskui gar- 
siai nusijuokė. — Ačiū, labai jums ačiū. Aš svajojau apie tai 
nuo pat vaikystės. 

Mes sulipome atgal į džipą. 

Maksė apglėbė mane savo šiltomis, plunksnuotomis ran- 
komis ir nepaleido iki pat namų. 

JAU GULĖDAMA šiltoje, jaukioje lovoje, Maksė grįžo 
mintimis į tas nuostabias nakties akimirkas, praleistas Den- 
veryje. Kol kas ji jautėsi pakiliai, ypač palankiai galvojo apie 

Frenę ir Kitą. Jie jai tokie tokie geri. Tarsi mama ir tėtis, 
kurių niekada neturėjo. 

Staiga Maksė įsitempė, pakreipė galvą į šoną. Jie arti- 
nasi. Ji girdėjo ir juos jautė kiekviena savo kūno ląstele. 

Visi pojūčiai ją įspėjo. Jie slinko prie trobelės. Ji ne pa- 
ranojikė, neišsigalvojo. Norėjo šūktelėti, įspėdama Frenę ir 
Kitą, bet susilaikė. 

Neišsiduok užpuolikams, jog juos pastebėjai. 

Maksė išslinko iš lovos ir priėjo prie artimiausio lango. 
Atidžiai įsižiūrėjo. Švietė mėnesiena. Ji išgirdo treškant ša- 
keles. Vienas vyras ištykino 1š miško. 

Ji jį pažino: tai buvo vienas iš pačių niekingiausių sar- 
gų. Čia apsaugos darbuotojai iš Mokyklos! Ją susekė... Jie 
suims ir Frenę su Kitu! 

Staiga Maksė suplasnojo sparnais, pakeldama aštuonias- 
dešimt svarų sveriančią baimę ir įtūžį. Ji išskrido iš mažo 
miegamojo! Ji skraidė namo viduje. 

O tada nusklendė į galinius miegamuosius, kuriuose 
miegojo Frenė ir Kitas. Jų pojūčiai ne tokie aštrūs kaip jos. 
Aišku, ir tų iškrypėlių sargų ne kitokie! 

Draudžiama! Draudžiama! Jai negalima skraidyti! Tepasi- 
karia tie sargai! Šiame, tikrajame, pasaulyje ne jų tvarka. Dabar 
Ji savo gyvenimo šeimininkė! 

Iš kažkur atsirado Pipas ir ėmė kiauksėti kaip pašėlęs. 
Pipas irgi jaučia. Jaučia pavojų, netoliese mišku sėlinančius 
žmones. Tai geras šunelis! 

Lojimas prižadino Kitą. Jis išlėkė iš galinio kambario 
su šautuvu rankose ir išvydo Maksę, atskrendančią tiesiai į 
jį koridoriumi. 

— Jėzau, Makse! 

— Jie ateina, Kitai! Jie jau arti. Daugybė jų. Jie ateina 
mūsų! 

— Kas ateina, Makse? 

— Ne dabar! Prašau. Eikim! Eikim! Jie mus užmuš. Jie 
mus visus nužudys! 

Iš kito miegamojo išlindo Frenė. Ji apstulbusi stovėjo 
koridoriuje. 

— Prašau! Patikekit manimi! — maldavo jų Maksė ir tik 
tada suprato, kokie jie tapo jai brangūs. 

— Apsirenk, Frene, — Kitas linktelėjo galva. — Pro už- 
pakalines duris. Į džipą. Vairuosiu aš. Nesigręžiokite. Grei- 
čiau lėkite, — šaukė jis, lįsdamas į drabužius. 

Kitas griebė Maksę už rankos. Jie lėkė kaip viesulas. 
Frenė bėgo priešais ir atidarė užpakalines duris. Vyras, mo- 
teris, vaikas ir šuo nėrė iš namo į juodą nakties tamsą. Nė 
vienas neatsigręžė atgal. 

Laimė, džipas užsivedė iš karto. Sucypė padangos, ir 
jie išrūko iš galinės aikštelės. Į metalą sukaleno kulkos. Pa- 
žiro stiklai. Pataikė į užpakalinį langą. Džipas kriokė, taš- 
kydamas gilių provėžų purvus. Kitas lėkė per šūvių ugnį, 
lyg jam tai nebūtų naujiena. 

Jie pabėgo. 

Frenė ir Kitas patikėjo ja, neišėjo iš galvos Maksei. Tai 
viską pakeitė. 


70 skyrius 


NERA NIEKO MALONESNIO, kaip išvengti kulkų, kai jos 
zvimbia pro šalį, neužkliudydamos tavęs. Neprisimenu, kas pir- 
masis taip pasakė, bet kad ir kas būtų tas žmogus, jis sakė 
šventą tiesą. 

Beprotiškas tos nakties tornadas mus neatpažįstamai pa- 
keitė. Ištrūkus iš mirties nagų, atrodė, jog praėjome praga- 
rą, O jautėmės dar blogiau. Mintis, jog kažkas bandė mus 
nužudyti, buvo tokia siaubinga ir absurdiška, kad netilpo gal- 
voje. Tai, kas ką tik įvyko, neturėjo įvykti, o deja! Kažkas apšaudė 

Kito džipą, mus. Kažkas siekė nužudyti Maksę, Kitą ir mane. Dar 
niekad baisesnės mintys nėra sukęsi mano galvoje. 

Mes prisiglaudėme kažkokiame apskretusiame, bjauria- 
me Šeštajame motelyje, kurį užtikome išsukę iš 70-osios ma- 
gistralės, nutiestos tarp valstijų. Ko gero, būsim atvykę į Ida- 
ho Springso miestelį, kuriame apstu bjaurių moteliūkščių. 
Nors duris užrakinome ir dar užkabinome grandinėlę, sau- 
gūs nesijautėme. Veidrodinio stiklo langus dengė pigios žals- 
vos užuolaidos. Kambaryje šviesos nedegėme, Maksę ir Ki- 
tą apšvietė blykčiojanti televizoriaus šviesa. 

Maksė atrodė keistai nutolusi nuo to, kas įvyko, o gal 
man tik taip vaidenosi? Ji gulėjo, užsitraukusi antklodę iki 
pat smakro, o Kitas sėdėjo, pasistatęs kėdę prie jos lovos. 

Žinojau, kad Maksė jam labai patiko, bet dabar jiedu 
priešingose barikadų pusėse. Kitas įsitikinęs, jog mes žūsi- 
me, jeigu Maksė nepasakys, iš kur ji atsirado, o Maksė gal- 
vojo, jog ji žus, jeigu pasakys. 

Jo balsas skambėjo šaltai. Kitas niekada anksčiau tokiu 
tonu nekalbėjo. Matyt, jame atgimė FTB agentas. Profesio- 
nalus, stiprus, sutelkęs dėmesį į tai, ką, jo manymu, reikia 
daryti. 

— Man tikrai reikia kai ką žinoti, Makse. Sakau tau, tu 
jau privalai kažkuo pasitikėti. Jau dabar. Aš su tavimi kal- 
bu, Makse. 

— Pati žinau, su kuo jūs kalbate. Tik man nepatinka 
jūsų tonas, — atšovė ji. 

Netikėtai trapi Maksės savitvarda lūžo. Ji pašoko iš lo- 
vos, nubėgo į vonios kambarį ir užsirakino. 

— Palikite mane ramybėje! Jūsų balsas lygiai toks pat 
kaip jų. Pasitikėk manimi, — mėgdžiojo ji Kitą. — Kodėl aš 
turėčiau kuo nors pasitikėti? Aš ne tokia kaip jūs, Kitai! Negi 
nepastebėjote? 

— Nereikia, ji tik maža mergaitė, Kitai, — įsiterpiau. 
Ir mano pačios balsas ciepsėjo nuo streso, baimės ir praėju- 
sios valandos sąmyšio. 

Jis papurtė galvą — tik vieną kartą. 

— Ne. Ji nėra paprasčiausia maža mergaitė. Apgailes- 
tauju, bet čia slypi kur kas daugiau. Ko gero, dėl jos žūsta 
žmonės. Mes patys vos išsisukome, Frene. Privalome surasti 
Mokyklą, kurioje ji buvo laikoma, bent jau aš privalau. 

Dabar aš pyktelėjau. 

— Nebūk toks, Kitai. Ir aš turiu surasti tą vadinamąją 
Mokyklą. Jeigu dar nepastebėjai, aš irgi iki ausų įklimpusi. 

Kaskart, kai pažvelgdavau į Maksę, norėdavosi ją ap- 
kabinti, bet Kitas teisus. Ji tokia pat paprasčiausia mergaitė, 
kaip šis įvykis — paprasčiausias pasivažinėjimas. Bėda ta, kad 
mes tiksliai nežinojome, kas Maksė tokia ir ką reiškė jos 
buvimas čia. Žinojo tiktai pati Maksė, bet ji tylėjo. 

Kitas pasisuko ir suklupo, užkliuvęs už skardinės šiukš- 
lių dėžės, prigrūstos tuščių maisto pakelių iš “Makdonal- 
do". Čiupęs dėžę, jis stipriai šveitė ją į sieną. Paskui dar 
kelis kartus paspyrė, kad būtų tikriau. 

Nuo to garso instinktyviai užsidengiau akis. Prisiminiau 
mūsų fermą Viskonsine. Mano tėtis kartais prarasdavo sa- 
vitvardą. Jis svaidydavo daiktus, bet vertingų neliesdavo; ir 
niekada niekam iš šeimos nėra sudavęs, net nepliaukštelė- 
Jęs. Gal dėl to ir neišsigandau Kito švelnoko, net juokingo 
protrūkio. 

— Kas nors ne taip? — paklausiau, kai triukšmas nuri- 
mo. 

Labai suklydau, tikėdamasi išvysti šypseną jo veide ar 
bent pakelti jam nuotaiką. 

— Aš nenorėjau jos išgąsdinti, — gailiai prabilo Kitas. — 
Man tikrai ji patinka, Frene. Ji nuostabus vaikas. Tai dėl to, 
jog... mes visi galime žūti. 

— Žinau. Ir ji žino. Viskas bus gerai. 

Maksė lengvai užsidega. Taip elgiasi kiekvienas, kuris 
kada nors buvo terorizuojamas. Ką darė tai mažai mergai- 
tei? Kas ir kaip ją skaudino? Reikia sužinoti apie tą Mokyk- 
14. Kur ji yra. Kas ten vyksta. Kokie žmonės dirba. 

Kitas priėjo prie vonios kambario durų ir tyliai pabeldė. 

— Makse, atleisk, kad piktai kalbėjau, — pasakė jis švel- 
niu, rūpestingu balsu. — Aš buvau įpykęs. Man rūpi, kad bū- 
tum saugi, bet be tavo pagalbos nežinau, ko griebtis. Pama- 
niau, jog tai vienas iš būdų pasakyti: tie žmonės nori mus nu- 
žudyti. 

Maksė neatsiliepė. Jokio garselio. Kartais ji būna maža 
mergytė. 

Kitas patyliukais paprašė manęs: 

— Būk gera, išprašyk ją iš ten. Bent pamėgink. Girdi, 
Frene, padėk man. 

AŠ LĖTAI NUĖJAU prie vonios. Neturėjau jokio supra- 
timo, ką sakyti. Žinojau viena — jai nemeluosiu. Minutėlę 
stoviniavau prie užrakintų durų, rikiuodama mintis. Kai pra- 
sižiojau, žodžiai patys pasipylė iš pat širdies gilumos. 

— Makse, pažadu, kad niekas nesiruošia priversti tavęs 
daryti tai, ko tu nenori. Aš žinau. Ir tu žinai. Mes drauge 
nutarsime, kaip pasielgti geriausia. Nejaugi tu manai, jog 
taip neteisinga? Gal turi kitą pasiūlymą? 

Ilga pauzė. Anapus durų visiška tyla. Kartais Maksė be- 
protiškai užsispyrusi ir atkakli. Ji jau beveik paauglė. Kai 
kurie bruožai jau ryškėja. Paskui išvydau iš lėto pasisukan- 
čią durų rankeną. 

Išeidama iš vonios, Maksė nepakėlė akių nė į vieną iš 
mūsų. 

— Atsiprašau. Aš paprasčiausiai išsigandau, — vos pra- 
lemeno ji, lipdama atgal į lovą. Šitokia baisi našta tokiai 
mažai, mielai mergytei... Pipas liuoktelėjo į lovą, ir ji šu- 

niuką apsikabino. Atsisėdau jai už nugaros ir ėmiau glosti- 
nėti jos plunksnas. Šitaip paukščiai lygina savo plunksnas, 
ištiesindami užsilenkusius galiukus, suglotnindami. Ieško- 
jau žodžių, kaip išeiti iš tos aklavietės jos neužgavus. 

— Viskas gerai, Makse, — sušnibždėjau. 

— Ne, negerai, Frene. Jūs nežinote... 

Atskleisk savo paslaptis, Makse. Mes tavimi pasitikėjome. Da- 
bar tu parodyk bent trupučiuką pasitikėjimo. 

Po kurio laiko aš paklausiau: 

— Kas tie žmonės tavo mokykloje? Bent ką nors pasa- 
kyk. Ar jie mokslininkai? Gydytojai? Ar mokytojai? 

— Panašiai, — atsiliepė ji. — Jie mane mokė dirbti su 
skaidrėmis. Daugiausia mokslo reikalams, bet laisvalaikiu 
aš galėjau skaityti, ką noriu. Jie leido man dirbti. Dauguma 
jų mokslininkai. Jie — gydytojai. 

Kitas žingsniavo po kambarį, nunėręs akis į grindis. Jis 
sustojo kaip įbestas, išgirdęs žodį "skaidrės". 

— Ką reiškia — "skaidrės". Kokias skaidres, Makse? 

— Į kurias žiūri pro mikroskopą. Laboratorijose. Man 
leido ten dirbti. Turėdavau suderinti alelius. 

Pajutau viduje augančią įtampą. Galvoje — chaosas, su- 
maištis. Aleliai — skirtingos to paties geno formos. Tai, ką 
Maksė pasakė apie Mokyklą, siaubinga ir nežmoniška. 

— Gydytojai dirba su chromosomomis? — paklausiau 
aš. — Kam jiems to reikia? Ar tu žinai? 

— Aišku, žinau. Rūšiai patobulinti, — pasakė ji, gūžte- 
lėdama pečiais. 

— Kokios rūšies? — paklausė Kitas. Mūsų pokalbis įgi- 
jo klausimų ir atsakymų formą. Aš pati jaučiausi, lyg būčiau 
policijos pareigūnė. 

Maksės veidas išblyško. 

— Jeigu pasakysiu, sukelsiu žmonėms rūpesčių, — pa- 
sakė ji. — Mane įspėjo. Kalbėti griežtai draudžiama, — su- 
murmėjo. 

Tada užsidengė akis ir graudžiai pravirko. Aš čiupau ją 
į glėbį. 

— Prašau, pasitikėk mumis, Makse. Kažkuo juk turi pa- 
tikėti. Pati supranti, mieloji. 

Sūpavau glėbyje gražią mergytę paukštę. Tarsi būčiau 
atsiradusi savo “Ligonių užeigoje" ir rūpinčiausi sergančiais 
ir sužeistais gyvūnėliais. Tik ten ir troškau būti. 

Maksė prašneko tiesiai man į kaklą. Vos vos supratau, 
ką ji sakė. 

— Parvežkite mane namo, — šnibždėjo ji. 


Ketvirta knyga 
SKRAIDYMO MOKYKLA 

PARVEŽKITE MANE NAMO... 

Maksei turėjo būti nelengva ištarti šiuos žodžius. Jie 
nebuvo tokie nekalti, kaip kad skambėjo. Mes rūkte išrūko- 
me iš Šeštojo motelio. 

Zvimbėme tarp valstijų einančia magistrale aštuonias- 
dešimties mylių per valandą greičiu, o paskiau dar paspau- 
dėme, vildamiesi, jog mūsų nenučiups joks kelių policijos 
patrulis už greičio viršijimą. 

Mes juk skubėjome į Mokyklą. 

Sėdėjau su Makse ant užpakalinės sėdynės. Ji aiškiai 
baiminosi, todėl stipriai glaudžiau ją prie savęs. Ranka ju- 
tau, kaip daužosi jos širdelė — ar ne per greitai? Vargšė 
Maksė. Mažytė... Ją užgriuvo kažkas daug baisesnio, negu 
mes pajėgėme suvokti. 

Glostydama ją kalbėjau, tikėdamasi, kad bent kiek ap- 
raminsiu mūsų mergaitę. Pasakojau jai, kad aš užaugau kar- 
vių fermoje, šiaurės Viskonsine, ir paklausiau, ar ji yra ma- 
Čiusi tikrą karvę. 

— Mokykloje nelaikome karvių, — atsiliepė ji, — bet 
daug kartų mačiau per televiziją. 

Papasakojau jai apie mūsų nedidelę Holšteino veislės 
karvių bandą, jų lipnius liežuvius ir ašarojančias akis. Aš 
net prisiminiau jų vardus ir būdą. Sulaikiusi kvapą, Maksė 
klausėsi apie Mieląjį Žiedelį, Nelę Tap Tap, Cražuolę Luizą 
ir apie mūsų margąjį bulių Šaunųjį Katiną. 

Pasakojau, kaip aš su savo sesute Kerole Ana keldavo- 
mės penktą valandą ryto padėti tėčiui, kaip prausdavome 

karves vasarą ir įjungdavome elektrinius ventiliatorius, kad 
joms nebūtų taip karšta. Tačiau labiausiai ją sudomino mel- 
žimas. 

Mergaitė garsiai aikčiojo, klausydamasi, kiek džiaugs- 
mo suteikia melžimas ankstyvą rytmetį. Buvo smagu girdėti 
jos juoką. Jis toks užkrečiantis, jog negalėjau susilaikyti ne- 
sišypsojusi. Maksė žavėjosi tuo pasauliu, kurio iki šiol jai 
nebuvo leista pažinti. Be to, juokas atitraukė mintis nuo vis- 
ko, kas vyko aplinkui. 

Aš sukūriau kvailą istoriją apie šokoladines karves ir jų 
šokoladinį pieną. Ir Kitas įkišo savo trigrašį. 

— Papasakok jai apie mėtines karves, — patarė jis ir 
mirktelėjo. 

— Jūs abu pakvaišę, — pareiškė Maksė. — Bet labai 
smagu. Man patinka. Man labai gera su jumis. 

— Ir mums gera su tavimi, — tariau aš. 

— Man irgi, — patvirtino Kitas. 

Džipas nešė mus per ankstyvo rytmečio tamsą. Aš įsi- 
svajojau — e1, gal vis delto čia tėra paprasčiausias pasivažinėji- 
mas, — kai pajutau Maksę įsitempiant. Ji pasilenkė prie prie- 
kinės sėdynės ir stiklo. 

Paskui parodė į siaurą šoninį keliuką, išnirusį iš už 
uolų. 

— Sukite čia, Kitai. 

— Iš kur tu žinai? — paklausiau aš. Neabejojau Makse, 
tiesiog pasmalsavau. Galėjau garantuoti, jog jai niekada ne- 
teko važiuoti šituo keliu. Aš pati gyvenu netoliese, bet ne- 
prisimenu, kad būčiau juo važiavusi. 

— Ar jūs nejaučiate savo karvių fermos? 

— Ji toli, — atsakiau aš. — Norint ją rasti, prireiktų 
žemėlapio. 

— Aš jaučiu Mokyklą, — pasakė Maksė. — Aš tiksliai 
žinau, kur ji. Mintyse matau kelią į ją. 

Aš supratau, ką ji sako, ir tai mane sukrėtė. Gerklėje 
pajutau kylantį kamuolį. Maksė galėjo rasti kelią namo, lygiai 

kaip balandžiai, naminės katės, migruojantys žvėreliai, ku- 
rie suranda savo gimtąją vietą inertiškos navigacijos būdu 
ar dar Dievas žino kaip! 

— SUSTOKITE, — kreipėsi ji į Kitą, prieš pasukant 
nurodytu keliu. 

Kitas padarė, kaip liepta. Kažkas Maksės balse neleido 
nepaklusti. 

— Dabar paklausykite manęs, — pasakė ji. — Jums ne- 
galima toliau važiuoti. Jeigu jus sugaus, turbūt nužudys. Aš 
rimtai. 

— Tai tikrai rimta, — atsiliepė Kitas. — Būtent dėl to 
mes ir važiuosime su tavimi, mažute. Aš turiu rimtą ginklą, — 
jis parodė Maksei šautuvą. Pusiau automatinį, siunčiantį mir- 
tį. — Aš privalau važiuoti, Makse. Toks mano darbas. Dėl to ir 
atvažiavau į Koloradą. 

— Ir aš nesitrauksiu, — pasakiau Maksei. — Nepalik- 
siu tavęs ir Kito. To tai jau nebus! 

Pagaliau Maksė linktelėjo. Ji buvo nepatenkinta, bet 
matė, jog mes nesitrauksime. Kad ir kas nutiktų, mes liksi- 
me drauge. 

Kitas pasuko vairą, ir mes išvažiavome iš pagrindinio 
kelio, kuris, tiesą sakant, toli gražu nebuvo pagrindinis 
Jungtinių Valstijų kelias. Dabar riedėjome vingiuotu šunke- 
liu, vadinamuoju Kalnų papėdės pravažiavimu, kylančiu į 
Uolinių kalnų prieškalnes. Kažkur čia turėjo būti Mokykla. 
Maksė buvo tuo įsitikinusi. 

— Sukite į dešinę, — staiga tarė Maksė. — Tada mane 
išleisite. 

— Taip nebus, Makse, — nenusileido Kitas. — Mes jau 
kartą perėjome per ugnį. 

— Jūs baisiai užsispyręs, Kitai. 

— Tik pažiūrėkite, kas kalba! 

Kelias visai suprastėjo, virto kažkokiu nepažymėtu 
dumblinu, išvažinėtu taku, ir beliko tik svarstyti, kur mes 
atsidūrėme — nebuvo nei ženklų, nei pastatų. Nyki, šiur- 
pi vieta. 

Sulig kiekvienu kelio vingiu Kito laukė vis naujas siur- 
prizas. Iš visų pusių žybsėjo akys. Elniai ir kiti miško žvėrys 
protingai laukė, kol galės šokti į kitą kelio pusę. Kylant vis 
aukštyn į kalnus, Maksė pagaliau prabilo. 

— Man augant, Mokykla kelis kartus keitė vietą. Žinau, 
kad ji buvo Masačiusetso valstijoje, o prieš atvykstant čia, 
Kalifornijoje. Kasdien eidavau į klasę, ir iš pradžių viskas 
buvo gerai. Ponia Beata buvo mano mokytoja. Ji taip pat 
buvo gydytoja, bet sakė, kad prie jos vardo nereikia pridėti 
"daktare". Ji tikrai mylėjo Metju ir mane, o mes mylėjome 
ją. Pagal Stanfordo-Bineto testus, mes esame genijai. Ta- 
čiau mums buvo liepta nesididžiuoti savo protu ir gebėjimu 
skraidyti. Mes buvome taip sukurti. Buvome tik laboratori- 
nių bandymų pavyzdžiai. 

Maksės alsavimas padažnėjo. Ji taip stipriai spaudė man 
ranką, jog ta net nutirpo. Nors prieš tai ir liepė mums grįž- 
ti, žinojau, kad ji to nenorėjo. Ji bijojo likti visiškai viena. 

— Išleiskite mane, — sunerimo ji, staiga sugriebdama 
mano ranką aukščiau. — Privalau išlipti. Būtinai! Prašau, 
Kitai! Dabar pat! Prižadu, nenuskrisiu. Prisiekiu. 

Aš pasilenkiau ir spustelėjau Kitui ranką. Jis sustabdė 
automobilį siauroje šalikelėje. 

Mes buvome kelyje į niekur, apsupti tiktai aukštų eglių, 
aštrių uolų ir garsaus cikadų čirškimo. 

Praveriau džipo duris, Maksė prasispraudė pro mane 
ir iššoko. 

Ji buvo greita, sportiška ir ne pagal savo amžių stipri. 

Beveik viskas, ką ji darė, kėlė nuostabą. Meldžiausi, kad da- 
bar nenuskristų ir nepaliktų mūsų. 

Maksė užsiropštė ant džipo stogo. Girdėjome, kaip ji 
trepsi viršuje. Paskui pasigirdo įnirtingas plasnojimas. 

— Ką ji daro? — vos ne vienu metu paklausėme. 

Ji šoko nuo džipo ir pakilo į orą. Kaip tik taip. 

— O Jėzau, — sušnibždėjo Kitas. Jis pasakė tai, kas ver- 
žėsi iš mano lūpų. — Tik pažiūrėk į ją. Pažiūrėk. Tikiuosi, 
sugebėsime nuo jos neatsilikti. 

— Negalime atsilikti. Greičiau judink tą daiktą iš vie- 
tos. 

Jis užkūrė variklį. Numynė pavarą. Džipas liuoktelė- 
jo iš kelkraščio, susirado kelio vidurį ir ėmė kilti stačiai į 
kalną. Mes sekėme Maksei iš paskos, tiksliau, stengėmės 
sekti. 

Iškišau galvą pro langą kaip mažvaikis. Pipas taip pat. 
Nenuleidau akių nuo baltų, sidabrinėmis ir melsvomis plunk- 
snomis dabintų jos sparnų. Į veidą pūtė vėsus vėjas. Rodės, 
ir aš skridau. Tikrai, jaučiausi tarsi palikusi savo kūną. 

Džipas niro į ilgą tamsų tunelį, kurį sudarė išlakios pu- 
šys ir didžiulės eglės. Makseė pasuko į kairę, viršum kito at- 
sišakojančio keliuko. Čia buvo purvynas ir giliai išmaltos 
vežės. 

Mes lydėjome Maksę namo. Pasitikėjome ja, rizikuoda- 
mi savo gyvybe. 

MOKYKLA ART. Ji jautė jos kartų ir bjaurų skonį. Ji 
jautė ją tarsi mirtiną nuodą, pulsuojantį jos kraujyje. 
Maksė staigiai nusileido. Džipo stabdžiai sucypė, ir jie 

sustojo už jos. Frenė ir Kitas skubiai iššoko. Pipas suko ra- 
tus aplinkui. Normaliomis aplinkybėmis ji šypsotųsi, links- 
mai iš jo kikentų. Tik ne šį kartą. 

— Kas atsitiko, mieloji? — šūktelėjo Frenė. Ji visada 
tokia susirūpinusi, bet ne valdinga. 

Maksė jautė, tarsi jai ant liemens būtų užrišta virvė, kuri 
veržė ir ją tempė. Kaklą ir pečius slėgė didžiulė įtampa, 
nusileidžianti į krūtinės ląstą. Ji ėjo namo. Savo laisva valia 
grįžo į Mokyklą. Gal nebus jokių paslapčių, ir ji liks laisva? 

O gal ir ne! 

Ji nutarė eiti pėstute. Gal taip saugiau. Frenė su Kitu 
skubėjo jai iš paskos. 

Mergaitė nesigręžiojo — tai nebūtina. Puikiai girdėjo 
sunkų jų kvėpavimą, kraujo pulsavimą jų širdyse. Jautė, kaip 
auga jų baimė. Pagaliau jie pamatys tiesą. Patys pamatys. Ji 
meldėsi, kad jie būtų tam pasiruošę. 

Staiga Maksė sustojo! 

Ji išvydo fizinę ribą, skiriančią jos naująją laisvę nuo 
senojo gyvenimo — spygliuotos vielos tvorą. Šis vaizdas su- 
kaustė ją, užplūdo šiurpūs prisiminimai. Įsivaizdavo dėdę 
"Tomą, kitus šlykščius sargybinius ir pradėjo žiaukčioti. Te- 
ko kaipmat išmesti juos iš galvos. 

Mokykla čia pat. Ji jau beveik atėjo. Rodės, Mokykla 
stebi ją, laukia ir kvatojasi, nes ji sugrįžta. 

Aklina dešimties pėdų aukščio tvora, kurios viršuje iš- 
tempta skustuvo aštrumo suraityta viela. Už jos — visa, ką 
ji žinojo, mylėjo ir ko visa širdimi nekentė. Ji buvo mačiusi, 
kad prie Mokyklos vyrai laikydavo sunkvežimius. Gal dabar 
jų nebus? 

Baltoje metalinėje lentelėje užrašyta: ĮEITI DRAU- 
DŽIAMA. VYRIAUSYBINĖ TERITORIJA. Į PAŽEIDĖJUS 
ŠAUNAMA. 

Ji atsisuko į Frenę ir Kitą. 

— Atėjome. 

MAKSĖ ATSIGRĘŽĖ į mus, ryškiai žalios akys buvo ku- 
pinos baimės. 

— Jie nejuokauja, — pasakė ji. — Pažeidėjus nušauda- 
vo, patikėkite. Jūs dar galite grįžti. Geriau grįžkite. 

— Mes tavęs nepaliksime, — pareiškė Kitas. 

Pipas lojo ir zujo aplink tvorą. Staiga tolumoje pama- 
tėme atliuoksint du dobermanus. Iššiepę dantis jie įnirtin- 
gai lojo. 

Kitas patraukė mane nuo tvoros, prie kurios jau taškė 
putas dobermanai. 

Mano kūnu nubėgo šiurpas. Ir ne vien dėl šunų. Šunys 
man mažiausiai rūpėjo. 

Nėra malonu miškų glūdumoje pamatyti metalinę tvo- 
rą, spygliuotą vielą viršuje ir sargybinius šunis, o nuo užra- 
šo “JAV vyriausybė" ir “Į pažeidėjus šaunama" man pasida- 
rė negera. Mudu su Kitu jau ir taip beveik pažeidėjai, o čia 
dar būtų valstybinės teritorijos pažeidimas. 

— Ar čia ta Mokykla? — paklausiau, bet Maksė nesi- 
klausė. Ji buvo užsiėmusi su dobermanais. 

— Bandite, Gomerai, čia aš! — ji gyvai šnekino šunis. — 
Liaukitės. Tuoj pat liaukitės! Gult, abudu! 

Stebėtina, urzgimas ir lojimas rimo, kol visiškai nutilo. 
Tačiau jie įtariai šnarpštė. Pagaliau pažinę Maksę, suskato 
džiaugsmingai kiauksėti. 

— Nebijokite, — kreipėsi ji į mus. — Jie mano drau- 
gai. Jie ne tiek kanda, kiek loja, — nusišypsojo. 

— Kur galėtume perlipti tą tvorą? — paklausiau Kitą. 

Jis pradėjo kažką sakyti, bet Maksė nutraukė. 

— Frene! — ji tempė mane už rankos. — Kažkas atsiti- 
ko Banditui ir Gomerui. Tikrai jiems kažkas negerai! Eiki- 
te, apžiūrėkite. 

Priėjau arčiau, bet viskas buvo aišku ir taip. Juodi jų 
kailiai neblizgėjo, galėjai laisvai suskaičiuoti po oda išsišo- 
vusius šonkaulius. 

— Jie alkani, — pasakiau Maksei. 

Per švelniai pasakyta. Šunys buvo perkarę iš bado. Kaž- 
koks niekšas juos žiauriai dvasino. 

Kitas grįžo, apžiūrėjęs vielą. 

— Tvoroje neradau jokio įėjimo ar plyšio, — paaiškino 
jis. — Gal paeiti į kitą pusę? 

— Aš galiu pernešti jus per tvorą, — pareiškė Maksė. 
Vos nenusikvatojau, išgirdusi tokį nelauktą pasiūlymą. 

— Žinau, kad galiu. Aš stipresnė negu atrodau, — ne- 
nusileido ji. Mergaitė kalbėjo visiškai rimtai. 

— Jokiu būdu, — atsakė Kitas. Jis teisus. Aštuoniasde- 
šimt svarų sverianti mergaitė negalėtų pakelti suaugusio 
žmogaus, sveriančio dvigubai daugiau nei ji, o kur dar trau- 
kos jėga! 

— Taip, galiu. — Maksė gynė savo pozicijas. — Patys 
nežinote, ką kalbate. Aš žinau, ką galiu. 

Klausiausi Maksės ir svarsčiau. Neįvertinau streso po- 
veikio. Stresas gamina adrenaliną. Ir, tiesą sakant, kas ži- 
no, kiek Maksė turi jėgos? 

— Pirmiausia leiskite pabandyti jus, — kreipėsi ji į mane. 

— Nežinau, ar tai protinga, Makse. 

Ji gūžtelėjo pečiais. 

— Gerai. Tada aš skrisiu viena. 

Įsikibau į tvoros tinklą. Palypėjau keletą pėdų ir susto- 
jau. Tuomet Maksė griebė kojomis mane per pusiaują ir su- 
spaudė. Ji tikrai galinga. Dieve, nieko nesuprantu. 

Kadangi Maksė laikė mane iš užpakalio, atrodė, jog jos 
sparnai tapo mano sparnais. Ji stipriai suplasnojo, ir mud- 
vi atsiplėšėme nuo žemės. Mes pakibome ore. Paskui pra- 
dėjome kilti. 

Mane glostė vėjelis. Aukštai kalnuose būna šalta, ir 
mums pakilus nuo žemės jutau tą vėsą. Trumpai viską pa- 
miršau, atsiduodama nuostabiam pojūčiui, juntamam skren- 
dant tokiu neįprastu būdu. Bent akimirką galėjau pasvajo- 
ti, jog mane neša nuosavi sparnai. 

Pakilome. Vieną kitą sekundę paplevenome. Ir nuskri- 
dome... 

Nors netoli, bet, o dangau, aš iš tikrųjų skridau... 

MAKSĖ MANE NUTUPDĖ kitapus užtvaros. Negalė- 
jau atplėšti akių nuo groteskiškos, niūrios, eilėmis suraity- 
tos vielos. Įsitvėriau už tvoros, pirštais spaudžiau vielą ir 
laukiau, kol aprims širdis. Apsidairiau — Maksė jau buvo 
dingusi. 

Ji vėl buvo anapus tvoros. Bandė pakelti Kitą. Kojos ne- 
pajėgė viso jo apglėbti. Girdėjau, kaip ji sunkiai pūkščia — 
uff, uff, uff. Vargu ar mergaitei pavyks jį pakelti, bet juk vos 
prieš minutę abejojau ir dėl savęs. 

Nežinojau, ar ji ilgai kankinsis, nes Kitas nejudėjo nei 
pirmyn, nei atgal. 

— Makse, nereikia. Jis tau per sunkus, — šaukiau jai. — 
"Tau pakenks. 

— Ne, jis ne per sunkus. Aš superstipri. Tu net nejįsi- 
vaizduoji, kokia aš stipri, Frene. Juk mane taip sukūrė. 

Toje tvoros pusėje, kur aš stovėjau, abu šunys jau ėmė 
slinkti manęs link. Jų kaimynystė nebuvo viliojanti. Kalė 
nerimo ir slinko puslankiu, keldama dulkių sūkurius. Už ko- 
kių trijų pėdų nuo manęs, įsispyręs į žemę, mažytėmis, var- 
vančiomis akutėmis spoksojo šuo. 

Iš jo gerklės pasigirdo įspėjantis urzgimas. Iššieptas 
snukis demonstravo dantenas ir sveikutėlių dantų eilę. 

— Nagi liaukis, — pasakiau jam. — Dink iš čia. — Aš 
susitvarkydavau su šunimis, kurie rodydavo dantis ir urgz- 
davo. 

Žvilgterėjusi į Maksę ir Kitą, pamačiau, jog jie vis dar ba- 
lansuoja ant tvoros. Ji pasitraukė nuo jo, palikdama įsikibusį į 
vielas, bandantį kopti aukštyn. Paskui jis nušoko ant žemės. 

— Tu labai stengeisi, mieloji, — pasakiau Maksei. Ma- 
tyti, jog ji nusiminė. Mergaitė nemėgo pralaimėti. Gal tai 
irgi jų" nuopelnas? 

Maksė tuojau pat perskrido per tvorą pas mane. Įsakė 
dobermanams "gulėt", paskui pagyrė: “geri šuneliai". Drau- 
giška su jais, bet griežta — gal tai irgi padėjo jai iš čia pa- 
bėgti? 

Paskui Maksė ėmė bėgti šiaurės pusėn, vis didindama 
greitį, kažkur skubėdama. 

Pastriuokom leidausi jai iš paskos. Siauras kelias smigo 
į mišką. Prabėgome keletą tankumynų, pro kuriuos ničnie- 
ko nebuvo įmanoma įžiūrėti. 

Eglių siena atsirėmė į beržynėlį, už kurio netrukus at- 
sivėrė pušių giraitė, tviskanti lyg stiklo karolėlių užuolaida. 
Mano širdies dūžiai nustelbė žingsnių garsus. Visai netikė- 
tai, už posūkio, atsivėrė saulės nutvieksta proskyna. 

Prieš mus išdygo šimtmečio pradžioje statytas medžio- 
tojų kotedžas, o gal kokia mineralinių vandenų kurortavie- 
tė. Mūriniame fasade žėrėjo daugybė langų. Priešais įėjimą 
bolavo kolonos. Tankūs vijokliai gožė visą pastatą ir drie- 
kėsi ant seno stogo. 

Dirstelėjau į Maksę. Jos akių vyzdžiai pasidarė smeig- 
tuko smaigalio dydžio. Rainelės — sustingusios, tarsi skaid- 
rūs pilki diskai. Prisiminiau, jog paukščiams dažnai susi- 
traukia vyzdžiai, kai jie patiria prievartą. 

— Kas čia? — paklausiau. 

— Pagrindinė Kolorado dirbtinės mutacijos laboratori- 
Ja, — pasakė ji. — Genetinių tyrimų mokykla. Aš čia gyvenu. 

TAS KEISTAS, KRAUPUS namas, kuriame Makseė buvo 
laikoma, ir tik Dievas žino, kas dar jai ten buvo daroma, 
dunksojo apmiręs. 

Jokių sargybinių, nė vieno automobilio ar sunkvežimio. 
Jokios tiesioginės grėsmės mums. Bent jau nieko tokio ne- 


pastebėjau. 

— Per daug tylu. Kažkodėl pernelyg tylu, — sušnibždė- 
jo Maksė. — Kažkur turi būti sargai. Būtume pastebėję iš 
miško. 


— Ką tai reiškia, Makse? 

— Nežinau. Taip nėra buvę. 

Nusėlinome laukymės pakraščiu. Vikriai pribėgome prie 
vienos pastato pusės, tada nuslinkome palei mūro sieną prie 
ąžuolinių durų, kurios buvo rytinės sienos centre. Nei už 
vieno lango nešmėstelėjo joks šešėlis ar kontūras. Tarsi ne- 
būtų nė gyvos dvasios. 

Po truputėlį man grįžo pasitikėjimas. Įkvėpiau ir, ištie- 
susi ranką, pasukau apvalią metalinę rankeną. Durys leng- 
vai atsidarė. Mes įsmukome į keistąjį namą. Sunkios durys 
užsitrenkė už mūsų. 

Aš loštelėjau nuo šleikštaus, drėgno, stipraus irimo 
kvapo. Pasišlykštėdama pagalvojau apie tai, kas galėjo jį 
sukelti. 

— Kažkas pūva, — tarė Maksė. 

Ji sakė tiesą. Kažkur tikrai buvo lavonas. Pastate kaž- 
kas puvo, kvapas dirginantis ir stiprus. Užsispaudėme bur- 
nas ir nosis. Ėjome tolyn nuo paradinių durų. 

Maksė pridūrė: 

— Turbūt neveikia ventiliatorius. — Neatrodė, kad ji 
per daug jaudintųsi dėl kvapo — dėl mirties. 

Apžiūrėjau, ar kambaryje nėra vaizdo kamerų. Neabe- 
jojau, kad jų kažkur esama, bet negalėjau aptikti. Ar mus 
kas nors stebėjo? 

Įtariau, kad tas mažas kambarėlis, kuriame stovėjome, 
buvo naudojamas dezinfekavimui. Prie durų stovinti didelė 
metalinė šiukšlių dėžė užversta ryškiai geltonais šepečiais. 
Ant kablių kabėjo chalatai. Čia dirbo žmonės. Mokslininkai, 
jeigu jie gali taip save vadinti. Gydytojai. Tyrinėtojai. Jie at- 
likinėjo kažkokius įstatymų draudžiamus eksperimentus. 

Vienoje metalinėje spintelėje prikrauta švarių šepečių, 
o šalia grupės rakinamų spintelių, ant lentynų, pririkiuota 
guminiais padais batų. Spintelės tuščios, švarios. 

Dieve šventas, kur mes patekome? Kokia čia vieta? 

Maksė parodė į kitas duris toje patalpoje ir mostelėjo, 
kad sekčiau iš paskos. Pagalvojau, jog šis pastatas primena 
nacių koncentracijos stovyklą. Jie čia marino žmones. Jie 
eksperimentavo su žmonėmis. 

Mes išėjome į platų pagrindinį koridorių. Maksės plo- 
ni medžiaginiai bateliai nekėlė triukšmo, o manieji batai 
girgždėjo. Virš mūsų, ant lubų, mirkčiojo ilga neoninė lem- 
pa. Priekyje tęsėsi rausvai mėlynu linoleumu išklotas kori- 
dorius, kurį kirto skersiniai koridoriai. 

Mes priėjome kokių penkiasdešimties kvadratinių pė- 
dų atvirą patalpą. Čia būta kažkokios darbo vietos. Kur mes 
atsidūrėme? 

— Makse? Kas čia? 

— Paprasčiausi kabinetai. Visokiems įprastiniams dar- 
bams. Nieko ypatinga. Baisiai nuobodūs. 

— Kokie tie darbai? 

Ji kryptelėjo pečiais. 

— Tokie nuobodūs. Na, žinote, įprastiniai darbai. 

Jeigu šioje pastato dalyje kada ir būta kokių nors vi- 
daus įrengimų, jų jau seniai nebeliko. Nei medinių pane- 

lių, nei židinio, nei: karnizų, tiktai viena nuo kitos atitver- 
tos kabinos. Ant pilkšvų plieno spalvos stalų stovėjo kom- 
piuteriai. Mano dėmesį patraukė ant spintelės su bylomis 
stovintis kavinukas. Jis buvo įskilęs, dugnas padengtas sto- 
ra juoda guma. 

Nuo rašomojo stalo pakėliau puoduką. “O. B. Coffee", 
perskaičiau. Sprendžiant iš plūduriuojančio mėlyno pelė- 
sio, šis puodukas čia prastovėjo mažiausiai dvi dienas. Kur 
tas O. B.? Kas tas O. B.? 

Ir kas mirė bei gedo šiame pastate? Kas įvyko vadina- 
mojoje Mokykloje? Kokie darbai vyko tokioje baisioje vie- 
toje? 

Žvilgtelėjau į tolstančią Maksę. Tai buvo jos namučiai 
namai. Turbūt jai visas šitas siaubas ir beprotybė yra visiš- 
kai įprastas dalykas? Mus supo tokia tyla, jog net mano nor- 
malus alsavimas aidėjo. Sekundėlę sulaikiau kvapą ir įsi- 
klausiau. Man pasivaideno, jog jeigu tik nusigręšiu, kažkas 
iššoks iš už uždarų durų. Taip neatsitiko. 

Maksė atidarė dar vienas duris. Kažkas tyliai caktelėjo. 
Gal jie mus fotografavo? Mano širdis vis dar nerimo. Visiš- 
kai nusivariau nuo kojų. Viskas prieš akis tarsi išskydo. Kur 
Kitas? Ar jam nieko neatsitiko? 

— Čia dirbu aš, — paskelbė Maksė. — Paprastai čia bū- 
na pilna gydytojų. 

MES ĮĖJOME į patalpą, kuri priminė gal kokių šešias- 
dešimties pėdų ilgio ir maždaug dvigubai platesnį urvą. 
Akimis aprėpiau tą darbo kambarį, stengdamasi viską už- 
fiksuoti. Tai buvo standartinė laboratorija, bet gera, ap- 

rūpinta naujausia, labai brangia įranga. Kas finansavo? Kas 
skyrė lėšų šiai veiklai? 

Čia buvo daugybė darbo vietų. Ant stalų ir kitų pavir- 
šių mėtėsi skaidrės. Ant lentynų prikrauta brangių mikro- 
skopų. 

Pastebėjau svirtines svarstykles ir keletą hidrometrų. 
Čia pat lazeriniai spektografai, ląstelių kultūrų auginimo 
gaubtai, greitaeigės centrifūgos. Taip, 4rengimams negai- 
lėta lėšų. 

Maksės balse suskambo pasididžiavimas: 

— Čia mano darbo vieta, Frene. Ateikite, pažiūrėkite. 
Mane išmokė produktyviai dirbti. Aš ir dirbau. Gerai dir- 
bau. 

— Neabejoju, mieloji. 

Maksė užsiropštė ir išdidžiai atsisėdo ant aukštos me- 
talinės kėdutės. Jos darbo vieta. Ji įjungė virš galvos esan- 
čią neoninę lempą. Ant stalo buvo nedidelis užrašas: TIN- 
KERBELĖ GYVENA. 

Maksė man parodė, kaip stikline pipete paima DNR mi- 
šinio lašelius iš mažyčių indelių, sudėtų ant padėklo, ir juos 
perneša ant plokštelių su auginimo terpe. 

— Čia mes baigdavome ruošti chromosomas, — paaiš- 
kino ji. 

Man dar nebuvo tekę matyti tokio chromuoto įrengi- 
mo, kurį ji man parodė, bet aišku, kad tai visiškai naujas 
modelis. Norėjau dar Maksę paklausinėti, bet ji nulipo nuo 
kėdutės. 

— Eikime, — pasakė. — Jūs turite dar daug ką pamatyti. 

Nusekiau jai iš paskos. 

— Einu, neatsilieku. 

— Žinau. Aš turiu ypatingą klausą. 

— Pastebėjau. Kas yra Tinkerbelė? 

Maksė atsisuko į mane. Ji, rodės, nuliūdo. 

— Niekas. Ji mirusi. 

Tinkerbele, galvojau aš. Ar šitaip ji buvo vadinama Mo- 

kykloje? Bent taip įtariau. Ir dar — jai tas vardas nepatiko. 
Vadinasi, Tinkerbelė buvo jos laboratorinis vardas. 

Mes praėjome pro mažesnę patalpą, pilną spindinčių 
plieninių kriogeninių talpų. Kokį velnią jie čia šaldė? Kita- 
me dar mažesniame kambarėlyje radome daugybę diagnos- 
tinių kraujo aparatų. 

Šiems žmonėms netiko nutrinti universiteto įrengimai. 
Juos nepaprastai gerai finansuoja. Kas? Kokiems darbams? 

— Pelytės, — pasakė Maksė, rodydama į aptvertą pa- 
talpą. — Tai Peliuko Mikio kambarys. Didžiulis. Užsiimkite 
nosį, Frene. Aš nejuokauju. Įspėjau. 

Sprendžiant iš visko, dvėselienos kvapas sklido iš čia. 
Stengiausi sulaikyti kvapą, t1kra: nekvėpavau, bet niekas ne- 
gelbėjo. Jau maniau, kad susivemsiu. Vos sulaikiau žiauk- 
čiojimą. 

Pro durų langelį pamačiau nesuskaičiuojamą daugybę 
geležinių stelažų, ant kiekvieno — begalė lentynų; kiekvie- 
na lentyna užgrūsta gausybe plastikinių narvelių. Kiek pa- 
vyko įžiūrėti, juose buvo pilna pelių, susirangiusių kedro 
drožlių pataluose. 

Peliuko Mikio kambarys — klykiantis siaubas, pats klai- 
kiausias reginys mano gyvenime. Jam niekas negalėtų pri- 
lygti. Maksės veidas įkaito. Ji tarsi pamiršo mane. Ji kalbė- 
jo pati su savimi, girdėjosi kažkokie šnypščiantys garsai, ne- 
sąmoningi posakiai. 

Nugirdau tik "kaparėliai" ir "užmigdė". 

Mes įėjome į Peliuko patalpą. Iš karto į akis krito pely- 
čių išvaizda — tai nebuvo paprasti laboratoriniai gyvūnė- 
liai. Iš kažkokių nesuprantamų sąnarių ar sujungimo vietų 
kyšojo gumbai mėsos. Kai kurios pelės turėjo papildomų 
galūnių ir buvo keistai sužymėtos. 

Genetiniu požiūriu, pelės yra panašios į žmones — ne- 
labai smagu. Aštuoniasdešimt penki procentai jų genų iden- 
tiški mūsiškiams, todėl jos idealiai tinka laboratoriniams 
bandymams. Būtent dėl to yra apkrečiamos žmogui būdin- 

gomis ligomis — vėžiu, širdies ligomis, raumenų distrofija 
— ir pagal jų organizmo reakciją, tiriama, kaip gydyti šio- 
mis ligomis sergančius žmones. 

Aš mylėjau gyvūnus, pati buvau gydytoja, patirties įgi- 
jau, remdamasi tyrinėjimais, kurie atliekami su gyvūnais. 
Galėjau karštai ginčytis gyvūnų tyrinėjimo klausimu, palai- 
kydama abi puses. Tačiau aš niekada nepripažinau žiauru- 
mo. Kad ir kokie būtų argumentai, už gyvūnus mes privalo- 
me imtis atsakomybės. 

Aš pradėjau traukti iš eilės narvelius ir juos purtyti. 

— Čia visai nėra maisto. Visi šie gyvūnėliai išdvėsė. 
Niekšas! — sušnibždėjau aš. 

— Numarino, — ištarė Maksė. Jos akys buvo pilnos 
ašarų. 

Verta pamatyti — ta gražutė mergytė verkia dėl žuvu- 


sių pelyčių! 

MAKSĖ NEKENTĖ savęs verkiančios, nemėgo parody- 
ti silpnumo, juo labiau Frenei. Tik kad jai taip keistai blo- 
ga, kūnas eina pagaugais, ir dar tos mintys tokios baugi- 
nančios, bet blogiausia, jog ją apėmė pyktis. Joje sukilo įnir- 
šis. Niekas neturėjo teisės taip padaryti! 

Šią akimirką visi jos pojūčiai — regėjimas, klausa, uos- 
lė, lytėjimas — nepaprastai paaštrėjo. Lygiai taip pat kaip 
tada, kai bėgo iš Mokyklos. Iki ano momento ji nenumanė, 
kokie galingi jos jausmai. 

Jos šnervės atskyrė kiekvieną kvapą: paskrudintą kavą, 
įvairius chemikalus, įkaitintą metalą ir kažkur čia pat pū- 
vančią mėsą. 

Viskas blogai. Taip neteisinga. Kaip Hardingas Tomas 
ir tie kiti kretinai galėjo taip pasielgti? Gal dėl to, kad ji 
pabėgo? Gal ji visų šių mirčių priežastis? Ne, tik ne tai. Ne 
dėl manęs. 

Virš kriogeninių talpų kabančio laikrodžio rodyklė bu- 
vo sustojusi, ir ji pagalvojo, ar tik nebus ir laikas miręs. 

Maksė pajudėjo pirmyn. Įėjus į pažįstamą centrinį val- 
dymo punktą, mintyse žaibu pralėkė praeities akimirkos. 
Dėdė Tomas, globėjiškai uždėjęs savo didžiulę plaštaką jai 
ant galvos. Jis mėgdavo kartoti esąs “mokslininkas iš visos 
širdies". Savo mažąją Tinkerbelę jis mylėjo, bent jau visada 
taip sakė. Ji tokia protinga mergaitė. Neįkainojama mažoji 
Tinkė, Varpelis. 

Melagis! — niršo ji. — Žudikas. Šliužas, blogesnis už 
amebą. 

Ji labai norėjo susiriesti į kamuoliuką ir išsiverkti. Kur 
jie visi? Dėdė Tomas ir kiti? Ar slepiasi, kad ją sučiuptų? Ją 
stebi? O! Jiems patikdavo stebėti, o paskui šokti ir sučiupti, 
kai to mažiausiai tikiesi. 

Čia jos gyvenimas praėjo lyg karinėje mokykloje, bent 
jau taip atrodė. Kiekviena jos diena buvo suplanuota ir kon- 
troliuojama. Ji mokėsi, dirbo, eidavo į patikrinimus, lavi- 
nosi arba žiūrėjo televizorių. Niekada nesulaukė meilės, pa- 
skatinimo, pasitenkinimo. Tebuvo tik bandymų pavyzdys, 
na, žinoma, neskaitant to, kad buvo pakankamai protinga 
ir davė naudos. Ir giliai viduje žinojo, jog ji nėra bandymų 
pavyzdys. 

Už centrinio valdymo punkto koridorius išsišakojo 
dviem kryptimis. Maksė automatiškai pasuko dešinėn. Ji ži- 
nojo kelią, kiekvieną šios vietos colį. Nepasiklystų ir užriš- 
tomis akimis. 

Dvidešimt žingsnių, dešimt, penki. Skaičiavimas atbu- 
line tvarka. 

Pagaliau ji atsidūrė prie sunkių geležinių “"Inkubato- 
riaus" durų. 

Kažkas pasigirdo už nugaros, Maksė sulaikė kvapą. Min- 
tys emė suktis verpetu. Ji tikrai girdėjo — žingsniai. Bėgo! 
Skubėjo! Atskubėjo ne vienas žmogus. 

Siaubo kupinomis akimis ji atsigręžė į Frenę. Pasiruošė 
blogiausiam. Ir nusijuokė. Tai tik Kitas su Pipu. Kokia lai- 
mė! Ji vėl gali įkvėpti oro. Kad ir kas nutiktų, troško būti 
kartu su jais. 

— Mes paėjome palei tvorą ir suradome įėjimą, — Ki- 
tas vos gaudė kvapą. 

Maksė nežinojo nė ką galvoti. Dabar jau niekas ne- 
svarbu. 

— Kitai, Frene, — prabilo ji. — Pažiūrėkite čia. Tai svar- 
bu. Prašau. Dėl to ir sugrįžau. 

Maksė atidarė “Inkubatoriaus" duris ir suklykė. 

AŠ ATŠOKAU ATGAL. 

Žvilgtelėjusi į vidų, aš vos nepradėjau klykti ir, nors ir 
kaip keista, dėkoti Dievui. 

Inkubatoriuje, narvuose, tarp purvinų antklodžių gu- 
lėjo keturi mažiukai. Vaikeliai buvo gyvi, ir visi turėjo spar- 
nus. 

— Piteri, Ikai, Vende! — spiegė ji, bėgama artyn. — 
Ozai! 

— Vargšiukas Pitas. Vende! — šaukė ji, atidarydama nar- 
velį, kuriame gulėjo tiedu vaikiukai. Piteris ir Vendė buvo 
susiglaudę, nulindę į tolimiausią kampą ir mirkčiojo, apa- 
kinti šviesos. — Eikšekit pas mane, — švelniai pašaukė Mak- 
sė. — Ateikit pas Maksę. — Jų kalba buvo vos girdima, bet 
meili ir trupučiuką priminė paukščiukų ulbėjimą. 

Maksė nuėjo prie kito narvo. Ji atidarė dureles. Susi- 
lenkęs mažas berniukas paėjo į priekį, paskiau išsvirdulia- 
vo iš to siaubingo narvo. 

— Ikai! — pašaukė ji. — Ikarai! Aš atsivedžiau pagal- 
bą, — pasakė jam. 

— Kur Metju? — paklausė jis. 

— Nežinau. Dabar apie tai nekalbėkime. Kaip tu? Vis- 
kas gerai? 

— Kietas kaip mietas, — pasakė jis. Paskiau nusišypso- 
jo. Stebėtina! 

Mažyliai vienas per kitą puolė prie Maksės, norėdami 
būti šalia. Priartėję glaudėsi. Jie tai pašnibždomis karštai 
sveikinosi, tai riktelėdavo aštriais, aukštais balseliais. O pas- 
kui visų vaikų paukštelių palengvėjimas prasiveržė bendru 
verksmu. 

Jie verkė visi kaip vienas... 

Kol padėjau Maksei išlaisvinti vaikus iš narvų, mane vi- 
są laiką krėtė drugys. Jie buvo tikri gražuoliukai, tiesiog 
rinktiniai. Mes tarsi suradome neįkainojamą lobį mažiau- 
siai tikėtinoje vietoje. Kiekvienas jų buvo tarsi stebuklas. 

Man prireikė daug pastangų, kad susitvardyčiau ir ga- 
lėčiau įvertinti vaikelius. Jie buvo išsekę iš bado ir netekę 
daug skysčių, regis, kitų problemų nebuvo. Tik kol kas, bet 
netrukus būtų atsiradę. Nubėgau prie praustuvo atnešti 
jiems vandens. Juos čia užrakino, kad numirtų kaip ir kiti. 
Keturi gražūs mažiukai, pasmerkti mirčiai narvuose. 

Aš užsižiūrėjau į mažą berniuką, kuriam galėjo būti ko- 
kie septyneri metai. Jis buvo kresnas, o visas stambumas — 
viršutinėje dalyje. Jis turėjo tamsiai rudus sparnus, tos pa- 
čios spalvos plunksnelės dengė jo kaklą ir pečius, o ties plau- 
kų linija susiliejo su žvilgančiais kaštoniniais plaukais. 

Berniuko oda buvo šlapia, veidukas įraudęs nuo verks- 
mo. Užtat didžiulės apvalios akys žvelgė tiesiai ir be bai- 
mės. 

— Aš — Ozymandijus, — pareiškė jis, karingai atmetęs 

galvą. — Kas tu per viena? Ar tu mokslininkė? Susmirdusi 
gydytoja? 

— Aš — Frenė, — pasakiau jam, — o čia mano draugas 
Kitas. Mes atėjome kartu su Makse. 

— Jie draugai, Ozai, — nuramino Maksė. — Nors galbūt 
sunku patikėti. 

— Sveikas, Ozai. Ozymandijau, — Kitas ištiesė maža- 
jam berniukui ranką, kurią šis kiek pasvarstęs paspaudė. 

Maksė stumtelėjo į priekį mergytę. Tai tikras raudon- 
skruostis angeliukas, gal ketverių metų, o gal ir daugiau, 
juodais trumpai kirptais plaukais ir migdolo formos akutė- 
mis. Mergytė aprengta berankoviu palaidu drabužiu, tokiu 
pat, kokiu vilkėjo Maksė, kai ją pamačiau pirmą kartą. Ji 
ištiesė savo sparnelius į mane. Baltus su mėlynais galiukais. 
Gražius. 

Jos sparnų plunksnos šlamėjo tarsi taftos sijonas ap- 
link šokėjos kojas. 

— Mama? — paklausė širdį veriančiu balseliu. 

— Ji visas vyresnes moteris vadina mamomis, — paaiš- 
kino Maksė. — Ji niekada jos neturėjo. Mes visi neturėjome. 

Mano širdis veržte veržėsi prie tos mergytės. Akys ir 
vėl pritvinko ašarų. Niekada negalėčiau niekam paaiškinti, 
ką jaučiau tą akimirką. 

— Jos vardas Vendė. O čia Frenė, — Maksė supažindi- 
no mandagiai, vos ne oficialiai. 

Tada Vendė tyliai suciepsėjo: 

— Aš dar turiu dvynį! 

Ji parodė į savo broliuką Piterį, beveik idealią savo se- 
sutės kopiją, tokį pat šedevrą. 

Vyresnis, beveik Maksės amžiaus berniukas stoviniavo 
atokiau. Jo pelenų spalvos plaukai krito ant veido ir pečių. 
Buvo liesutis, smulkių, ilgų kaulų. 

Pastebėjau, jog nors visi vaikai turėjo sparnus, jie buvo 
skirtingo gymio. Ką tai galėtų reikšti? Kažką svarbaus, bet 
niekaip nesuvokiau ką. 

Aš ištiesiau berniukui ranką, bet vos prisiliečiau, šis su- 
šnypštė. Jis manęs bijojo. O argi galėjo kuo nors pasitikėti? 
Ar galėjo bet kuris iš jų pasitikėti mumis? 

Mažasis berniukas, vardu Ikaras, leido man prisiartinti 
tik įkalbėtas Maksės. 

— Aš tavęs niekada nenuskriausiu, — pažadėjau. 

— Jau girdėjau anksčiau, — atsiliepė jis. — Jie visi taip 
kalba. Melagiai! 

Kai Ikaras atmetė savo šviesius plaukučius nuo veido, 
pamačiau, kad jo akių rainelės melsvai pilkos spalvos ir blau- 
sios. Žvilgtelėjau į Maksę. Ji patvirtino, ką aš jau nuspėjau. 

— Ikaras aklas, — tarė ji. 

— Taip, aš lyg ir klaida, — pasakė berniukas. — Mes 
visi tokie. 


81 skyrius 


KITAS PALIKO Frenę ir Maksę su vaikais. Jam dar tiek 
daug reikėjo sužinoti apie šią vietą. Jis Įėjo į administracinį 
kabinetą. Čia dirbo kažkas iš aukštesniųjų vadovų. Į akis 
krito sodriu “ Helvetica" šriftu atspausdintas užrašas: "Nesi- 
vadovauk brielaida. Viską tark". 

— Jau tiriu, — vos girdimai ištarė jis. 

Visą laiką nerimo dėl vaikų ir dėl Frenės. Jo baimė vis 
didėjo. Jautė, jog tampa atsakingas už kitą šeimą, jų saugu- 
mą. Ir žiūrėjo rimtai į tą atsakomybę, gąsdinančią jį labiau 
nei kas kitas. 

Jis apžvelgė kabinetą. Ant stalų nesimėtė jokios nuo- 
traukos, jokių atpažinimo ženklų. Nepalikta jokių akivaiz- 
džių asmeniškų pėdsakų. 

Kieno šitas kabinetas? Sprendžiant iš visko, čia turėjo 

sėdėti kažkoks svarbus asmuo. Patalpa užėmė apie dvide- 
šimt kvadratinių pėdų, yra vidinis langas į laboratoriją. 
Grindys išklotos minkštu sidabro pilkumo kilimu. Senas švie- 
saus ąžuolo rašomasis stalas. Virš jo, ant sienos, kabėjo kamš- 
tinė lenta. 

Ant lentos prikabinti lapai jį užhipnotizavo. Žvilgsnį 
prikaustė nepaprasta kolekcija plunksna nupieštų piešinių, 
demonstruojančių, kaip galima teoriškai patobulinti žmo- 
gaus kūno dalis ir organus. Taip, šie piešiniai atlikti tikro 
menininko ranka. Jis nusipurtė. Nugara perbėgo nemalo- 
nus šaltukas. Tas, kas kūrė šiuos piešinius, nori būti dievas. 

Jis paėmė storo popieriaus voką. Jame buvo įvairių for- 
mų akių piešiniai su šoninių ir įstrižų skerspjūvių iliustraci- 
jomis. 

Kitui šmėstelėjo mintis, jog ir da Vinčis galėtų didžiuo- 
tis tokiu meno kūriniu. 

Čia buvo ir visas komplektas piešinių, nuosekliai vaiz- 
duojančių žmogaus koją. Koja parodyta įvairiose padėtyse, 
kai kur numatomas jos lankstumas Kitui kėlė didžiausių abe- 
jonių. Kitame piešinyje nupiešta ranka su ištiestais pirštais. 
Virš jos punktyrais pažymėta nauja ranka. 

Nauja ranka? Geresnė žmogaus ranka? Tokia, kurią matau 
prieš savo akis? 

Naujajame piešinyje raumenys ilgesni, racionaliau su- 
formuoti pirštai. Geriau įsižiūrėjus, galima pripažinti, kad 
naujasis modelis lyg ir tobulesnis. Jam buvo nemalonu su 
tuo sutikti, bet pati idėja pritrenkianti. 

"Tarsi kažkoks nepaprastai talentingas visų kūno dalių 
dizaineris kurtų naujus modelius ateinančiam sezonui. 

Visa galva pasinėręs į piešinius, jis ne iš karto pastebė- 
jo mažų raktelių ryšelį, kabantį ant metalinio smeigtuko. 
Jie kabėjo jam prieš pat nosį. Kitas stvėrė raktus, vos nenu- 
raudamas nuo sienos visos lentos. Rakteliai buvo sužymėti 
smulkiu, skrupulingu šriftu. 

Pirmasis raktelis nuo rašomojo stalo stalčiaus. Kitas jį 

taip truktelėjo, jog šis iškrito iš stalo, paskleisdamas ant 
grindų visą turinį. 

Pasilenkęs pasklaidė iškritusius daiktus: sąvaržėles, mo- 
netas, pašto ženklus, parkerius — įprastinį kanceliarinį 
šlamštą. Tame chaose buvo ir šveicariškas kareiviškas pei- 
lis, kurį jis įsidėjo į kišenę. Gali praversti. 

Kitas raktas atvėrė ilgą pilką geležinę spintelę šalia 
kamščiamedžio lentos. Tamsioje nišoje slėpėsi kvortos tal- 
pos sandariai uždaryti flakonai. 

Jis paėmė pirmąjį, kurio etiketėje buvo užrašyta ACE, 
ir pakėlė prieš šviesą. 

Tamsiame skystyje plaukiojo daugybė embrionų, ne di- 
desnių už vaikų žaidimo stiklinius rutuliukus. 

Kitas vos nesusivėmė. Čia pat, kažkieno nuostabiame 
kabinete. Jis nusisuko ir visa jėga išpūtė orą iš plaučių. Tru- 
putėlį palengvėjo. Tada vėl nukreipė akis į embrionus. 

Žmonės, pagalvojo jis. Negimę kūdikiai laikomi sieni- 
nėje spintoje? Tebūnie jie prakeikti! 

Prisivertė atidžiau įsižiūrėti į embrionų galvutes, mi- 
niatiūrinius rankų ir kojų pirštelius, besivartančius skysty- 
je. Tylūs ir negyvi. Jo skrandis irgi gerokai vartėsi. 

Kitas vėl įkišo ranką į spintelę ir išėmė kitą didelį fla- 
koną. Jis atsargiai laikė jį rankose. Šitas pažymėtas AGE2. 
Jame buvo kita embrionų kolekcija, tokia pat kaip ir pir- 
majame flakone. AGE3 ir AGE4 buvo identiški pirmiesiems. 

Visa spinta užkrauta indais su embrionais, bet jie tokie 
panašūs vieni į kitus, jog jis nesugebėjo rasti nė menkiau- 
sio skirtumo. 

Trečiąjį raktą įkišo į bylų spintelės, stovinčios į kairę 
nuo rašomojo stalo, užrakto spynelę. Užraktas spragtelėjo. 
Kitas atidarė viršutinį stalčių. 

Stalčiuje buvo bylos, sudėtos abėcėlės tvarka: įprasti- 
niai vidaus darbo memorandumai, kažkokio rankraščio be 
pavadinimo projektai. 

Vidurinysis stalčius prikrautas aštuntajame dešimtme- 

tyje išleistų medicinos žurnalų ir iškarpų iš vokiško "Der 
Spiegel" bei viena iškarpa iš Londone išleisto laikraščio 
“The Times". 

Apatinio stalčiaus gale jis rado užrašų knygutes, prira- 
šytas formulių ir mokslinių techninių duomenų. Nors nie- 
ko tuose užrašuose nesusigaudė, jie, rodės, buvo vertingi. 
Nutarė keletą mažesnių knygučių pasiimti kartu. 

Knisantis po visus tuos popierius, Kitą suėmė nerimas. 
Čia per daug tylu, tylu visoje teritorijoje. Kodėl staiga pri- 
reikė apleisti laboratoriją? Paliko? Kodėl nepasiėmė spar- 
nuotų vaikų? 

Embrionai flakonuose atrodė seniai mirę. Kai kurie 
piešiniai nutupėti musių. Kiekviename rankraštyje pažy- 
mėtos pastabos, kažkas užrašyta, paskui išbraukta, tarsi jų 
autorius būtų pradėjęs rašyti, liovęsis, vėl pradėjęs ir ga- 
liausiai metęs. 

Kaip visa tai siejasi su Makse ir kitais keturiais vaikais? 
Su tais, kuriuos jie rado tenai, narvuose, skęstančius savo 
pačių išmatose ir išbadėjusius? Su tais, kurie turbūt buvo 
marinami. 

Išgirdęs už savęs triukšmą, Kitas atsisuko. Tai tik Fre- 
nė. Jis norėjo viską jai papasakoti, viską ir tuoj pat. 

— Ateik pažiūrėti, ką radau. Pasakyk savo nuomonę. 


82 skyrius „ 


— DIDESNIO ĮŽŪLUMO nerasi. Tai pranoksta bet ko- 
kią vaizduotę, — niršau aš, įdėmiai apžiūrinėdama detalius 
piešinius ant sienos. 

Kitas išvertė ant grindų kartoninę dėžę su dokumen- 
tais. Jis pakėlė popieriaus šūsnis, rodydamas, ką radęs. 

— Šitoje dėžėje vien tik sparnų paveikslėliai ir sche- 
mos. Visokiausių rūšių sparnai. Jie čia projektuodavo. Ar tu 
gali patikėti? 

— Labiau panašu į rekonstravimą, — pastebėjau, var- 
tydama pluoštą nepriekaištingai nupieštų piešinių. — Tas, 
kas juos piešė, įsivaizdavo esąs dievas, Kitai. 

— "Tai tie patys iš Bostono ir Kembridžo, nelegali gru- 
pė iš Mičigano technologijos instituto. Jie kuria savo įstaty- 
mus. Ir visą laiką kūrė. Entonis Peizeris įsitikinęs, jog jis 
yra aukščiau už mus visus ir aukščiau už įstatymą. Tik pa- 
žiūrėk čia. 

Jis parodė Frenei pustuzinį memorandumų darbuotojams. 
Kiekvienas puslapis baigėsi ranka rašytais inicialais E. P... 
Entonis Peizeris. 

Sukau galvą, bandydama prisiminti, ar kas nors iš ma- 
no pažįstamų šiame krašte galėtų būti gydytojas Peizeris. 
Nieko panašaus neprisiminiau, o juk tekdavo susitikti su 
daugeliu vietinių gydytojų bei mokslininkų. Deividas paži- 
no juos visus. Kur Peizeris galėtų slėptis? Gal čia jo kabine- 
tas? Jis — paslaptingasis konstruktorius? 

Kitas buvo įsitaisęs ant kėdės priešais kompiuterį, spau- 
dinėjo klaviatūros raides. Pasirodė turinio rodyklė. 

— Atsidarau kokius nori failus. Nė karto nepaprašė 
slaptavardžio. Durys kuo plačiausiai atvertos. Kodėl? Rak- 
tai nuo bylų kabo ant suvestinių lentos ir... Kodėl? 

— Manęs neklausk. Aš visiškai nesusigaudau. Kol kas. 

Mano akys užkliuvo už šūsnies užrašų knygučių, kurias 
jis buvo išvertęs ant grindų. Žmogus, rašęs šiuos užrašus, 
puikiai valdė plunksną. Medicininiu požiūriu piešiniai la- 
bai tikslūs, bet kokie jie meniški! Gal gydytojas Entonis Pei- 
zeris tikrai dirbo šiame kabinete? Įtariu, kad taip. Čia buvo 
E-/P 

Paėmiau vieną piešinį iš artimiausios krūvos. Jame bu- 
vo pavaizduotas mažas berniukas, kūdikis, kurio širdis au- 
go krūtinės ertmės išorėje, didžiulė širdis. Aš labai atidžiai 

jį apžiūrėjau. Čia aiškiai parodoma, kodėl audinių inžine- 
rija tokia problematiška. Niekas nežino, kaip galutinai su- 
stabdyti ląstelių augimą, kai procesas jau prasidėjęs. 

Bet net jeigu ta svarbi problema būtų išspręsta, šuolis 
nuo organų užauginimo laboratoriniams gyvūnėliams prie 
sparnų užauginimo žmogaus kūdikiui būtų velniškai dide- 
lis. Užtenka pamatyti Maksę: ji turi ne tik sparnus. Visa jos 
širdies ir plaučių sistema tokia kaip paukščių, o tai jau lei- 
džia daryti išvadą, jog ji sukirpta iš vientiso gabalo. 

Mano mintys skriejo gal milijono mylių per valandą 
greičiu. Rodės, dar akimirka, ir visiškai išeisiu iš proto. Vi- 
sas pasaulis verčiamas aukštyn kojomis. Kažkas meta iššūkį 
viskam, kuo mes išmokome tikėti ir priimti. 

Nesivadovauk prielaida. Viską tirk. Tai štai, ką visa tai 
reiškia. Plėtoti evoliuciją, nes žmogus panūdo ją plėtoti. 

Aš svarsčiau baisias prielaidas, kurių anksčiau nedrį- 
sau daryti. Vienas sparnuotas vaikas galėjo būti biologinė 
komplikacija, bet kai pamačiau kitus keturis, turėjau pripa- 
žinti, jog buvo konkrečiai siekiama sukurti naują būtybę. 
Kažkam čia pavyko suvaidinti dievą. 

Ką jie sukūrė? 


83 skyrius 


KITAS ĮNIRTINGAI DIRBO kompiuteriu. Kaip ir dau- 
guma jaunų Biuro agentų, jį puikiai valdė. Prie kompiute- 
rių praleido daug laiko, ir jam patiko su jais dirbti. Jis išsi- 
šaukė ir atidarė "Netscape". Paieškos laukelyje atspausdino 
— about:global. 

Pasirodė visos vietos, kurias buvęs kompiuterio varto- 
tojas aplankė per pastaruosius kelis mėnesius. Kitas greitai 

peržiūrėjo sąrašą. Jis jau atliko panašų bylos tyrimą, prieš 
išvažiuodamas iš Bostono. 

Jis įlindo į www.ncbi.nbm.n.h.gov. Tai buvo “Pagrindinis 
bankas", vyriausybinis duomenų archyvas, kuriame saugo- 
mi visų Žinomų genetinių tyrinėjimų rezultatai. 

Kitas ieškojo raktinių, raudona spalva pažymėtų žodžių, 
kuriais naudojosi buvęs vartotojas. Keletą rado. Jis įėjo į 
"gyvūnų klasifikaciją". Atvertęs "gyvūnų klasifikacijos beržiū- 
rą", paspaudė "medis". Paskui paieškos laukelyje parašė žo- 
dį "paukščiai". 

Vartotojas buvo atsivertęs Apbodidae (čiurliai), Laridae (žu- 
vedros), Columbidae (balandžiai) ir Hirundinidae (kregždės). 

Reikalai komplikavosi. 

Kitas uždarė tinklapį ir grįžo į about:global. Paskui įėjo 
; Kould Springso Harbor laboratorijos interneto puslapį. 
Pabandė dar keletą įėjimų ir apsistojo ties "DSHL publikaci- 
J0s — genomų* mokslinis tyrinėjimas." 

Jis susirado 1997 metų rugsėjo mėnesio leidinį ir vėl 
suglumo. Pirmykštis vartotojas buvo atsivertęs straipsnį “Bel- 
gų juodieji ir margieji galvijai su dvigubais raumenimis." 

Galvijai? Jis liovėsi ieškojęs ir susimąstė apie keistąjį 
aprašą. 

— Frene. Ateik sekundėlei, — pašaukė, neatitraukda- 
mas akių nuo ekrano. 

Kitas parodė jai, ką daręs, bei paskutinįjį rastą straipsnį. 

— Ką galėtų reikšti visa ta informacija apie galvijus, 
kuria kažkas domėjosi? Tu čia ką nors supranti? 

— Šį bei tą, — atsakė Frenė. Ji perskaitė likusią straips- 
nio dalį, paskui dar kartą grįžo prie svarbiausių jo vietų. 
Kurį laiką mąstė apie tai, ką sužinojo. 

— Kalės v... — pagaliau ištarė. — Manau, kad supran- 
tu. Štai ta beprotiška teorija. 


* Genomas — genų visuma ląstelės branduolio viengubame chromosomų 
rinkinyje. — Vert. past. 

Kitas linktelėjo ir sukluso. 

— Straipsnyje rašoma apie mutuotą karvių geną. Tyri- 
mas buvo pradėtas prieš dvylika metų. Kažkas tų karvių krū- 
tinėje sukūrė dvigubus raumenis. Štai tau ir teorija. Kitai, 
aš manau, kad jie pritaikė šį metodą, sukurdami Maksės krū- 
tinės raumenis, kurie turėjo būti pakankamai dideli, kad 
išlaikytų sparnus ir jos pačios svorį. Tai yra viena jos sukū- 
rimo detalė. 

MUDU SU KITU PANARŠĖME DAR PO KELIAS KOM- 
PIUTERIO BYLAS, bet nieko įdomaus neaptikome. Tada 
nuėjome toliau pasidairyti po Mokyklą. Čia dirbančių moks- 


*vwv- 


lininkų arogancija ir amoralumas metė iššūkį viskam, kuo 
aš tikėjau. Neapleido noras bent vieną iš jų" surasti ir pa- 
smaugti savo plikomis rankomis. 

Sustojome priešais užrakintas duris, ant kurių kabėjo 
įspėjanti metalinė lentelė su užrašu: TIK ĮGALIOTAM PER- 
SONALUI. Kitas, žinoma, duris išspyrė. 

— Įgaliojimas priimtas, — pasakė jis. 

Akimirksniu užkaukė signalizacijos sirenos — ir toje pa- 
talpoje, ir koridoriuose. Mudu įėjome į vidų. Bjauri žmo- 
gaus ekskrementų smarvė užgriuvo tarsi koks dvokiantis de- 
besis. Tamsą raižė neoniniai spalvoti ieškiklių pluoštai, kaž- 
kur slėpėsi nematomi monitoriai. 

Suradau šviesos jungiklį ir uždegiau viršutines lempas. 
Per visus savo darbo su gyvūnais metus man teko visko re- 
gėti: piktnaudžiavimo, abejingumo, kartais žiaurumo. Ta- 
čiau susidurti su tokiu siaubu dar niekada neteko. Tiesiog 
nebuvo su kuo palyginti. 

Mes patekome į kažkokią vaikų reanimacijos palatą. Jo- 
je, be blizgančios, naujutėlaitės gyvybę palaikančios apara- 
tūros, buvo ir koks tuzinas mažų vaikiškų lovelių. Visa apa- 
ratūra nauja ir brangi. 

Aš iš lėto purčiau galvą. Tai nerealu. Rijau ir rijau aša- 
ras. Pažvelgiau į Kitą. Jis stovėjo išblyškęs. 

Lovutėse gulėjo jau mirę ir mirštantys vaikai. Kur tik 
žiūrėjau, visur nustačiau kvėpavimo, širdies ir inkstų siste- 
mų funkcijų sutrikimus. Šaižūs elektronikos garsai veltui 
siuntė medicinos personalui realaus pavojaus signalus. In- 
traveninių infuzijų maišeliai tušti, ventiliatoriai ir dializės 
aparatai užstrigę. Mažieji pacientai paskendę vėmaluose ir 
išmatose. 

Aš pradėjau klykti. Rėkiau ir rėkiau. Kitas mane apka- 
bino. Vis stengiausi giliai įkvėpti, kol pagaliau susivaldžiau. 

— Turime kažką su jais daryti, — vos išspaudžiau aš. — 
Negalime jų palikti šitaip mirti. Aš taip negaliu. 

— Žinau, žinau, — ir jis šnabždėjo. — Padarysime vis- 
ką, ką galime, Frene. 

Kambarys buvo išdažytas gelsva spalva, o sienų viršus 
apkraštuotas linksmais žvėrelių iš animacinių filmų pieši- 
niais. Tie žvėreliai viską tik dar labiau paryškino. Šalia šal- 
dytuvo buvo prikabinėta kreidelėmis pieštų paveikslėlių, o 
linksmi veidai, geltona spalva nupiešti ant balto popieriaus, 
kaip pakliuvo priklijuoti ant sienų. Tie linksmi veidai mane 
ir užmušė. Tiesiog užmušė. Nuvilkau kojas prie artimiausios 
lovelės. Joje rangėsi nuogas, kelių mėnesių moteriškos gimi- 
nės kūdikis ir skeryčiojo mažytes, gražias rankutes. Mažasis 
kūdikis neturėjo veido, visiškai jokių bruožų. 

Į pilvuką buvo įvestas maitinimo zondas, tačiau prika- 
bintas maišelis — tuščias. Atsargiai uždėjau ranką jai ant vir- 
šugalvio. Žalia linija širdies ritmo monitoriuje pagreitėjo. 

Ji mane pajuto. 

— Labas, mažulyte, — prašnabždėjau. — Labas, miela 
mergyte. 

Aš vos neišroviau šaldytuvo durų, o paskui ir spintelių 
durelių. Švaisčiau šalin tvarsčius, zondus, švirkštus, bet nie- 
kur neradau maisto. 

Apimta nevilties nuskubėjau prie gretimos lovelės. Kū- 
dikis, berniukas, jau buvo miręs ir iro. Jo galva tinklinio 
kamuolio dydžio, o sprendžiant pagal muskulatūrą, jis ga- 
lėtų būti ketverių penkerių metų. 

— Vargšiuk, tu vargšiuk... 

Aš ištraukiau iš monitoriaus kištuką, nuėmiau nuo gal- 
vytės kateterį. Veidelį uždengiau antklode. 

Trečioje lovytėje gulėjo dar vienas negyvas kūdikis — 
vienerių Metų mergytė, kurios kūno forma niekuo nesisky- 
rė nuo bet kurio tokio amžiaus vaiko, bet... to kūdikio oda 
buvo nevienodais plyšiais prasiskyrusi. Oda nespėjo augti 
kartu su kūdikiu... 

Vaiko akių vokai buvo išversti, bereikšmės, išsprogu- 
sios akys žiūrėjo tiesiai į mane. Niekada negalėčiau įsivaiz- 
duoti skausmo, kurį jis turėjo iškęsti prieš mirtį. Turbūt 
mirė nuo sepsio. Ketvirtoje lovelėje gulėjo metukų dvy- 
niai, suaugę per juosmenį. Vienas jų buvo miręs, o kadan- 
gi jiedu turėjo daug bendrų organų, antrasis taip pat ilgai 
nesikamuos. 

Aš švelniai priglaudžiau ranką prie vėsaus gyvojo vai- 
kučio skruostuko, ir jo akutės atsimerkė. 

— Labas, vaikuti. Na, labas. 

Aš niekuo negalėjau pagelbėti gyvajam dvyniui, ir bet 
kas būtų bejėgis, neturėdamas jokių medicininių priemo- 
nių. Aš ėjau raudodama nuo vienos lovelės prie kitos. 

Kažkada buvo pakabintas dializės zondas, dabar jis tik 
karojo palei lovutę, kurioje gulėjo mažas, beždžioniškų bruo- 
žų padarėlis. Vaikelis buvo išsekęs nuo nepakankamos mi- 
tybos, netekęs skysčių, komos būklėje. 

Kur tik pažvelgiau — visur deformuoti vaikai. Jei ne- 
klydau, pati neįtikinamiausia tragedija ta, jog šie vaikai buvo 

išauginti iš paprastų žmogaus zigotų*. Jeigu jie nebūtų bu- 
vę mutuoti, būtų visiškai normalūs. Šioje patalpoje buvo iš- 
tisai atliekami eksperimentai su žmonėmis. 

Kitas ėjo nuo vienos lovelės prie kitos, ištraukydamas 
elektros laidus ir zondus. Daugiau mes nieko negalėjome 
padaryti. 

Staiga prie mūsų atsirado Maksė. Bijojau dėl jos. Pavė- 
lavau apsaugoti ją nuo viso šito. Jos akys buvo liūdnos, bet 
supratingos. 

— Jie numarina kūdikius, — patyliukais pasakė ji. — 
Jie taip elgiasi su išbrokuotais, su netinkamais. Visą laiką 
taip elgiasi. Dabar jau žinote. 

“Jie"! Nesvarbu, kas jie tokie — mano neapykanta jiems 
netilpo krūtinėje. Prie šonų spaudžiau kietai sugniaužtus 
kumščius. 

— Turime tučtuojau iš čia dingti, — pasakė Kitas. — 
jie tikrai dar bent kartą sugrįš. Jie negali palikti įkalčių. 

Aš pakėliau akis į Kitą. 

— Ir jokių liudininkų. 

MAKSĖ, kiti vaikai, Kitas ir aš lėkėme per išlakius eg- 
lynus, tarsi žaisdami tą keistą žaidimą “Paliesk" ar slėpy- 
nes. Mes buvome "tenai". Netrukus jie leisis šviežiomis mū- 
sų pėdomis. Mes — žiaurių nusikaltimų, tarp jų ir žudynių, 
liudininkai. 


* Zigotos — ląstelės, susidarančios po apvaisinimo, susiliejus dviem lyti- 
nėms ląstelėms; iš zigotos formuojasi naujas individas. — Vert. past. 

Ironiška, bet kalnai ir girios atrodė taip velniškai gra- 
žiai. Medžiuose švelniai žaidė šviesa. Čirškavo mėlynieji 
kėkštai ir musinukės. Šiureno vėjelio glostomi lapai. Jis at- 
nešė ir lengvą pušų kvapą. Deja, savo baisumais ši kelionė 
prilygo netikėtai kelionei į Hadą. Mes sužinojome siaubin- 
gą tiesą, bent jos dalį. 

Vaikai švilpavo, ir aš visaip sukau galvą kodėl. 

Atsigręžiau į Kitą. 

— Ko jie švilpauja? 

Jis papurtė galvą. 

— Neturiu supratimo. 

Maksė suriko: 

— Jie ateina! Tai apsauginiai! Persekiotojai! Patikėkit 
manimi. Greičiau bėkite! Dinkit iš čia! Bėkit visi! 

Aš pasičiupau arčiausiai buvusį vaiką, Vendę, ir nusi- 
nešiau ją siauručiu takeliu gilyn į miškus. 

Kitas pasiėmė Ikarą, akląjį berniuką, nors tas jo ir bai- 
minosi. Kitas išsitraukė ginklą, tamsų, bauginantį, bet 
drauge nuteikiantį raminamai. 

— Vende, žiūrėk, — Piteris šūktelėjo sesutei. — Pažiū- 
rėk aukštyn! — Jis tarsi įaugo į žemę, išvydęs skrendančią 
Maksę. 

Kad ir kiek kartų teko stebėti ją skrendančią, kassyk 
tas stebuklingas, žavintis reginys man atimdavo žadą. Su- 
pratau, kaip jautėsi Piteris, bet dabar ne laikas žiopsoti. 

Aš riktelėjau: 

— Pi-te-ri! Ateik! Tuoj pat! Greičiau! 

Nepaleisdama Vendės, stvėriau ir jį. Jie tvirtai prisis- 
paudė prie manęs. Rodės, nė vienas nebuvo pernelyg sun- 
kus, bet nešti buvo ką. 

Aš įlindau į krūmus. Aplink mus suzvimbė kulkos. Ne- 
toliese augančio storo medžio kamiene atsirado tamsi sky- 
lė. Aš vėl stvėriau abu vaikus ir klupinėdama leidausi bėgti. 

Atsisukau kaip tik tuo metu, kai Maksė šoko iš medžio 

ir nusileido tiesiai ant vieno iš šaudžiusių vyrų. Jis buvo ap- 
sirengęs rudai žaliais maskuojančiais drabužiais kaip ir dau- 
guma medžiotojų bei vietinių atskalūnų. Maksė krito ant to 
vyro. Aštuoniasdešimt svarų iš dvylikos—penkiolikos pėdų 
aukščio turėjo suduoti krintančio seifo smūgį. 

Sutreškėjo kaulai! Girdėjau. Vyras susirietė ir suklykė 
iš baisaus skausmo. Nejutau jam jokio gailesčio. 

Kurį laiką buvo tylu, bet ta tyla kėlė lygiai tokią pat 
baimę kaip šūviai ir jų aidas. Kiek jų, gaudančių mus? Kur 
jie? 

"Tuomet Kitas iššovė. Paleido vienintelį šūvį iš savo pus- 
automačio. Dar vienas sargybinis krito kaip nukirstas me- 
dis. Jis laikėsi už peties. 

Man pasidarė bloga. Aš esu liudininkė. Mes visi liudi- 
ninkai. 

Staiga po mano batais sujudėjo žemė. Galingas sprogi- 
mas supurtė medelį ir krūmą, ir visą mišką. Nuo smūgio 
bangos mes vos išsilaikėme ant kojų. 

Mus supantis oras tarytum suskilo. Mišku pasruvo karš- 
tis. Širdis apmirė, kai suuodžiau dūmus. 

Gaisras. 

Pamišę iš išgąsčio pro mus prašuoliavo du elniai. Paki- 
lo juodi debesys paukščių. Miškas netikėtai atgijo nuo per- 
sigandusių žvėrių ir dar labiau persigandusių žmonių. 

— Mokykla! — suriko Maksė. — Jie grįžo į Mokyklą. 

— Ten buvo bomba, — Kitas šūktelėjo man. — Jie nai- 
kina įkalčius. Viską degina. Lekiam! Nestovėkit! Dabar jau 
nieko nebegalime padaryti. 

Pakėlėme vaikus ir pajudėjome. Slysčiodami, griuvinė- 
dami ir keldamiesi mes nusileidome pakalnėn į nedidelį slė- 
nį. Paskui kabarojomės į priešais esančią kalvą. Ir vėl leido- 
mės kitoje jos pusėje. Bėgome tol, kol negalėjome palėkti, 
bet vis viena bėgome. 

Penki vaikai, du suaugusieji: septyni liudininkai. 

RADĘ PATIKIMĄ PRIEGLOBSTĮ po vienu pirmykštės 
išvaizdos skalūnu, pagaliau sustojome pailsėti. Visi buvome 
išsekę, persigandusiomis akimis ir veidais, pritilę. Mažytė 
pergalė — tik laikinas atokvėpis. Ištrūkome iš kelių sargy- 
binių nagų, o kas toliau? 

Praėjo penkios minutės, dešimt — niekas neatsivijo. Kol 
kas dar ne. 

Kitas įsiropštė pasižvalgyti į aukštą, šakotą medį. Jis la- 
bai meistriškai įkopė ir nusileido, net stebėjausi jo vikru- 
mu. Šitas vyras kupinas siurprizų. 

— Nematyti, kad kas sektų, — pranešė jis. — Bet tai 
maža paguoda. Jie puikiai supranta, kad su vaikais ant ran- 
kų toli nenueisime. 

Maksė prisigretino prie manęs ir nekantriai patapšno- 
jo per ranką. 

— Aš turiu išmokyti juos skristi, — pareiškė ji. — Jiems 
bus lengviau, Frene. Privalau tai padaryti. Taip bus saugiau. 
Ir aš tik taip išsigelbėjau. 

Netrukus užslinks naktis. Man buvo neramu ir baugu 
dėl vaikų. Neišmaniau, kaip mums saugiai tęsti kelionę nak- 
tį. Iki šios dienos galvojau, jog miške visada galima rasti 
prieglobstį. Deja! 

— Labai greitai temsta, — pasakiau Maksei. Nenorė- 
jau jos išgąsdinti, bet tikėjausi, jog supras, kas slypi mano 
žodžiuose. 

— Viskas bus gerai, — nuramino ji mane. — Šviečia 
mėnesiena. Pasitikėkite manimi. Aš instinktyviai jaučiu tuos 
dalykus. Be to, tamsoje mes matome geriau už jus. 

Maksė mane žavėjo. Vos prieš kelias dienas ji klykė ir dras- 
kėsi mūsų užmestame tinkle. Dabar imasi atsakomybės už sa- 
vo veiksmus. Aš pasitikėjau jos sprendimu, jos instinktais. 

Ji nutarė, kad mažiesiems paukšteliams jau laikas pakilti 
iš lizdo. Ko gero, ji teisi. Turėtų būti pritrenkiantis vaizdas. 

Pirmasis skrydis! 


87 skyrius 


MES SUSISPIETĖME ant kriauklę primenančios uolos 
viršūnės. Danguje ryškiai švietė mėnuo. Jis atrodė taip pat 
grėsmingai kaip sietynas per “Fantomo operos" atidarymą. 
Naktis buvo graži, bet gresiantis pavojus ją pavertė vaiduok- 
liška. 

— Darome taip, — tvirtu balsu pradėjo aiškinti Maksė. — 
Viskas prasideda jūsų galvose. Jūs pasiunčiate savo mintis aukš- 
tyn, iškeliate jas iš kūno. O tada duokite valią sparnams. Šią- 
nakt pajusite, ką tai reiškia. Skraidysime palei mėnulį kaip 
filme "Ateiviai". Na, vaikinai, prisimenate tą filmo sceną? 

— Jėga! — sukrykštė Ikaras. — Aš esu ateivis! Aš — 
herojus. Aš juo būsiu. | 

Kiti pavartė akis, bet su Ikaru nesiginčijo. Pastebėjau 
vieną nebūdingą vaikams savybę: šie vaikučiai buvo neįpras- 
tai kilnūs vienas kitam ir visada vienas kitą paremdavo. Tai 
grupės, o gal paukščių būrio instinktai. 

Aš pasižiūrėjau į pasvirusį dryžuoto juodojo skalūno 
bokštą, pakibusį virš žemės per penkiolika pėdų. Pakanka- 
mas aukštis įsibėgėti prityrusiam skrajokliui, bet mažesnie- 
siems vaikams, kurie tokių įgūdžių neturi, tai gali baigtis 
liūdnai. Trupučiuką įsitempiau. Kad ir kaip ten būtų, aš pa- 
sitikėjau Makse. 


227 


KAI PUČIA VĖJAS 


— Žiūrėkit į mane! — ji liepė kitiems vaikams. — Da- 
rykit, kaip aš. 

Pirmiausia ji plakė sparnais, stovėdama vietoje. Paskui, 
kai į mus papūtė geras, stiprus vėjas, paprasčiausiai žengė 
nuo aukštos uolos. 

— Oho! — choru aiktelėjo vaikai. — Tai bent, Makse! 
Uūū! Puikumėlis! 

Maksė minutėlę papleveno ore. Ji palenkė galvą žemyn, 
norėdama įsitikinti, ar visų akys žiūri į ją. Tikrai, visų. Tada 
pakilo aukščiau. 

Visų nuostabai ji artinosi prie medžių viršūnių. Plauke- 
liai ant mano sprando pasišiaušė. Ir kojos linko. Bet tokio 
reginio nė už ką nepraleisčiau. 

Vadovaudamasi šaltu protu, o gal instinktais, ji sten- 
gėsi viską pademonstruoti kuo paprasčiau. Jokios akroba- 
tikos anei pasipuikavimo. Grakščiai išlenkusi ratą, grįžo 
prie kitų. 

— Aš galiu taip padaryti, — išpūtė gurklį ir krūtinę Pi- 
teris. — Jokių problemų. Didelio čia daikto. 

— Tuomet ir aš galiu, — nenusileido Vendė. — Visą 
gyvenimą laukiau, kol galėsiu skraidyti. 

— Aš dieną naktį skraidau sapnuose, — prisipažino Ika- 
ras. 

Jie taip maloniai ir gražiai bendravo. Kaip galėjo atsi- 
rasti bent vienas žmogus, norintis jiems pakenkti? 

— Verčiau leiskite man pirmam, — pareiškė Ozas, brau- 
damasis pro mažesnius už save dvynius. 

— Ne, man! — nenusileido Piteris. 

— Ateik čia, Piteri, — ryžtingai pasakė Maksė. — Visą 
laiką, kiekvieną sekundę, būsiu šalia tavęs. Nekelkit triukš- 
mo, Mažiai! Ateik čia! 

— Ooo! Ji pakvaišo, — pasakė Piteris sužvairuodamas. 

— Kai pasakysiu "trys", šoksime kartu, — paaiškino 
Maksė. — Yra kokių nors pastabų? Tai pasilaikykite jas sau. 

Aš stovėjau vaikams už nugarų. Net man norėjosi neat- 

silikti nuo jų: "Aš irgi!" Ir aš norėjau skristi. Tiesiog užplū- 
do tokios galimybės pojūtis. 

Švietė pilnatis, viskas matyti kuo puikiausiai. Vaikai stai- 
ga ėmė ir nušoko nuo uolos. Visi penki. Kartu. 

— Tu tik pažiūrėk, — tyliai pasakė Kitas. — Oho! — Jis 
švelniai spustelėjo mano pirštus. 

Aš žioptelėjau iš siaubo. Piteris! Pirmieji jo judesiai aiš- 
kiai nedrąsūs. Jis paprasčiausiai lėkė žemyn! 

— Ei... padėėėk! — rėkė jis. 

Maksė nėrė po juo. 

Ji vikriai sugriebė jį už apatinės liemens dalies, o ber- 
niukas vis stipriau ir stipriau plakė sparnais. Jis stengėsi iš 
visų jėgų. 

— Stumk orą žemyn, — ragino jį Maksė. — Varyk tą pra- 
keiktą, sumautą orą sau iš kelio. — Ji mokė, ką daryti: — 
Atsipalaiduok, Piteri. Neįsitempk. Juk tu tam sukurtas! 

"To pakako, kad Piteris išlygintų skrydį. Maksė jam įkvėpė 
pasitikėjimo. Jis tarsi plaukė ore, o paskui ėmė greitai kilti. 
Kitiems šauniai sekėsi. Dangus buvo tamsiai mėlynas lyg ko- 
kia slyva — nuostabus fonas šiam nepakartojamam reginiui. 

— Dieve mano, Frene, — pasakė Kitas, vis dar stovėda- 
mas šalia manęs. — Niekam nėra tekę matyti tokių dalykų. 
Net tiems industriniams mokslininkams. 

— Negaliu atplėšti nuo jų akių! 

Apie nesėkmes nebuvo nė kalbos. Rodės, jie metų me- 
tus šitaip skraidė. Maksė davė jiems paprasčiausius pamo- 
kymus: kaip pasikreipti, kaip stabdyti. Jie visą laiką švilpa- 
vo taip kaip miške. 

— Fi-ūūū. Fi-ūūū. 

Iš pradžių aš nesupratau kodėl. Dabar jau buvo aišku, 
Jog švilpavimas Ikarui padėjo matyti. 

— Fi-ūūū. 

Vaikai skrido viršum gilaus, pavojingo tarpeklio. Jie 
drauge išraitė ore aštuoniukę. Sulaikiau kvapą, stebėdama 
jų pasirodymą. 

Maksė šūktelėjo: 

— Aš čia pat, Ikai. 

Ikaras švilptelėjo, paskui prašneko. Balsai aiškiai skam- 
bėjo nakties tyloje. 

— Aš jaučiu tave. Jaučiu, kaip tu judi ore! 

Nors buvo per tamsu ir Ikaro veido neįžiūrėjau, galė- 


“ww yo 

AŠ PRISIDĖJAU DELNUS prie burnos ir aiškiai, gar- 
siai šūktelėjau Maksei: 

— Laikas leistis. Gerai, Makse? Tuoj pat. 

Su palengvėjimu atsikvėpiau, kai ji sumojavo sparnais ir 
savo mažajai eskadrilei davė trumpą komandą leistis. Vienas 
po kito jie leidosi, trinktelėdami kojytėmis į žemę, leipdami 
Juokais ir taip tyrai džiaugdamiesi, kaip temoka tik vaikai. 

Iš tiesų jaučiausi kalta, kam jiems įsakinėjau, puikiai 
žinodama, jog drausmė vaikams jaugusi į kraują. Tačiau ki- 
taip negalima. Vis dėlto mes nesaugūs šiuose miškuose. Vi- 
sai nesaugūs. Jeigu ginkluotų vyrų nematyti, tai dar nereiš- 
kia, jog jie nepasirodys. 

Aš visus juos išglebėsčiavau, o Pipas iš džiaugsmo taip 
pat netverė savame kailyje. Deja, nebuvo laiko gėrėtis to- 
kiu ypatingu įvykiu. 

Kaip visuomet vasaros pabaigoje, oras kalnuose greitai 
veso. Kitas apdairiai nutarė nekurti laužo. Verčiau apsieiti 
be jo. Užtat bus kur kas šalčiau. 

Mes susiradome pakenčiamą užuovėją dviejų didžiulių 
akmens luitų priedangoje. Nurankioję akmenukus ir šake- 
les, pasiruošėme lygią vietą miegoti. 

Paskui prisinešėme krūvas lapų ir medžių šakų, kad bent 
kiek būtų šilčiau naktį. Vaikučiai įsisupo į savo sparnus ir 
šitaip apsišildė. 


— Rytoj susirasime geresnę vietą, — pasakiau vai- 
kams. — Gal mano namuose. 
O gal ir ne. 


— Pažadate? — paklausė Ozas. 

O, kaip aš troškau pažadėti jam blynų su sirupu ir kiek 
telpa pieno. Pažadėti jam tikrą lovą be virbų ir laimingą 
visą likusį gyvenimą. Tačiau nežinojau net, kas įvyks po dvi- 
dešimties minučių. 

— Pamiegokite, — pasakiau jiems. Uždėjau ranką ant 
Ozo galvutės. — Saldžių sapnų, gerai? 

Ozas ciniškai šyptelėjo, bet argi galėjau jį kaltinti? Aš 
jam palinkėjau, o ne prižadėjau. Pastovėjau, kol vaikas įsi- 
taisė prie krūvos vaikų paukščiukų. Jie buvo apsidraskę, nu- 
sibrozdinę, o aš neturėjau nė vieno tvarsčio. Net suplyšu- 
sios antklodės jiems užkloti... 

Aš kandžiojau virpančias lūpas ir išgirdau, kaip Maksė 
pradėjo “Tėve mūsų". Vaikai prisijungė. Paskui jie ėmė mels- 
ti Dievą palaimos, sakydami vardus vieną po kito. Išskyrus 
ponią Beatą, kitų vardų nebuvau girdėjusi ir nežinojau, ar 
vaikai minėjo žvėrelius ar žmones, gyvus ar mirusius. O ko- 
kia ilga jų gyvenimo istorija, kurios kol kas dar nežinojau. 

Maksė meldėsi: 

— Ir palaimink, Dieve, Frenę ir Kitą, mūsų geruosius drau- 
gus. Palaimink, Dieve, ir mažąjį Pipą, mūsų keturkojį draugą. 

Kas tame nuodėmių liūne išmokė šiuos vaikus melstis? 
Ponios Beatos nuopelnas? O gal instinktas? Kažin ar Dievas 
girdėjo tas maldas? Šitiems ypatingiems vaikeliams taip la- 
bai reikėjo Jo ir Jo globos. Tai keblus filosofinis klausimas, 
verčiau jį palikti teologams. 

Kai kiti vaikai sumigo, Maksė atėjo ir atsisėdo šalia Ki- 
to ir manęs. Kitas gal penkiasdešimtąjį kartą ją paklausė 
apie Mokyklą. Jis norėjo sužinoti, kas buvo tie žmonės, ku- 

rie ten dirbo? Maksė vis dar vadino tuos žmones "jie". Ji 
apskritai bijojo kalbėti apie Mokyklą. Visus tuos metus jai 
buvo kalama į galvą — neprasižioti. 

Kitas ją įkalbinėjo, meilikavo. 

— Jie mus užmigdys, — pagaliau pasakė ji. — Jie ne- 
juokauja. 

— Iš kur tu žinai, Makse? — paklausiau. Tikėjausi, mel- 
džiausi, kad ji mums papasakos kokią vaiduoklišką akis du- 
miančią istoriją, kokią nors daktaro Frankenšteino versiją — 
“Palauk, pareis tėtis." 

— Jie naikina kaparėlius. Stiklainiuose, — sakydama 
šiuos žodžius, ji žiūrėjo tiesiai man į akis. Veidukas buvo 
rimtas, ji sakė tiesą. Ji visa išbalo. — Jie mums visiems turi 
paruošę po tokį stiklainį. 

Man užgniaužė kvapą. Aš žinojau apie tuos stiklainius. 
Tai buvo indai su anglies monoksidu. Tokie stiklainiai nau- 
dojami, nuodijant bandomąsias pelytes, kai jos būna nerei- 
kalingos, atlikus laboratorinius bandymus. 

— Bet jie tokių vaikų kaip tu nemarins, — raminau ją. 

— Jie tikrai numarins tokius vaikus kaip aš, — pasakė 
Maksė. Jos akys susiaurėjo, sugriežtėjo. — Jie visada užmig- 
dydavo visus, kas jiems netikdavo. 

Aš vos girdėjau, ką ji sakė. Rodės, šnekėjo pati su savimi. 

— Užmigdė Ievą. Paskui Adomą... ir turbūt mano brolį 
Metju. 

AŠ ATSISĖDAU, ATSIRĖMIAU į didžiulį riedulį ir lau- 
kiau, kol bent kiek atslūgs ką tik patirtas šokas. Paprastai 
keikiuosi labai retai, bet dabar mintyse ištisai kalė: “šventas 

šūde, šventas šūde, šventas šūde." Per šią dieną visiškai išsitą- 
sė nervai. Jau kelios valandos kaip be perstojo daužosi šir- 
dis. Jaučiausi išsunkta ir be galo pavargusi. Žinojau, jog bū- 
tina nors kiek pamiegoti. 

Deja, akys nelipo. Vokų funkcija sutriko. Palūžau. 

Maksės pareiškimas, jog vaikai buvo nuolat numarina- 
mi, supykino širdį, mane sukrėtė. 

Jie visada užmigdo visus, kas jiems netinka, — sakė ji. Tai 
Jiems tebuvo įprastinė darbo procedūra. 

Užmigde Adomą. Paskui Ievą. 

"Tačiau kas tie vaikai, kuriems buvo duoti tokie skam- 
būs vardai? Kodėl juos nužudė? Kodėl juos išbrokavo? 

Priėjo Kitas ir atsisėdo šalia. Jis atrodė išvargęs ir susi- 
krimtęs, bet aš jį puikiai supratau. 

— Turiu atlikti išpažintį, — kimiai sušnibždėjo jis. — 
Negaliu ilgiau laikyti savyje. 

Šito tai jau nesitikėjau. Bent jau ne dabar. 

— Išpažintį? Apie ką? — spoksojau į jį. Man vėl pradė- 
jo sukti skrandį. “Išpažinčių" man mažiausiai reikėjo, bet 
Kitas jau neatsiims savo žodžių. 

— Baik gręžti mane akimis, — pasakė jis. 

— Visai negręžiu. Na, gerai, gręžiu. Pasistengsiu baig- 
ti. Kalbėk. Ką tu turi man pasakyti? 

Jis sėdėjo priešais mane, sukryžiavęs kojas. Patylėjo, pa- 
svarstė ir pagaliau prabilo: 

— Prieš kelias savaites San Franciske, savo lovoje, buvo 
rastas nužudytas vienas genetikos specialistas. Kartu su sa- 
vo drauge, kuri gyveno pas jį. Žiauri, kruvina žmogžudystė. 
Viskas palikta taip, kad atrodytų, jog buvo sutrukdyta va- 
gystė. Deja, priežastis ne ta. Tas genetikas, — tęsė Kitas, — 
padėjo išrasti "'aktyvuojantį geną". Gali būti, kad tas genas 
buvo naudojamas Mokykloje. 

Aš žinojau, jog aktyvuojančių genų pagalba genetinė 
medžiaga gali būti perkelta iš vieno organizmo į kitą. Tas 

aktyvatorius veikia kaip raktas, atrakinantis tiktai DNR* 
spyną, bet ne kaip universalus visraktis. Kiekvienam ge- 
netinio pakitimo tipui reikalingi skirtingi aktyvuojantys ge- 
nai. 

— Kas tau sakė? — nesusilaikiau. — Kodėl man nepa- 
sakei prieš porą dienų, Kitai? Ką tu dar slepi? 

— Viskas turi vykti pagal mano planą, — atsakė Kitas. 

Aš atsidusau. 

— Gerai, daryk pagal save. 

— Tikiuosi, kai viskas baigsis, mane suprasi. 

— Tikėkimės. 

— Tas genetikas, vardu Džeimsas Kimas, buvo prisi- 
pažinęs savo bičiuliui iš Masačiusetso technologijos insti- 
tuto, jog jis kartu su rinktine biologų grupe priklausė pa- 
grindiniam laboratorijų tinklui. Jie darė nelegalius, bet 
itin pelningus eksperimentus. Vyrukas dirbo su komanda, 
kuri bazuojasi kažkur Boulderio apylinkėse. Už informa- 
cijos nutekėjimą jis sumokėjo savo gyvybe. Ir MTI daktaro 
gyvybe. 

— Pala, Kitai, tai tu nori pasakyti, jog žinojai, kad daro- 
mi bandymai su žmonėmis? — nesusigaudžiau aš. — Žinojai, 
prieš atvykdamas į Mokyklą? Prašau, papasakok visą tiesą. 

Kitas papurtė galvą. | 

— Ne. Nieko tikra nežinojau. Aš čia atvykau, turėda- 
mas tikslą aptikti pagrindinę mokslininkų grupę: ar jie, kaip 
komanda, egzistuoja, ar dirba čia. Aš nežinojau, ar juos ra- 
siu ir ką darysiu toliau, jeigu rasiu. Ir dabar nežinau. Net 
neįtariau, jog egzistuoja toks pragaras, kurį radome Mo- 
kykloje. Ir apie Maksę. Ar kas galėtų įsivaizduoti? Ar su- 
sapnuoti? 

Aš atsirėmiau nugara į tokį nepatogų atlošą, kaip ak- 
muo. Visiškai suglebau iš nuovargio. 


* DNR, dezoksiribonukleino rūgštis — nukleino rūgštis, esanti kiekvieno- 
Je gyvoje ląstelėje; joje užkoduota genetinė informacija. — Vert. past. 

— Kitai, ar tu gali papasakoti, kas čia iš tiesų vyksta? 
Man atrodo, jog baigiu išeiti iš proto. Suprantu, kad mano 
gyvybei iškilo pavojus. Ir kad šiems vaikams gresia mirti- 
nas pavojus. Papasakok visą tiesą. Nejaugi aš jos nenusi- 
pelniau? 

— Aš stengiuosi, Frene. Tai ne taip paprasta. Šioje lyg- 
tyje yra daugybė nežinomųjų. 

— Nesuprantu. Tai kodėl tau taip puikiai sekėsi me- 
luoti iš pradžių? | 

Jis atsiduso ir lėtai linktelėjo galva. 

— Taip. Paprastai aš nemeluoju. Bet kitaip negalėjau. 

Man užgniaužė gerklę. Iš galvos neišėjo tie žiaurūs nu- 
sikaltimai, beprotiškos žmogžudystės, šiurpus palatos vaiz- 
das Mokykloje. Ką Kitas ruošėsi man pasakyti? Ką jis dar 
žinojo? 

— Kitai... tiesiog... kalbėk... — išstenėjau aš. 

Jis sunkiai atsiduso. 

— Gerai. Esu įsitikinęs, kad Deividas buvo su tuo susi- 
jęs. Todėl jie jį ir nužudė. Tavo vyrą nužudė žmonės, su ku- 
riais jis dirbo. | 

— O Dieve, — aš stipriai apsivijau save rankomis. Aš 
dar laikausi, pagalvojau. Vos ne vos. Galvoje — tikra maiša- 
tis. Vienas po kito atmintin grįžo pusantrų metų senumo 
įvykiai. Tokie švieži, tokie tikri. Deivido žūtis. Sėdėjau balkš- 
voje mėnesienoje ir spoksojau į Kitą, šoko ištikta. Norėjau 
ginčytis, viską paneigti. Kaip Deividas galėjo įsivelti į šito- 
kią baisybę? Kaip jis galėjo taip įtikinamai ir ilgai man me- 
luoti? 

— Kas dar? — sušnabždėjau. Jaučiau, kad buvo dar kaž- 
kas. Mačiau iš Kito akių. 

— Dar vienas dalykas, — pasakė jis. — Aš čia ne oficia- 
liai. Faktiškai FTB mane nušalino nuo šios bylos tyrimo. Ir... 
aš ne Kitas Harisonas. 

MANE IŠDAVĖ, ĮSKAUDINO. Norėjau pabėgti nuo vis- 
ko ir nuo visų, bet buvau visiškai be jėgų. O gal tai dėl šoko. 
Ir bijojau... Kito Harisono. 

Mano lūpos vos išspaudė kelis žodžius: 

— Prašau, palik mane vieną. 

— Mano vardas... 

Aš mostelėjau ranka. 

— Man nerūpi. Tai visai nesvarbu. 

Staiga jis pratrūko: 

— Aš tikrai iš Bostono. Kurį laiką dirbau ir Kolumbijos 
apygardoje. Dvylika metų buvau vyresnysis FTB agentas. 
Manęs vos neatleido iš darbo už tai, kad nenorėjau atsisa- 
kyti šito prakeikto tyrimo. Niekas nežino, jog aš čia. Visi 
galvoja, kad atostogauju Nentakete. Aš čia tam, kad atskleis- 
čiau tiesą, Frene. 

Žvelgiau į jį, įdėmiai žiūrėjau į tas apgaulingas mėly- 
nas akis. 

— Tavo žmona su vaikais skrido į Nentaketą, kai sudu- 
žo lėktuvas? 

Jis linktelėjo. Veidas užsiplieskė raudoniu. Net akių vo- 
kai paraudo. 

— Frene, atleisk dėl visko. Užjaučiu tave dėl Deivido. 
Aš nesu melagis. Tiksliau, nemeluoju niekada. Tiesiog ne- 
turėjau kito pasirinkimo. Prisipažinsiu, ta byla mane tarsi 
apsedo. Tiriu ją jau daugiau kaip dvejus metus. 

— Ar tu tikras dėl Deivido? — tylutėliai paklausiau. 

— Taip, tikras. Kalbėjausi su kita daktare iš MTI. Ji žino- 
jo apie tą nelegalią grupę. Nurodė tavo vyro pavardę ir prisie- 

kinėjo, jog Deividą nužudė. Deivido vardas siejamas su dakta- 
ru Kimu iš San Francisko. Atleisk, bet turiu tai pasakyti. 

Įbedžiau akis į tamsų, slegiantį dangų. Paširdžiuose jau- 
čiau nykią tuštumą. Būtina pakeisti temą. 

— Kaip tau atrodo, kas nutiko mūsų persekiotojams? 

Kitas, ar kas jis ten būtų, pakratė galvą. 

— Gal juos sulaikė gaisras ir sprogimas Mokykloje? Jie 
neabejoja, kad mus sučiups, nespėjus net nusileisti nuo kal- 
no. Juk mums ant pečių penki vaikai. 

— Gal vienam iš mūsų reikia eiti priekyje? 

Jis papurtė galvą. Žvilgsnis vėl įsitempė. 

— Frene, pasakyk, ką manai apie tas laboratorijas Mo- 
kykloje? Kokia viso to esmė, kaip tu spėji, kas ten galėjo 
vykti? Kas tau labiausiai krito į akis? Tai svarbu. 

Kad ir kaip nelengva, pabandžiau susikoncentruoti. 

— Būsiu atvira, iš pradžių patyriau šoką. Vėliau susi- 
sielojau. Toks jausmas, tarsi kas būtų įsibrovęs į mano sielą. 
Akivaizdu, be kitų siaubingų dalykų, jie eksperimentavo su 
žmonėmis. 

— Kokių kitų dalykų? 

Dar esant Mokykloje, man šovė į galvą mintis. Ji buvo 
siaubinga, norėjau jos atsikratyti. Tačiau ji vis kirbėjo galvoje. 

— Nesvarbu, kaip tie vadinamieji mokslininkai mani- 
puliavo genais ir juos maišė, vaikai turėtų būti gimę iš žmo- 
gaus. Jie nebuvo pagaminti laboratorijos menzūrose. Tru- 
pučiuką šio, trupučiuką ano. Iš savo tėvų jie paveldėjo plau- 
kus, akis, odos spalvą, intelektinius gebėjimus. Maksė, Ozas, 
Piteris, Vendė, Ikas — visų motinos ir tėvai yra žmonės. Tuo 
esu tikra. 

Jis nenuleido įtempto, tiriančio žvilgsnio nuo mano akių. 

— Tęsk, Frene, prašau. Man reikia viso šito, reikia iš- 
girsti viską, ką tu įtari. Bandau iš atskirų gabaliukų sudė- 
lioti vieną visumą. 

— Tokio dalyko, kaip mėgintuvėlyje išaugintas kūdi- 
kis, nėra. Bent jau kol kas. Vaikas gali formuotis tiktai na- 

tūraliomis sąlygomis. Netgi biologiškai paruošti pelyčių 
embrionai turi būti implantuoti gyvose pelių patelėse, kur 
jie pradeda vystytis. Maksė ir kiti vaikai užaugo moterų gim- 
dose. Jų motinos — žmogiškosios būtybes. 

Aš negalėjau neužsimerkti. Tiesiog nė minutės ilgiau 
neįstengiau žiūrėti. Deja, košmariškos mintys lyg bangos vis 
plūdo ir plūdo. Kas tos moterys, kurios bendradarbiavo, at- 
liekant eksperimentus? Kokiu būdu jiems pavyko gauti ge- 
netiškai suklastotus embrionus? Kur jų tikrosios motinos? 

— Koks tavo tikrasis vardas? — pagaliau aš tyliai pa- 
klausiau. Privalėjau žinoti. 

— Mano vardas Tomas, — išgirdau. — Aš — Tomas Bre- 
nanas, Frene. Atleisk man dėl šito. Ir labai gaila dėl Deivido. 

Aš linktelėjau. Ašaros buvo čia pat, bet užsispyriau jų 
neparodyti. Prieš akis blykstelėjo Deivido atvaizdas. 

— Ir man, — pasakiau. 

BUVO PUSĖ DEŠIMTOS. Rimtas ir susimąstęs Kitas- 
"Tomas nuėjo pasižvalgyti po teritoriją. Bent jau kaip agen- 
tas, jis elgėsi padoriai. Kol kas galėjo mus visus apsaugoti, 
bet ar ilgai? 

Rūpesčių jam buvo per akis, o čia dar tas nemalonu- 
mas su Frene. Jis graužėsi, kad teko ją apvilti. 

Bumbt! Kažkas užkrito jam ant galvos. Mikliai atšoko 
atgal. Nieko gera nesitikėdamas, užvertė galvą. 

Na, kaipgi! Ant storos medžio šakos trepsėjo Maksė. Tai 
ji nusitaikė į jį pušies kankorėžiu. 

— Padūkusi mergiotė. Kas dar ten? Be tavęs? — šūkte- 
lėjo jai. 

Ji nusišypsojo. 

— Noriu kai ką jums parodyti, — ji pamojo į tolimą kal- 
vą, apjuostą ryškiai raudonu ruožu. — Gaisras tebesiautėja. 

Kitas panoro pats pamatyti. Jis įsispyrė koja į kamieną. 
Nusitvėręs už apatinės šakos, prisitraukė prie tarpušakio. 
Greitai ir vikriai užkopė prie Maksės, įsitaisiusios ant me- 
džio šakos. 

— Nelengva trasa, a? — pasakė Maksė išsišiepdama. 

— Aš neskraidau, Makse. Negaliu pasigirti, kad esu su- 
permenas. Dar ne. 

— Gerai jau gerai. Chi cha cha. — Ji iš karto pasigailė- 
jo pamėgdžiojusi kvailą Metju juoką. Maksė pasislinko, pa- 
darydama vietos Kitui. 

— Dabar aš eisiu sargybą čia, — pasakė jis. — Kodėl tu 
nesileidi žemyn ir nemiegi? Pailsėk bent kiek. 

— Negaliu miegoti, — atsakė ji. — Bet aš pratusi ne- 
miegoti. Visą laiką bijojau, kad manęs “"neužmigdytų". Man 
visada sapnuojasi košmarai. Užtat ilgai ir nemiegu. 

— Kol kas bus viskas gerai, — jis bandė ją nuraminti. 

Maksė susiraukė. 

— Nesąmonė. 

Kitas nusišypsojo. 

— Na, gal šiek tiek. O kas dabar vyksta čia? — paklau- 
sė jis, patapšnodamas mergytės galvą. 

— Negaliu apsiprasti, bent jau dabar. Aš nekenčiau tos 
šlykščios Mokyklos, bet ji buvo mano šlykštūs namai. 

Jis linktelėjo kažką supratęs. 

— Pasaulyje yra daug geresnių vietų. Tikrai. Palauk ir 
pamatysi. 

Maksė giliai atsiduso. 

— Man labai patinka Frenė. Ir jūs, kartais. Na, pavyz- 
džiui, dabar, — erzino ji. — O jūs su Frene susilauksit vai- 
kų? — staiga užklausė. 

Kitas užsikvatojo. Negalėjo susilaikyti ir tikėjosi, jog jos 
neįžeidė. 

— Ar susilauksite? — neatlyžo Maksė. — Aš niekam ne- 
sakysiu, Kitai. Garbės žodis. 

— Tai kad Frenė su manimi net nesikalba, — pasiguo- 
dė jis Maksei, lyg patikėdamas paslaptį. 

— Kas čia dabar? 

— Matai, — iš lėto pradėjo jis, — aš jai nepasakiau kai 
kurių paslapčių, na, kurių negalėjau niekam atskleisti. 

Maksė linktelėjo galvą. 

— Ak, suprantu. Tai tokios pat paslaptys, kurių aš nie- 
kam negalėjau atskleisti? Bet jūs vis prašėte, kad pasakyčiau! 

— Taaip. Tikrai. Užuominą supratau. — Ji tokia pašė- 
lusi! 

Maksė patenkinta linktelėjo. Ji lyžtelėjo sau per pirštą 
i1r pakišo jam po nosimi, rodydama laimėtą tašką. 

— Ar tau kas nors sakė, kokia esi protinga mergaitė? 

Baisiausiai patenkinta Maksė nusišypsojo. Jos toks gra- 
žutis, spindintis veidukas. 

— Vendė su Piteriu dar protingesni. Pagal Stenfordo- 
Bineto testą aš surinkau tik keturiasdešimt devynis. Jie sie- 
kia genijų lygį. Adomas ir Ieva — ne mūsų planetos gyven- 
tojai. Tačiau tai jų neišgelbėjo. Niekaip nesuprantu kodėl. 
O jūs? 

— Aš daug ko nesuprantu, Makse. Užtat ir klausinėju, 
pateikiu daugybę visokių kvailų klausimų. Ar tu žinai, ko- 
dėl juos užmigdė? 

Maksė papurtė galvą. 

— Aš tik prisimenu tą vakarą, kai tai atsitiko. Turbūt 
atsirado kažkokia klaida, defektas. Juos atmetė. Kažkas juose 
buvo bloga. 

Kitas klausėsi, paskui papurtė galvą. 

— Mes visi turime trūkumų, mieloji. Idealių žmonių ne- 
būna. Dėl to mes ir įdomūs. 

— Žinau. Tiek tai aš suprantu. Man labai patinka jūsų 
trūkumai. 

Ji prisiglaudė prie jo. Kitas jai jautė nepaprastai šiltus 

jausmus. Gera, beveik kaip tėvas ir dukra. Judviejų žvilgs- 
niai buvo nukrypę į raudonai apkraštuotą horizontą. Ten 
— gaisras. Pavojus. Jis netikėtai prisiminė Tomį ir Maiką. 
Savo vaikučius. Tiktai šį kartą stūmė prisiminimus šalin. Ne 
laikas. 

— Rimtai. Jūs man labai patinkate, — pasakė jam Mak- 
sė. — Jūsų akys geros. Neužgautumėte nieko, nebent tai būtų 
neišvengiama. Štai koks jūs. 

— Ačiū, — padėkojo jis ir pasitrynė nosimi jai į skruos- 
tą. — Vienam iš mūsų teks trupučiuką nusnūsti. Eik pirma. 

— Aš visiškai nenoriu miego, — spyrėsi Maksė. — Be 
to, matau ir girdžiu už jus geriau. Manimi galima labiausiai 
pasitikėti. 

Jis nusišypsojo. 

— Gal tu ir teisi, — nusileido. Jo akys iš lėto užsimer- 
kė. Kaip gera. — Mano tikrasis vardas — Tomas, — dar su- 
šnibždėjo jis. 

— Aš — Maksima. Pamatysite kodėl. 

SAPNE AŠ GALVOTRŪKČIAIS kažkur bėgau. Karštli- 
giškai miglotame sapne apie Deividą, iš kurio pažadino Pi- 
pas, tąsydamas mane už rankovės. 

— Baik, Pipai. Juk tu lauke. Eik sau ir kelk koją, kur tik 
patinka. Būk gerutis. Eik. 

Nepadėjo nei stūmimas, nei barimas. Tai bent įkyru- 
mas! Turėjau praplėšti akis. 

Ištrūkusi iš sapno, beveik tikėjausi rasti Deividą šalia 
savęs, bet, aišku, jo nebuvo. 

Aš pauosčiau orą. Nuo bjauraus tvaiko užsikosėjau. Oras 

kaip ir sapne — karštas, dusinantis, visur tamsu. Nesupra- 
tau, ar diena, ar naktis. Prisiminiau, jog užmigau mėnesie- 
noje, dabar mėnulio nematyti. Visiškai nieko nematyti: nei 
dangaus, nei medžių, kurių apsuptyje užmigau. 

Rodės, lyg būčiau apakusi. Tarsi kas užmetė tiršto, be- 
veik juodo rūko antklodę. 

— Ei? Kur jūs? — pašaukiau aš. 

Atsikvošėjusi supratau, jog atsitiko kažkas siaubinga. 
Pro dūmus neįžiūrėjau nei mėnulio, nei dangaus, nei di- 
džiulių medžių. Visur dūmai, aš pradėjau dusti, už poros 
pėdų jau nieko nematyti. Degė miškas. 

Pipas nesiliovė loti, tarsi norėdamas mane kažkur nu- 
vesti. Prisiverčiau atsistoti. Puldinėjau šen ir ten, kliūdama 
už kelmų bei akmenų ir rėkdama: 

— Kitai! Kitai! Kur tu? Gaisras! 

Pagaliau jis atsiliepė: 

— Čia! Aš — čia! Turbūt pasikeitė vėjo kryptis. 

Vadinasi, ugnis metėsi ant mūsų. 

Niekaip neradau Kito. Ir vaikų nematyti. Akys peršėjo 
ir plūdo ašaromis. Galėjau įžiūrėti gal tik per tris keturias 
pėdas nuo savęs. Pašiurpau, tarsi patekusi į spąstus, apėmė 
uždaros patalpos baimė, rodės, buvau visai atskirta nuo pa- 
saulio. 

Kažką išgirdau. Briedis. Susidūriau su didžiulėmis žvė- 
ries akimis — stiklinėmis, sustingusiomis. Jis buvo toks pat 
pasimetęs ir išsigandęs kaip ir aš. Bematant nėrė pro šalį. 

Jau girdėti ugnis. Tylus, viliojantis, vos ne melodingas 
ūžesys. Pamažu dūmai prasisklaidė. Aukštesnėje vietoje šiek 
tiek geriau. Dangus raudo ir skaistėjo nuo ugnies atšvaitų. 
Šiaurinėje pusėje, tolumoje, dunksojo kalva, išvagota pa- 
juodusių, sausų medžių eilių. 

Netoliese esantį medį lyžtelėjo ugnis, pasigirdo "put", 
ir jis akimirksniu užsiliepsnojo. Didžiulė šaka krito ant že- 
mės, pažerdama į orą kibirkščių spiečių, tarsi paleistas ne- 
mažas fejerverkas. 

Taip, vėjo ir ugnies kryptis pasikeitė. Gal jau kelios va- 
landos, kaip ji siautėjo virš žemės, įgydama vis daugiau ga- 
lios. ŪUždama pabaisa šliaužė artyn. Milžiniška. Vadinasi, jie 
jau atsikratė visų įkalčių. Mokykla seniai išsilydė siaubin- 
game karštyje. 

Aš vėl riktelėjau. 

Šį kartą išgirdau viaukčiojantį kosulį. Vaikai netoliese. 
Tačiau kur? 

— Makse:? Ikarai, Ozai? Makse?! 

Pirmiausia pasirodė Kitas. 

— Dvyniai su manimi, — prabilo jis, išsvirduliuodamas 
iš už dūmų užuolaidos. Nešė po dvynį ant peties. Jis tikrai 
stiprus. 

Pipas vėl suurzgė. Iššiepė dantukus. Jis visas buvo ap- 
neštas suodžiais ir pelenais. 

Šūvis. Žybtelėjo ugnelė. Šautuvo šūvis viduryje šio braga- 
ro! Iš kur? Iš kurios pusės? 

Virto dar vienas medis, pasėdamas oranžinių ir auksi- 
nių žiežirbų lietų. Pipas viauktelėjo. 

— Bėkime! Lekiam! — suriko Kitas. 

Mes visu greičiu pasileidome tolyn. 

IŠ VISŲ JĖGŲ GLAUDŽIAU Vendę prie savęs. Mums 
vis dar sekėsi bėgti nuo įnirtusios, kriokiančios ugnies. Ma- 
tyt, greitai besikeičiantys vėjai vėl pasuko ugnies kelią, šį 
kartą tolyn nuo mūsų. 

Mėginau susiorientuoti, kur esame, kai išgirdau šau- 
kiant Maksę: 

— Žiūrėkit! Pasižiūrėkite! Kiti sargybiniai! 


243 


KAI PUČIA VĖJAS 


Apačioje, slėnyje, dairėsi du vyrai. 

Nustėrau. Mane tarsi perkūnas trenkė, juos atpažinus. 
Aš pažinau abu ten stoviniuojančius vyrus. Jie dirbo Boul- 
derio bendruomenės ligoninėje. Deivido bendradarbiai. 

Aukštesnysis buvo apsivilkęs mėlyno atlaso “L. A. Dod- 
gers" beisbolo švarkelį, su kepure, berėmiais akiniais. Žils- 
telėjusiais plaukais, barzdotas. Antrasis žemesnis už jį, bet 
daug apkūnesnis — žemaūgis storulis languotais marškiniais 
ir apdribusiomis chaki spalvos kelnėmis. 

Aukštesnysis — daktaras Maiklas Vohanas. Neurolo- 
gas. Tas kitas, kur su gelbėjimo ratu ant pilvo, buvo kaž- 
koks Bobas. Jis dirbo vyriausiuoju akušeriu akušeriniame- 
ginekologiniame skyriuje. Kažkada buvau sutikusi pobū- 
vyje. Sukiojosi ten, rodydamas svečiams kūdikių, kuriems 
gimstant jis dalyvaudavo, nuotraukas. Jo kūdikiai, kaip jis 
pats vadino. 

Jie — Deivido draugai. Mes su jais bičiuliavomės. 

Šį kartą ašaras išspaudė ne dūmai. Išdavystė. Jie galėtų 
būti savanoriai, išėję gelbėti nukentėjusiųjų nuo gaisro. Kaip 
būtų gerai, jeigu daktaras Vohanas ir broliukas Bobas būtų 
tik pora rūpestingų piliečių. Beliktų sušvilpti jiems ir pulti 
iš to pragaro prie antibiotikų, švarių paklodžių ir karšto 
maisto. 

Aš nesušukau: "Ei! Mes čia!". Sulaikė keistas jausmas, o 
gal intuicija. 

Ir Kitas su vaikais tylėjo it pelės po šluota. 

Kitas parodė į kairę, kur pamačiau mūsų išsigelbėjimą — 
Juodąjį džipą. Mūsų džipą. 

O varge, Vohanas ir medicinos broliukas taip pat jį pa- 
matė. Jie jau tąsė džipo dureles. 

Kitas įdėjo apkabą į šautuvą. Veidas surūstėjo, ištįso. 
Jis buvo labai susikaupęs. 

Nusitaikė. Tačiau jie pasitraukė nuo džipo. Kažko ieš- 
kojo. Mūsų? Jie varstė akimis aplinkinius medžius. Dėkui 
Dievui, mūsų nepastebėjo. Giliai ir garsiai atsidusau. 

Kažkas tarsi blykstelėjo priešais. Atšokau. Kas čia da- 
bar? 

Kito rankoje buvo džipo rakteliai. 

— Kodėl tu užrakinai automobilį? 

Seniai matyta žavioji šypsena. Jis atsakė: 

— Argi aš ne miesto berniukas? 

MES VIS DAR BEVILTIŠKAI TIKĖJOMĖS, kad niekas 
neieškos Kito džipo. Vylėmės, jog jie nežino, kas jis arba 
kodėl jis čia, Kolorade. Mums kėlė nerimą FTB santūrumas 
ir ypač klausimas, kodėl Kitui nebuvo leista tirti šios bylos. 
Susikaupė per daug nežinomųjų. 

Supratome, jog tai nieko gera nežada. Vos spėjus su- 
virsti į džipą, Kitas ėmė jį ginti pavojingu greičiu, sukioda- 
masis siauručio kalnų kelio vingiais. Vaikai krykštė, ragin- 
dami jį spausti dar greičiau. 

Staigiame posūkyje ties siaurukalne pamačiau vyrų ir 
moterų grupelę, stoviniuojančią vienoje kelio pusėje. Tu- 
ristai? Lyg ir nepavojingi. 

Man vos nesustojo širdis, kai į juos įsižiūrėjau geriau. 
Jie irgi iš Boulderio ligoninės! Kai kurie buvo užsidėję au- 
sines su mikrofonais prie lūpų. 

Trys vyrai ir moteris — gydytojai iš Boulderio bendruo- 
menės ligoninės. Ausinės iškyloje? Prakeikimas! Tikrai ne- 
manau. Ne kažin ką teišmaniau apie konspiracijos teoriją, 
bet tuo, ką pamatydavau savo akimis, visuomet patikėda- 
vau. 

— Gulkitės! Tuoj pat gulkitės! — liepiau vaikams. — 
Gulkitės, kad jūsų nematytų pro langus! 

Įtartinai atrodantys gydytojai pasitiko akimis mūsų le- 
kiantį džipą, bet vaikai buvo sugulę, ir pragaro gydytojūkš- 
čiai neturėjo nieko bloga pastebėti. 

— Jie visi iš Boulderio bendruomenės ligoninės, — 
pranešiau Kitui paskutinę liūdną naujieną. — Mane jau 
krečia šiurpas. Negaliu. Norėčiau, kad tai tebūtų parano- 
jiškas jausmas. 

Jis dar labiau nuspaudė pedalą, vaikai atkuto ir vėl su- 
sėdo. Netgi tokiomis aplinkybėmis ši kelionė jiems atnešė 
džiaugsmo. Jie nė trupučio nebijojo. Kažkaip nuo kalno nu- 
sileidome sveikutėliai ir, kaip atrodė, nepastebėti. 

Prisiminiau, jog Ozas, dvyniai ir Ikaras dar niekada nėra 
buvę už mokyklos ribų. Viskas jiems buvo nauja. Ko gero, 
jie dar labiau susijaudinę nuo gausių įvykių negu aš. 

— Sveiki atvykę į Kolorado Lokių Skardį, — pasveiki- 
nau aš. Atsigręžiau į juos, nutaisiusi kuo džiaugsmingesnį 
veidą. — Čia visai smagu gyventi. 

— Čia dar baisiau negu Mokykloje, — storu balsu pa- 
gąsdino Maksė. Ir nusijuokė. — Juokauju, Frene, Kitai! Čia 
gera. Jeigu tik jūs megstate raudoną mėsą. Jums patiks, vaiki- 
nai. Niekis! 

— Aš labai labai bijau, — užsuokė Vendė. Jos rudos aku- 
tės išsiplėtė, rodės, ji tikrai šiurpsta iš baimės. 

— Ir aš, — neatsiliko Piteris. 

— Atsargiai, žiopso Lokys! — pasakė Maksė. Matyt, tai 
buvo kažkoks jiems įprastas, nuotaikingas posakis. 

— Atsargiai, žiopso Lokys! — pasigavo choru visi. — 
Atsargiai, žiopso Lokys! Atsargiai, žiopso Lokys! 

Deja, Maksė buvo teisi, sakydama, kad čia baisu. 

Į mus artėjo du kareiviški džipai. Kareiviški džipai? Tai 
ir armija prikišusi nagus? Ar taip gali būti? Kas jie tokie? 

— Gulkitės, — sušnibždėjau, ir vaikai nėrė žemyn. Aš 
irgi pasislėpiau. 

Mes sėkmingai prasilenkėme su riaumojančiais JAV ka- 
riniais džipais. 

— Kitai, pasakyk, prašau, kad blogiau jau nebus, — 
pratariau, kai įsukome į paskutinį kelio ruožą. Turėjome 
stabtelėti “Ligonių užeigoje", nes reikėjo pasiimti medika- 
mentų atsargų. Bėgdami nuo kalno žemyn, apsidraskėme 
ir prisirinkome mėlynių. 

— Jeigu pastebėsi ką nors iš ligoninės darbuotojų, se- 
nų draugų ar pažįstamų ir panašiai, iš karto sakyk, — įspė- 
jo jis. 

Mes įveikėme paskutinį kelio vingį priešais “Ligonių už- 
eigą". Kitas beveik sustojo, bet tuojau pat vėl padidino greitį. 
Džipas liuoktelėjo pirmyn. Mes pralėkėme pro “Ligonių už- 
eigą", pro mano namus. 

— Kitai, stok. Turime sustoti! — šaukiau aš. — Kitai, stab- 
dyk tą džipą! Tuoj pat! — šaukiau ir šaukiau. 

— Frene, ne! Bus blogai. Mes negalime sustoti, — pasa- 
kė jis ir toliau skriejo keliu. Džipo užpakalinė dalis mėtėsi į 
šalis. 

Supratau, Kitas teisus, bet negalėjau patikėti tuo, ką 
pamačiau. Nesitikėjau, kad mano širdis atlaikys. 

Jie sudegino mano namus, mano ligoninę, mano viską. 
Jie padegė "Ligonių užeigą". Visi mano žvėreliai buvo vi- 
duje... 


Penkta knyga 
KAI PUČIA VĖJAS 

MES PRAZVIMBĖME pro “Ligonių užeigą" didesniu 
negu šešiasdešimties mylių per valandą greičiu. Viduje jau- 
čiau nykią tuštumą, pykino. Žinojau, kad Kitas padarė tei- 
singai, pralėkdamas pro mano namus, bet nuo to nė kiek 
nebuvo lengviau. 

Maksė pasislinko arčiau nuo užpakalinės sėdynės. 

— Frene, atleiskite. Viskas per mane. 

— Atleiskite, Frene, — neatsiliko kiti vaikai. 

Ant džipo užpakalinės sėdynės nerimo Pipas. Pravažiuo- 
jant pro mūsų senuosius namus, arba jo liekanas, jis lojo ir 
cypė. 

"Tebūnie jie prakeikti. Teprasmenga jie į pragarą. Kas 
šitaip padarė? Kas užsakė? Dabar galėjau padaryti jiems bet 
ką. Turėjau teisę. Šitokio pykčio ir neapykantos dar nieka- 
da neteko jausti. 

— Žinau, kur galėtume nuvažiuoti, — pagaliau aš atga- 
vau žadą. Mes buvome už kokios mylios ar toliau nuo buvu- 
sių mano namų. — Žinau, kur bent trumpai būsime saugūs. 
Kol ką nors sugalvosime. 

Aš pasakiau Kitui, kaip pasiekti mano seserį Kerolę. Ji 
gyveno Redklifo mieste, už kokių dvidešimties mylių į piet- 
vakarius nuo Lokių Skardžio. Bent likusią dienos dalį būsi- 
me ramūs. 

Kerolė persikraustė iš Milvokio į Koloradą, kai išsisky- 
rė su savo vyru Čarliu. Ji gyveno mažoje fermoje kartu su 
dviem šunimis, dviem žąsinais — Grėjumi ir Krekeriu bei 
prisijaukintu kiškiu, vardu Tamperis. Žmonės išsyk pasaky- 
tų, kad mes seserys. 

Jau anksčiau būčiau važiavusi pas Kerolę bent pasišne- 
kučiuoti, bet ji su dukromis dvi savaites stovyklavo Ganiso- 
no nacionaliniame parke. Dar nežinia, ar jos jau grįžusios, 
bet nuo to būtų tik geriau. 

Artėjant prie jos namų, jau pamačiau paukštytę K. savo 
darže. Ji buvo beveik visai paskendusi saulėgrąžose, kurių 
nuostabios galvos linko žemyn. Aplink ją zujo kamanės. 

— Kitai, išleisk mane čia. Noriu nueiti pėstute iki na- 
mų. Derėtų Kerolę paruošti. 

— Ar ji nemyli vaikų? — sukruto užgnūsų Maksė. 

— O taip, myli, ir vaikus, ir žvėrelius, — atsakiau aš. 

Išlipusi iš džipo, pasukau sesers link. Nebuvau tikra, 
ar gerai elgiuosi. Jau ėmiau viskuo abejoti. Vos per keletą 
valandų supratau, jog gyvenau tarp žmonių, kurių daugu- 
ma negaliu pasitikėti. Ir pagaliau susiprotėjau, kokius ke- 
lius Kitui teko išmaišyti šitoje byloje. 

Mano sesuo Kerolė vyresnė už mane penkeriais metais, 
kaip bepažiūrėtum, ji nuostabus žmogus. Jos vyras Čarlis, 
radiologas, pasirodė esąs tikras menkysta, palikdamas ją ir 
vaikus. Kerolė reziumavo: “Užmigai — pražiopsojai". 

— O! Artima giminė! — nustebo ji, žiūrėdama džipo 
pusėn. Ji buvo su purvinais guminiais batais, languotais šor- 
tais, senais, šiurkščiais medvilniniais marškiniais ir nulė- 
pusiais kraštais šiaudine skrybėle. Ant kaktos ir skruostų 
matyti nelygiai užteptas kremas nuo saulės. Skalbinių virvė 
už jos nugaros sviro nuo rankšluosčių ir maudymosi kostiu- 
mėlių, liudijančių apie buvusią išvyką. 

— Žinoma, gali atsivesti juos mažumėlę netikėtam pa- 
simatymui, Frene. O kas jie? Ar ten už vairo vyras? 

Aš linktelėjau galva. 

— Jo vardas Kitas, tai yra Tomas. 

Kerolės antakiai gal keliais coliais pakilo aukštyn. 

— U-hu. Jis yra Kitas, Tomas arba dar kas nors. Ir? 
Kiti? 

Žmogau, o žmogau, 0 žmogau. Kiti? 

— Kerole, čia taip keistai susiklostė... Aš tavo sesuo. Tu 
manimi tiki, tiesa? 

— Kaip čia pasakius. Tu juk neištekėjai už tokio, kuris 
turi didelę šeimą, Frene? Tik nesakyk, kad taip. Po perkū- 
nais, argi man svarbu? — po šių žodžių Kerolė nusibraukė 
nuo veido palaidų plaukų kuokštus. — Juk neištekėjai? 

Aš suėmiau ją už rankos. Ne, man dabar šito neužten- 
ka. Man reikia daugiau. Aš stipriai apkabinau sesę tiesiog 
vidury daržo. 

— Brangute, ar tau viskas gerai? Tu drebi, — kalbėjo ji 
man į veidą. — Tu visa drebi. 

— Mus kažkas vejasi, — sušnabždėjau aš. — Aš nejuo- 
kauju. Tai ne juokai. O... tie vaikai automobilyje... Kerole, 
o Dieve, Kerole. Jie, a, jie aaa... velnias, jie su sparnais ir 
gali skraidyti. 

PAPRASTAI VAKARIENĖ KEROLĖS NAMUOSE būna 
chaotiška, užtat Tamperis arba kuris nors iš žąsinų, Grėjus 
ar Krekeris, svečio teisėmis laisviausiai įpėdina arba dings- 
ta iš valgomojo. Pasiskaitęs citatą virš stalo, netruksi pajus- 
ti Šių namų dvasią: “Nėra to blogo, kas neišeitų į gera". 

Viskas jau blogai, dangus jau griuvo ant mūsų. 

O aš savo ruožtu verčiau jį ant Kerolės, bet ji laikėsi 
kuo šalčiausiai. Kitas taip pat. Ir Meriditė su Brigita — pa- 
tys geriausi, maloniausi, protingiausi vaikai iš visų mano 
kada nors sutiktų. 

— Tai gal tu sumanei atiduoti skolą gulbinui Frenkui? — 
paklausė Kerolė, ir mes nusijuokėme. Kitas prisijungė, nors 
jis nė velnio nesuprato, apie ką šnekama. Prieš išvažiuodama 

į stovyklavietę, Kerolė atvežė man seną, sunkiai sužeistą gul- 
biną išgydyti. 

Valgant vakarienę, papasakojau Kerolei tiek, kiek išdrį- 
sau, ir pažadėjau, jog kai tik galėsime, iš karto paliksime 
jos namus. Taip pat nutarėme, kad saugumo dėlei Kerolė 
su mergaitėmis dar kokiai savaitei grįš į stovyklą Ganisono 
nacionaliniame parke. 

Pavakarieniavę mes su Kitu pakilome, nes reikėjo trum- 
pai išvažiuoti. Tai buvo Kito idėja. Mes norėjome susitikti 
su Henriku Kroneriu, kuris buvo Deivido bosas Boulderio 
bendruomenės ligoninėje ir vienas iš pirmųjų Kito įtaria- 
mųjų sąraše. Kroneris studijavo embriologiją pas daktarą 
Entonį Peizerį Bostone. 

Henrikas atvyko į Koloradą iš Masačiusetso technolo- 
gijos instituto. Bostone jis niekada nebuvo kaltinamas nei 
patrauktas į teismą. Boulderyje gyveno su savo dabartine 
drauguže Džile. Prisiminiau, jog Džilė buvo vaikų ligų se- 
selė ir ligoninėje dirbo dirbtinio apvaisinimo klinikoje. 

Man neišėjo iš galvos visi Mokykloje nužudyti kūdikiai. 
Visi išbrokuotieji. Vaikų ligų seselė? Abejojau, ar čia atsitik- 
tinumas. 

Pabūgę, kad Kito džipą dabar lengvai atpažintų, mes 
pasiskolinome Kerolės 'Chevy 4x4". Prie gydytojo Krone- 
rio namų atsidūrėme pusę dešimtos. Jeigu tik jiedu su Dži- 
le namie, tai jau tikrai bus atsikėlę. Prisiminiau, jog Henri- 
ką sutikau pas Makdonus tą vakarą, kai buvo nužudytas Fren- 
kas. Dar vienas sutapimas? Kažin. 

Prabangus, nepadoriai didelis kalnų "vasarnamis" bu- 
vo nutviekstas šviesų. Juodutėlis Henriko Kronerio merse- 
desas pakeliamu stogu buvo paliktas privažiavimo vietoje. 

Mes nuėjome plytelėmis klotu takučiu. Sustoję priešais 
tinkleliu aptrauktas išorines duris, porą kartų spustelėjo- 
me mygtuką. 

Iš pradžių buvo tylu. Puikiai mačiau jų svetainę: pu- 
šies baldai, ryškiaspalviai užtiesalai, Odebono reproduk- 

cijos, raižytos durys, plačių pušinių lentų grindys. Henri- 
ko ir Džilės nematyti. Baugoka. Dabar šis jausmas mūsų 
neapleidžia. 

— Daktare Kroneri, — pagaliau įsidrąsinau. — Čia Fre- 
nė O'Nyl. Henrikai Kroneri. Džile. Ar jūs namie? Ar yra 
kas nors namuose? 

Name tylu. Tiktai kieme triukšmavo svirpliai ir cikados. 

— Apeikime iš kitos pusės, — pasiūlė Kitas. Jis jau su- 
ko už namo kampo. Giliai įkvėpusi, nusekiau iš paskos. Ne- 
sinorėjo likti vienai. 

— Aš už dviejų žingsnių nuo tavęs, Kitai. 

Kitas taip staigiai sustojo, jog aš vos neužlipau ant jo. 

— O Kristau, — išgirdau jį šnibždant. — Pabūk čia, Fre- 
ne. Prašau, neik toliau. Siaubas... 

Aš jau pamačiau Henriką ir Džilę. Jie gulėjo aukštiel- 
ninki ant poros ryškiai geltonų šezlongų. Kraujas pamažu 
sunkėsi tarp plytelių. Kraujo dėmės ir ant šezlongų. 

Džilei pataikyta į kaklo duobutę. Henrikui kulka per- 
ėjo kiaurai per dešinę akį. 

Man sugniaužė širdį, burna perdžiūvo. Norėjau užsi- 
dengti akis, bet nepakilo rankos. Turėjau viską pamatyti ir, 
jei reikėtų, papasakoti. Jeigu tektų būti liudininke, turiu ne- 
apvilti. 

Kitas švelniai palietė mano ranką. 

— "Tu gerai jautiesi, Frene? 

Visai prastai. Mačiau ne vieną žvėrelį mirštantį, ir vis 
viena nebuvau pasiruošusi išvysti Žiauriai nužudytus vyrą ir 
moterį, ypač kai jie mano pažįstami. 

— Kol kas lyg ir laikausi. Dar nenuvirtau, — pasakiau 
tyliai. 

— Po du šūvius kiekvienam. Vienas nuo kito tik per ko- 
kį colį, — burbtelėjo Kitas. 

— Kitai, viskas įvyko ką tik. Kūnai nesustingę, nepra- 
radę spalvos. Mes tiesiog pavėlavome. Arba jie paskubėjo... 

Nei su Henriku Kroneriu, nei su Džile aš nesibičiulia- 

vau, tik juos abu pažinau. Henrikas man nepatiko, bet mes 
su Deividu buvome čia porą kartų pakvietė į pobūvius. 

Man teko sėdėti ant vieno iš šių šezlongų. Įdomu, ar 
daktaras Entonis Peizeris yra čia buvęs, ar ne? Ar jis irgi 
gali būti atsakingas už šias žudynes? 

Į smegenis kalė tos pačios bjaurios mintys. Taip jau bū- 
na po streso. Neišėjo iš galvos mintis, kad Kronerį mačiau 
pas Frenką Makdoną tą vakarą, kai jis nuskendo. Arba kad 
Henrikas Kroneris lankėsi mano namuose Lokių Skardyje, 
kai buvo nušautas Deividas. Kaip siaubinga, bet tai toli gra- 
žu ne atsitiktinumas. 

— Turime skubėti atgal pas Kerolę, — pasakiau, čiup- 
dama Kitą už rankos. — Ji turi kuo greičiau su vaikais iš ten 
nešdintis. 

Jie žudo visus liudininkus. 

KITĄ ĖMĖ BAIMĖ, bet stengėsi niekuo neišsiduoti Fre- 
nei. Jis sustabdė automobilį Boulderyje, “Baseline" kelyje, 
ties “7-Eleven" parduotuve. Praėjusios dvidešimt keturios 
valandos patikrino viską, ką jis mokėjo kaip agentas, o ko 
ir visai nenutuokė, nė nesapnavo, jog gali taip būti. Užtat 
iš studijų Kvantike laikų puikiai prisiminė seną posakį: “De- 
vynis kartus matuok, dešimtą kirpk". 

— Aš tuoj, — pasakė, atidarydamas “4x4" dureles. — 
Pabandysiu pasišnekėti su Piteriu Strikeriu FTB. Turiu jį 
priversti manimi patikėti, o tai nebus paprasta. 

— Gerai, — atsiliepė Frenė, — tik, prašau, paskubėk. 
Man neramu dėl Kerolės ir vaikų. 

Jis nuskubėjo prie taksofono, prie ryškiai apšviestos san- 
techninių prekių parduotuvės. Jautėsi toks vienišas šiame 
fronte. Bet taip jau yra. Iš tiesų per platūs arimai vienam. 
Kodėl, po perkūnais, jie jį užčiaupė? Jokios logikos, ir kar- 
tu velniškai baisu. 

Jam nesinorėjo skambinti Piteriui Strikeriui. Netgi da- 
bar. Tarsi pats prašytumeisi, kad tave įžeidinėtų, talžytų 
per snukį ir vėl rodytų tavo vietą. Jau visi metai šitaip. Tik 
taip. 

Nors Vašingtone buvo jau po septynių, jis nusprendė 
pirmiausia paieškoti Strikerio jo kabinete. Turėjo ir Strike- 
rio namų telefoną (argi jie ne draugai?), bet ten skambintų 
tik kraštutiniu atveju. Nelabai patartina. 

Piterio sekretorė dar buvo neišėjusi. Ji atsiliepė po pir- 
mojo skambučio. 

— Sinde, čia Tomas Brenanas. Turiu pasikalbėti su Pi- 
teriu. Skubus atvejis. 

— Ponas Strikeris jau išvažiavęs, — atsakė sekretorė. — 
Kai jis paskambins, pranešiu apie tavo skambutį. 

Kitas pratrūko. 

— Po perkūnais, Sinde, žūsta žmonės! Tuoj pat susi- 
junk su Piteriu. Aš laukiu užėmęs liniją. Šį kartą nesitrauk- 
siu. Pasakyk jam, kad yra daugiau aukų, ir viskas per jį, pra- 
keiktąjį. 

Sindė netruko susisiekti su Strikeriu, ir Kitui kilo įtari- 
mas, jog jis net kojos dar nebuvo iškėlęs iš kabineto. Ko 
gero, taip ir buvo. 

Pasigirdo pažįstamas Strikerio šnabždesys: 

— Tomai, kas atsitiko? — Kitas gailėjosi, jog negali pa- 
siekti jo per tuos telefonų laidus ir pasmaugti. 

— Dar viena žmogžudystė. Dvi žmogžudystės. Ne, Pite- 
ri, faktiškai jų buvo daug daugiau. Dabar klausykis, leisk 
man užbaigti. Nebandyk pertraukinėti. 

— "Tomai, kur tu? 


257 


KAI PUČIA VĖJAS 


— Nė vieno sušikto žodelio! 

— Suprantu. Aišku. Drožk. 

— Gerai, na, aš ne Nentakete. Niekada ten ir nebuvau. 
Esu Kolorade, ten, kur ir turėčiau būti, tiksliau, kur Biuras 
turėjo mane nusiųsti, kur tu turėjai mane nusiųsti, Piteri, 
jei tik būtum klausęs mano įspėjimų. 

— Tu matei kažką nužudytą. Sakei... 

— Užsičiaupk, bo berkūnais! Taip, aš ką tik buvau dakta- 
ro Henriko Kronerio namuose. Jis negyvas, taip pat ir jo 
draugė. Tai mūsų kaltė. Ne, tavo kaltė! Kroneris dirbo pas 
Entonį Peizerį. 

— Gerai, girdžiu. Kur tu dabar, Tomai? Kur tiksliai yra 
daktaro Kronerio namas? 

— Pamiršk Henriką Kronerį. Kroneris negyvas. Jau gir- 
dėjai. Piteri, jie žudė vaikus. Naikino embrionus. Jie eks- 
perimentavo su žmonėmis. Pats viską mačiau. Pats mačiau 
tą siaubingą, pragarišką laboratoriją, kur jie dirbo! Aš ten 
buvau. 

— Tomai, kur, velniai rautų, tu esi? — Piteris Strikeris 
pagaliau pakėlė balsą. 

— Aš kalbu tuo sumautu telefonu tiesiai iš pragaro ir, 
jeigu tau įdomu, čia yra '7-Eleven" parduotuvių! Man rei- 
kia penkiasdešimties agentų — dabar! Surink visus iš Den- 
verio. Tegu lekia į Lokių Skardį. Tai Kolorade. Tiesiai prie 
buvusios “Ligonių užeigos". Tai žvėrelių ligoninė. Pama- 
tys, pro šalį nepravažiuos. Kažkas ją buvo padegę. Aš su 
jais susisieksiu, o ne priešingai. Dabar šiam reikalui vado- 
vauju aš! 

Strikeris atsiduso. 

— Gerai, girdžiu. Mes nusiųsime žmones. 

Kitas pakabino ragelį ir giliai įkvėpė. Velniškai gerai 
pasibaigė. 


Kavalerija atžygiuoja. 

MAČIAU, KAIP KITAS UŽBAIGĖ itin gyvą pokalbį. Jis 
atrisnojo iki automobilio tikrai geresnės nuotaikos. Bent jau 
atgavęs spalvą. Pasidžiaugė, jog jo senasis bosas pagaliau jį 
išklausė. 

— Kažkiek jis patikėjo, tik sunku pasakyti kiek. Jis jau 
siunčia čia agentus. 

"Turbūt man visiškai pasimaišė protelis, bet dabar apė- 
mė toks jausmas, tarsi “Žmonių grobikų įsiveržimo" scena- 
rijus būtų permestas į tikrovę, ir aš jame dalyvavau. Jau pra- 
dėjau galvoti, jog negalėsiu pasitikėti niekuo nei Bouldery- 
je, nei aplinkiniuose miesteliuose. 

Iš Boulderio mes lėkėme atgal į Kerolės namus. Pama- 
čiusi artėjančias šviesas, ji išėjo mūsų sutikti prie paradinių 
durų. 

— Čia viskas ramu, Frene, — pasakė. Matyt, susirūpi- 
nimas mano veide pro jos akis nepraslydo. — Vaikai elgėsi 
tikrai gražiai. Nei jie skraidė, nei ką. 

— Aha, išskyrus tave, Meriditę ir Brigitą. Jūs iš Čia 1š- 
skrisite tučtuojau. Dar vienas gydytojas iš tos ligoninės ne- 
gyvas. Henrikas Kroneris. Eik krautis daiktų. 

Kerolė su dukromis susiruošė per penkiolika minučių, 
jų vertinimu, tai buvo naujas šalies rekordas. Jaučiausi kal- 
ta, kad jas įvėliau, bet jos ir taip būtų užkliuvusios. Tie, ku- 
rie mane sekė, galėjo nesunkiai išsiaiškinti, jeigu dar neži- 
nojo, kas mano sesuo ir kur ji gyveno. Šią minutę kempin- 
gas Ganisono nacionaliniame parke buvo saugiausia vieta 
Kerolei ir jos mergaitėms. 

Tramdydamos ašaras, mes puolėme viena kitai į glėbį. 
Paskui liūdnai pamojavome viena kitai priešais namą. Ma- 
no sesuo su mergaitėmis išvažiavo į naktį. Meldžiausi už jų 
1r Visų Mūsų saugumą. 

Tačiau jau nieko gero nesitikėjau. Per daug baisybių at- 
sitiko, o mes beveik apie visas jas žinojome. 


99 skyrius 


"d 


DAKTARAS ENTONIS PEIZERIS lėtai lipo iš pilkai 
melsvo mersedeso sedano. Sprendžiant iš jo veido išraiš- 
kos, menkiausia pastanga jam kėlė skausmą. Peizeris jau 
baigė aštuntą dešimtį, ir, genijus ar ne, jis negalėjo paža- 
boti niokojančios metų ir nepaprastai įtempto gyvenimo 
tėkmės. 

Jis palengva ėjo prie vyrų, kurie jo laukė mažoje miško 
proskynoje. Pamojavo pasisveikindamas lyg koks malonus 
bičiulis. 

— Kol kas jos dar nesugavome, — Hardingas Tomas 
užbėgo jam už akių. 

— Matyti, kad ne, — pasakė gydytojas, blausiai šypte- 
lėjęs. — Na, aš nesistebiu. Kitomis aplinkybėmis netgi 
džiaugčiausi tokiais rezultatais. Paukščio instinktai padeda 
jai išgyventi ir skraidyti, o kur dar žmogaus protas! Ji kur 
kas sumanesnė už jus visus, tai ir pasitvirtina, ar ne? Be 
abejonės, taip. Kokia supermergaitė! 

— Mes ją sugausime, — patikino Tomas. 

Peizeris linktelėjo ir kietai sučiaupė plonas lūpas. 

— Nė kiek neabejoju. Ji susirado pagalbą, o žmonės ją 
tiktai pražudys. Pagaliau ji suklydo. 

Hardingas Tomas linktelėjo. Kaip paprastai, gydytojas 
teisus. 

— Jeigu tik pajėgsite, paimkite ją gyvą. Ji verta šiokio 
tokio kapitalo, — klojo Peizeris. — Tačiau jei nepavyks, par- 
vežkite mirusią. Tas pats nurodymas dėl visų, kurie ją matė. 
Galutinis rezultatas viską pateisins. Pačios reikšmingiausios 
dienos istorijoje jau čia pat. 


100 skyrius 


MIEGAS KEROLĖS NAMUOSE visiems buvo ne koks, 
sukilome prieš auštant. Kitui reikėjo nusigauti iki “Ligonių 
užeigos", ir mes nusprendėme, kad geriausia visiems būti 
kartu. 

Reikėjo tikėtis, pagalba jau kelyje. Su FTB agentais su- 
sitiksime prie “Ligonių užeigos". Kitas tikrino jau vidur- 
naktį, bet jų dar nebuvo. 

Kerolės namus palikome prieš keturias, šalutiniuose ke- 
liuose buvo neįtikėtinai tamsu ir paslaptinga. Ir Redklife, 
ir Lokių Skardyje gatvės taip pat neapšviestos. 

Prie "Ligonių užeigos" priartėjome be ketvirčio penk- 
tą. Važiavome gerai pažįstamu keliu, bet Kitas ten nesusto- 
jo, tik pravažiuodamas apžiūrėjo. 

— Nieko nematyti. Gal Strikeris taip ir nepatikėjo ma- 
nimi? Tas kvailys. 

Apsisukę grįžome. Visur tamsu, nė gyvos dvasios. FTB 
dar nėra. 

— Užvažiuok, Kitai. Turiu pasižiūrėti į savo namus. 

Čia kadaise buvo mano namai, ir aš negalėjau taip pa- 
prasčiausiai imti ir juos pamiršti. Ten dar nieko nebuvo. 
Kitas įsuko į keliuką. 

Čiupau jo prožektorių. 

— Aš greitai. 

Kaipmat išsiropščiau iš džipo ir užlipau priekiniais 
laiptukais. Apanglėjusiais priekiniais laiptukais. Viską pa- 
miršau, dabar egzistavo tik mano namas, mano darbas, ma- 
no vargšai žvėreliai, kurie negalėjo išsigelbėti ir sudegė 
gyvi. 

Namas tebesmilko, oras buvo pritvinkęs sunkaus, ašt- 
raus degėsių kvapo. Mano namų nebeliko. Aš vos galėjau 
juos atpažinti. 

Kai išdrįsau pažvelgti į vidų, nustebau. Aš sukiojau pro- 
žektorių ir sukiojau... žvėrelių nebuvo. Kažkas juos išleido, 
prieš padegant namą. Man atlėgo širdis, net pajutau dėkin- 
gumą. 

— Frene, — netikėtai šalia manęs atsirado Kitas. — Tau 
viskas gerai? 

— Turėjau pamatyti, — sušnibždėjau aš, o gerklėje jau 
strigo kamuolys. Nosine užsidengiau nosį, bet tai ne ką te- 
gelbėjo. Burnoje vėlėsi sausas, sunkus degėsių skonis. 

Ugnis pasiglemžė viską. Iš baldų, kilimų ir užuolaidų 
liko tik pajuodę skutai — jų jau neišgelbėsi. Sienos ir lubos 
net blizgėjo nuo suodžių. 

Kitas prilaikė mane iš užpakalio. Jis žinojo, kaip pa- 
remti. Atsigręžiau ir pažvelgiau jam į akis. 

— Kitai, galbūt čia ne tie patys žmonės. Tie, kas pade- 
gė mano namą, žvėrelius išleido. Tie šunsnukiai iš Mokyk- 
los to nebūtų padarę. 

— Gal ne sargai, ne medžiotojai uždegė, — svarstė jis, — 
o kas nors iš Boulderio gydytojų. 

— Gal tie jauni kareivėliai, kuriuos matėme vakar, — 
pakišau ir aš savo paranojišką mintį. 

— Eikime į lauką, — tyliai pakvietė jis. — Palauksime 
tenai. Čia jau nieko nebeliko. 

— Žinau. Ačiū, kad leidai apžiūrėti namą, — pasakiau 

pašnibždomis. Leidausi išvedama iš pajuodusio savo namo 
kevalo, iš to gyvenimo, kuriam priklausiau kelis pastaruo- 
sius metus. 

Mes išslinkome į verandą. Ir sustingome. 

Jie laukė mūsų. Ne FTB, bet tie medžiotojai, sargai iš 
Mokyklos. Ant mano keliuko stovėjo pusė tuzino namų pa- 
degėjų ir kūdikių žudikų. Jie laikė Maksę ir kitus vaikus. 


101 skyrius 


— PATRAUKIT, PO VELNIŲ, NUO JŲ NAGUS! — rik- 
telėjo nuo verandos Kitas. — Jie tik kūdikiai. Vaikai. 

O, kaip man tai patiko! Kitas įsakinėja apsiginklavu- 
siems šautuvais ir pistoletais. Drįsta stoti prieš juos! 

Du sargybiniai, laikę Ozymandijų ir Maksę, juos palei- 
do ir net atsitraukė per keletą žingsnių. Jie buvo apsirengę 
paprastais drabužiais, kuriais vietiniai gyventojai rengiasi, 
eidami į lauką: darbiniais batais, susiglamžiusiomis, purvi- 
nomis chaki spalvos kelnėmis, medžiotojų liemenėmis. Sun- 
ku pasakyti, kas jie tokie iš tikrųjų. Kareiviai? FTB? Samdy- 
ti pakalikai? Aišku tiek, jog jų niekada nebuvau sutikusi 
Boulderio bendruomenės ligoninėje. 

— Nulipt nuo verandos! — Komandą davęs vyras buvo 
plačiapetis, maždaug penkiasdešimties metų amžiaus. Vei- 
das randuotas su raupų pėdsakais, akys juodos ir šaltos kaip 
marmuras. 

Sprendžiant iš Maksės apibūdinimo, jis turėjo būti dė- 
dė Tomas. 

— Jūs jau ir taip privirėte košės! — griaudėjo jis. — Aš 
jus nudėsiu tiesiog ant tos verandos! 

— Mes ir taip privirėme košės, — pakartojau aš. — Ne- 
gali būti! 

— Tu — žudikas! — Maksė riktelėjo ant vyro, kuris lai- 
kė nutvėręs ją už plaukų. Ji buvo gerokai įraudusi ir, nežiū- 
rint į jo kibius nagus, bandė ištrūkti. — Tu dar ir subingal- 
vis. Dar didesnis subingalvis negu žudikas, dėdule Tomai! 

"Tomas pasistengė dėdiškai nusišypsoti. 

— Ačiū, Tinkerbele, — jisai dėbtelėjo į mus ir stumte- 
lėjo Maksę priešais save. — Jūs ten abu, ateikite čia. Ne- 
snauskit, kitaip kaipmat nudėsiu vieną iš vaikų. 

— Jis tikrai nušaus, Frene. Jis bailys ir šantažuotojas. 
Nieko neverta, sumauta kiaulė. 

Mes su Kitu lėtai nulipome verandos laipteliais ir pri- 
sijungėme prie įkaitų. Kito pasirinkimo nėra. Sargybiniai 
laikė atkišę šautuvus į mus. Tikėjomės čia rasti FTB, o ra- 
dome šiuos žudikus. 

Du “4x4" įsuko į keliuką ir sustojo už mūsų džipo. Pas- 
kui pasirodė juodas "RV". 

— Tu pažįsti šituos žmones? — paklausiau Maksę. 

— Pažįstu, — sušnypštė ji. — Būtų geriau, kad nepa- 
žinčiau. Jie — sargybiniai, saugotojai. Jie saugo tvarką Mo- 
kykloje. Jie saugo, kad viskas eitųsi, kaip suplanuota. Jie sau- 
go tave įkalintą, kol nusprendžia numarinti. Dėdė Tomas — 
vyriausiasis iškrypėlis saugotojas! 

Ji krestelėjo galvą, rodydama į stambų vyrą, stovintį 
už jos. 

— Tu — blogiausias iš blogiausių. Tu mus išdavei! Me- 

— To jau per daug, panelyte, — įspėjo tas. Jo veidas 
surūstėjo. Niekšas kilstelėjo ranką, ketindamas smogti jai. 

Aš puoliau ant dėdės Tomo. Įsiutau kaip furija. Tomas 
sekundėlę prarado budrumą. Ir Kitas puolė. Alkūne trenkė 
vienam vyrukui į nosį. Jis nutrenkė žemėn tikrą “spintą", 
kuris pagal savo apimtis galėjo būti futbolininkas ir kuris 

ką tik mums grasino šautuvo buože. Trečiasis sargybinis pri- 
šokęs įrėmė Kitui į smilkinį revolverį. 

Maksė išsprūdo. Ji pabėgėjo keletą jardų link pušyno, 
augančio toliau už namo. Sumojavo sparnais ir pakilo. Kas- 
kart, kai matydavau ją skrendančią, atrodė, jog jos sparnai 
vis tvirtesni, vis lygiau karpo orą. 

— Nešaukite! Prašau, nešaukite į ją! — aš surikau visa 
gerkle. Tiesiai Tomui į ausį. 

— Nušaukit ją! — klykė tas. — Nelaukit! Trenkit že- 
men. 

Maksei kylant aukštyn, du sargybiniai iššovė. Tačiau ji 
skrido ne tiesiog aukštyn, o lėkė kaip strėlė atgal į išlakų 
eglyną. Akimirksnis, ir mergaitė paukštė dingo už vešlių, 
amžinai žaliuojančių medžių giraitės. 

Keli sargybiniai pasileido iš paskos, o keli liko prie mū- 
sų ir kitų vaikų. 

— Visi — į furgoną! Tuoj pat! Judinkitės arba nušausi- 
me vietoje! — įsakinėjo Tomas. Jis trenkė man kumščiu į gal- 
vą. Ausyse sucypė, aš vos nenugriuvau. Nesitikėjau smūgio. 


— Tai nušauk mane! — Vendė žengė į priekį, drąsiai 
atmetusi galvą ir atstačiusi krūtinę. — Šauk tiesiai į veidą. 
Nušauk mane. 

— Nušauk ir mane, — neatsiliko Piteris. — Pykšt — ir 


aš negyvas! Argi kam nors rūpi? Pirmyn, nušauk dar vieną 
mažą vaiką. 

— Aš nutariau pradėti nuo jo, — Tomas parodė ginklu 
į Ikarą. — Aklasis berniukas. Ikas! 

— Lipkit į furgoną, — liepiau vaikams. — Tuoj pat! Tą 
pačią sekundę! Ikaras pirmas. Prašau. 

Vaikai žiūrėjo į mane. Aš taip norėjau, kad viskas baig- 
tųsi gerai. Tačiau taip nebuvo ir vargu ar bus. Kol lipome į 
furgoną, Tomas stovėjo, nusitaikęs į mus. 

— Basta, — sušnibždėjo Ikaras, sėdėdamas šalia Kito. — 
Mes jau nebegyvi. 

MUS VISUS — KITĄ, VAIKUS IR MANE — sugrūdo į 
apytamsį furgoną. Man jis priminė katafalką. Niekaip ne- 
galėjau nuvyti užmarštin Kito pasakytų žodžių: "Jie" nori 
viską sunaikinti". Negali palikti liudininkų. 

“Katafalkas" sučiaudėjo ir užsivedė. Keliuku jį varė at- 
bulą. Paskui vairuotojas pasuko į dešinę, tolyn nuo Lokių 
Skardžio kaimo. Kurlink dabar? 

— Jie mus užmigdys, — sausai pasakė Ozas. Jis garsiai 
patvirtino mano blogiausią nuojautą. 

— Ką jie užmigdė Mokykloje? — paklausė Kitas Ozą. 
Išmesk agentą iš FTB — jis vis viena rinks informaciją, kol 
prisikas iki tiesos. 


— Mums negalima apie tai kalbėti, — įspėjo Vendė. Iš 
Jos išplėstų akučių nenyko baimė. 
— Žuvo daugybė kaparėlių, — sucypsėjo Piteris ir susi- 


gūžė. 

— O kas tie kaparėliai? — paklausiau Piterio. 

— Padarėliai, kurie gyvena laboratorijoje. Ypač nauja- 
gimiai. Juos vadina kaparėliais. Arba laboriukais, — paaiš- 
kino Ozas. — Paklauskite Maksę. Ji ten dirbo. Ak tiesa, Mak- 
sės nėra, negalėsite paklausti. Nesijaudinkite, ji smarki. 
Maksė moka savimi pasirūpinti. 

Aš pritariamai linktelėjau. 

— Žinau, kad moka. O kaip Adomas ir Ieva? — paklau- 


siau. — Kas jie tokie buvo? 
— Mūsų brangiausi draugai. — Piteris kalbėjo liūdnu 
plonyčiu balsu, o akys buvo dar liūdnesnės. — Tokio pat 

amžiaus kaip ir aš, žinote. Ir gimę tais pačiais metais. Tūks- 
tantis devyni šimtai devyniasdešimt ketvirtais. 

— Užmigdė, — įsikišo Ozas. Jis brūkštelėjo pirštu sau 
per kaklą ir iškorė liežuvį pro lūpų kamputį. — Geriau juos 
pamiršti. Išmesti iš akių ir iš širdies. Vienas miega, kiti verkia. 

— Vienas miega, kiti verkia, — pratrūko iš paskos vai- 
kai. — Vienas miega, kiti verkia. 

Mokyklos vaizdas ryškėjo ir baisėjo. Mažesni vaikai bu- 
vo atviresni už Maksę. Jie ne taip bijojo kalbėti apie Mo- 
kyklą. 

— Jėzau, Frene, — prabilo Kitas ir uždengė mano ran- 
ką savąja. — Vargšai šie vaikai. Gal tu numanai, kur jie mus 
veža? Į kurią pusę? 

Aš papurčiau galvą ir iškvėpiau orą. 

— Atgal į kalnus. Rodos, į vakarus. Nieko daugiau ne- 
galiu pasakyti. 

Galvoje tebeskambėjo monotoniškas vaikų skandavimas. 
Vienas miega, kiti verkia... 

O kas, jeigu visi miega ir nelieka kam verkti? 


103 skyrius 


GAL KOKĮ PUSVALANDĮ FURGONAS ROPOJO sta- 
čia, vis kylančia įkalne. Paskui staiga sustojo. Variklis užge- 
so, aš apmiriau. Kad ir kokia tai vieta, mes jau atvažiavo- 
me. Ne į Mokyklą, bet tada kur? 

Girdėti, kaip pyška automobilių durelės. Lengvi bate- 
liai ir sunkūs batai, grikšintys per žvyrą. Šiurkštūs vyriški 
balsai prie pat furgono. 

— Kad ir kokia ši vieta, mes čia atsiradome per valan- 
dą nuo tavo namų, — tyliai tarstelėjo Kitas. Mes tylutėliai 

kiūtojome furgono gale. Šiuo metu abu buvome bejėgiai. 
Tai mane žudė. 

— Jūs, vaikinai, visi laikotės? — paklausiau vaikų. 
Stengiausi, kad balsas skambėtų tvirtai ir kaip galima ra- 
miau. Būdama šalia jų, savyje pajutau stiprius motiniš- 
kus jausmus. ' 

— Esame tikrai ne prie tos mėšlinos mokyklos. Jaučiu, — 
Ozo balse girdėti po lygiai — berniukiško įsitikinimo ir entu- 
ziazmo. 

— Mes esame kažkokioje blogoje vietoje, — pareiškė 
Ikas. — Jaučiu, kad čia labai bloga. Aš visada galiu pasakyti. 

— Jaučiasi ikiška, ar ne, Ikai? — nusišypsojo Ozas ir 
padarė grimasą savo aklajam draugui. 

Furgono duris atrakino ir plačiai atlapojo. Jos bjauriai 
sucypė. Mes markstėmės, apakinti saulės šviesos. 

Lauke stovėjo ginkluoti vyrai. Snukiai atrodė lyg bly- 
„Visi šansai buvo beviltiškai jų pusėje. 

— Galite tuos šautuvus nuleisti, — pasakiau. 

— Mes taikūs, — pridūrė Ikas. 

Vienas iš vyrų įsakė: 

— Lipkite iš furgono, — kadangi įsakymas nuskambėjo 
kariškai, paspėliojau, iš kokios jis armijos? — Bus daug ge- 
riau, jeigu vykdysite, o ne duosite nurodymus, ponia. Visi — 
lauk! Tuoj pat! 

— Čia maži vaikai. Jie bijo šautuvų, — pasakė Kitas. — 
Ar jūs turite vaikų, pone? Ar jūs visi turite vaikų? 

— Greičiau karkis iš mašinos, agente Brenanai. Mes ži- 
nome, kas tu toks. Taip, aš turiu du vaikus. O dabar užsi- 
čiaupk. 

Aš vėl žvilgtelėjau į vaikus. Jų veidukai buvo labai rim- 
ti, bet neatrodė, kad jie per daug baimintųsi. Galbūt grės- 
minga atmosfera Mokykloje juos užgrūdino ir privertė pri- 
imti visa, kad ir kas nutiktų? 

— Gerai, eime. Lipkite lauk, vaikai, — pasakiau aš. Ta- 

čiau lipant iš furgono, žodžiai taip ir apmirė lūpose. Gal 
kam ir būta abejonių, bet aš ką tik patekau į prieblandos 
zoną. Tarsi įaugau į Žemę ir neįstengiau žengti nė žingsnio. 

Pamačiau, kur mes esame. Nesupratau ir nenorėjau su- 
prasti, bet tiksliai žinojau, kur atsidūrėme. O Dieve, ši vieta 
man pažįstama... 

— O, Kitai, — suvapėjau aš. 

— Kas yra, Frene? 

Negalėdama patikėti, tik lingavau galvą. Kalbėti aš ne- 
pajėgiau. Mes buvome Džilijanos namuose, vakarinėje Šu- 
garloufo kalno pusėje. Mes buvome prie mano draugės na- 
mo, prie didžiulio, mirguliuojančio mėlyno baseino, kuria- 
me vos prieš porą dienų plaukiojau. Vakarų pusėje kilo Uo- 
liniai kalnai, šiaurėje — Formailo kanjonas. 

Didžiulėje, gerai pažįstamoje automobilių stovėjimo 
aikštelėje buvo pilna sunkvežimių, lengvųjų automobilių ir 
ginkluotų sargybinių. Tarp jų atpažinau gal pustuzinį dar- 
buotojų iš Boulderio bendruomenės ligoninės. 

Aš vis dar buvau įaugusi į žemę, kai vienas veidas pa- 
traukė mano dėmesį. "Tas vyras lipo iš tamsiai mėlyno lend- 
roverio. Kairiajame priekinio stiklo kampe pastebėjau li- 
goninės lipduką. Mes su Deividu turėjome tokį pat. 

Vadinasi, Deividas buvo vienas iš jų? Ir Deividas buvo siau- 
bingas niekšas. O Deividai, Deividai, kaip tu galėjai? 

— Ten daktaras Džonas Braunhilas, — aš parodžiau jį 
Kitui. Braunhilas net akių nepakėlė į mane, nežiūrėjo mū- 
sų pusėn. 

— Mes buvome susitikę. Kokia jo specialybė? Vaikžu- 
dys? 

— Jis — Boulderio dirbtinio apvaisinimo klinikos va- 
dovas, — sumurmėjau panosėje. Vaikų motinos — žmonės, ne- 
išėjo iš galvos mintis. Kadangi vaikai turi tikras motinas, 
daktaras Braunhilas ir atsibeldė čia. Štai kokia jo vizito prie- 
žastis. 

Tada pamačiau Džilijaną Peris, išeinančią į priekinę ve- 
randą. Mano drauge. Ji atrodė tokia rūsti, nepasiekiama. Ga- 
lėjau prisiekti, jog jos nepažinau. Šalia Džilijanos stovėjo 
jos mažasis berniukas. Maiklas pamojo nuo verandos, pa- 
maniau, jog man. 

Deja! 

— ČIA ADOMAS! ADOMAS SVEIKAS! Jis stovi veran- 
doje! Adomas gyvas! — Vendė ir Piteris sukrykštė. Jie ne- 
galėjo patikėti savo akimis, išvydę berniuką — Džilijanos 
sūnų. 

Jie pažino jį, viskas aišku, iš Mokyklos laikų! Maiklas 
irgi buvo Mokykloje. Vadinasi, Maiklas yra Adomas? 

Staiga berniukas pasimuistė ir ištrūko iš Džilijanos ran- 
kų. Jis taip pat stiprus. Jis galvotrūkčiais dūmė pas Piterį ir 
Vendę, kurie vienas per kitą šūkčiojo: 

— Adomai! Adomai! Čia mes. 

Iš pradžių Džilijana lyg ir nustėro, bet tuoj pat supyko, 
sakyčiau, įsiuto. 

— Maiklai, sustok! — riktelėjo ji, bet liesutis, šviesia- 
plaukis berniukas lėkė neatsigręždamas pas savo draugus, 
seniai prarastus bičiulius, savo Mokyklos draugus. 

Maiklas juokėsi ir krykštė, atrodė toks nekaltas ir lais- 
vas. Kiek man teko jį matyti praeityje, šis vaikas niekada 
nesielgdavo kaip paprasčiausias mažas berniukas. Paskui jis 
puolė glebėsčiuotis su Vende ir Piteriu ir šokti iš džiaugsmo 
tiesiog ant keliuko. 

Nukreipiau žvilgsnį į Džilijaną. Toji stebėjo vaikus šal- 
tomis, grėsmingomis akimis. Negalėjau patikėti, nes ji nie- 

kada tokia nebuvo. Kas ji, žmogus, kurį, maniau, pažįstu? 
Man suspaudė paširdžius. Vadinasi, ji tik apsimetė mano 
drauge? Ji tiktai mane sekė po Deivido mirties. 

— Jis — Adomas! Jis mūsų draugas! — klykė Ikaras man 
į ausį. Iš susijaudinimo jis net pakilo keletą pėdų nuo že- 
mės. Žavusis berniukas pleveno ore. — Adomas gyvas! Argi 
ne puiku? Argi tai ne didžiausias džiaugsmas? 

Staiga vienas sargybinis kumščiu trenkė Ikarui į galvą. 
Vargšas Ikas sudribo ant žemės. Jis nejudėjo. 

Kitas neištvėrė. Prišokęs prie užpuoliko, jis smogė jam 
į žandikaulį. Du sargybiniai keikdamiesi puolė daužyti Ki- 
tą. Tačiau Kitas nenurimo net tada, kai į jį nukreipė šautu- 
vą. Jis šaukė ant jų. Vaikai šaukė kartu. 

Aš parklupau šalia vargšo Ikaro. Bijojau, kad jam ne- 
būtų sužeidę galvos, bet neregės akys buvo plačiai atmerk- 
tos. 

— Didelis asilas, — pasityčiojo jis iš sargybinio. Išspjo- 
vė savo įtūžį. Parodė, koks jis esąs šaunus kareivėlis. — Vi- 
sai nesmarkus smūgis. 

— Bravo, Ikai! — pagyriau jį. — Bet tu taip labai nesi- 
karščiuok. 

— Skraidyti draudžiama! — užriaumojo sargybinis, la- 
biausiai taikydamas Ikarui. To vyro veidas buvo tirštai nu- 
raudęs, riebiame kakle išsprogo didžiulės venos. — Taisyk- 
lės žinomos. Skraidyti draudžiama. Tūkstantį kartų sakyta. 

Ikaras suurzgė atgrasiajam sargybiniui: 

— Jau nebe. Taisyklės pasikeitė. 

Stipriai priglaudžiau Ikarą prie savęs, saugodama nuo 
dar didesnių išpuolių. Mano motiniški jausmai kaskart vis 
stiprėjo. 

Džilijana jau ėjo keliuku. Skubėjo prie manęs. 

— Taip neturėjo atsitikti. Nieko panašaus, — tarškėjo 
ji gyvai. — Atleisk, Frene. 

— Teisingai. Tiesiog laiko sutapimas, — nutraukiau jos 
tiradą. Pasirodo, aš tokia pat įniršusi kaip ir ji. — Tas pats 

buvo Deividui, tas pats Frenkui Makdonui. Tiesiog sutapo 
laikas. 

Norėjosi klykti Džilijanai į veidą ir tai siaubingai pa- 
baisai, vardu dėdė Tomas. Tačiau reikėjo tvardytis, nepa- 
rodyti pykčio nei įsiūčio. Dabar per daug pavojinga. Mus 
supo ginkluoti sargybiniai. Jie tik ir laukė progos paleisti 
šūvį. 

— Ei, teta Frene! — kažkur apačioje pasigirdo balsas. 

Maiklas meiliai apkabino mano kojas ir stipriai prisi- 
glaudė. Gražus mažylis. Aš visada jį mylėjau, žavėjausi juo, 
bet dabar jis mane kiek baugino. Kaip ir visa kita. Didžiau- 
sią siaubą kėlė Džilijana. Mano vadinamoji draugė buvo 
žiauri pabaisa. 

Viskas pasikeitė, viskas susipynė į vieną ilgą košmarą. 

Maiklas yra Adomas. 

Adomas yra dievažin kas. 

Galų gale Džilijana nebuvo mano draugė. Mes kalbė- 
davomės, kartu juokdavomės, kartu paverkdavome. Visą tą 
laiką ji buvo baisiausias priešas, pati blogiausia iš jų. O gal 
ji net planavo mane nudėti? 

Pasilenkusi pabučiavau Maiklą į veiduką. 

— Vadinasi, tu, Piteris ir Vendė esate draugai? — pa- 
klausiau aš. 

— Mes — geriausi draugai, — pabrėžė jis. 

Skardus, griežtas Džilijanos balsas jį nutraukė. Man dar 
neteko jos tokios matyti. 

— Tuojau pat eik į savo kambarį ir būk ten tol, kol lei- 
siu išeiti. Drožk, Maiklai. Tuojau pat! 

Berniukas spoksojo į motiną. Kažin ar ji biologinė jo 
motina? Berniukas suglumo, matyti, kad įskaudintas, bet 
kitaip būti ir negalėjo. 

— Mamyte, — jis paklausė nekaltu balseliu, — ar tu 
juos užmigdysi? Prašau, nereikia. Jie mano draugai. Jie bus 
geri! 

Ir berniukas skaudžiai pravirko. Jis išsigando, nuošir- 
džios ašarėlės krito man į širdį. Džilijana lyg ir suminkštė- 
jo. Lyg ir prasiskverbė pro plyšelį dalelė mano pažintos mo- 
ters. Ji vėl mostelėjo namų pusėn. 

— Sakiau tau, eik į savo kambarį, tai ir eik, ponuli, 
eik! — riktelėjo ji. — Tai įsakymas. 

Žvilgtelėjau jos namo pusėn ir užspringau oro gurkš- 
niu. 

— O ne, Džilijana, — teištariau. 

Verandoje stovėjo kitas mažas vaikas. Mergaitė. Ji buvo 
labai panaši į Maiklą. Turbūt ji — Ieva. Prisiminiau Mokyk- 
loje mirštančius vaikus. Nepasisekusius eksperimentus. 
“Broką". O dabar štai kas. 

Košmarui nematyti galo. It šleikščios bangos plūdo ir 
plūdo. Už Ievos stovėjo pažįstamas vyras. Tai daktaras Kar- 
las Peris. Džilijanos vyras! Bet negali būti! Karlas Peris mirė 
nuo širdies paralyžiaus prieš dvi vasaras! 

Šalia manęs prašneko Kitas. 

— Tai — Entonis Peizeris, — pasakė jis. — Daktaras 
Peizeris Kolorade, gyvas ir sveikas. Pagaliau radau tą niek- 
šelį. 

MAKSIMA. Maksima. Pasistenk. Lek kaip vejas. Ir dar grei- 
čiau! 

Maksei labai nesinorėjo pasirodyti, kad ji apgailėtinai 
išsigando ir, išskleidusi sparnus, dabar visu greičiu smigo 
pro dvi aukštas egles. Mergaitė lėkė ir lėkė gilyn į vidurį 
girios, kol pasijuto saugi, pasklandė ir nusileido. 

Tik tada atsigręžė pasižiūrėti, ar niekas neatsivijo. 

"Tuščia. 

Ir vėl vienut viena. Jai nepatiko būti vienai. Tiesą sa- 
kant, netgi neapkentė tokios būsenos. Neapkentė. Kažkas, 
tūnantis joje, liepė jai bėgti, pasislėpti, kuo greičiau skristi 
tolyn. 

Reikėjo ieškoti pagalbos, bet Maksė nenutuokė, nuo ko 
pradėti. Pas ką eiti? Frenės su Kitu šalia nėra, jie patartų. 
Gal jie kada nors minėjo, kas galėtų padėti tokioje situaci- 
joje? Kokias pamokas ji iki šiol išmoko? Galvoje kunkuliavo 
aibė klausimų, o atsakymo — nė vieno. 

Ji nebuvo tikra, ar jai Mokykloje pravertė jos sumanu- 
mas ir smalsumas. Nutuokė, jog Adomas buvo ypatingas. Ma- 
nė, kad jį užmigdė, bet tai netiesa. Adomas tame dideliame 
name, kalnuose. Name, kur gyveno Frenės draugė. Nejaugi 
ir Frenė bus susidėjusi su jais? O Kitas? Kuo dabar pasitikė- 
ti? Kaip surasti pagalbą? Kaip, kaip, kaip? Galvok, galvok, 
galvok, mergaite! 

Tačiau jokia mintis neatėjo į galvą. Tiktai beribė tuštu- 
ma. Tada ji nutarė pasimelsti: “Gerasis Dievuli, kuris esi 
danguje, gerasis Tėve, prašau padėk man ir mano draugams. 
Mes meldžiamės tau kiekvieną mielą dieną, bet kaip blo- 
gai, taip blogai. Aš nesiskundžiu, bet dabar jau labai reikė- 
tų pradėti. Gerai? 

Ji žinojo apie Dievą, Jis jai labai patiko. Daug daug metų 
kiekvieną sekmadienio rytą lankė bažnyčią — per televizi- 
ją. Dabar taip reikėjo įrodymo, jog Dievas tikrai yra. Mak- 
sei reikėjo, jog Jis atsilieptų į jos maldą tik šį vienintelį kar- 
tą. Ji jautė, kad to nusipelnė. Visi vaikai iš tos Mokyklos 
nusipelnė. Jau seniai. 

Kaip tik dabar ji prisiminė, ką kažkada sakė dėdė To- 
mas. Kaip paprastai, jis kartodavo ir kartodavo, kol "įkal- 
davo į galvą". Tas pabaisa dievino savo idėjas ir posakius. 
Jis sakė: “Dievas padeda tiems, kurie padeda patys sau". 

MUS NUVEDĖ kaip kokius niekingus, gal jau ir pa- 
smerktus mirčiai kalinius į kažkokią patalpą tame didžiu- 
liame plačiai kalnų papėdėje išsidriekusiame name. Prisi- 
miniau, jog tas namas pastatytas ant buvusių šachtų. Šugar- 
loufe tai įprasta. Vietiniai vaikai nuo seno žaisdavo šachtų 
šuliniuose. Sargybiniai atskyrė Kitą ir mane nuo keturių 
sparnuotų vaikų. Vendė su Piteriu pradėjo raudoti, bet be- 
širdžių ir nejautrių sargybinių tai nejaudino. 

— Viskas gerai, vaikeliai, — raminau juos. 

— Ne, negerai. Mes žinome, kad negerai, — traukė jie 
vienu balsu. 

Ko gero, vaikai teisūs. Nelaimė, jie instinktyviai jaus- 
davo pavojų, o gal ir kai kuriuos žmones. Tie jų pojūčiai 
tokie tikri, tokie tikslūs. 

Statant namą, buvo įrengti du gelžbetoninės konstruk- 
cijos rūsio aukštai. Man čia niekada neteko būti, ir nė ne- 
įtariau, jog egzistuoja kokie nors rūsiai. Dar viena apgaulė. 
Viskas, prie ko prisiliesdavo Džilijana, iš karto prarasdavo 
tikrąją vertę. 

Stengiausi viską įsiminti — juk tebebuvau liudininkė. 
Ant sienos kabėjo skaisčiai raudona dėžė su užrašu: "Atsar- 
ginės antklodės". Visur buvo prikabinėta laboratorinių cha- 
latų ir apsauginių akinių. Ant nerūdijančio plieno durų už- 
rašyta: “Atsarginiai dušai". Abejojau, ar didžiulėse Gynybos 
departamento slėptuvėse Naujojoje Meksikoje išvystum ką 
nors tokio sudėtingo ar modernaus. Čia paklota nemažai 
pinigėlių. 

Einant pro laboratoriją, man pavyko į ją užmesti akį. 

Naujoviškas interjero dizainas. Blizgantys paviršiai, jokių 
nykių baltų sienų. Puikus apšvietimas, tai tau ne aprūku- 
sios neoninės lempos. Po ląstelių kultūrų auginimo gaubtu 
darbavosi pora mokslininkų. Po gaubtu ląstelės ilgai išlieka 
gyvos. 

Kažkas aštriai stuktelėjo man į nugarą. Tai sargybinis 
mus vijo, mane vijo. 

Kitą ir mane nuvedė į patalpas, kurias vienas iš mūsų 
pagrobėjų pavadino Nort Vudo laboratorijomis. Ozą, Ikarą 
1r dvynukus — kažkur kitur. Mums nepasakė kur. 

— Ar jūs mus numarinsite? — paklausiau juodabarzdį 
sargybinį, kuris stovėjo prie mums skirto kambario durų. 
Buvau tikrai sarkastiškai nusiteikusi. 

— Neabejoju, jog būtent toks ir bus sprendimas, — pa- 
sakė tas. Jis nužvelgė kitus, kurie laikė atstatę ginklus į mus 
su Kitu. — Jeigu tai nuo manęs priklausytų, tai pirmiausia 
tave ištratinčiau. Savo viršūnėlėmis ne ką tegali pasigirti, 
užtat užpakaliukas žavingas. 

Jis nusižvengė. Prie jo prisijungė ir kiti niekšeliai sar- 
gybiniai. Paskui durys už Kito 1r manęs sunkiai užsitrenkė. 

— Kas, velniai rautų, pasidarė Strikeriui? — susinervi- 
no Kitas ir trenkė ranka į sieną. — Čia tikrai stovėjo dakta- 
ras Peizeris. 

— Ir tikrai čia buvo Karlas Peris. Aš dalyvavau jo laido- 
tuvėse Boulderyje, Kitai. Dieve, man plyšta galva. 

— Peizeris turėjo meilužę vardu Sjuzena Parkhil. Ji taip 
pat puiki biologė. Įtariu, kad Sjuzena Parkhil ir tavo drau- 
gė Džilijana — vienas ir tas pats asmuo. 

Aš paėmiau Kitą už rankos. Šitiek laiko jis kapstosi tame 
pragare vienut vienas. Jam teko susidurti su neįtikėtinai stip- 
riu pasipriešinimu. Dabar jau supratau, ką jam teko patirti. 

Kažkas stipriai pabeldė į duris. Jos akimirksniu atsivė- 
re, ir ant slenksčio išdygo sargybinis. 

— Jus kviečia Džilijana, — pasakė jis. — Tik jus, dakta- 
re O'Nyl. 

PAMAŽU AIŠKĖJA, kas ko vertas, ciniškai galvojau aš, 
ryškėjo visi tamsieji Kolorado užkulisiai, Kolorado, kurį kaž- 
kada laikiau atrastuoju rojumi. 

Džilijana man ne drauge. 

Ji — mano mirtinas priešas. 

Tiksliai žinojau, kas bus toliau. 

Dabar laukia apklausa. Gyvybės ar mirties klausimas. 

Džilijanai reikėjo iš manęs daugiau informacijos. Šito tai ji 
nesulauks. 

— Tu man tikrai patinki, Frene, — Džilijana pradėjo 
apskaičiuotu ir įžūliu melu. Kas žino, gal ji taip galvojo? Ji 
sėdėjo ant juodos odinės kėdės su aukštu atlošu biblioteko- 
je, viršuje. Žvilgsnis įdėmiai mane tyrė. 

Mane skaudžiai nutvilkė išdavystė. Norėjau rėkti ant 
jos, keikti bjauriausiais žodžiais, bet nieko nedariau. Na, 
beveik nieko. 

— Ar taip buvo prieš Deivido nužudymą, už kurį ir tu 
atsakinga, ar po jo? Ir Frenko Makdono, — prabilau. 

Tamsiai rudose jos akyse žybtelėjo šaltis. Veidas negy- 
vas, bejausmis. Tarsi regėčiau ją pirmą kartą. 

— Jeigu reikėtų, aš pakartočiau tą patį. Šiuo atveju tiks- 
las pateisina priemones. Jeigu Leonardas da Vinčis ir Ko- 
pernikas nebūtų laužę įstatymų, jų atradimų neturėtume, 
Frene. Gerai pagalvok prieš teisdama. Prisėsk šalia, — ji 
parodė į kėdę, stovinčią priešais ją prie ilgo pietų stalo. 

Aš papurčiau galvą. Nesiruošiau būti "šalia" Džilijanos 
jokiomis aplinkybėmis. Mane pykino. 

— Galbūt tau šis pokalbis apramins sielą, bet manajai 
jis nereikalingas. Prašau nuvesti mane atgal. Nenoriu tavęs 
daugiau klausytis, Sjuzen. Daktare Sjuzen Parkhil? 

Ji susiraukė ir nervingai sukrutino pirštus. 

— Puiku, tada man reikia kai ką išgirsti iš tavęs. Su kuo 
kalbėjaisi? Tai padės man, tau pačiai ir tiems vaikams, ku- 
riuos, regis, labai pamilai. 

— Nesikalbėjau su niekuo, — atsakiau kuo ramesnių 
tonu. — Ar dabar jau galiu leistis į apačią? 

Džilijanos akys gręžte gręžė mane: 

— Kam papasakojai? Be savo sesers Kerolės? 

Smūgis į paširdžius. Negalėjau ištarti nė žodžio. 

— Mes dar neradome Kerolės nei jos vaikų. Tačiau su- 
rasime. Man tavo pagalba nereikalinga. Tai ar dar kas nors 
girdėjo? 

Aš papurčiau galvą. Viešpatie, kaip jos nekenčiau. Kol 
ji mane tyrinėjo, abi tylėjome. Mano senoji draugė! 

— Tu nemoki meluoti. Tiek tai jau žinau. Tarkim, kad 
patikėjau tavimi, Frene. 

Jos veido išraiška pasikeitė, galima sakyti, sušvelnėjo. 
Džilijanai knietėjo išsipasakoti. Jos akyse atpažinau pasi- 
tenkinimą savimi. 

— Aš tau papasakosiu, kas įvyko, — pradėjo ji. — Tai 
nuostabu. Pati suprasi, kai viską išgirsi. Mes apvertėme aukš- 
tyn kojomis visus galimus mokslinius tyrimus. Užuot į žmo- 
gaus zigotas įvedę mažytį paukščių DNR kiekį, mes įvedė- 
me didelį paukščių chromosomų kiekį. Kaitindami “lydė- 
me" kelių paukščių ir mūsų pacienčių moterų chromoso- 
mas tol, kol jos suskilo į DNR grandines. Galbūt tai skamba 
egzotiškai, bet tokia metodika priimtina. 

— Gali manęs nejįtikinėti. 

Ji pasimaivė — "nagi, nagi." 

— Mano vyro tikslas buvo rasti būdą, kaip valdyti ge- 
netinę rekombinaciją dalijimosi metu. Faktiškai jis valdė 

procesą, kuris gamtoje vyksta chaotiškai, — tai genų pasi- 
keitimas, susidarant naujoms DNR grandinėms. Įvyko tai, 
ko jis nesitikėjo: ląstelės dalijosi nepaprastai greitai. Mes 
apstulbome, kai sonograma patvirtino, jog Maksė gyvybin- 
ga. Ji — pradžių pradžia. Įvyko didysis persilaužimas, ir 
Maksė buvo pirmasis, nors ir netobulas, pavyzdys. 

Sonograma. Vadinasi, aš buvau teisi. Vaikai 1mplantuoti 
į Moterų gimdas.... Į kažkieno gimdas. 

Džilijana tęsė toliau. Ji buvo įsmeigusi akis į mane, bet 
manęs nematė. 

— Mes dirbome per daktaro Braunhilo dirbtinio ap- 
vaisinimo klinikas Boulderyje ir Denveryje. Sutuoktinių po- 
ros juo pasitikėjo, jam pavyko juos įtikinti, kad jo metodai 
beprecedenčiai, tai ir iš tikrųjų buvo tiesa. Mes išimdavome 
moters kiaušinėlį ir jį apvaisindavome jos vyro sperma. Įves- 
davome nedidelį kiekį DNR. Paskui embrionas būdavo im- 
plantuojamas į moters gimdą. 

— Žinoma, jūs gaudavote tokių moterų ir jų vyrų suti- 
kimą? 

— Motinos neturi reikšmės, — pyktelėjo Džilijana. — 
Pirmiausia mes tyrinėjome paukščius, nes pagal savo dydį 
paukščiai gyvena labai ilgai. 

Aš linktelėjau. To ir tikėjausi. Klajoklis albatrosas išgy- 
vena iki septyniasdešimties metų. Papūgos dar ilgiau. Paukš- 
čių pasaulyje tokių pavyzdžių — aibė. 

— Sparnuoti vaikai — tik pradžia... Būtent tada ir įvy- 
ko svarbiausiasis persilaužimas. Būtent tai viską pakeitė. Vie- 
nas mūsų mokslininkas atrado aktyvatorių geno, kuris su- 
geria laisvuosius radikalus. Kaip žinai, laisvieji radikalai pa- 
žeidžia ląsteles. Jeigu ląstelės nepažeidžiamos, joks orga- 
nizmas nemiršta, negali mirti dėl natūralių priežasčių. 

Man trūko oro. Pajutau, kaip stingsta kūnas. Vieninte- 
lė funkcija, kurią galėjau atlikti — klausytis Džilijanos. 

— Maiklas atrodo kaip bet kuris kitas berniukas, tiesa? — 

tęsė ji. — Ir Ieva. O iš tikrųjų tie mieli vaikučiai neįkainoja- 
mi, verti bet kokios aukos. Tikėtinas Maiklo amžius — du 
šimtai metų! O gal net daugiau. 

Nepatikėjau savo ausimis. Vadinasi, štai dėl ko čia ir 
Mokykloje atliekami tokie brangūs moksliniai tyrinėjimai. 
Tikriausiai aš sėdėjau išsižiojusi. 

Tiketinas Maiklo amžius — du šimtai metų. 

Džilijana lėtai palinksėjo galvą. Ji pasiekė tikslą. Aš su- 
pratau, kas buvo daroma. Pagaliau suvokiau. 

— Mano sūnus — tai naujas žingsnis žmogaus evoliuci- 


joje. 


108 skyrius 


BE ABEJO, KITUI TEKO DALYVAUTI daugybėje tar- 
dymų, bet niekada nėra tekę sėdėti priešingoje stalo pusėje. 

— Mano vardas Tomas, — prisistatė priešais jį sėdintis 
vyras. Jis buvo savimi pasitikintis ir elgėsi perdėm laisvai. 

— Nemažai apie jus girdėjau, — pasakė Kitas. 

— Neabejoju. Kadangi mudu čia tiesiog šnekučiuoja- 
mės, papasakosiu apie save. 

— Aišku, kodėl gi ne. 

— Aš dirbau karinėje aviacijoje. Pats didžiausias noras 
buvo tapti lakūnu. 

— Gera turėti svajonių, — pritariamai linktelėjo Kitas. 
Jis siekė laimėti laiko, kaip nors pasinaudoti aplinkybėmis. 

— Be abejo. Nelaimė, mano regėjimas buvo per sil- 
pnas. Akinių nešioti nereikėjo, bet pilotu tapti negalėjau. 
Taigi ėmiausi dėstymo. Mokiau tuos, kurie nemokėjo, su- 
pranti? 

— Kokį lygį? Ar mokėte vaikus? — paklausė Kitas. 

— O, labai trumpai. Paskui tapau Karinės aviacijos aka- 
demijos docentu. Ten dėsčiau biologiją... būsimiesiems 1a- 
kūnams. 

— Labai gražu. 

— Tikrai. Nors ir ironiška. O žinai, su tavimi malonu 
kalbėtis. Kaip vyrui su vyru. 

— Velniai rautų, nieko apie tai nenutuokiu. Tai su ju- 
mis malonu kalbėtis. Atrodote visai padorus vaikinas. 

— O taip. Kartais tai padeda. Daktaras Peizeris atvyko 
į akademiją ir nusamdė mane. 

— Dėl biologijos? 

— Ne, velniai rautų. Jo žmonės — mokslininkai, ne ma- 
no sfera. Tačiau mano įgyti tos srities pagrindai leido per- 
prasti jo viziją. Žinai, toks jau jo darbas. Ieško tokių žmo- 
nių, kurie gali suprasti ir patikėti, o paskui jiems pasiūlo 
tokį šansą, kuris vertas viso gyvenimo. 

— Finansiniu požiūriu? 

— Pataikei, finansiniu požiūriu. Tačiau nepaneigsi ir 
pasitenkinimo, kurį jauti, žinodamas, jog darai kažką reikš- 
minga. Na, bet kiek supratau, tu turėjai ir talentą, ir kitas 
savybes, kurių dėka virtai garsiu FTB agentu. 

— Bet aš netikėjau vizija, bent jau ne ta vizijos versija, 
kurią ten girdėjau. 

"Tomas linktelėjo. 

— Žinau. Tai tu man pasakyk, Kitai, kam dar esi pasa- 
kojęs apie Mokyklą? Paprastas klausimas — paprastas atsa- 
kymas. Tada galėsime iš čia skirstytis. 

— Niekam, — pasakė Kitas. — Nepasakojau niekam. 

To užteko, kad Tomas pratrūktų. Dabar Kitui paaiškė- 
jo, kokiu būdu Mokykloje buvo užauginama baimė. Jis su- 
prato, kodėl vaikai nekentė Tomo, nes ir pats tą patį jautė. 
Jo neapykanta augo sulig kiekvienu Tomo smūgiu. 

Tačiau Kitas nekalbėjo, neprisipažino, nepasakė. 

Nė vieno žodžio. 

109 skyrius 


MAKSĖ IŠSYK atpažino kelis bjaurius šliužus iš Mokyk- 
los. Jie prižiūrėtojai, sargybiniai, niekšai. Dabar jie siautė- 
jo miške, ieškodami jos, ir, jeigu pavyks, nušaus. Išgrauš! 

Ji buvo susiradusi vieną iš tankiausių pušų ir dabar slė- 
pėsi jos viršūnėje. Bet ir čia pavojinga. Jeigu tektų skubiai 
trauktis, būtų sunku pakilti nuo liaunos medžio šakos. Pir- 
miausia reikia įsibėgėti. O kaip čia bėgti? Ar tik ji nebus 
pati sau paspendusi spąstų tame medyje? 

Ji troško skristi, tačiau viršuje riaumojo du sraigtaspar- 
niai, šukuodami miškų tankmę. Ji girdėjo jų griausmą ir ret- 
sykiais pastebėdavo vieną jų sušvytruojantį juodame nak- 
ties danguje. 

Sraigtasparnio durys buvo plačiai atvertos, pro jas matyti 
du vyrai su šautuvais rankose. Visi ieškojo jos. Šlykštynės! 

Kitas pavadino tuos televizijos sraigtasparnius, kuriuos 
jie matė netoli Denverio, "gerais", bet šių taip nepavadin- 
tum. Tie vyrai viršuje nori ją nužudyti. Ji mato ginklus. Jie 
medžiotojai, ir ji puikiai žinojo, kaip baisu žūti nuo kulkos. 

Ne, tie tai jau tikrai ne "geri vyrukai". Jie — patys di- 
džiausi niekšai Žemėje. Puvėkai, prasmirdusios subinės. 

Ji dar niekada taip nebijojo: nei tada, kai bėgo su Met- 
ju iš Mokyklos, nei kai pirmą kartą skraidė. Kaip negera 
vėl būti vienai... 

Jai trūko brolio Metju ir Ozo, Iko, dvynukų. Ir Kito su 
Frene. Jais pasitikėjo, patikėjo jiems savo gyvybę. Mąstant 
apie juos, Maksę apėmė keistas jausmas. Net širdis ėmė plak- 
ti greičiau. Lyg kvapą gniaužė, lyg norėjosi verkti. Tačiau 
dabar ji tikrai neverks! 

Maksės širdis stabtelėjo. Ėjo kažkoks kareivis. Kažkoks 
niekingas, bjaurus šliužas. Tiesiog po pat jos slėptuve. 

Jis buvo užsidėjęs kažkokius juokingus akinius. Ji tur- 
būt žino, kam jie skirti. Naktiniai akiniai, kad matytų tam- 
soje. Lyg vampyras. 

Ji taip supyko! Taip be niekur nieko ji nemirs! Nesi- 
duos įviliojama į jų niekingus spąstus! 

Pačią paskutinę sekundę Maksė greitai ir stipriai suplakė 
sparnais. Kareivis, o gal sargybinis, užvertė galvą aukštyn. 

— Jeronimai, tu šikniau! — suklykė ji. 

Maksė krito iš medžio. Paprasčiausiai krito žemyn. 

Plast! 

Plast! Plast! Plast! 

Plast blast plast blast plast! 

Maksė užkrito ant vyro lyg didžiulis akmuo. Jo akiniai 
nulėkė nuo nosies. Tas gremėzdiškas, bjaurus šautuvas irgi 
nuzvimbė į šalį. O jis kaip maišas sudribo ant žemės. 

Tai kvaila! Ką tai reiškia? — galvojo ji. — Kad tu tokia 
pati kaip ir jis? 

Tačiau ji pati rado atsakymą. 

Ji gali kautis! 

Ji ištiesė rankas į viršų, pakėlė sparnus aukštyn ir gar- 
siai sušnabždėjo: 

— Taaaip! Aš galiu kautis su jais! 

Staiga pasigirdo artėjantis sraigtasparnių griausmas. Ji 
pakėlė akis. Šį kartą jų daugiau. Jos drąsa tirpo. 


110 skyrius 


KITO VEIDAS BUVO SUDRASKYTAS, SUBRAIŽYTAS, 
NUSĖTAS ŽAIZDOMIS. Iš viršutinės lūpos sruvo kraujas. 
Nosis taip pat kraujavo, turbūt lūžo kaulas. Jį sumušė, tik- 

rai rimtai apdorojo. Jis tapo kažkam maišu, kuriuo boksi- 
ninkai naudojasi treniruodamiesi. Pasidarbuota gerokai. 

— Kas tau atsitiko? Kas atsitiko, Kitai? 

— Aš nekalbėjau, — tik tiek jis išspaudė. Jam šiaip taip 
pavyko nusišypsoti ištinusiomis lūpomis. 

Aš prisėdau ant lovos. Kaip gaila, kad šalia nebuvo sa- 
nitarinio krepšelio. Jis krūptelėjo, vos man prisilietus prie 
sumuštos vietos. 

— Man viskas gerai. Gerai, — iškošė. — Esu ragavęs ir 
anksčiau. 

Kitas nenorėjo apie tai kalbėti. Atrodė lyg žvėrelis, už- 
darytas narve ir kankinamas. Jis išsilaižys žaizdas, aš žavė- 
jausi jo tvirta valia. Regis, šis žmogus niekada nepasiduo- 
da. Jis papasakojo apie susitikimą su Tomu. Ir aš jam papa- 
sakojau, ką išgirdau viršuje iš Džilijanos. 

Kitas apglėbė mane ranka ir sudejavo iš skausmo. Pri- 
glaudžiau galvą prie jo peties, ir kurį laiką abu tylėjome. 

— Aš niekada nepamiršiu, kaip pirmą kartą pamačiau 
tave, — prakalbo Kitas tiesiai man į skruostą. Ko gero, jis 
šypsosi. Bent taip sprendžiau iš balso. 

— Ar kai šaukiau ant tavęs ir vijau iš savo valdų? Liepiau 
susipakuoti ir dingti? Tu pasakei: "Sandėris yra sandėris". 

Kitas linktelėjo. 

— Aš tuo tikiu. Ir rankos paspaudimas yra rankos pa- 
spaudimas. Tu pasirodei drąsi, protinga, linkusi rizikuoti ir 
velniškai maištinga. Jau nekalbant apie grožį. 

— Kurgi ne, prisimenu, kokia buvau žavinga! Visa pri- 
juostė aptaškyta elnės krauju ir išmatomis. 

— Aha. Palaidinukė kruvina, akyse — žaibai. Dieve, tu 
atrodei kaip paveikslėlis. Tu esi žavinga. Velniai rautų, mes 
turime ištverti ir išsikapstyti, Frene. Tik nenutuokiu, kaip 
tai padaryti. Mes viską matėme, mes — gyvi liudininkai. 

— Paskutinė mūsų dienelė žemėje, — atsidusau ir kiek 
patylėjau, įsiklausydama į savo žodžių reikšmę. — Kaip keis- 
ta. Ar yra kas nors, ko tu gailiesi nepadaręs? Ką dabar da- 
rytum, jeigu galėtum? 

— Norėčiau skraidyti su Makse, — nedvejodamas atsi- 
liepė Kitas. Jis atsiduso. — Kaip gaila, kad negalėjau atsi- 
sveikinti su Kim ir savo berniukais. Žiauru, jog neturėjau 
tokios galimybės... Norėčiau pasiimti fotoaparatą ir leistis į 
safarį, į Serengeti, Masai Marą. Dar bent porą mėnesių pa- 
gyventi Tibete, nesvarbu, ką ten Bredas Pitas susuko filme. 
Mėnesį ar du pabūti Florencijoje. 

— Aha, nuskraidink mus į Florenciją, škotuk, — pridū- 
riau aš. Nesuprantu, kodėl mes taip ne laiku įsisvajojome, 
apimti keistos ramybės, šiek tiek apsvaigę. Tikrai buvome 
apsvaigę. Aš turbūt labiausiai gailėsiuosi, kad mums dau- 
giau neteks būti kartu. Mudviejų pradžia buvo tokia graži, 
ir štai kuo viskas baigėsi. Taip neteisinga, nedora... 

— Aš tikrai negalėčiau mirti, prieš tai nepadaręs štai 
šitaip, — sušnabždėjo Kitas. Nepaisydamas skaudamos lū- 
pos, jis labai švelniai pabučiavo mane į lūpas. Tai buvo 
pats nuostabiausias dalykas. Jis kaskart vis naujai mane 
stebino. 

Aš sušnibždėjau: 

— Ir aš to paties norėjau, 1š tikrųjų, norėjau. Jau patį 
pirmą kartą, kai pamačiau tave. 

— Tau puikiai pavyko apdumti man akis, — tyliai pasa- 
kė Kitas. — O ko tu dar norėjai? 

— Tuoj parodysiu. Eikš. 

Mes vėl pasibučiavome. Švelniai, bet reikliai. Stipriai 
prisiglaudėme vienas prie kito. Ko aš dar norėjau? Norėjau 
labai lėtai, pasimėgaudama jį nurengti ir kad mane taip pat 
nurengtų. Abu supratome, jog laiko mums skirta mažai. Tai 
viską keitė, netgi mūsų poreikius. Galbūt apskritai pirmą 
kartą teisingai juos sudėliojo. 

Aš švelniai paliečiau lūpomis jo veidą. Pabučiavau žaiz- 
das. Lūpomis pajutau kraujo skonį. Stengiausi jį pažinti, 
įsiminti kiekvieną detalę, kad niekada nieko nepamirščiau. 
Šią akimirką mes nieko daugiau negalėjome pasirinkti — 
tai buvo vienintelis protingas sprendimas. Kur kas geriau 

negu tiesiog kraustytis iš proto, kaltinti save už klaidas, tran- 
kyti duris, rėkti. 

Aš paliečiau jo platų odinį diržą. Vis dar jo drovėjausi. 
Išvadinau save kvaiša ir stipriai truktelėjau diržą. Viskas įvy- 
ko labai greitai, bet įvyko. Jis buvo pirmas toks seksualus 
vyras mano gyvenime. Tuo neabejojau. Nė kiek. 

Lėtai tiksėjo sekundės. Tegul jos niekur neskuba. Mums 
nebuvo kur eiti, geresnės vietos neturėjome. Netikėtas in- 
tymumas mane apsvaigino. Kaltės jausmas ištirpo. 

Kitas kilstelėjo galvą. Pirštais suėmė mano smakrą. Pa- 
bučiavo lūpas, skruostus, nosį, akis. Mėlynos akys nė aki- 
mirką nenukrypo nuo manęs. 

Neprisiminiau, kad kas nors būtų bučiavęs man akis. 
Jis išbučiavo mano kaklo duobutę. O, kaip gera, kokia nuo- 
stabi jo glamonė... Galbūt dabar nederėtų taip elgtis, bet aš 
negalėjau sustoti, nenorėjau... 

Sunku patikėti, jog buvome kartu. Man trūko oro, krū- 
tys nerimastingai kilnojosi. Beprotiškai geidžiau Kito. Ran- 
kos pačios slankiojo tvirta jo nugara, pečiais, raumeningo- 
mis kojomis. Jis susijaudino, labai aiškiai, labai stipriai, 
džiaugiausi, jog manęs geidė. Ir aš jo troškau... 

Pajutau savyje kylančią karščio bangą, akimirksniu už- 
plūstančią visą kūną. Kitas įėjo į mane, mes pradėjome iš 
lėto sūpuotis, paskui greityn, dar greityn. Kūnai pagavo sa- 
vo ritmą, tokį nuostabų, pakylėjantį. Aš dar spėjau sugauti 
mintį: mes skridome, tai štai koks tas jausmas... 


111 skyrius 


MAKSĖ TIKTAI SNUSTELĖJO. Daugiau neišdrįso. Ji 
vėl kitur, vėl pakeitė vietą. Dabar slėpėsi nedidelio kalno 

viršūnėje, kur vien tik didžiuliai rieduliai ir epušės. Įlindo į 
gilų, siaurą plyšį tarp uolų, po drėgnais lapais ir sutręšu- 
siomis, senomis šakomis. 

Prieš kokią valandą ji įsibrovė į netoliese stovintį va- 
sarnamį. Paieškoti vandens ir ko nors užkąsti. Tiesiog prisi- 
minė senus laikus. Teisybė, ji buvo žvėriškai išalkusi ir iš- 
troškusi. Skraidymas sudegina nepaprastai daug energijos. 

Skubėdama prigrūdo skrandį, ir dabar ją suėmė šleikš- 
tulys. Vargšas pilvukas buvo išpūstas, maistas veržėsi aukš- 
tyn. Tačiau niekur nedingsi, yra skirtas laikas judėti, laikas 
šokti rokenrolą, laikas gyventi taip, jog pajustum pilnatvę, 
ir laikas, jei reikės, mirti. 

Nelabai smagu, bet bus gerai, galvojo Maksė. Bent jau 
pavyko nors trumpai pajusti laisvę. Galėjo paskrajoti, pa- 
matyti mažytį pasaulio kraštelį. Daugybė žmonių neturi to- 
kios galimybės. Tokios kaip ji. 

Ryto saulė skubiai kopė aukštyn, ir ji pasidžiaugė, kad 
dar kartelį gali ja pasigrožėti. Sparnai patys tiesėsi didingo 
saulėtekio pusėn, tenlink, kur galima susilieti su didžiuliu 
gelsvai oranžiniu saulės kamuoliu. Rodės, tarsi ji būtų ta- 
pusi neatsiejama visatos dalele. Ar galėjo taip būti, nejaugi 
jos ryšys stipresnis negu kitų žmonių? Jos manymu, taip ir 
buvo. Gal todėl, kad gali skraidyti? 

Dieve, jai maudžia visą kūną. Taip norėtų palįsti po 
karštu dušu. Ir kad Frenė sušukuotų plaukus, pakedentų 
plunksnas. Maksė norėjo būti su savo draugais ir kad bent 
kartą visi juos paliktų ramybėje. 

Tebūna jie visi prakeikti! Ji nekentė dėdės Tomo, kitų 
sargybinių ir tų nepažįstamų uniformuotų žmonių, kad ir 
kas jie būtų. Nekentė visa širdimi! 

Maksė užšliaužė ant skardžio, po kuriuo plytėjo aukš- 
tesnioji slėnio dalis. Ji sumetė, jog iki to namo galėjo būti 
kokios dvi mylios. Tylutėliai, — įspėjo save. — Laikykis kuo 
tyliau. Neišsiduok, nes sučiups. Dabar to neturi būti. 

Maksė pakėlė galvą, žvilgterėjo į slėnį ir nuščiuvo. O 
ne! Ten visa armija vyrų ir moterų, ieškančių jos. Ji greitai 
šmurkštelėjo atgal už uolos. 

Po kiek laiko galvutė vėl pakilo. Tik žvilgterėti. Pama- 
Čiusi vieną sraigtasparnį, apsisprendė, nors ir pati nežino- 
jo, ar jos idėja kvaila, ar pasiutusiai protinga, o gal visai 
beprotiška. Ji sutelkė visą dėmesį į tą sraigtasparnį, vyda- 
ma iš galvos visas pašalines mintis. 

Ištiesiant galūnes, kūną nusmelkė bjaurus skausmas. Ji 
nekreipė dėmesio. Reikia būti kuo liaunesnei, kuo mitres- 
nei. Pirmiausia svarbu nusiteikti. Viešpatie, ją vis dar pyki- 
na. Matyt, tas maistas buvo apgedęs. 

Greitai kilk į orą. Jokios baimės. Nesvyruok. Laikykis tarb 
medžių. 

Skrisk labai labai greitai. 

Nebijok! 

Skrisk žemai! 

Gelbėk, Dieve, tuos, kas basipins mano kelyje! 

Maksė skubiai atsistojo ir nulėkė, sukaupusi visą ener- 
giją ir įniršį. Širdis plakė visu greitumu, labai stipriai. Tie- 
są sakant, per stipriai. Nedaug trūko, kad ji išsiveržtų iš 
krūtinės. Maksei rodėsi, jog ir ji pati gali susprogti. 

Kildama nuo žemės ji nematė nė gyvos dvasios. Kur din- 
go tie persekiotojai? Maksė tikėjosi, kad į ją šaus. Krūpte- 
lėjusi nuo tokios minties, norėjo užsimerkti, bet susitvardė. 

Skrisk žemai ir labai greitai. Prašau, neleisk jiems vel šauti 
į mane. Palauk dar nors kelias minutes. Leisk paskristi dar minu- 
telę. Dar dešimt sekundžių. 

O ne! Per velu smukti už medžių. Visai čia pat išniro 
sargybinis, tuoj ją griebs!.. 

Jis turbūt stebėjo ir laukė, toks tylus ir baisus. Pama- 
čiusi jo kylantį šautuvą, Maksė nėrė ant jo kaip bombone- 
šis. Kito kelio nebuvo. 

Ji nepargriovė jo, neužteko jėgų. Per daug visur sopė- 
Jo, per daug išseko ir pykino! 

Ir tegul pykina! Ji išvems visą blogumą, pykinimą ir vi- 
sa, kas veržiasi lauk. Dvigubą masę! 

Viską, ką ji buvo sukimšusi į pilvą vasarnamyje — šaltą 
jautienos troškinį, šokoladinius ledus, daugybę pagižusio 
pieno, kumpį ir itališką rūkytą sūrį, raudoną marinuotą pa- 
dažą be duonos, viską, ką buvo aptikus: šaldytuve, ji su kau- 
pu grąžino. 

Išvertė tiesiog ant sargybinio. Ant jo snukio ir nesąmo- 
ningos “Colorado Rockies"“ beisbolo kepurės. Jis griebėsi 
už akių. Matyt, taip ir nesusiprotėjo, kas ant jo užsivertė. 
Paleidęs šautuvą, klaikiai suriko. 

Praplasnojusi pro jį, Maksė dingo tarp klevų, eglių ir 
brūzgynų. Ji išsigelbėjo. Jos nenušovė. Ir ji suriko: 

— Valiooo, vali000! 

Ji vėl skraidė, džiugiai maudydamasi laisvėje. 

Na, leisk paskraidyti dar šešiasdešimt sekundžių, pa- 
prašė. 

Na, leisk dar kartelį paskraidyti. 


112 skyrius 


KAI PABUDAU, mudviejų veidai beveik lietėsi. Koks 
malonumas būti taip arti Kito! Buvau tvirtai jį apkabinusi, 
prisiglaudusi prie jo kūno. Kaip keista, po tiek laiko aš pir- 
mą kartą nesapnavau košmarų ir nepašokau rytą iš miego. 

Na, žinoma, pašokau. 

Jis nemiegojo. Kitas žvelgė į mane. Jo mėlynų akių ar- 
tumas akino. Sunku patikėti, koks jis jautrus ir mielas. Kaip 
lengva būti su juo. Galiu lažintis, tu buvai labai labai geras 
tetis. 

— Labas, — prašnabždėjau aš ir jam nusišypsojau. Ne- 
prisimenu, kada buvau tokia šviežia, tokia skrajojanti. 

— Ir tau — labas. Turbūt nesapnavau, kad praėjusią 
naktį mudu pašėlusiai aistringai mylėjomės? 

Viskas atrodė taip paprasta ir tikra. Kokia gyvenimo iro- 
nija! Mudu su Kitu tik ką pradėjome vienas kitą mylėti, o 
gal jau seniai buvome įsimylėję... Mūsų padėtis be išeities. 
Išlikti gyviems šansų nėra. Mes — liudininkai. Mes matė- 
me, kokie žvėriški dalykai dėjosi Mokykloje. 

Kažkas tyliai pabilsnojo į duris. Mudu susižvalgėme. 
Jau? Atėjo mūsų? Tomas ir jo parazitų šutvė? 

Mes su Kitu vėl susižvelgėme. Raktas tyliai įlindo į už- 
rakto skylę, metalas džergžtelėjo į metalą. Mes iššokome iš 
lovos ir ėmėme skubiai temptis ant savęs drabužius. 

Durys atsivėrė. Aš nepatikėjau savo akimis, pamačiusi, 
kas atėjo. 

— Labas, teta Frene. Čia aš, Maiklas. Atėjau jūsų išgel- 
bėti. 


113 skyrius 


TEN BUVO DAR KAŽKAS. Paskui Maiklą į kambarį įė- 
Jo mėlynu vasarišku kostiumu vilkintis vyras. Rankoje laikė 
pusautomatį, nukreiptą į Kitą. Nesupratau, kodėl jis taip 
šypsojosi. 

— Ir aš atėjau jūsų išgelbėti, — prabilo švelniu balsu. 
Tyliu balsu. Tarsi verste verstų jo klausytis. 

— Kas jūs? — neištvėriau. Niekada nebuvau jo sutiku- 
si. Jis tikrai ne iš Boulderio bendruomenės ligoninės. Ne- 
maniau, jog galėtų būti ir vienas iš tų sargybinių. 

Atsakymą išgirdau iš Kito: 

— Jis — Piteris Strikeris. Jis buvo mano bosas FTB, vir- 
šininkas. Piteris įsakė man baigti šį tyrimą, sakydamas, jog 
jis neturi prasmės. Kai atsisakiau nutraukti bylą, jis mane 
pagąsdino atleidimu. Ir štai jis čia. Sveikas, Piteri. Matau, 
kad byla pagaliau patraukė tavo dėmesį. 

Strikeris buvo aukštas, raumeningas, labai šviesiais, 
glotniai sušukuotais atgal plaukais. Pasipūtęs jupis, prisise- 
gęs nerūpestingą, nudailintą šypsenėlę. 

— Argi galima šiais laikais kuo nors pasitikėti? — pra- 
bilo Strikeris tuo savo pridususiu balsu. — Regis, niekuo. 
Tik jau ne artimiausiais draugais. Netgi ne savo senaisiais 
bičiuliais iš FTB. 

— Gal nori pasakyti, kad Biure dar yra žmonių, kuriais 
galiu pasitikėti? — paklausė Kitas. 

— O kaipgi. Žiūrėk, tai šen, tai ten koks dinozauras 
slampinėja. Direktorius vienas iš tokių. Iš tiesų gal tik po- 
ra mūsų galime pasidžiaugti, jog esame tie laimingieji, ku- 
riems leista dalyvauti šioje misijoje. Na, dar keletas ypač 
patikimų ir atsidavusių žmonių iš armijos. Kas tik išgirsta 
apie tai, puola prisidėti. Toks jau tas amerikietiškas bū- 
das. Na, o tu teisus. Čia nemenkas reikalas. Didžiausias iš 
visų regėtų. 

— Vadinasi, ir JAV vyriausybė įsipainiojusi? — paklau- 
siau aš. 

— Na, ne, neįsisvajokite. Kam čia tos paranojiškos fan- 
tazijos ar konspiracinės teorijos. Tam tikri vyriausybės as- 
menys žino, kas vyksta čia, Kolorade, o anksčiau vyko San 
Franciske ir Bostone. Mes dalyvaujame tik kaip privatūs as- 
menys. Viso labo yra gal penkiasdešimt mūsiškių, ir visi daug 
ką pastatėme ant kortos. Keli gydytojai sumanė pamaištau- 
ti, girdi, prabilo sąžinė, bet tai jau praeitis. Šią problemą 


išsprendėme. 

— Jūs grindžiate kelią į pažangą ir už savo pastangas 
esate apmokami? — pasakė Kitas. — Tikrai amerikietiškas 
būdas! 

— Labai gerai apmokami. Tik prašau nepamiršti — mū- 
sų darbas reikšmingas. Argi aš nesudraudžiau tavęs, kad ne- 
sikištum? Atlikau savo pareigą dėl Reikalo. Beje, matai, aš 
tuo tikiu. Manau, jog daktaro Peizerio darbas reikšmingas 
mums visiems. 

— Tai čia atsiradai tam, kad pats mus nudėtum? — pa- 
klausiau aš Strikerį. — Tu esi būtent tas? — kalbėdama aš 
atsitraukiau nuo Kito per kokį žingsnį ar du. Palikau tam 
tikrą tarpą tarp mudviejų. 

— Atvykdamas čia, turėjau kitokių planų. Be abejo, jie 
gali pasikeisti bet kurią sekundę. Nedarykite to, daktare 
O'Nyl. Nelabai protinga mintis. 

Aš toliau slinkau šonu. 

— Kas ta neprotinga mintis? 

— Tau niekada neteko būti lauko agentu, — įsiterpė 
Kitas. — Niekada neteko susitepti rankų, Piteri. Visus tuos 
metus prasėdėjai už stalo. Todėl ir nebūčiau tavęs paaukš- 
tinęs, patikėdamas regioninį darbą. 

— Užteks! Tuo ir baigsime, — pagaliau Strikeris pake- 
lė balsą ir ginklą, nusitaikydamas man į krūtinę. — Man 
nieko nereiškia atlikti juodą darbą, Tomai. Pažiūrėk. 

Kitas žaibiškai metėsi pirmyn ir vožė Strikeriui į žan- 
dą. Smūgiuota atsakančiai, nes agentas parklupo ant kelio. 

"Tačiau jis akimirksniu pašoko ir kirto atgal. Stebėtina. 
Strikeris daug stipresnis ir kietesnis negu atrodė. 

Kitas smogė iš apačios. Galima sakyti, tai buvo kietas 
kirtis, nušlavęs nuo Strikerio snukio pasipūtėlišką, paten- 
kintą išraišką. Aš vos nesušukau triskart "valio!" 

Jis tuoj pat pasiuntė dar vieną staigų, galingą smūgį 
Strikeriui į pilvą. Ir Kitas ne iš kelmo spirtas! Daug kietes- 
nis, bet jis toks ir atrodė. Aš nieko neišmaniau apie “Gol- 
den Gloves", bet jeigu Kitas ir užsiiminėjo mėgėjišku bok- 
su, dabar tai pasiteisino su kaupu. 

Dar vienas žaibiškas kirtis pataikė Strikeriui į tarpuakį, 

sutreškindamas nosies kaulą. Šį kartą agentas nepakilo. Jis 
paslikas sudribo ant grindų. 

Kitas pakelė ginklą. Jis net neužduso! Akivaizdu, jog 
mėgavosi smūgiais į vienus vartus. Aš taip pat. 

— Dingstam iš čia! 

Maiklas stovėjo susižavėjęs. 

— Tai bent! — šūktelėjo jis. — Oho! Jėga. Jūs gerai 
mušatės. 

— Ačiū, Maiklai. Dabar parodyk mums, kur yra Ozas, 
Ikaras ir dvynukai, — liepiau jam. 

Tas aukštesnysis žmogaus evoliucijos laiptelis nusišyp- 
sojo kaip ir bet kuris keturmetis. Jis netgi paėmė mane už 
rankos. 

— Aš žinau, kur jie, teta Frene. Nuvesiu. 


114 skyrius 


MAIKLAS — MANO DIDVYRIS! Jis parodė mums ke- 
li4ą. Skubėjome koridoriumi, kol atsitrenkėme į pikta lemian- 
čias pilkas metalines duris. Meldžiau Dievą, kad vaikai bū- 
tų sveiki arba neužmigdyti. 

— Kelio galas? — burbtelėjo Kitas, kai sustojome prie 
durų. — Kur toliau, Maiklai? 

— Galime eiti čia. Bus arčiau, — paaiškino Maiklas. — 
Nesijaudinkite, pagal amžių aš labai stiprus. 

— Be abejo, tu stiprus. Tai eime, — skubėjo Kitas. Jis 
atverė sunkias, kaip atrodė, duris, ir mes įėjome į didžiulę 
laboratoriją, kuri man užėmė kvapą ir galutinai pakirto 
jėgas. 

Laboratorijoje buvo pilna įvairiausių įrengimų. Graduo- 
ti cilindrai. Pastero pipetės. Mikrocentrifūgos su verpeti- 

niu mMaišytuvu. Kratytuvai — tai įrengimai, kurie krato pa- 
dėklus su mėgintuvėliais, nes tam tikros bakterijos auga tik 
tuomet, kai jos kratomos. Skalbimo mašinų dydžio inkuba- 
toriai. Nesupratau, kam jos naudojamos, bet vien pažiūrė- 
jus jų pusėn, darėsi baisu. Sienoje buvo įmontuotas auto- 
klavas, paruoštas bet kokiam sterilizavimui. 

Patalpos gale, ligoninės tipo lovose, gulėjo trys jau- 
nos moterys! Nesunku nustatyti, jog jos visos nėščios, ga- 
lėjo būti, jog daugiau nei aštuonis mėnesius. Netrukus jos 
gimdytų. 

Aukštas, gerai sudėtas medicinos broliukas pastebėjo 
mus įeinant ir atskubėjo pasitikti. Matėme, jog jis suneri- 
męs, galbūt supykęs, o gal ir viena, ir kita. 

— Ar jūs atėjote. į apžiūrą? Norite pamatyti mūsų apa- 
ratūrą? Suprantate, čia jums negalima be palydos, — už- 
protestavo jis. 

Kitas skėlė smūgį iš apačios ir nuvertė jį nuo kojų. Ne- 
spėjęs nė mirktelėti, didysis galvažudys dusliai brinktelėjo 
ant grindų. Didžiulė galva atšoko nuo cemento ir nusviro į 
šoną. 

Maiklas tarė: 

— Turime bėgti iš čia. Prašau. 

Maiklas buvo teisus, bet skubant per kambarį, aš ne- 
galėjau atplėšti akių nuo nėščiųjų. Jos galėjo būti paaug- 
lės arba vos perkopusios dvidešimt. Geri, sveiki bandomieji 
modeliai. Ką jos čia veikė? Kokius kūdikius nešioja savo 
Įsčiose? 

Jos tyliai sekė mus akimis, ir tiktai tuomet pamačiau 
ant jų kojų odinius dirželius. Moterys pritvirtintos prie lo- 
vų, surištos, pririštos. Jos negalėjo atsikelti ir išeiti. 

— Mes išgelbėsime jas vėliau, — šnipštelėjo Kitas man 
į ausį. — Eikim, Frene. 

— Mes atsivesime pagalbą. Prisiekiu, — pažadėjau mo- 
terims. Dabar mes jokiu būdu negalėjome jų vestis kartu. 

Maiklas tempė mane pirmyn prie kitų metalinių durų, 
esančių kambario gale. 

— Mes jūsų sugrįšime, — pažadėjau vienai moteriai, 
kuriai galėjo būti ne daugiau kaip aštuoniolika. 

— Man turbūt prasideda gimdymas, — išgąstingai atsi- 
liepė ji. 

Eksperimentai su žmonėmis. 


115 skyrius 


— DAUGUMA ŽMONIŲ tarsi akmenys žemėje — ne- 
atneša naudos nei sau, nei kitiems, jie paprasčiausiai tūno 
ir laukia, kol praeis dar šešiasdešimt sekundžių, — Džilija- 
na kalbėjo maloniai ir pasitikėdami savimi. — Laimė, tokia 
niūri charakteristika — ne mums. Sveiki atvykę, gerbiamie- 
ji! Ši mažytė rinktinė grupė neįkainojama žmonijai. Šian- 
dien mes paskelbsime naują erą. Pažadu jums ir įvykdysiu 
savo pažadą. 

Džilijana ir daktaras Entonis Peizeris pakiliai žvelgė į 
auditoriją. Jiedu sėdėjo prie ilgo darbo stalo posėdžių salės 
priekyje. Daktaras Peizeris kalbėjo nepakildamas iš vietos. 

— Dar tik aštunta valanda ryto, viskas vyksta pagal gra- 
fiką. Turiu pažymėti, jog viskas klostosi beveik idealiai. Ne- 
kyla jokių abejonių, kad tie, kuriuos čia surinkome, yra ryš- 
kiausios genetinės inžinerijos žvaigždės. Kaip matote, žinia 
apie tai, jog aš palikau šią žemę, šiek tiek skubota. Lygiai 
taip pat pastebimas mano "drebulys" patvirtina, jog mane 
buvo ištikęs insultas. Dabar aš sveikas. Tiesą sakant, sura- 
dau būdą, kaip savo pasigailėtinai trumpą gyvenimą pail- 
ginti dešimčia, o gal netgi kokiu tuzinu metų. Plačiau apie 

tai išgirsite vėliau. Patikėkite manimi, čia tik trumputė pa- 
stabėlė, palyginti su tuo, ką jums šį rytą atskleisime. 

Septyniolika vyrų ir moterų linkčiojo galvomis ir ne- 
drąsiai šypsojosi. Jie buvo pakviesti į apžiūrą, o dabar... pats 
svarbiausias aukcionas per visą istoriją. 

Aukcionas. 

Visi septyniolika atstovavo kokiai nors stambiai biotech- 
nologinei kompanijai arba, kai kuriais atvejais, šaliai. Vie- 
nas turtuolis atvyko, pasirengęs, remiantis to ryto rezulta- 
tais, finansuoti stambią naują korporaciją. Šios “genetinės 
inžinerijos žvaigždės", regis, vengė vieni kitų žvilgsnių. Jie 
čia statys sumas už įspūdingiausius istorijoje mokslinius at- 
radimus ir tarsi bijojo, o gal gėdijosi, atskleisti savo kasdie- 
ninę aistrą. Kažkada Trumenas Kapotė Dž. Edgarą Huverį 
ir Rojų Koną pavadino “galingais homoseksualais". Jeigu 
taip, tai šitie buvo “galingi fanatikai". 

Daktaras Peizeris tęsė savo kalbą: 

— Jūs jau turėjote progos susipažinti su kiekvieno dos- 
Jė ir peržiūrėti iš varžytinių parduodamus objektus. Kiek- 
vienas eksperimentas, kiekvienas antgamtiškas vaikas yra 
unikalus ir neįkainojamas. Visi dokumentai ir duomenys, 
susiję su “varžytinių objektų kilme", bus atiduodami tikrie- 
siems pirkėjams. Mes nustatėme žemiausią, arba minima- 
lią, kainą kiekvienam objektui. Ji dar vadinama “mažiausia 
pradine kaina"* galbūt dėl to, jog mums būtų liūdna, jeigu 
tektų parduoti už tokią. Taigi, jeigu daugiau klausimų ne- 
bus, varžytines pradėsime. 

Džilijana pakilo nuo kėdės. Ji mandagiai nusišypsojo, 
paskui padėjo priešais save ant stalo visą šūsnį popierių. 
Paskui pasitaisė plonyčiais metaliniais rėmeliais akinius, ku- 
rie padėjo jai susikurti klestinčios vadovaujančios darbuo- 


* Upset price amer. — mažiausia pradinė kaina; žodžių žaismas: upset — 
nuliūdęs, prislėgtas. — Vert. past. 

tojos įvaizdį. Pasaulis keičiasi. O taip, pasaulis keičiasi grei- 
čiau, negu visi tokie pasipūtę veikėjai įsivaizduoja. 

Pagaliau ji pranešė: 2 

— Skelbiu oficialią aukciono pradžią. Nuo šios akimir- 
kos į varžytines niekas daugiau negalės įsijungti. Nei tele- 
fonu, nei paštu. Pirkėją paskelbs paprastas plaktuko taukš- 
telėjimas. 

Vienas varžytinių dalyvis, nusklembtais pečiais, plinkan- 
tis vyras, vilkintis tamsiu, dryžuotu kostiumu, palinko į prie- 
kį. Jo nosis buvo smaila ir riesta, o apatinė lūpa rodė prie- 
kabų charakterį. Jis buvo iš turtingo Niu Džersio priemies- 
čio netoli "AT4T" būstinės. 

— Ar mes iš karto galėsime pasiimti nusipirktus objek- 
tus? — paklausė jis. — Ir mokslinius darbus? 

— Taip, be abejo, galėsite. Ar jau pradedame statyti, 
daktare Voneri? 

— O koks padidėjimas? — pasigirdo kitas balsas. Klau- 
sė įspūdingos išvaizdos vyras, rusvais, apvaliai kirptais plau- 
kais. — Kokie kainos padidėjimai? 

— Kainos padidėjimas, daktare Maleri, vienas šimtas 
milijonų dolerių, — pranešė Džilijana. 

Auditorija subruzdo, pasigirdo diskusijos, nedrąsūs pro- 
testai, baimė, jog vienas ar kitas varžovas jau bus įgijęs pra- 
našumą. 

— Ledi ir džentelmenai, — Džilijana bilstelėjo plaktu- 
ku vieną kartą, — šitas procesas vyks civilizuotai. 

Varžytinių dalyviai aprimo. Jie pasižymėjo puikiomis 
manieromis, mandagumu. Visi kaip vienas — nepriekaiš- 
tingi piliečiai. 

Džilijana permetė akimis parduodamų iš varžytinių 
daiktų sąrašą ir vėl dirstelėjo į apžavėtą auditoriją. Visi sė- 
dėjo sulaikę kvapą tarsi prieš nematomą starto barjerą. Ji 
luktelėjo lyg būtų kažką pamiršusi jiems pasakyti. 

Iš tikrųjų ji sąmoningai tampė jų nervus, mėgavosi per- 

dėm įsikerojusiu egoizmu. Pagalvojo, jog būtent taip turėjo 
jaustis Prometėjas, pavogęs iš dievų ugnį. 

Posėdžių salėje atmosfera kaito nuo įtampos, jaudulio 
ir netgi baimės. Gali būti, jog žmogus padarys didelį šuolį 
ir nešliaužios kaip praeityje. 

Pagaliau Džilijana prašneko. 

— Minimali kaina už pirmą numerį, pažymėtą AGE243, 
dar žinomą kaip "Piteris", yra aštuoni šimtai milijonų dole- 
rių. Piteriui ketveri metai. Labai aukšto intelekto. Puikios 
sveikatos. Jis gali skraidyti. 

— Aštuoni šimtai milijonų? 

Iš galo nugriaudėjo vieno vokiečio balsas: 

— Vienas milijardas dolerių už AGE243, mažąjį Piterį, 
ir vertinguosius mokslinius darbus apie jį. 


116 skyrius 


METJU BUVO CGYVAS ir puikiai atrodė, nors keletą pas- 
tarųjų dienų jam teko gyventi ekstremaliomis sąlygomis. 

Aš niekada nebuvau mačiusi jaunesniojo Maksės bro- 
lio, bet užteko į jį žvilgterėti, ir jau žinojai, kas jis. Tie pa- 
tys šviesučiai plaukai kaip ir Maksės, tik pečiai ir krūtinė 
platesni. Jo sparnai balti, pagražinti sidabrine ir mėlyna 
spalva. Tikrų tikriausias Maksės broliukas, toks pat savotiš- 
kai įspūdingas. 

— Aš — Metju, — prisistatė jis. Ir šypsena panaši į Mak- 
sės. Mes įėjome į kitą kambarį, kur buvo laikomi vaikai. Į jį 
galėjai patekti tiktai per 'akušerinę palatą". Kitos durys bu- 
vo užrakintos. 

— Jūs turbūt Frenė ir Kitas. Žiūrėkite, kas dar! Adomas 
prisikėlė iš numirusiųjų! 

Džilijanos sūnelis liūdnai papurtė galvą. 

— Dabar mane vadina Maiklu. 

— Niekis, tegu j:e pasiunta! Teisingai, vaikinai? Teisin- 
gai, Adomai? 

Ozas, Ikaras ir dvyniai buvo uždaryti mažesniajame 
kambaryje. Jie garsiai džiaugėsi ir šūkčiojo: 

— Tegu jie pasiunta! 

— Eime iš čia, — Kitas nutraukė jų ovacijas. Jis perė- 
mė vadovavimą. — Negalime laukti, vaikai. 

Nė vienas iš mūsų neprieštaravo. Mes stengėmės ne- 
atsilikti nuo Maiklo, kuris dūmė kaip vėjas ilgais požemi- 
niais tuneliais. Matyti, jog pažįsta kelią — čia jis jautėsi 
kaip žuvis vandenyje. Mes užlipome siaurais laiptukais, ve- 
dančiais prie sunkių dvigubų durų. Meldžiau, kad jos atsi- 
vertų į lauką. 

Kitas pastūmė duris. Jos atsidarė. Virš mūsų galvų pa- 
sigirdo kurtinanti sirena. Gerai, kad mes jau lauke. 

— Bėkit! Bėkit! Bėkit! — šaukiau stumdama vaikus. — 
Išsiskirstykite! Bėkite tolyn nuo namo! 

— Nesustokite! — ragino Kitas. — Nesižvalgykite ir ne- 
sisukiokite atgal. Bėkim! 

— Bėgam, bėgam ir nubėgam! — atsiliepė Ikaras. 

— Didysis pabėgimas! — šūktelėjo Ozas. 

Kaip gerai, kad vaikams viskas atrodo kaip įdomus nuo- 
tykis, pagalvojau. Mes bėgome slėptis į mišką. Tačiau name 
kažkas vyko. 

"Turėjome perbėgti per erdvią žvyruotą automobilių sto- 
vėjimo aikštelę. Joje buvo pristatyta daugybė transporto 
priemonių: lengvųjų automobilių, reindžroverių, džipų, 
mikroautobusų. Prie kai kurių stoviniavo vairuotojai. Ne- 
abejoju, jog jie manė sapnuoją. O kaip kitaip? 

Penki vaikai su sparnais! Du suaugę palydovai, panašūs 
į pakvaišėlius. Visi bėga! 

Staiga pamačiau kitus pabyrant iš namo. Tarp jų atpa- 
žinau kelis daktarus iš Boulderio, bet kitų vyrų ir moterų 

veidai nematyti. Jie visi apsirengę oficialiais drabužiais. Tur- 
būt kokie nors komersantai. Įdomu, kokių reikalų jie čia 
turėjo? 

Jie lėkė iš pastato kaip pabaidyti. Visur kaukė sirenos. 
Kažkas verandoje mus pastebėjo ir parodė šion pusėn. "Ia- 
da sužiuro visi. 

Pro kažkurias duris išbėgo sargai. Jie buvo iki dantų 
apsiginklavę. Mus susekė. Akimis išmatavau atstumą iki miš- 
ko. Nesuspėsim... 

— Skriskit! — riktelėjau vaikams. — Greičiau skriskit 
tolyn! 

Ozas, Ikaras, Piteris, Vendė ir Metju nieko nelaukė. Ver- 
ta buvo pažiūrėti! Būrelis pakilo, tarsi metų metus tik tai ir 
veiktų. Netgi Metju prisitaikė. 

— Puiku, skriskit! Slėpkitės! — vis dar rėkiau iš paskos. 

— Aukštyn ir tolyn! — neatsiliko ir Kitas šalia manęs. — 
Skriskit į mišką! Greičiau! 

Mano širdis apmirė, pamačius Džilijaną. Pasidabinusi 
mėlynu dailiu kostiumėliu. Dabar ji lėkė iš namo. Kažin ko- 
kį susirinkimą mes nutraukėme? Ji rėkė, kad sargybiniai šau- 
tų. Argi ne tam reikalingi draugai? 

Rėkdama visa gerkle ji lėkė artyn prie manęs. Staiga 
šokau iš vietos ir nurūkau tiesiai į ją. Susidūrimas neišven- 
giamas. 

Gal sekundėlę ji sutriko. Mačiau iš jos veido. Matyt, ne 
kažin kiek to parako joje ir tebuvo. 

— Skriskit tolyn! — toliau raginau vaikus. — Dinkit iš 
čia! Lėkit, lėkit! Į mišką! 

Pasižiūrėjau į Džilijaną. Ji bėgo dar greičiau. 

Kursas aiškus. 

Ach, štai kaip! Pasigailėsi, poniute. Oi, kaip pasigailėsi. 

Aš trenkiau į ją galva. 

Susidorojau su ta klaikia kale tokiu pat metodu, kaip ir 
su savo broliais prieš gerus penkiolika metų, kai tėvų fer- 
moje Viskonsine be šalmų žaisdavome futbolą. Be jokio gai- 

lesčio įvariau petį jai į pagalvės minkštumo pilvą. Tai tik 
trupinėliai, palyginti su Polu Hornungu, Džimiu Teiloru, 
Rėjumi Ničke ir pasaulio čempionu "Green Bay Packers". 
Buvau dar maža, minkštakošė mergytė Viskonsine, o jau gar- 
binau “Packers". 

Džilijana sudejavo, tiksliau, išleido dvigarsį "ou!" O, 
koks neišpasakytas, nenupasakojamas malonumas suteikti 
jai bent kiek fizinio skausmo! Tikėjausi, kad sulaužiau kele- 
tą kaulų. Tada drybsančiai Džilijanai dar įspyriau kartelį, 
kad ilgiau atsiminčiau tą įspūdį. 

Ojėzau, pamačiau Maksę, skrendančią virš namo stogo 
1r kaminų. 


117 skyrius 


SRAIGTASPARNĮ "KCNC LIVE NEWS 4" pilotavo pra- 
plikęs, tvirtas vyras, vardu Edis Frydfeldas. Jis patruliavo. 
Paprastai lakūnas žaibiškai priimdavo drąsius, protingus 
sprendimus. Net "Bell jet Ranger's" riaumojimas netruk- 
dydavo mąstyti. 

Staiga rami minčių gija išskydo. Ne, susisuko. Visiškai 
susipynė. Jo galvoje įvyko trumpasis jungimas. 

Edis griebė ciklinę centrinę vairalazdę, kuria valdė 
sraigtasparnį. Laikė ją nutvėręs iš visų jėgų. Žvilgterėjo į 
prietaisus: skridimo greičio indikatorių, vertikaliojo grei- 
čio indikatorių, kompasą, radiją. Viskas gerai. Kabinoje nie- 
kas nesugedo. 

Jis skrido maždaug 105 mylių per valandą greičiu. Vis- 
kas normalu, ką? 

Taigi, kad nenormalu! Nenormalu! Nenormalu! Šį rytą 
kažkas jam darosi, į normalią būseną net nepanašu. 

Dešinėje sraigtasparnio pusėje, už kokių šimto penkias- 
dešimties jardų Edis pastebėjo mergaitę. Jo vos neištiko in- 
farktas, ir vos neapsivėmė. 

Kelis kartus stipriai pamirkčiojo. Ji vis dar ten. 

Ta mergyte skrido! 

Negali būti! Bet ten — ji! 

Nuostabiausi balti sparnai su sidabriniais ir melsvais 
ruoželiais. 

Bet ji tikrai su sparnais! 

Nors tu apsi..., bet atrodo taip, lyg ji skristų pati viena. 
Lyg koks didžiausias, išdidžiausias kada nors jo matytas va- 
nagas arba amerikietiškas erelis. 

— Rande? — jis sušnabždėjo į mikrofoną. 

Ausinėse pasigirdo jo dvidešimtmetės kino operatorės 
Randės Vitenauer balselis: 

— Ar tu matai, ką, man rodos, aš matau? Prašau, pasa- 
kyk, jog man vaidenasi, Edi. 

— Mums abiem susisuko šratai, mergyte. Kitaip nepa- 
aiškinsi. Tik taip. 

NSO, ar kas ten būtų, jau skrido tik už kokių penkių 
šimtų pėdų ir sparčiai artinosi prie jų sraigtasparnio. 

Plaukai ant Edžio Frydfeldo pakaušio tai kilo, tai lei- 
dosi. Nuo įtampos paskaudo pečiai. Kaip prieš kokį mūšį. 
Kaip kokioje dykumų audroje. Jezau! Ji lekia tiesiai į jį! 

Jis šiek tiek pakeitė aukštį. Skraidant sraigtasparniais 
galima bet kada įsitikinti šios mašinos vikrumu ir jautru- 
mu. Tai jį labiausiai žavėjo. Šią akimirką ta galimybė kaip 
niekada pasitvirtino. 

Edis įjungė mikrofoną. 

— Rande, ją parodysime trečią valandą. Trupučiuką pa- 
sisuksiu, kad geriau pamatytum. — Jis ir taip žinojo, kad 
Randė jau suko filmą. Jeigu čia ne miražas, ji pateiks šį kąs- 
nelį per ryto žinias. 

Jis pakreipė sraigtasparnį trisdešimčia laipsnių. Trupu- 
čiuką pristabdęs “Jet Ranger", pasuko atgal, kad galėtų pats 

užmesti akį į NSO. Štai ji. Dabar ji skrieja priešais jį. Jėzau, 
tai gražutė mergytė... Su sparnais! Pasiutusiai gražiais spar- 
nais. 

Čia kažkokia išdaiga, kitaip nebus. Bet kokio velnio? 
Kur galėjo tas šunsnukis nusidanginti? 

— Mes sukame juostą! Ištisus kilometrus! — pranešė 
jam Randė. — Be atokvėpio filmuoju kiekvieną jos nuosta- 
biųjų sparnų plastelėjimą. Persiunčiu į centrą. Šįryt visus 
išversime iš lovų! Denveris žiopsos vienais apatiniais! Na, 
argi ji ne gražutė? 

Taigi kad gražutė. Pritrenkianti. 

Frydfeldas bijojo sumirksėti tikrąja to žodžio prasme. 
Mergytė paukštytė auksiniais plaukais ką tik išraitė keletą 
vingių ir suktukų. 

Galėtum pamanyti, jog ji kažką rašo ore. O gal tikrai 
rašo? Gal siunčia kokį signalą? Tad kokį? 

Jis nykščiu nuspaudė jungiklį ir susisiekė su studija. 

— Studija “Šešėlis 9". Girdite? Tuoj pat atsiliepk, Ste- 
fani. Ar matai tą stebuklingą š...? Arba aš jau miręs ir pake- 
ly į rojų. Ir jau matau angeliuką. 

Ausinėse pasigirdo balsas. 

— Kas čia, Edi? Meskit tuos juokus! Kokius čia kadrus 
siunčiate, po perkūnais? — Stefani Ept balsas beldė jam į 
ausis. Stefa — realistė, ciniška, nepripažįstanti absurdiškų 
Juokelių reporterė. Frydfeldas pamanė, jog jos protelis jau 
bus išėjęs į šipulius. Kaip tik jam į porą. Jo paties galvelė 
Jau gatava. 

— "Tu žiūri į tą patį, į ką ir aš, — pasakė jis. — Kviesk 
armiją ir greitąją pagalbą, ir ką tik pati sugalvosi... Mes esa- 
me maždaug trys mylios į šiaurę nuo Huverio kelio artimes- 
niojo apvažiavimo. Kartoju — tu matai tą patį, ką ir mes. 
Dabar ji traukia į šiaurę. Mes sekame iš paskos! Ji tikrų tik- 
riausiai skrenda! Jai gali būti vienuolika dvylika metų. At- 
rodo kaip paprasčiausia Denverio ar Boulderio, ar Pueblo 
mokinukė, tik dar pridėk sparnus. Ir dar skrenda. Prisiekiu 


303 


KAI PUČIA VĖJAS 


savo brangiausios bobutės siela, viskas vyksta priešais ma- 
no akis. Mergaitė turi baltus su sidabriniais bei mėlynais 
ruoželiais sparnus. Patikėk manimi. Ji mus kažkur veda ir, 
prisiekiu, sekčiau iš paskos iki pasaulio galo. Čia naujienų 
“Four Special" reportažas. Tai istorinis įvykis. Mergaitė 
skrenda! 


118 skyrius 


ŠIRDIES GILUMOJE, toje kertelėje, kuri jaučia ir mąs- 
to, Maksė buvo įsitikinusi, jog ji tuoj nukris, sudegs ir žus, 
jog ji turės netrukus mirti. Labai blogai, bet tokia buvo jos 
lemtis. Taip norėjo visata. Ji tai žinojo nuo pat pabėgimo 
dienos. Turbūt ir Metju tą patį žinojo. 

Prižiūrėtojai neleis jai gyventi. Ji gali paliudyti apie tai, 
ką jie veikė, apie visas tas siaubingas žudynes ir kitus nusi- 
kaltimus. Ji — Tinkerbelė, “Stinkė Tinkė". Dar vienas labo- 
ratorinis bandymas. Tai jie, tie smirdžiai. Ji žinojo visus jų 
nešvarius darbelius. 

Užtat ji bent pamatė, kaip atrodo tikras pasaulis, jame 
taip pat yra bjaurių ir šlykščių dalykų, bet ir kiek jame gro- 
žio! Gyvendama Mokykloje, viso to net neįsivaizdavo. Pa- 
saulis šimtą kartų gražesnis, negu jai teko skaityti knygose 
arba matyti per televiziją ar filmuose. 

Štai viskas ir pasibaigs! Arba prasidės! Argi ne tas pats? 

Didysis Džilijanos namas vis arčiau ir arčiau. Apačioje ma- 
tyti daugybė žmonių, kurie atrodė lyg lakstantys pagaliukai. 

Maksė palenkė galvą ir nėrė žemyn ginkluotų vyrų link. 
Ji suprato, jog neturi kito pasirinkimo. Toks jos likimas. Jie 
taikėsi šauti į Ozą ir Ikarą, kurie dailiai ir drąsiai skrido 
tolyn. Vaikai skrido slėptis. Telaimina juos Dievas. 

Netoli didžiojo namo keli sargybiniai grasino Frenei. Re- 
gis, Frenė laikėsi neblogai, nusiteikusi karingai. Kitas taip pat. 

Kažkas šovė į Kitą. Paskui smogė. Kitas nuvirto ant že- 
mės, ir Maksė prisiminė, kaip baisu, kai į tave pataiko kul- 
ka. Ji jautė tai, jautė ir Kito skausmą. Jį sužeidė į kaklą, jis 
nekrutėjo ir nekalbėjo. Maksei pasivaideno, tarsi į ją vėl 
būtų šovę. 

— Kitai! — suriko ji iš aukštybių. — Kitai, kelkitės! Kel- 
kitės, prašau. 

Maksė smigo visu smarkumu, nusitaikiusi į vieną sargy- 
binį. Keturiasdešimt mylių per valandą, nors tiek. Smarkiai 
kirto jam sparnu. Ji apsidžiaugė, kai jis nuvirto. Džiaugėsi 
ne dėl to, kad sužeidė žmogų, bet kad sutrukdė jam sužalo- 
ti kitus. Ji negalėtų šiaip sau, be niekur nieko sukelti kitam 
skausmą. Jos ne tokia prigimtis. Ji kitokia negu "jie", pri- 
žiūrėtojai, 0 gal net ir visa žmonija. 

Staiga Maksė pastebėjo, jog paskui ją atseka daugiau 
sraigtasparnių. Jie skrido iš rytų pusės. “Gerųjų vyrukų“ 
daugėja. Visi trys sraigtasparniai dideliu greičiu artinosi prie 
namo. 

Jie drebino ir kapojo orą, baisiausiai riaumodami, blaš- 
kydami medžių šakas ir lapus, lenkdami prie žemės aukštą 
žolę. Iš pradžių ji matė tik vieną televizijos sraigtasparnį, 
bet, išvydę naujienas, prisijungė kiti. Žmonės sraigtaspar- 
niuose — "geri" — filmavo viską iš eilės. Ant sraigtaspar- 
nių šonų švytėjo jų pavadinimai. "KCNC — News 4". "KDVR 
— News 31 Fox". 'KMGH — News 7". "'KTVJ — News 20". 

Iš už namo pradėjo kilti "blogųjų" sraigtasparnis. Jie 
neturi teisės pasprukti, — šmėstelėjo Maksei mintis. — Tie š... 
neturi teisės skristi. Jokios teisės! 

Maksė susilenkė, pasiruošdama dar statesniam nėrimui. 
Gal net per daug stačiam. 

Staiga ji pasileido beveik visu pajėgumu, skriedama še- 
šiasdešimt mylių per valandą. Per greitai, oi, kaip per grei- 
tai. Baisu ir pačiai. Jai rodėsi, tarsi stovėtų ant galvos. 

Maksė lėkė lyg bomba tiesiai į kylančio juodo sraigta- 
sparnio priekinį stiklą. Ji neleis jiems pabėgti. 

Jie neturi teisės skristi. 

Jie neturi dingti! 

Tada ji pamatė, kaip kažkas pakilo nuo eglių ir greitai 
skrido artyn prie kylančio sraigtasparnio jau iš priešingos 
pusės. Tai bent siurprizas! To dar nebuvo! 

— Metju! — suriko ji. 


119 skyrius 


KEROLĖ O'NYL su savo mergaitėmis Meridite ir Bri- 
gita stovyklavo prie plataus, putojančio upelio Ganisono na- 
cionaliniame parke. Jos buvo atsivežusios nedidelį "Sony" 
firmos televizorių. Kad ir kaip sukiojo rankenėles bei didi- 
no garsą, joms vis dar buvo per tyliai, vis vaizdas per ma- 
Žas. 

— Žiūrėkit, Maksė! Ir teta Frenė! — suklykė Brigita, 
kai jos, susėdusios savo namelyje ant ratų, žiūrėjo tiesiogi- 
nį rytinių televizijos naujienų reportažą. — Mama, kas čia 
vyksta? Kas ten darosi? Neįmanoma patikėti! 

— Ša! Ša! — Kerolė perrėkė televizorių ir dukrą. — 
Leisk klausytis! Ša, mergaitės. 

Kerolė greitai perjungė kitą kanalą. Visi kanalai, kurį tik 
įjungdavo, rodė tuos pačius stulbinančius, amą atimančius 
kadrus. Džilijanos Peris namuose vyko kažkas nepaprasta. Kas 
ten, iš tiesų? Kerolė netikėjo savo akimis. Kurgi čia patikėsi, 
jeigu jau ištisą parą neįmanoma nieko susigaudyti. 

Maksė lyg kamikadzė lėkė į sraigtasparnį, nusitaikė į 
jį. Kerolė sumirksėjo, sulaikė kvėpavimą. 

Kas ten vyko? 

Frenė puolė Džilijaną Peris. Ar gali būti? Kodėl jos se- 
suo sumušė Džilijaną? 

Dieve mano! Rodos, Kitą nušovė. Jis gulėjo ant žemės. 
Nejudėjo. Visur lakstė ginkluoti vyrai. 

Tūkstančių tūkstančiai televizorių Denverio apylinkė- 
se rodė tuos pačius vaizdus iš įvykio vietos ir juos komenta- 
vo. Išgirdę paskutiniąją radijo žinių laidą, įsijungė vis nauji 
tūkstančiai televizorių. Prie jų rinkosi ištisos šeimos. Mie- 
galius traukė iš lovų. Ekranus užgulė viešbučių svečiai, ryti- 
nių kavinių, tavernų lankytojai, žmonės savo darbo vietose. 

Nepraėjus nė dešimčiai minučių, Denverio radijo sto- 
tys transliavo reportažą tiesiai iš įvykio vietos. Susijaudinę 
diktoriai pasakojo arba aukštais, rėžiančiais, arba prislopin- 
tais, paslaptingais balsais. 

Nepaprasti skraidančios mergaitės vaizdai pasklido po 
visą pasaulį, į visus žemynus, visas šalis, į didelius miestus 
ir kaimelius. Kai kas tą reginį sudvasino. "Angelas", “įkve- 
pianti", "stebuklinga", “pirmas kartas per visą istoriją", “ste- 
buklas“ — šitokiais žodžiais žmonės bandė išreikšti tai, ką 
jie matė ir jautė. Neišdildomas, nepamirštamas reginys, su- 
virpinęs kiekvieno jį mačiusio vyro, moters ar vaiko jaut- 
riausias stygas. 

— Štai mūsų ateitis, — interpretavo vienas britų radijo 
žurnalistas, — šie vaizdai — akivaizdus jos įrodymas. 


120 skyrius 


AŠ VISKĄ MAČIAU, stovėdama ant žemės. Kitas gulė- 
jo, o aš bandžiau jam pagelbėti. Kulka pataikė jam žemiau 
raktikaulio, kraujas sruvo per kaklą ir gėrėsi į marškinius. 

Jis įtikinėjo, jog žaizda nepavojinga. Netikėjau nė vienu jo 
žodeliu ir visa drebėjau iš baimės. 

— Ji atvedė "geruosius", — silpnu balsu ištarė jis. — Ji 
šauni mergaitė. 

Ji skraidė kaip pasakoje. Didžiavausi Makse, bet ir ne- 
paprastai jaudinausi, būgštavau dėl jos. Ji pavojingai pri- 
artėdavo prie besimalančio sraigtasparnio propelerio, prie 
šautuvų. Bebaimė! 

Triukšmas virš galvos kurtino ir kėlė sąmyšį. Ant sraig- 
tasparnių šonų aiškiai matyti gremėzdiškos signalinės rai- 
dės. 

Čia suskrido televizijos žinių reporteriai. Tai Maksė at- 
vedė šią kavaleriją! 

Televizijos kameros filmavo pastėrusius nusikaltėlių vei- 
dus. Džilijaną ir kitus niekšus, tarp jų ir jos vyrą. Gal šį kar- 
tą jie neišsisuks? Jų juodi darbai išreklamuoti. Per televizi- 
ją. Bent aš taip tikėjausi. 

Netikėtai Maksė metėsi į dešinę. Ji ne tik bebaimė, ji 
beprotiškai drąsi. Ji nėrė link juodo sraigtasparnio “Bell Jet 
Ranger“, skubiai kylančio iš už pagrindinio pastato. Mėgi- 
no sutrukdyti, o gal net ir neleisti pakilti. Ji nenorėjo jų 
paleisti. 

Iš už aukštų pušų atskriejo Metju. Jėzau, koks reginys! 
Pagaliau susitiko brolis ir sesuo. Jie nori atkeršyti, atsily- 
ginti. 

— Atsargiai! — neišlaikiau. Atsistojau pasiruošusi šauk- 
ti. Pradėjau mojuoti rankomis. — Makse, leiskis žemyn! 
Makse, nereikia! 

Nebuvo vilties, kad ji išgirs mano balsą toje griaudė- 
jančioje, riaumojančioje padangėje. Maksė atsidūrė per ar- 
ti kylančio sraigtasparnio. Ji tai darė sąmoningai. 

Per arti. Per daug pavojinga. 

Regis, ji susidūrė ore su sraigtasparniu. Viskas įvyko aki- 
mirksniu. Nesupratau, ar tikrai jį kliudė, o jeigu kliudė, ar 
nesusižeidė. 

Aš nenuleidau akių ir vis šaukiau, kai pamačiau byran- 
čias plunksnas. O Makse, nekrisk! Prašau... Prašau, Makse... 

Sraigtasparnis krestelėjo, bandė jos išvengti, bet susvy- 
ravo ir ėmė suktis. Jis tapo nevaldomas ir staigiai krito iš 
kokių penkių šimtų pėdų aukščio. Sraigtasparniui iškilo pa- 
vojus. Propelerio apsisukimai lėtėjo, korpusas krūptelėjo ir 
ėmė kratytis. Už langų matyti pakraupę vyrų ir moterų vei- 
dai. 

Metju sklandė kaip lapas virš sugedusio sraigtasparnio. 
Ji atidžiai sekė jo judesius, bet laikėsi per daug arti, tarsi 
tai būtų tik smagus žaidimas. Bijojau, kad jos neįtrauktų 
sūkurys. 

"Trumpam palikau Kitą. Pamaniau, jog jam nieko neat- 
sitiks, meldžiausi, kad atlaikytų. Aš lėkiau link Maksės, kai 
staiga sujudėjo žemė ir pasigirdo klaikus sprogimas. 

Sraigtasparnis nukrito ant miško. Kurtinantis metalo 
džeržgesys. Mašina trenkėsi į žemę ir užsiplieskė, ugnis 
tvykstelėjo virš amžinai žaliuojančių medžių viršūnių. Ka- 
tastrofos vietoje išvirto juodų kaip anglis dūmų kamuoliai. 
Keleiviai turbūt žuvo tą pačią siaubingą akimirką. 

Aš vėl tapau liudininke. Man jau užteko su kaupu. Troš- 
kau sugrįžti į savo senąjį gyvenimą. 

Pamačiau, kaip Maksė išniro iš tirštos, juodos dūmų už- 
dangos. Sparnai ir veidas buvo padengti suodžiais ir pele- 
nais. Ji vis dar skrido, bet atrodė išsekusi. Matyti, kaip ji 
kovojo su nuovargiu, kuris traukte traukė žemyn. 

Kiti vaikai suko ratukus, skrisdami atgal iš savo slapta- 
viečių miške. Jie švilpavo, rodydami kelią Ikarui, todėl šis 
nė kiek nuo jų neatsiliko. Jie priartėjo prie Maksės, kuri 
juos nuvedė iki itin ryškios žalumo vejų prie namo. 

Vos Maksė ir mažesnieji vaikai spėjo nutūpti, ji su Metju 
pasileido tekini per preciziškai nukirptą veją. Šitokia ištver- 
me! Jiedu vėl pakilo, šovė aukštyn į tviskančią ryto saulę. 

Supratau, ką jie sumanė, bent jau maniau, kad supra- 
tau. Jie vijosi pilkšvą mersedesą sedaną. Jis lėkė klampiu 

keliu, vingiuojančiu gilyn į mišką nuo užpakalinės namo pu- 
sės. Man porą sykių teko maknoti tuo varganu keliuku. 

Žinojau, kas buvo susigrūdę į pilkąjį “S600". Mačiau, 
kaip jie į jį lindo: Džilijana, daktaras Peizeris, mažasis Maik- 
las, vairuotojas ir Hardingas Tomas. Be Maiklo, visi kiti su- 
darė tikrą Liuciferio šeimynėlę. Tomas buvo ginkluotas. Jie 
vėl bėgo. 

Už kokių poros jardų nuo manęs stovėjo apdulkėjęs len- 
droveris. Nenutuokiau, kam jis priklausė, bet nusprendžiau, 
Jog jis mano. Aš jį pasiskolinau. 

Sėdusi prie vairo iki galo nuspaudžiau greičio pedalą. 
Reikėjo vytis tolstantį sedaną. Nė nemaniau tapti didvyre, 
visiškai ne tai. Tenorėjau kaip nors sustabdyti Maksę su Met- 
ju. Negalėjau leisti, kad jie žūtų. 


121 skyrius 


KO GERO, STENGIAUSI VADOVAUTIS išmintingu Sofi 
Taker patarimu: nenustok vilties! Roveris buvo sukonstruo- 
tas taip, kad įveiktų visas purvyne išmaltas vėžes ir duobes. 
Mersedesas lėkė priekyje už kokių penkiasdešimties jardų. 
S600 žiauriai pranoko savo galimybes. Vairuotojas spaudė 
greičiau negu derėtų, turint galvoje nenuspėjamą, klampų, 
vingiuotą keliuką. 

Maksė ir Metju nardė per arti to automobilio. Jie atro- 
dė tarsi įkyrūs uodai. Be abejonės, tai trikdė ir nervino vai- 
ruotoją. 

Pamačiau, kaip Maksė visu greičiu nėrė žemyn. Ji pa- 
taikė į mersedeso stogą ir kaipmat atšoko, palikdama ja- 
me duobę. Jiedu su Metju elgėsi kaip pakvaišę, kaip tikri 
vaikai. 

— Makse, ne! — šūktelėjau, iškišusi galvą pro šoninį 
langą. Kiek galėdama persisvėriau per jį. Vėjas talžė man 
veidą, turėjau net prisimerkti. Sėdint tokia poza dar reikė- 
jo pasistengti suvaldyti lendroverį... 

Delnu vis spaudžiau ir spaudžiau signalą. Kaip įmany- 
dama stengiausi ją įspėti apie pavojų. 

Maksė ne kartelio neatsigręžė. Metju taip pat nereaga- 
vo. Jie turėjo girdėti. Turbūt abu žinojo, kad čia aš, bet pa- 
prasčiausiai nepaisė. 

Neatleidau akceleratoriaus nė per mikroną. Medžiai 
švilpte prašvilpdavo abipus siauručio, besirangančio kelio. 
Lėkiau per greitai, dvigubai viršydama saugų greitį. 

Pagaliau Maksė atsigręžė. Ji pamatė lendroverį ir ma- 
ne, vos ne iki pusės išlindusią pro langą. Iki tos akimirkos 
aš net nesusimąsčiau, kas mane siejo su ja. Visi mano moti- 
niški jausmai augo, kaupėsi, vijosi aplink širdį. Neištver- 
čiau, jeigu ją sužeistų, jei prarasčiau ją, Metju arba bet kurį 
iš tų vaikų. 

Mačiau, kas vyksta, o Maksė — ne. Ji per ilgai užsižiū- 
rėjo į mane. 

— Mašinos langas, Makse! — klykiau kiek įstengiau. — 
Saugokis! Makse — apsisuk! 

Ji manęs negirdėjo. Negalėjo arba nenorėjo girdėti. Ji 
šypsojosi, juokėsi iš pavojaus, kuris jau tiesė į ją nagus. 

Šoninis sedano langas leidosi žemyn. Hardingas Tomas 
iškišo galvą. Tada pamačiau jo ranką. Jis iškišo šautuvą. Tai- 
kėsi į Maksę ar į Metju, skrendančius pavojingai arti auto- 
mobilio. 

Pagaliau Maksė pastebėjo Tomą. Ji su Metju metėsi ša- 
likelėn, į krūmynus ir pušų tankynę. Tiedu vaikai švysčiojo 
tarp medžių beprotišku greičiu. Jie juokėsi iš Tomo, tyčio- 
josi, išdarinėjo grimasas. 

Tomas paleido ugnį. Kulka nukirto didžiulę, vešlią ša- 
ką. S600 dar labiau padidino greitį. 

Aš neatsilikau. Turėjau padaryti viską, kas įmanoma, 

kad tik apsaugočiau Maksę ir Metju. Jiedu ir taip užtekti- 
nai prisikentėjo nuo tų automobiliu sprunkančių pabaisų. 
Nei Džilijana, nei daktaras Peizeris, nei Tomas neturi pa- 
sprukti, neturi dingti be niekur nieko. 

Tačiau jie tolo. Mersedesas riaumojo, lėkdamas pakal- 
nėn, ir netrukus dings iš akiračio. 


122 skyrius 


AŠ ĮJUNGIAU KETVIRTĄ BĖGĮ, roveris pakluso ir šas- 
telėjo pirmyn. Miškas skriejo pro mane, virtęs vientisa šir- 
ma, grasindamas iš abiejų pusių. Neliko vietos nė menkiau- 
siai klaidelei... 

Pirmą kartą gyvenime važiavau tokiu greičiu. Menkiau- 
sias kryptelėjimas — ir smūgis neišvengiamas. Kiekvieną se- 
kundę tykojo mirtis, net šiurpas nukratė nuo tokios min- 
ties. Tačiau pedalą laikiau nuspaustą iki galo. 

Menkutis, vingiuotas keliukas vėl kilo, įsiremdamas į 
dangų. Rodės, lyg būčiau dūmusi painiais ir pavojingais at- 
rakcionų parko "kalneliais". Tikėjausi, jog tas keliukas mus 
nuneš į miestą, bet apsirikau. 

Makse ir Metju vėl išniro. Skrido. Maksė dešinėje, Met- 
ju — kairėje. Buvo galima spręsti, jog jie kažką suplanavo. 

Jie skrido zigzagais, beveik prilipę prie sedano uode- 
gos. Automobilio stabdžių lemputės be paliovos žybsėjo. Ta- 
čiau vaikai skrido per greitai. 

Pamačiau, kaip Tomas vėl atsuko į juos šautuvo taikik- 
lį. Dar labiau išlindo pro šoninį langą. Kadangi kelyje pilna 
klastingų posūkių, Maksei ir Metju nebuvo vargo laikytis 
šalia į šonus besimėtančio automobilio. Nepaprastos gau- 
dynės, stulbinantis vaizdas. 

Vaikai vėl ėmė šūkčioti Tomui, vaipytis iš jo, vadinti 


šiknium". Kandūs balseliai aidu atskris- 


“žmogžudžiu" ir 
davo iki manęs. 

Aš vis trankiau delnu į automobilio signalą, bet paga- 
liau lioviausi. Beprasmiška! Maksė ir Metju nebuvo nusitei- 
kę klausyti nei manęs, nei ko nors kito. Mane kaustė siau- 
bas pagalvojus apie tai, kas tuoj tuoj juos ištiks, tiesiog ne- 
galėjau į tą pusę žiūrėti. 

Bet negalėjau ir nežiūrėti. 


123 skyrius 


MAKSĖ NULEIDO ŽEMYN DEŠINĮJĮ SPARNĄ ir visu 
greičiu nėrė automobilio link. Ji visai nekreipė dėmesio nei 
į Tomą, nei į jo ginklą. 

"Tarsi torpeda lėkė tiesiai į priekinį stiklą. Ji turbūt pa- 
matė paklaikusias vairuotojo akis. O gal net savo atvaizdą, 
praskriedama pro priekinio lango stiklą. 

Visu balseliu ji klykė: “Žudikai! Žudikai!". Aš labai aiš- 
kiai girdėjau, nes sekiau iš paskos vos per kelių automobi- 
lių atstumą. 

Pilkasis sedanas staiga stabdė. Du ratai ir visas šonas 
pakilo nuo žemės. Paskui viskas pateko į sūkurį... 

Maksė trenkėsi į priekinį stiklą. Turbūt užstojo kelią vai- 
ruotojui. Dabar ir ji, ir automobilis prarado kontrolę. 

Sedanas bandė nuo jos išsisukti. Maksė atšoko nuo slys- 
tančio ir besisukančio mersedeso. 

Ją nusviedė į mišką tarsi skudurinę lėlę. 

Mačiau, kaip ji nulėkė tolyn ir atsimušė į ąžuolą. Visa 
Jėga trenkėsi į medžio kamieną. 

Mane nutvilkė mintis, jog po tokio siaubingo smūgio ji 
mirė iš karto. Sudrebėjau. i 

Hardingas Tomas vėl iškišo galvą ir pasiruošė šauti. Tur- 
būt jis nepatikėjo savo akimis, kad Maksė tvojosi į ąžuolą. 
Ir per vėlai pastebėjo virš kelio pasvirusį medį. 

Tvirtas kamienas pritrėškė Tomo galvą prie metalo. 
Išgirdau negailestingą lūžtančio, traiškomo kaulo traške- 
sį. Mačiau, kaip nieko neliko iš jo išsiviepusio snukio. Į 
visas puses čiurškė, tryško kraujas. Mėsa ir kaulai sumalti. 
Tapau akimirksnį trukusios žiaurios, skausmingos mirties 
liudininke. 

Staigiai stabdžiau. Ilgai slydęs roveris apsisuko 360 
laipsnių. 

Mersedesas sedanas tapo nevaldomas, matyt, vairuoto- 
Jas neįstengė išlaviruoti. Tomo Hardingo galva ir pečiai mas- 
katavo už lango. Automobilis bloškėsi į aukštą ąžuolą. Atšo- 
ko rikošetu ir nulėkė į dešinę. Ratai pakilo nuo žemės ir vėl 
trenkėsi į ją. 

Galingas automobilis nusklendė virš didelių ir mažų 
krūmų. Paskui traškėdamas ir bildėdamas nusivertė stačiu 
šlaitu žemyn. Priekyje pasitikdamas jo laukė siauras tar- 
peklis... 

Mačiau prie šoninio lango prispaustą Džilijanos veidą, 
klaikiai iškreiptą šauksmo. Viduje mačiau ir daktaro Ento- 
nio Peizerio veidą. Jo akys plačiai atmerktos, matyt, jis jau 
buvo miręs. 

Mersedesas ritosi žemyn. Jis krito ir krito, greityn ir 
greityn. Automobilio šonai subliuško. Stogas įdubo. Prieki- 
nio stiklo vietoje žiojėjo kiaurymė. 

Pagaliau sedanas tėškėsi į samanotus riedulius, dunk- 
sančius apačioje už septyniasdešimties aštuoniasdešimties 
jardų. Jie visi turėjo žūti, pamaniau. 

Aš išlipau 1š lendroverio. Akis aptraukė migla. Galvoje 
maišatis. Kojos linko, bet šiaip taip pasiekiau Maksę. Bijo- 
jau, jog būsiu pavėlavusi. 

Ji gulėjo sukniubusi prie medžio kamieno, ten, kur į jį 
trenkėsi. Krūtinėje gili žaizda. Vienas sparnas aiškiai lūžęs. 

— Makse! Makse! — veriančiai klykė Metju, skrisda- 
mas artyn. Gaili aimana labiau priminė paukščio, o ne ber- 
niuko balsą. 

— Makse, o Makse! — išgirdau save šaukiant. 


124 skyrius 


BEMAŽ DVI VALANDOS PRALĖKĖ lyg kelios minutės. 
Jaučiausi labai sukrėsta, bet stengiausi tvardytis. Privalėjau 
pasitelkti visus savo sugebėjimus, 0 gal netgi juos pranokti. 

Į sujudusią Boulderio bendruomenės ligoninę skubiai 
atvežti sužeistieji. Viską mačiau kaip pro rūką. Kitą opera- 
vo tolėliau, už dviejų palatų. Aš su Makse užėmiau didžiau- 
sią operacinę. Ji turėjo sąmonę, tyliai dejavo, bet guodžiausi, 
Jog yra gyva. 

Jai buvo stipriai sužalota krūtinė ir abu sparnai. Gilios 
pjautinės ir plėštinės žaizdos, sulaužyti kaulai, įtariau, jog 
pažeisti plaučiai. Mergaitė neteko daug kraujo, o esant to- 
kiai būklei, tai buvo rimta problema. Ir apskritai, tai buvo 
unikali problema, nes Maksės kraujo grupė nepriklausė nei 
žmonių, nei paukščių kraujo grupėms. Kažkoks tarpinis 
kraujas. Tiktai Metju ir dvynukų kraujas jai tiko. Piteris ir 
Vendė tapo donorais. 

Aš užsidėjau melsvą kaukę ir sterilias pirštines. Pirmą 
kartą buvau ligoninės operacinėje kaip gydytoja. Boulde- 
rio apylinkėse aš vienintelė tikra paukščių ligų specialistė. 
Buvo tekę daugybę kartų operuoti sužeistus paukščius — 
apie tokias operacijas nė vienas chirurgas neturėjo nė 

menkiausio supratimo. Dabar aš čia, kitaip ir negalėjo būti. 
Nė už ką nesutikčiau, kad Maksę operuotų kas nors kitas. 

Jos pulsas siūlinis. Ne kas. Tiksliau, blogas ženklas. Ap- 
žvelgiau operacinę: į mane buvo įbestos rimtos, baugščios 
akys. Nė vienas nežinojo, ko griebtis, ką manyti apie mane 
1r apie viską, kas čia vyko. Jiems tebuvo žinoma, jog Maksės 
būklė kritiška. 

Aš supratau padėtį ir sukaupiau visas jėgas. 

— Pradėsime, — pasakiau medikų grupei, kurią pasku- 
bomis surinkome skubiai operacijai. 

Kaip anestetiką pasirinkau izofluoro dujas, nes jos la- 
biausiai tinka paukščiams ir, be to, nežinojau, koks būtų nat- 
rio pentotalio poveikis Maksei. Be to, kadangi turėjau di- 
delę izofluoro vartojimo patirtį, galėjau apskaičiuoti tinka- 
mą jo dozę. Vienas kitas gydytojas buvo nusiteikęs skeptiš- 
kai, bet jie apsiėjo be komentarų. 

Operacinės brigada vykdė mano nurodymus ir, prieš už- 
dedant kaukę, Maksės sparnus atsargiai pritvirtino prie jos 
kūno — jeigu, būdama be sąmonės, ji imtų blaškytis ir spur- 
dėtų sparnai, atsitiktų nepataisomų dalykų. 

Sušnypštus dujomis, kaip ir tikėjausi, Maksė dar laikė- 
si. Ji tikrai karinga. Tačiau netrukus pasidavė. Man ištryško 
ašaros, ir operacinės seselė paskubėjo jas nušluostyti. Da- 
bar ne laikas ir ne vieta emocijoms. 


— Aš su tavimi, Makse, — sušnibždėjau. — Pasitikėk 
manimi. Aš čia, mieloji. 

— Ji — draugė, — paaiškinau operacinės seselei, sto- 
vinčiai iš dešinės. — Man viskas bus gerai. 


— Aš kitaip ir nemanau, — pašnibždomis ištarė seselė. — 
Aš čia pat, prie jūsų. 

Pasistengiau užgniaužti visas emocijas. Aš — gydytoja, 
esu operacinėje. Privalau išgelbėti gyvybę, žmogaus gyvy- 
bę, mylimo žmogaus. Tačiau labai gerai supratau, jog Mak- 
sės šansai menki. 

Anesteziologas man linktelėjo. Mes pasiruošę. Patikri- 
nau, ar Maksė be sąmonės, ir pati iš lėto ją atidengiau. Ap- 
žiūrėjau įplėšimus sparnuose ir gilią žaizdą krūtinėje. Ten 
žiojėjo tamsi skylė, kuri man atėmė visą drąsą. 

Teko nupešti plunksnas aplink pavojingą krūtinės žaiz- 
dą. Negalėjau leisti prasiveržti sentimentams ar bet kokiems 
kitokiems jausmams. Žaizdą nuvaliau, išploviau metalo, me- 
džio ir stiklo dalelytės, plunksnų liekanas. Bijojau, kad tik 
nebūtų perdurtas plautis. Paskui skalpeliu išpjoviau odos ir 
audinių atplaišas. Tada padariau pjūvį. 

Pradėjau nuo krūtinės žaizdos. Man kėlė nerimą į peri- 
kardo ertmę patenkantis kraujas. Dėl to visiems buvo nera- 
mu. Tačiau plaučiai neperdurti. Ir nesubliūškę. Padariau, 
ką galėjau. Tada perėjau prie kitų vietų, kitų rimtų žaizdų. 

— Aš čia, Makse. Niekur nepasitraukiau, — šnabždė- 
jau. — Ar mane girdi? Žinau, kad girdi geriau už mus visus. 

Sausgyslė, einanti nuo žastikaulio į trečiąjį kairiojo spar- 
no pirštą, buvo bjauriai įplėšta, bet nenutraukta. Ją susiu- 
vau pagal Banelio-Mejerio metodą. Paskui susiuvau pjūvį. 
Dabar vadovavausi beveik vien intuicija. 

Šalia manęs chirurgė pediatrė tvarkė ilgą, gilią žaizdą 
ant Maksės skruosto ir kitą, po raktikauliu. Gera chirurgė. 
Kartais tiesiog pamiršdavau, jog ji šalia. 

Maksė laikėsi. Žinojau, kad ji atkakli. 

— Tu šaunuolė, Makse. Tu pati geriausia, Maksima. 

Pajutau, kaip seselė nušluostė man prakaitą nuo ant- 
akio. Aš lygiai taip pat elgčiausi savo “Ligonių užeigoje". 

Girdėjau nuotrupas patyliukais šnekančių seselių ir gy- 
dytojų, kurie būrėsi aplink mane, pokalbio, bet visą dėmesį 
skyriau sudėtingai operacijai ir nesiklausiau, ką jie kalbėjo. 
Turėjau čia pat spręsti, kaip ir ką daryti. Tokios operacijos 
nerasi aprašytos jokiose anatomijos knygose — nei Kolora- 
do, nei Berklio, nei Harvardo, nei Čikagos universitetuose. 
Kol kas dar nebuvo. 

Įprastiniu paukščių operacijoms skirtu siūlu susiuvau pa- 

žeistus sparnų galiukus. Greitai išsprendžiau iškilusią proble- 
mą: paprastą tarpelį užpildžiau daugybe mažyčių mazgelių. 

Žvilgterėjau į sieninį nerūdijančio plieno laikrodį. Ne- 
patikėjau, jog praėjo jau trys su puse valandos. Mano dra- 
bužiai buvo kiaurai permirkę nuo prakaito. 

Kažkas uždėjo ranką ant peties. Išgirdau tylų vienos gy- 
dytojos balsą: 

— Mes padarėme jai viską, ką galėjome. 


125 skyrius 


MES NEGALIME PRARASTI MAKSĖS. Tik ne dabar, 
kai visi drauge tiek iškentėjome, kai ji tiek iškentėjo. 

Aš palaukiau, kol jai suleido poodinio amoksicilino ir 
fiziologinio tirpalo, ir aštuoniuke sutvarsčiau sparnus. Taip 
bus geriau, jeigu atsipeikėdama imtų blaškytis. Tai menknie- 
kis, bet dėl jos stengiausi padaryti viską. 

Man labai norėjosi verkti, bet negalėjau duoti valios aša- 
roms. Ne čia, ne visų ligoninės seselių ir gydytojų akyse. 
Nuėjusi į patalpą, kur buvo chirurgų spintelės, nusitraukiau 
nuo rankų pirštines ir greitai nusiprausiau. Paskui nuėjau į 
reanimacijos skyrių. 

Kitą operavo antra chirurgų brigada — geriausi gydy- 
tojai, kokie tik buvo. Prie jo prijungta tiek daug aparatų, 
Jog sunku nustatyti, kur baigiasi žmogaus kūnas ir kur pra- 
sideda zondai. 

Jo ligos istorijoje įrašyta, jog lūžęs raktikaulis ir du šon- 
kauliai, pradurtas plautis ir yra krūtinplėvės uždegimas. Jam 
daromas kraujo perpylimas ir leidžiami antibiotikai, visi gy- 
vybiniai organai kontroliuojami. Kito padėtis už Maksės ge- 
resnė. 

Prisitraukiau prie jo lovos fotelį ir susmukau. Ilgai taip 
rų nelaikiau. Jos srūte sruvo per veidą. Kartą prasiveržu- 
sios, liejosi be galo, be krašto. 

Prisiminiau, kaip pirmą kartą jį išvydau “Ligonių užei- 
goje", kai "Ligonių užeiga" dar buvo. Ir tą magišką epizo- 
dą, kai jis taip puikiai dainavo "Villa Vittoria" kavinėje. Ir 
mūsų "paskutinį vakarą žemėje“, Džilijanos namo rūsyje. 
Kiek daug visko įvyko per tokį trumputį laiko tarpą... Kiek 
daug patirta kartu... 

Aš sušnabždėjau: 

— Aš myliu tave, Kitai, Tomai, ar kas tu būtum. Aš taip 
tave myliu... 

Paskui, matyt, užsnūdau. Nežinau, kiek laiko miegojau. 
Pajutau, kaip Kitas švelniai glosto mano plaukus. 

— O, Kitai, — atsidusau aš, pamačiusi, jog jis atgavo 
sąmonę. Kuo švelniausiai pabučiavau į skruostą. Jis nušvito 
ir nusišypsojo. 

— Kaip ji? — paklausė. 

— Būklė kritiška. Nežinau, kaip bus. Tokios operacijos 
niekas iki mūsų nėra atlikęs. 

Kito palatoje išbuvau ilgai, gal keletą valandų. Neturiu 
namų — kurgi eiti. 

Paskui nuslinkau laiptais aukštyn pas Maksę. Ji jau tu- 
rėtų pradėti atsigauti po narkozės. 

Kopdama iš trečiojo aukšto į penktąjį, sukalbėjau kele- 
tą maldelių. Pasiklydau savo mintyse. Galvojau apie Dievą 
ir kaip naujausi medicinos ir mokslo laimėjimai įsikompo- 
nuoja į bendrą didįjį planą, jeigu toks ar koks nors kitoks 
planas egzistuoja. Į galvą atėjo vienas posakis: Vis: yra Die- 
vo tvariniai. Galvojau, ką šiuo atveju tai reiškia. 

Mintyse meldžiau: Neleisk Maksei mirti. Ji gera maža mer- 
gytė, ji tokia ypatinga. Prašau, neleisk jai mirti. Ar tu girdi ma- 
ne, Viešpatie? 

Kai įėjau į palatą, Maksė tebemiegojo. Ji atrodė tokia 

pažeidžiama ir nekalta. Tokia silpnutė, rodės, lyg žiūrėčiau 
į krentančią žvaigždę. 

Atsisėdau šalia jos budėti. 

Neleisk Maksei mirti. 

Neleisk šitai mergytei mirti. 

Auštant aš vis dar sėdėjau šalia Maksės. Pastebėjau, kaip 
sukrutėjo jos blakstienos, ir ji atsimerkė. Nuo šio žvilgsnio 
man vos neplyšo širdis. 

— Labas, Makse. Sveika sugrįžusi, brangioji. 

— Labas. Kur aš? — prašnabždėjo ji. 

— Ten, kur tu saugi. Boulderio ligoninėje. Tu su manimi. 

— Girdėjau, kaip tu mane kalbinai. Per operaciją, Fre- 
ne, — pasakė. Balsas buvo silpnutis, vos supratau, ką ji 
šneka. 

Aš švelniai pabučiavau ją į skruostą, dar į kaktą, į kitą 
skruostą. Neleisk šiai mergaitei mirti, — vis dar skambėjo gal- 
voje. Iš baimės virpėjau. 

Ji vos pastebimai nusišypsojo. 

— Ar pasiilgai manęs? — vėl sušnibždėjo. 

— Mes visi tavęs baisiausiai pasiilgome. Kur tu buvai, 
brangioji? 

— O... Aš tikrai skraidžiau. 

Maksė vėl nutilo, girdėjau, kaip ji sunkiai alsuoja. Ji 
neištraukė rankos iš manosios, bet keletą minučių neprata- 
rė nė žodžio. Paglosčiau sudrėkusią kaktytę, plaukučius. Bu- 
čiavau ir bučiavau jos šiltą veiduką. 

Ji sušnibždėjo: 

— Tikrai atrodė, jog skrajojau. Taip gera... Man ten 
patiko, Frene. ž 

Maksė vos vos spustelėjo man ranką. 

Užsimerkė. 

Ji užmigo. 

KARTAIS VĖLAIS VAKARAIS aš sūpuojuosi tamsoje se- 
namadiškose virvinėse sūpynėse, kurios kabo kiemelyje prie- 
šais namą. Aš kylu aukštyn ir aukštyn, tikėdamasi, jog štai 
1msiu ir nuskrisiu. Mąstau apie tai, kas įvyko, ir bandau su- 
prasti esmę. Žinau, Jog daugelis daro tą patį. 

Papasakosiu, kas atsitiko vėliau, Džilijanos namuose ati- 
dengus visas kortas. Praėjus kelioms savaitėms, mes su Kitu 
padarėme tai, kas, mums atrodė, geriausia, kas, kaip mudu 
jautėme, buvo teisingiausia: mes dingome su vaikais — Met- 
ju, Ozu, Iku, dvyniais ir Makse. 

Nesakysiu, kur mūsų namai, bet jie kol kas saugūs. Nors 
apsistojome laikinai, mums čia gera. Vyriausybė tiesiog ne- 
žinojo, ką daryti su tais sparnuotais vaikais ar su Kitu, ma- 
nimi bei su tuo, ką žinojome. O mes nežinojome, kaip mums 
elgtis su vyriausybe. Kuo pasitikėti? Ko bijoti? 

Grupė sąžinę praradusių mokslininkų, mažiausiai ke- 
letas Vašingtono galingųjų ir neturintys jokių principų gob- 
šuoliai, užimantys aukštas pareigas kai kuriose garsiose bio- 
technologinėse kompanijose, darė žmogaus protu neaprė- 
piamus nusikaltimus. Jie žudė žmones, tarp jų ir mano vyrą 
Deividą. Jie eksperimentavo su žmonėmis. 

Kai kurie už įstatymo ribų paskelbti mokslininkai mi- 
rę. Džilijana, arba, tiksliau, daktarė Sjuzen Parkhil, žuvo. 
Žuvo ir jos sūnus Maiklas, kuriam buvo numatyta gyventi 
du šimtus metų. Jis sulaukė tik ketverių. Ir daktaras Ento- 
nis Peizeris žuvo autokatastrofoje netoli to namo Kolora- 

Sklando paranojiškos teorijos, bet vyriausybė buvo 
kažkaip įsivėlusi, tiktai niekas tiksliai nežino, kokiu mastu. 
Cal niekada taip ir nesužinosime. Lokių Skardyje tikrai bū- 
ta kareivių. Iki šios dienos niekas nepaaiškino, kodėl jie ten 
bazavosi. Buvo įsipainiojusi ir saujelė FTB agentų. Ir kai 
kurios garsios kompanijos, pasirengusios pakloti milžiniš- 
kas pinigų sumas, kad tik galėtų įsigyti pirmuosius uždraus- 
tus biotechnologinės revoliucijos vaisius. 

Ieva gyvena. Ji yra slaptoje armijos bazėje Šiaurės Ka- 
rolinoje. Negirdėti, kad apie mergaitę būtų kalbama viešai. 
Galbūt visuomenė neturi teisės žinoti... 

Neseniai laikraštyje “New York Times“ pasirodė straips- 
nis apie kūdikius, kuriuos trys jaunos moterys pagimdė Džili- 
janos namuose. Kaip pranešama, kūdikiai neturėjo veidų. Tai 
buvo sąmoningas daktaro Peizerio ir jo komandos darbas. Tie 
bandomieji vaikai buvo sukurti dėl "atsarginių dalių". 

Šiuo metu mes gyvename miške. Toli toli nuo civilizuo- 
to pasaulio. Tai dėl liudininkų saugumo, tačiau toks gyve- 
nimas mielas ir vaikams, ir mums su Kitu. Grynas oras, mū- 
sų numylėta maudyklė, natūralus krašto grožis ir nevaržo- 
ma laisvė išlikti savimi. O kad jūs įsivaizduotumėte! 

Tačiau, be abejo, mus kai kas surado. 


127 skyrius 


VIENĄ SKAISČIĄ, saulėtą, daug žadančią šeštadienio 
popietę mes atvažiavome į armijos bazę Šiaurės Karolinoje, 
kur buvo laikomi išlikę gyvi "eksperimentiniai" vaikai. 

Bazė užėmė per 40 000 akrų miško ploto. Vietovė ide- 
aliai tiko karinėms pratyboms ir buvo puiki slaptavietė, sau- 
gant vaikus nuo spaudos ir panašiai. 

Mes nuvažiavome ten dvyliktą valandą, o generolo šta- 
be turėjome prisistatyti antrą. Garnizone mus sutiko itin 
šiltai: ir karinė policija, ir generolo adjutantas papulkinin- 
kis Džeimsas Dvajeris, ir patys kareiviai. 

Vaikams leidome apsivilkti paprastais drabužiais, ir jie 
labai džiaugėsi. Aš vilkėjau rusvu megztiniu su gobtuvu ir 
mėlynais džinsais, o Kitas — chaki spalvos kelnėmis ir mė- 
lyna sportine striuke. Kuo labiau artinosi ypatingoji valan- 
da, tuo labiau mes jaudinomės. Ši diena mums bus pati svar- 
biausia gyvenime. 

Antrą valandą sustojome priešais didžiulį rančos stiliaus 
namą, stovintį prie medžiais apsodinto kelio. Kur pažvelgsi, 
švarutėlėje, dailioje gatvėje vešėjo magnolijos ir pušys, ma- 
tyti keli dideli plytų namai. Generolo namas buvo pats įspū- 
dingiausias, kuo puikiausiai tinkantis tuoj pat įvyksiančiam 
susitikimui. 

— Mes dabar armijoje, — išdainavo Metju, lipdamas iš 
karinei bazei priklausančio rausvai žalio furgono. 

Generolas Heferonas ir jo žmona išėjo mūsų pasitikti į 
keliuką. Nors Heferonai šiltai ir draugiškai šypsojosi, bet 
keli kariniai policininkai laikė M-16 šautuvus, kurie paža- 
dino negerus prisiminimus. 

— Čia turbūt neleidžiama skraidyti, — pastebėjo Mak- 
sė, atsigręždama į mane. — Man jau nepatinka ši vieta. Ji 
atgrasi. 

— Palūkėk, — sušnabždėjau jai. — Tai puiki idėja, 
Makse. 

— Žmonės jau žiopso, — pasiskundė ji. 

— Kadangi tu labai graži! 

Kaip tik tuo metu atsidarė paradinės namo durys. Į ve- 
randą vorele išėjo keletas vyrų ir moterų. Jie stoviniavo te- 
nai įsitempę, nervindamiesi ir būgštaudami. Pamaniau, jog 
jie tiesiog atkartoja mūsų pačių laikyseną. 

— Eikime arčiau prie namo, vaikai, — pakvietė gene- 
rolo žmona. 

Kiekvienam vaikui buvo įteikta kortelė su vardu. Aš pa- 
dėjau Piteriui, kuris niekaip nesusigraibė, o Kitas — Ika- 
rui, nes šis nervinosi labiausiai iš visų vaikų. 

— Eikime prie verandos, — pasakiau. — Dabar būkite 
geručiai. 

Vaikai žengė per rūpestingai prižiūrimą veją, žaliuo- 
jančią priešais namą. Aptilę, prislėgti. Jie niekada neregėję 
savo tikrųjų tėvų. 

Artėjant prie verandos, pastebėjau, jog vyrai ir mote- 
rys taip pat prisisegę korteles su vardais. Grupėje jie stovė- 
jo atsiskyrę poromis. Nenustygo vietoje, nežinojo, kur dėti 
rankas. Stengėsi nevėpsoti į vaikus. 

— Čia jūsų mamytė ir tėvelis, — tylutėliai pasakiau 
Piteriui ir Vendei, einantiems paskui mane. Kažkaip man 
pavyko sutvardyti ašaras. Rodės, kažkas turėjo manyje 
sprogti. 

— Čia — Piteris, o čia — Vendė, — pristačiau juos. 

— Mes — Džou ir Enė, — prisistatė ir tėveliai. Moters 
lūpos virpėjo. Ir jie neištvėrė. Džou, tvirtas, geraširdiškos 
išvaizdos vyras, springdamas ašaromis Žemai pasilenkė ir 
ištiesė rankas. 

Vendė mane nustebino, pasileisdama tekina prie savo 
tėčio. Tada ir Piteris pasekė ja, puldamas į glėbį motinai. 

— Mamyte! — sušuko jis. 

Bemaž ta pati scena įvyko ir tarp kitų vaikų bei jų tik- 
rųjų tėvų. Važiuojant į bazę, vaikai nerodė džiaugsmo, net- 
gi buvo ciniškai nusiteikę, bet tai liko praeityje. Ir armija, 
ir Vašingtonas atliko didžiulį darbą, organizuodami šį susi- 
tikimą. 

Beveik visi buvusieji verandoje, neišskiriant nei gene- 
rolo Heferono su žmona, nei kai kurių policininkų, verkė. 

Maksę ir Metju glėbesčiavo graži, ketvirtą dešimtį be- 
baigianti pora. Žinojau, kas jie. Tai Artas ir Tereza Marša- 
lai, puikūs žmonės iš Rivjeros, Masačiusetso valstijos. 

Ikarą glaudė prie savęs gležnutė moteris. Ji klūpėjo 
priešais savo sūnelį ir šypsojosi plačiausia ir džiugiausia kada 
nors mano matyta šypsena. 

Ir Ozas buvo savo tikrosios mamos glėbyje. Jie abu kaž- 
ką meiliai burkavo vienas kitam į ausį. 

Pagaliau vaikai sulaukė kažko tikrai gero. Mes su Kitu 
stovėjome, susikibę rankomis, ir davėme valią ašaroms. Nors 
jos temdė akis, negalėjau nuleisti žvilgsnio nuo vaikų ir jų 
motinų bei tėvų. 

— Paskraidykim jiems! — sučirškė savo aukštu balseliu 
Piteris. — Lekiam, parodykim visiems! Einam, Vende. Ei- 
nam, tu krapštuke! Skrendam kiek galime aukščiau! 

— Piteri! Nedrįsk! — Tai Maksė šūktelėjo nuo verandos. 
Griežtas jos balsas sustabdė įsibėgėjusį Piterį. Jis pavartė 
akis ir nusišypsojo. 

— Mes visi skrisime. Visi kartu, — pridūrė Maksė. 

Jie taip ir padarė. 

Vaikai drauge pasileido tekini per veją ir pakilo į orą 
lyg stebuklingų paukščių pulkelis. Jie švilpavo, kad nepasi- 
mestų Ikaras. Jie pakilo virš namų stogų, magnolijų ir di- 
džiulių pušų. 

Jie sklandė it pūkeliai tyroje, žydroje padangėje. 

Tai buvo neįtikėtinas vaizdas, niekada neregėtas per visą 
pasaulio istoriją, to niekada nėra patyrusi nė viena motina, 
nė vienas tėvas. 

Dabar jie tiesiog stebi, kaip gražučiai vaikeliai skraido 
it paukščiai... 

